
I. 


CIKADEN — DENS FREMKOMST 
AF DENS JORDBO. 


Henimod Sommer-Solhverv viser de første Cikader 
sig. Paa de mest befærdede Stier, der er glødede af 
Sølen og hærdede af Fodtrinenes Stampen, aabner der 
sig i Jordens Overflade runde Huller saa store, at de 
kan tage mod en Tommelfinger. Det er Udgangs- 
hullerne for Cikadelarverne, der stiger op fra Dybet 
for at gennemgaa deres Forvandling paa Overfladen. 
Man ser dem saa godt som overalt, undtagen paa de 
Arealer, der er bleven vendt op og ned paa af Kulturen. 
Deres sædvanlige Sted er paa de hedeste og goldeste 
Pletter, især i Vejkanterne. Kraftigt udrustet til, om 
det behøves, at trænge igennem Tufsten og brændt Ler 
foretrækker Larven, naar den kommer frem af Jorden, 
de haardeste Steder. 

En Allé i Haven, der er omdannet til et lille Senegal 
ved Genstraalingen fra en sydvendt Mur, vrimler af 
Udgangshuller. I de sidste Dage af Juni skrider jeg til 
at undersøge disse nys forladte Brønde. Jordbunden 
er saa haard, at jeg maa bruge Spidshakken for at gaa 
løs paa den. 

Aabningerne er runde med en Diameter paa næ- 
sten to og en halv Centimeter. Omkring disse Aab- 
ninger er der absolut intet Fyld, ingen Muldskud af 

Jord, der er bragt op nede fra til Overfladen. Dette 
Træk er konstant; aldrig rager der en Jordhob op over 
et Cikadehul, saaledes som omkring Skarnbassens, en 
anden kraftig Gravers Jordhul. Fremgangsmaaden ved 
Arbejdet forklarer denne Forskel. Skarnbassen arbej- 
der sig frem udefra nedad, den begynder sin Gravning 
med at aabne en Brønd, hvad der gør det muligt for 
den at stige op og opdynge de udgravede Masser paa 
Overfladen. Cikadelarven derimod gaar indefra udad, 
den aabner sidst Udgangsdøren, der ikke kan tjene til 
Udrydning, eftersom den først bliver aabnet ved Slut- 
ningen af Arbejdet. Den første gaar ned og ophober 
et lille Muldskud paa Tærskelen til sin Bolig, den sidste 
stiger op uden at kunne samle noget paa en Tærskel, 
der endnu ikke er til. 

Cikadens Rør naar ned til omtrent fire Decimeters 
Dybde. Det er cylindrisk, lidt snoet, alt efter de For- 
hold, Jordbunden frembyder, men det nærmer sig 
stedse Vertikalen, der er den korteste Rute for den. Det 
er fuldstændig aabent i hele sin Længde. Man søger 
forgæves efter det Jordfyld, som en saadan Udgravning 
skulde synes at forudsætte, man ser ikke det mindste 
til noget saadant. Dette Rør ender nedadtil blindt i et 
lidt rummeligere Leje med sammenhængende Vægge og 
uden mindste Spor til at staa i Forbindelse med nogen 
Gang i Brøndens Forlængelse. 

Ved sin Længde og sin Diameter repræsenterer Ud- 
gravningen et Rumfang paa omtrent 200 Kubikcentime- 
ters Størrelse. Hvad er der bleven af den fjernede 
Jord? Da Brønden og Lejet i dets Bund er udgravet 
i en meget tør og løs Jordbund, skulde de have støvede 
Vægge, som let skred sammen, hvis intet andet spillede 
en Rolle end selve Udgravningsarbejdet. Min Over- 
raskelse var derfor ikke lille, da jeg tværtimod fandt 

gullige, faste Vægge, der var bestrøget med en Grød af 
leret Jord. De er ikke just glatte, det mangler der me- 
get i, men deres Ruhed er skjult under et Lag Puds. 
Deres let skridende Masse, der er imprægneret med et 
sammenbindende Stof, holdes paa Plads af dette. 

Larven kan gaa og komme, stige op til i Nærheden 
af Overfladen, gaa ned igen til sit Tilflugissted paa Bun- 
den uden at dens klobesatte Fødder volder Skred, 
som kunde tilstoppe Røret, gøre Opstigningen besværlig 
og Tilbagetoget umuligt. Minearbejderen afstiver sine 
Galleriers Vægge med Props og Tværtræer, Konstruk- 
tøren af underjordiske Jærnbaner forstærker sine Tunne- 
ler med en Beklædning af Murværk; Cikadelarven, der 
er en ikke mindre betænkscm Ingeniør, cementerer sit 
Rør, der stedse er aabent til Trods for, at det maa gøre 
Tjeneste lang Tid igennem. 

Naar jeg overrasker Dyret i det Øjeblik, det duk- 
ker frem af Jorden for at se at naa hen til en Gren i Nær- 
heden og forvandle sig paa denne, ser jeg det straks 
trække sig klogeligt tilbage og stige ned til Bunden af 
sit Rør uden mindste Vanskelighed, et Bevis paa, at 
dets Bolig end ikke, naar den er lige ved at skulle for- 
lades for bestandig, spærres af Fyld. 

Opstigningsrøret er ikke et Stykke Arbejde, som 
improviseres i en Fart som Følge af Utaalmodigheden 
efter at komme op i Solskinnet, det er en fast Bolig, 
et Hjem, i hvilket Larven skal opholde sig længe. Dette 
fortæller de gult bestrøgne Mure os. En saadan For- 
sigtighedsregel vilde være unyttig, hvis det drejede sig 
om en simpel Udgang, der blev forladt, saa snart den 
var gjort færdig. Det er utvivlsomt et Siags meteoro- 
logisk Observatorium, i hvilket Larven søger at vinde 
Kendskab til, hvorledes Vejret er udenfor. Under Jor- 
den, i en Dybde af en Armslængde eller mere kan den, 

moden til at komme frem som den er, ikke dømme 
om, hvorvidt Vejrforholdene er gunstige. Klimaet un- 
der Jorden, der kun forandrer sig langsomt, vilde ikke 
kunne yde den de nøjagtige Oplysninger, som dens Livs 
vigtigste Handling, dens Gaaen ud i fri Luft for For- 
vandlingens Skyld, kræver. 

Den graver, rydder og forstærker i Uger, ja maaske 
i Maaneder en lodret Skorsten samtidig med, at den 
dog oppe ved Overfladen lader blive tilbage et Lag af 
Fingertykkelse for at isolere sig nede 1 sit Rør. For- 
neden indretter den sig en Bolig, der er endnu bedre 
bygget end det øvrige af Røret. Det er dens Tilflugts- 
sted, dens Venteplads, hvor den hviler sig, hvis de Iagt- 
tagelser, den har anstillet, tilraader den at udsætte sin 
Udvandring. Saa snart den i mindste Maade har Forud- 
følelse af, at der kommer smukke Dage, klatrer den 
tilvejrs, undersøger Yderverdenen gennem det tynde 
Jordlag, som danner Lukke for Røret, og underretter 
sig om Luftens Temperatur og Fugtighedsgrad. 

Hvis Forholdene ikke er efter Ønske, hvis det truer 
med Regn eller med en Nordostenvind, Forhold, der 
er af den dødeligste Alvor, naar den ømtaalelige Cikade 
skal til at skifte Ham, stiger den forsigtigt ned igen til 
Rørets Bund for yderligere at afvente bedre Tider. Hvis 
de atmosfæriske Forhold derimod er gunstige, bliver 
Loftet fjernet ved nogle Tag med Kløerne, og Larven 
forlader sin Brønd. 

Alt synes at bekræfte, at Cikadens Rør er et Vente- 
værelse, en meteorologisk Post, i hvilken Larven op- 
holder sig lang Tid igennem, idet den snart stiger op 
til nær ved Overfladen for at undersøge Vejrforholdene 
udenfor, snart søger ned til Bunden for at skjule sig 
bedre. Saaledes forklares det heldige ved et Hvilested 
paa Bunden af Røret og Nødvendigheden af et fast 

Overtræk paa Væggene, som den stadige Gaaen og 
Kommen ellers vilde faa til at falde sammen. 

Hvad der er mindre let at forklare, er den fuld- 
stændige Forsvinden af det Fyld, der svarer til Udgrav- 
ningen. Hvad er der bleven af de 200 Kubikcentimeter 
Jord, som en Brønd gennemsnitlig maa levere? Der 
er intet udenfor Aabningen, som repræsenterer denne 
Jordmasse, heller ikke noget i det indre. Og hvorledes 
er den Grød, med hvilken Væggene er besmurt, skaffet 
til Veje i en Jordbund, der er saa tør som Aske? 

De Larver, der gnaver i Træ, Træbukkenes og 
Pragtbillernes f. Eks., skulde synes at maatte kunne 
give Svar paa det første Spørgsmaal. De arbejder sig 
frem i en Træstamme, de gnaver sig Gange i den og 
æder den Masse, der har indtaget den aabne Vejs Plads. 
Denne Masse, der er bleven løsnet, den ene Partikel efter 
den anden, ved Hjælp af Kindbakkerne, bliver fordøjet. 
Den passerer Pionerens Legeme fra Ende til anden og 
afgiver undervejs sine sparsomme Næringsstoffer, og 
den samler sig dernæst bagved Larven, idet den fra 
Bunden af tilstopper den Vej, som denne ikke skal pas- 
sere mere. Det vidt drevne Delingsarbejde, hvad enten 
det nu udføres af Kindbakkerne elier af Maven, gør, at de 
fordøjede Emner skrumper sammen til et mindre Vo- 
lumen end det uberørte Træs, og herved opstaar der 
i Rørets forreste Del et tomt Rum, et Lukaf, i hvilket 
Larven arbejder, et Lukaf, der er stærkt reduceret, hvad 
Længde angaar, netop tilstrækkelig langt til, at den 
indelukkede kan manøvrere i det. 

Skuide det ikke være paa lignende Vis, at Cikade- 
larven udborer sit Rør? Ganske vist passerer den ud- 
gravede Masse ikke igennem dens Legeme, Jorden, om 
den saa var den blødeste Humus, spiller afgjort nok in- 
gen Rolle for dens Ernæring. Men alligevel, var det ikke 

muligt, at det løsnede Materiale ganske simpelt blev 
kastet bag ud, efterhaanden som Arbejdet skrider frem? 

Cikaden opholder sig fire Aar i Jorden. Dette 
lange Liv tilbringes imidlertid, vel at mærke, ikke i 
Bunden af de Brønde, vi har beskrevet; de er kun Kvar- 
terer, hvor Larven opholder sig under Forberedelserne 
til at bryde frem. Larven kommer uden Tvivl hertil 
fra en ret lang Afstand. Den er en Vagabond, der gaar 
fra den ene Rod til den anden for at bore sin Sugebraad 
i dem. Naar den flytter sig, hvad enten det nu er for 
at undgaa de høje, om Vinteren alt for kolde Jordlag 
eller for at slaa sig ned ved en bedre Skænk, baner den 
sig Vej, idet den kaster det løsnede Materiale bagud 
ved Hjælp af Krogene paa sine Fodhakker. Det er ube- 
strideligt, at den bærer sig saaledes ad. 

Ligesom for Træbukke- og Pragtbillelarverne er 
det tilstrækkeligt for Vandreren, at den omkring sig har 
den Smule fri Plads, som dens Bevægelser behøver. 
Fugtig, blød, let sammentrykkelig Jord er for den det 
samme som den fordøjede Grød for de andre. Thi den 
sætter sig uden Vanskelighed, og den fortætter sig og 
lader Plads aaben. 

Vanskeligheden er af anden Art med Hensyn til 
Udgangsbrøndene i et Jordsmon, der er meget tørt og 
modsætter sig Sammenpresningen af alle Kræfter, saa 
længe det beholder sin Tørhed. At Larven, naar den be- 
gynder at udhule sin Gang, har kastet en Del af de løs- 
gravede Masser bagud ind i en tidligere Tunnel, som nu 
er forsvundet, er rimeligt nok, skønt intet i de fore- 
liggende Forhold kan siges at bekræfte det. Men tager 
man Brøndens Rumfang og den overordentlig store Van- 
skelighed ved at finde Plads til det dog altid ret omfangs- 
rige Fyld i Betragtning, melder Tvivlen sig igen, og man 
siger til sig selv: »Der behøves til dette Fyld et stort 

Rum, som selv maa være opstaaet ved Flytning af andet 
Fyld, der ikke har været mindre vanskeligt at anbringe. 
Den Plads, hvorpaa dette skal aflægges, forudsætter en 
anden, hvor de udgravede Jordmasser har kunnet an- 
bringes.« . Man drejer sig altsaa i en circulus vitiosus, 
thi den blotte Synken sammen af de Støvmasser, der er 
kastet bagud, er ikke tilstrækkelig til at forklare Frem- 
komsten af et ret stort tomt Rum. Cikaden maa have en 
speciel Maade, paa hvilken den befrier sig for de hin- 
drende Jordmasser. Lad os forsøge at afsløre dens 
Hemmelighed. 

Lad os undersøge en Larve i det Øjeblik, den duk- 
ker frem af Jorden. Den er næsten altid mere eller 
mindre tilsølet med Snavs, snart fugtigt, snart tørt. 
Graveredskaberne, det første Fodpar, har Spidsen af 
deres Klo begravet i en lille Kugle af Dynd, de andre 
Fødder bærer Handsker af Snavs, og Ryggen er tilsmurt 
med Ler. Man skulde antage den for en Kloakrenser, der 
lige havde rodet op i Dyndet. Denne Tilsøling er saa 
meget mere paafaldende, som Dyret kommer op af et 
meget tørt Jordsmon. Man skulde vente at se den 
støvet, man finder den tilsølet. 

Endnu et Skridt frem ad samme Vej, og Brøndenes 
Gaade er løst. Jeg graver en Larve ud, som arbejder 
paa sit Udgangsrør. En tilfældig Gravning skænker 
mig nu og da det Held, efter hvilket det vilde være 
meningsløst at løbe, naar intet ude fra viser Under- 
søgelserne Vej. Det heldige Fund er i Færd med at 
begynde paa Udgravningen. En Tomme Rør, frit for 
enhver Fyld, og paa Bunden Hvilekamret, det er i Øje- 
blikket alt det Arbejde, der er gjort. I hvilken Tilstand 
er Arbejderen? 

Larven er betydelig blegere end dem, jeg tager, 
naar de er i Færd med at dukke frem. De store Øjne 

er især hvidlige, taagede, uklare og tilsyneladende ude 
af Stand til at se. Hvad Nytte skulde Synet være til 
under Jorden? De Larvers Øjne, som er kommen frem 
af Jorden, er derimod sorte og lysende og fortæller, at 
de er i Besiddelse af Synsevne. Naar den er kommen 
ud i Sollyset, skal den tilkommende Cikade opsøge, 
undertiden temmelig langt fra Udgangshullet, den Op- 
hængningsgren, paa hvilken den skal gennemgaa sin 
Forvandling, og Synet er den derfor til utvivlsom 
Nytte. Vi behøver ikke mere end denne Synsmodning, 
der fuldbyrder sig under Forberedelserne til Befriel- 
sen, til at vise os, at Larven, langt fra at improvisere sit 
Rør i en Fart, arbejder længe paa det. 

Forøvrigt er den blege og blinde Larve større, end 
naar den er fuldt udviklet. Den er udspilet af Væske 
og ligesom angrebet af Vattersot. Griber vi den mellem 
Fingrene, lader den en klæbrig Væske, som gennem- 
fugter hele dens Legeme, sprøjte ud bagtil. Er denne 
Væske, som udtømmes af Tarmen, et Produkt af Urin- 
sekretionen? Er den simpelthen noget, der er tilbage- 
holdt i en Mave, som udelukkende er bleven næret med 
Plantesaft? Jeg tør ikke afgøre det, og jeg ind- 
skrænker mig til at kalde den Urin af sproglige Be- 
kvemmelighedshensyn. 

Nu vel, dette Urinspringvand er Gaadens Løsning. 
Efterhaanden som den skrider frem og graver, vander 
Larven Støvmasserne og forvandler dem til en Grød, 
som straks bliver anbragt paa Væggene ved Tryk af 
Bagkroppen. Den oprindelige Tørhed afløses af Plastici- 
tet. Den fremstillede Grød trænger ind i Mellemrummene 
i det grove Jordsmon, den bedst udrørte Del af den op- 
suges først; Resten komprimeres, synker sammen og 
fylder de større Mellemrum. Paa den Maade frem- 
kommer der et aabent Rør uden nogensomhelst Ud- 

fyldning, fordi de løsrevne Støvmasser paa Stedet bliver 
benyttet til en Mørtel, der er mere kompakt og ensartet 
end det gennemborede Jordsmon. 

Larven arbejder altsaa i et Lerdynd, og dette er 
Grunden til den Tilsøling, der er saa forbavsende, naar 
man ser den komme frem af en til det yderste udtørret 
Jordbund. Det fuldkomne Insekt giver ikke, skønt det 
for Fremtiden er fri for ethvert Minearbejde, helt slip 
paa denne Urinblære; Rester af den har det bevaret som 
et Forsvarsmiddel. Iagttager man det paa for nært 
Hold, slynger det en Urinstraale ud imod den uheldige 
og flyver pludselig bort. Under begge sine Udviklings- 
former er Cikaden tiltrods for sit tørre Temperament 
en dreven Vander. 

Saa vattersotig den er, kan Larven dog ikke have 
tilstrækkelig Væske til at fugte og forvandle til en let 
sammenpresselig Grød hele den lange Jordsøjle, der skal 
udhules til et Rør. Beho!dningen udtømmer sig og maa 
fornys... Hvor og hvorledes? Jeg tror at skimte det. 

De forskellige Brønde, der blev lagt aabne i hele 
deres Længde med den minutiøse Omhu, som en saa- 
dan Udgravning kræver, viste mig paa Bunden, indlejret 
i det afsluttende Lejes Væg en levende Rod undertiden 
paa Tykkelse med en Blyant, undertiden saa tyk som 
et Haimstraa. Den synlige Del af denne Rod er af ringe 
Udstrækning, næppe nogle Millimeter lang. Resten ta- 
ber sig i den omgivende Jord. Er Tilstedeværelsen af 
denne Saftkilde tilfældig, eller er den særligt opsøgt af 
Larven? Jeg hælder til det sidste Alternativ, saa ofte 
kommer Tilstedeværelsen af en lille Rod igen, i det 
mindste, naar min Eftersøgning blev gjort omhyggeligt. 

Ja, Cikaden, der udgraver sig et Leje, Spiren til 
den tilkommende Skorsten, opsøger det umiddelbare 
Naboskab af en frisk Rod og blotter en vis Del af 

denne, der gaar i et med Væggen uden at springe frem 
fra denne. Dette Murens levende Punkt er, tror jeg, den 
Kilde, fra hvilken Forsyningen af Urinblæren fornys, 
efterhaanden som det gøres behov. Er dens Reservoire 
udtørret som Følge af Omdannelsen af en tør Støv- 
masse til en Grød, saa stiger Minereren ned til sit Leje, 
den indfører sin Sugesnabel og drikker rigeligt af den 
Tønde, der er indfalset i Muren. Naar den har faaet 
sin Feltflaske godt fyldt, stiger den op igen. Den gen- 
optager sit Arbejde, idet den fugter den tørre Masse for 
bedre at kunne rive den løs med Kløerne og forvandler 
den til en Grød for at tvære den ud omkring sig og der- 
ved opnaa fri Passage. I Mangel af den direkte Iagtta- 
gelse, der er uudførlig her, bestyrker Logiken og Om- 
stændighederne dette. 

Hvis den Rod, der tjener til Dunk, skulde svigte, 
og hvis yderligere Reservoiret i Dyrets Indre skulde 
blive tømt, hvad vilde der saa ske? Følgende Forsøg vil 
sige os det. — En Larve gribes, idet den kommer frem 
af Jorden. Jeg sætter den ned i Bunden af et Reagensglas 
og dækker den med en Søjle af tør Jord, som bliver 
middelmaadig sammentrykt. Denne Søjle er en og en 
kvart Decimeter høj. Larven har lige udført en tre 
Gange saa lang Udgravning i en Jordbund af samme 
Natur, men med betydeligere Modstandskraft. Vil den 
nu, begravet under min lave Støvsøjle, formaa at stige 
op til Overfladen? Hvis dens Kræfter strækker til, vil 
dens Befrielse være sikker. Hvad kan en Hindring, 
som er ude af Stand til at yde nogen synderlig Mod- 
stand, være for den, der lige har gennemboret et haardt 
Jordsmon? 8 

Jeg har imidlertid mine Tvivl. For at faa Bugt 
med den Skærm, som skilte den fra Udverdenen, har 
Larven opbrugt sin sidste Væskebeholdning. Dens 

Blære er tom, og den har intet Middel til at fylde den 
igen, da der ikke findes nogen levende Rod i Glasset. 
Mine Tvivl om Udfaidet er veibegrundede. I Løbet af 
tre Dage ser jeg den begravede Larve matte sine Kræf- 
ter uden at vinde saa meget som en Tomme frem. Det 
oprodede Materiale er det umuligt at holde paa Plads, 
da det mangler Sammenhængskraft, og saa snart det 
er flyttet, skrider det og kommer atter ind under Fødder- 
ne paa Larven. Arbejdet er uden synligt Resultat og måa 
stadig begyndes fra nyt af. Den fjerde Dag dør Dyret. 
Med Væskebeholderen fyldt, er Resultatet et helt 
andet. Jeg underkaster en Larve, der er ved at paa- 
begynde sit Befrielsesarbejde, den samme Prøve. Den 
er ganske udspilet af urinøs Væske, der sprøjter ud og 
væder dens Legeme. For den er Arbejdet let. Jord- 
massen yder den næsten ingen Modstand. En Smule 
Fugtighed, der ydes af Minererens Urinblære, omdan- 
ner den til en Grød, faar den til at klæbe sammen og 
holde sig paa Afstand. Der aabner sig en Kanal, meget 
uregelmæssig ganske vist, og næsten udfyldt bagtil, alt 
som Opstigningen skrider frem. Man skulde tro, at 
Dyret erkendte Umuligheden af at forny sit Væske- 
forraad, og at det derfor sparer paa den Smule, det er 
i Besiddelse af, og kun graver bort, hvad der er strengt 
nødvendigt for at naa ud saa hurtigt som muligt gen- 
nem et Jordsmon, der er dets Vaner fremmed. Det 
gennemfører sin Sparsommelighed saa godt, at det 
naar til Overfladen i Løbet af en halv Snes Dage. 
Udgangsaabningen er brudt og bliver forladt ga- 
bende som et Hul boret af et tykt Vridtbor. Larven 
flakker nogen Tid om i Nabolaget paa Jagt efter et 
luftigt Støttepunkt, et lille Buskads, en Dusk Timian, et 
Græsstraa, en Kvist paa en Busk. Den har omsider 
fundet det, og den klatrer op og hager sig solidt fast 

med Kløerne paa det første Benpar, der lukker sig fast 
om det og ikke giver slip igen, og med Hovedet opad. 
Hvis Grenens Stilling tillader det, hjælper de øvrige 
Ben med til at holde fast, i modsat Fald er de to Kløer 
nok. Saa følger der et Øjebliks Hvile, for at de bærende 
Ben kan faa Tid til at stivnes til urokkelige Støtter. 
Derpaa kløves Brystbedækningerne paa Ryggen, og 
igennem Revnen dukker det fuldkomne Insekt langsomt 
frem. Arbejdet varer i det hele omtrent en halv Time. 

Nu er det fuldkomne Insekt ude af sin Maske, men 
hvor forskelligt fra, hvad det snart vil blive! Vingerne 
er tunge, vaade, gennemsigtige med lysegrønne Ribber. 
Bryststykket er knap nok overskygget af Brunt, hele 
Resten af Legemet er lysegrønt, sine Steder hvidligt. Et 
langvarigt Luftbad og Varme er nødvendig for at stivne 
og farve det skrøbelige Væsen. Omkring to Timer gaar 
uden at medføre nogen synlig Forandring. Ophængt 
paa sin afskudte Ham alene ved sine forreste Fodkløer 
bevæger Cikaden sig for det mindste Vindpust, endnu 
stedse svag og grønlig. Endelig bliver Overgangen til 
den brune Farve skelnelig; den tager til og fuldkommer 
sig hurtigt. En halv Times Tid er tilstrækkelig hertil. 
Efter at være klatret op paa sin Ophængningsgren Kl. 
9 Formiddag, flyver Cikaden bort for mine Øjne 
Kl. 1216. 

Hammen bliver tilbage ubeskadiget paa Revnen 
nær og saa solidt haget fast, at Efteraarets urolige Vejr 
ikke altid formaar at faa den til at falde af. Man træffer 
endnu Maaneder igennem, ja selv om Vinteren, meget 
hyppigt gamle Hamme, der hænger i Krattet i nøjagtig 
den samme Stilling, som Larven indtog i det Øjeblik, 
den forvandlede sig. En læderagtig Beskaffenhed, der 
minder om tørt Pergament, gør disse Efterladenskaber 
saa varende. 


Cikaden og dens Nymfe-Hamme. 

Hvilken herlig Samling kunde jeg ikke skabe paa 
Cikadens Regning, hvis jeg lyttede til alt, hvad mine 
Naboer, Bønderne, fortæller mig om den. Jeg vil be- 
rette et Træk, et eneste, af dens Historie, som denne for- 
mer sig ude paa Landet. 

Lider De af en eller anden Nyresygdom, er De ud- 
spilet af Vattersot, har De Brug for et energisk blod- 
rensende Middel? Landsbyernes Pharmakopéer, der er 
absolut enige om dette Forhold, foreslaar Dem Cikaden 
som et suverænt Middel. Man indsamler Insektet i dets 
fuldt udviklede Skikkelse i Løbet af Sommeren. Man 
trækker dem paa Snore, tørrer dem i Solen og op- 
bevarer dem omhyggeligt i en Krog af Skabet. En 
Husmoder vilde synes, at hun manglede Forsynlighed, 
hvis hun lod Juli Maaned gaa hen uden at trække et 
Forraad af dem paa Snore. 

Indfinder der sig nogen Nyreirritation eller nogen 
Lidelse af Urinvejene, hurtigt tillaver man en Lægedrik 
af Cikaderne. Intet, siger man, virker saa godt som 
den. Jeg bringer den kære Sjæl en Tak, som engang i 
Fortiden, efter hvad man bagefter har fortalt mig, fik 
mig til uden mit Vidende at tage en saadan Drik for 
en eller anden Sygdom, men jeg bliver ved at være i høj 
Grad vantro overfor dens Virkning. Hvad der slaar mig, 
er, at jeg finder det samme Middel lovprist allerede af 
den gamle Læge fra Anazarbe. Dioscorides fortæller os: 
Cikadæ, quæ inassatæ manduntur, vesicæ doloribus pro- 
sunt”). I den Tid, der er henrunden siden denne, den 
medicinske Lægemiddelskats Patriarks Tid, har den pro- 
vencalske Bonde bevaret sin Tro paa det Middel, som 
Grækerne har lært os er kommen fra Phocæa sammen 
med Oliventræet, Figenen og Vinranken,. Kun én Ting 


+) Cikader, som spises stegte, er gode for Blæresmerter. 


Skik og Brug hos Insekterne. 2 


18 J. H. FABRE: SKIK OG BRUG HOS INSEKTERNE 


er forandret: Dioscorides tilraader at spise Cikaderne 
ristede, nu bruges det at koge dem; man tager dem saa i 
Form af et Dekokt. 

Den Forklaring, som man giver af Insektets urin- 
drivende Egenskaber, er vidunderlig naiv. Cikaden flyg- 
ter, som enhver ved, idet den slynger den, der vil an- 
gribe den, en pludselig Straale af sin Urin i Ansigtet. 
Altsaa aabenbarer den for os, at den er i Besiddelse 
af gavnlige, uddrivende Kræfter. Saaledes vilde Dio- 
scorides og hans samtidige ræsonnere, saaledes ræson- 
nerer endnu den provengalske Bonde. 

I gode Folk! hvorledes vilde det stille sig, hvis I 
kendte Larvens Evne, den, der er i Stand til at udrøre 
Mørtelen med sin Urin for at bygge sig en meteorolo- 
gisk Station! I vilde dermed være naaet til Rabelais 
groteske Overdrivelse, naar han lader Gargantua sidde 
paa Notre Dames Taarne og drukne såa og saa mange 
Tusinde parisiske Gabflabe under Syndfloden fra sin 
mægtige Blære — uden at tælle Kvinder og Børn med. 


IU 
CIKADEN — DENS- SANG. 


I mit Naboskab kan jeg indsamle fem forskellige 
Cikadearter, af hvilke de to vigtigste er den almindelige 
Cikade og Elmetræets Cikade, begge vidt udbredte og 
de eneste, der er kendt af Landboerne. Den største 
er den almindelige Cikade. Jeg skal i Korthed be- 
skrive dens lydgivende Apparat. 

Paa Hannens Bryststykke findes der, umiddelbart 

bag det forreste Benpar, to store, halvcirkelformede 
Piader, der rager lidt ud over hinanden, den paa højre 
Side ud over den paa venstre. Det er Vinduesskodder, 
Dæksler, Lyddæmpere og endelig Laag til Lydappa- 
ratet. Lad os fjærne dem. Saa aabner der sig to 
rummelige Huler, den ene til Højre, den anden til 
Venstre, som i Provence er kendt under Navnet »Ka- 
pellerne« (li capello). Tilsammen danner de »Kirken« 
(la gléiso). De er fortil begrænset af en flødegul, fin 
og blød Hinde, bagtil af en tør Hud, der er iriserende 
som en Sæbeboble og paa Provencalsk kaldes »Spej- 
let« (mirau). 

Kirken, Spejlene og Laagene er af Menigmand be- 
tragtet som de lydgivende Organer. Om en stakaandet 
eller kortaandet Sanger siger man, at han har »revnede 
Spejl« (a li mirau creba). I billedligt Sprog siger man 
det samme om en Digter, som mangier Inspiration. 
Akustiken modsiger imidlertid den populære Tro. Man 
kan beskadige Spejlene, fjærne Laagene ved et Klip 
med en Saks og sønderrive den gule, forreste Hinde, 
og disse Læsioner gør ikke Ende paa Cikadens Sang, 
de forandrer den simpelthen og svækker den en Smule. 
Kapellerne er Resonnansorganer. De frembringer ikke 
Sangen, de forstærker den ved deres forreste og bage- 
ste Membraners Vibrationer, de modulerer den ved 
Hjælp af deres mere eller mindre aabnede Skodder. 

Det virkelige lydgivende Organ er gemt andetsteds 
og er temmelig vanskeligt at finde for en Begynder. 
Paa den ydre Side af begge »Kapellerne«, paa Kanten 
af Sammenføjningen af Ryg og Bug, gaber der et 
Knaphul, som er omgrænset af hornede Vægge og ma- 
skeret af et nedhængende Laag. Lad os give det Navn 
af Vinduet. Denne Aabning fører ind til en Hule eller 
et Lydkammer, der er dybere end det tilstødende »Ka- 

24 

pel«, men langt mindre af Omfang. Umiddelbart bag 
det Punkt, hvor de forreste Vinger fæsler sig, ser man 
en let, lidt oval Fremragning, som ved sin mat sorte 
Farve skiller sig fra Omgivelsernes Bedækninger, der 
er sølverne dunede. Denne Fremragning er Lyd- 
kammerets Ydervæg. 

Lad os snitte et stort Hul her. Derved lægger vi 
det lydfrembringende Apparat blot. Det er en lille tør 
Membran, hvid, af oval Form, konveks udadtil, gen- 
nemsat fra den ene Ende til den anden efter den lange 
Diameter af et Knippe af tre eller fire brune Ribber, 
som afstiver den, og den er fikseret i hele sin Omkreds af 
en stiv Ramme eller Indfatning. Lad os antage, at dette 
hvælvede Skæl forandrer Form, at det afflader sig en 
Smule, idet det knækker indad, og at det derpaa plud- 
seligt vender tilbage til sin tidligere Konveksitet ved 
Sammentrækning af sine elastiske Fibrer. En Klirren 
eller Raslen vil være Følgen af denne Bevægelse frem. 
og tilbage. 

Det kan vel være en Snes Aar siden, at Hoved- 
staden havde forelsket sig i et fjollet Stykke Legetøj, 
der blev kaldet Cri-cri, hvis jeg ikke tager fejl. Det 
var en Slags tynd Staalplade, der var fastgjort i den 
ene Ende til en metallisk Basis. Trykket og form- 
forandret med Tommelen og derpaa overladt til sig 
selv den ene Gang efter den anden gav denne Plade, 
der ikke duede til andet, en meget irriterende, knæk- 
kende Lyd fra sig. Der skulde ikke mere til for at 
vinde Folkestemningen for sig!  Cri-cri'en havde sine 
Hædersdage, men Forglemmelsen har gjort Ende paa 
den og det påa saa grundig en Maade, at jeg er bange 
for ikke at blive forstaaet, naar jeg søger at genkalde 
denne berømmelige Indretning i Erindringen. 

Det membranøse Bækken og Staal-Cri-cri'en er 

analoge Instrumenter. Den ene som den anden frem- 
bringer en Lyd ved Formforandringen af en elastisk 
Plade og dennes Tilbagevenden til dens oprindelige Til- 
stand. Cri-cri'en forandrer Form ved Tryk med Tom- 
melfingeren, hvorledes modificeres Bækkenernes Kon- 
veksitet? Lad os vende tilbage til »Kirken« og lad os 
fjærne det gule Forhæng, som fortil afgrænser hvert 
af »Kapellerne«. To store, blegt orangegule Muskel- 
bundter viser sig, som forener sig i Form af et V, hvis 
nedre Punkt fæster sig i Dyrets Midtlinie paa dets 
Underside. Begge disse Kødsøjler ender ligesom brat 
afskaarne opadtil, og fra den afstumpede Ende udgaar 
der en kort og tynd Snor, som fæster sig ud til Siden 
paa den tilsvarende Lydplade. 

Det er hele Mekanismen, der ikke er mindre sim- 
pel end Metal-Cri-cri'ens. De to Muskelsøjler trækker 
sig sammen og slappes igen, forkorter og forlænger 
sig. De trækker ved Hjælp af den endestillede Snor 
hver i sin Plade, afflader den og overlader den saa til 
dens egen Spændkraft. Saaledes vibrerer de to lyd- 
givende Skæl. 

Ønsker man at overbevise sig om Virkningen af 
denne Mekanisme? Vil man faa en død, men endnu 
ikke stivnet Cikade til at synge? Intet er lettere. Man 
griber blot med en Pincet en af Muskelsøjlerne og 
trækker i den med forsigtige Smaaryk. Den døde Cri- 
cri lever op igen; ved hvert Ryk giver Pladen en knæk- 
kende Lyd fra sig. Denne Lyd er ganske vist meget 
spæd, da den er berøvet den Fylde, som den levende 
Virtuos opnaar ved Hjælp af sine Resonanskamre, men 
Grundlaget for Sangen har man ikke desto mindre op- 
naaet at faa ved dette anatomiske Kunstgreb. 

Vil man derimod gøre en levende Cikade stum, 
denne haardnakkede Musikelsker, der grebet og klemt 

mellem Fingrene begræder sin Ulykke lige saa høj- 
røstet, som den udtrykker sin Glæde, naar den sidder 
ude i Træet? " Det nytier ikke at lædere »Kapellerne«, 
at sønderrive >»Spejlene«; denne græsselige Mishandling 
virker ikke dæmpende paa den. Men lad os indføre 
en Naal gennem det sidestillede Knaphul, som vi gav 
Navnet Vinduet, og lad os ramme Pladen paa Bunden 
af Kammeret. Et ubetydeligt Stik, og den gennem- 
hullede Plade tier. En lignende Operation paa den 
anden Side gør Insektet fuldstændig lydløst, skønt det 
iøvrigt er lige saa kraftigt som tidligere og uden noget 
synligt Saar. Den, der ikke er klar over Forholdene, 
forbavses over Resultatet af mit Naalestik, medens Øde- 
læggelse af Spejlene og andet Tilbehør til »Kirken« ikke 
medfører Tavshed. Et fint Stik uden synderlig Betyd- 
ning frembringer det, som Opsprætning af Dyret ikke 
kunde give. 

Laagene, disse store Plader, der er solidt indfattede, 
er ubevægelige. Det er selve Bagkroppen, som ved at 
hæve og sænke sig aabner og lukker »Kirken«. Naar 
Bagkroppen er sænket, lukker Laagene nøjagtigt for 
»Kapellerne« ligesom ogsaa for de lydgivende Kamres 
Vinduer. Lyden er da svækket, dump og dæmpet. Naar 
Bagkroppen løftes, gaber »Kapellerne«, Vinduerne bli- 
ver fri, og Lyden faar hele sin Fylde og Styrke. Bag- 
kroppens hurtige Bevægelser op og ned, der er sam- 
tidige med Bækkenernes Bevægemusklers Sammen- 
trækninger, bestemmer altsaa Lydens skiftende Styrke, 
som synes at fremkomme ved pludselige Buestrøg. 

Hvis Vejret er stille og varmt henimod Middakgstid, 
deler Cikadens Sang sig i Strofer af nogle Sekunders 
Varighed, skilte ved korte Tavshedsperioder. Strofen 
begynder pludseligt, og den naar, idet den hurtig tager 
til i Styrke, sin højeste Kraft, medens Bagkroppen oscil- 

lerer hurtigere og hurtigere; den holder sig paa samme 
Højde nogle Sekunder, derpaa tager den lidt efter lidt 
af og taber sig i en snurrende Lyd, der svinder hen, alt 
efter som Bagkroppen ophører at bevæge sig. Med de 
sidste pulserende Bevægelser af denne indtræder der en 
Stilhed, der er af forskellig Varighed efter Atmosfærens 
Tilstand. Saa følger pludseligt en ny Strofe, en mono- 
ton Gentagen af den første, og saaledes i en Uende- 
lighed. 2 

Det sker undertiden, især i lunere Aftentimer, at 
Insektet, berust af Solskinnet afkorter sine Pauser, ja 
stryger dem helt. Sangen er da vedholdende, men altid 
med en vekslende Skiften af Til- og Aftagen i- Styrke. 
Henimod Kl. 7 eller 8 om Morgenen hører man de første 
Buestrøg, og Orkestret holder ikke op at spille før hen- 
imod Tusmørket med det hendøende Lys, lidt før 
Kl. 8 om Aftenen. Alt i alt varer Koncerten en hel 
Omgang paa Urskiven, men naar Himlen er overtruk- 
ken, og naar Vinden blæser alt for koldt, tier Cikaden. 

Den anden Art, der kun er halvt saa stor som den 
almindelig Cikade, bærer ude paa Landet Navnet Ca- 
can, en temmelig nøjagtig Gengivelse af den Lyd, den 
giver fra sig. Det er Naturhistorikernes Elme-Cikade, 
der er langt hurtigere, langt mere sky end den første. 
Dens hæse og kraftige Sang er en Række af Can! Can! 
Can! Can! uden nogen Pause, som deler Oden i Strofer. 
Den er den mest forhadte paa Grund af sin Monotomi, 
sin skærende Hæshed, især naar Orkestret er sammen- 
sat af nogle Hundrede Musikanter, saaledes som Til- 
fældet er i mine to, Platantræer i Hundedagene. Man 
skulde tro, at en Masse tørre Nødder blev rystet i en 
Sæk, indtil Skallerne knækkede. Den irriterende Kon- 
cert, en sand Straf, frembyder kun én middelmaadig 
Lise. Elmens Cikade er en Smule mindre tidligt paa 

Færde om Morgenen end den almindelige og holder 
ikke saa længe ud om Aftenen som denne. 

Dens Lydapparat frembyder, skønt bygget efter de 
samme Grundprinciper, talrige Egenheder, som giver 
Sangen dens særegne Karakter. Lydkamret mangler 
ganske det, der spærrer for Aabningen, for Vinduet. 
Jdækkenpladen viser sig frit lige bagved den bageste Vin- 
ges Insertion. Den er stadig et tørt, hvidt Skæl, konvekst 
udadtil og gennemsat af et Knippe paa fem rødbrune 
Ribber. 

Bagkroppens første Ring har fortil en bred og kort, 
stiv Tunge, der støtter sin frie Ende imod Bækkenet. 
Denne Tunge kan sammenstilles med Pladen paa en 
Skralde, som i Stedet for at slaa imod Tænderne paa 
et roterende Tandhjul berører det vibrerende Bækkens 
Ribber i større eller mindre Udstrækning. Derved maa, 
synes det mig, den hæse og skærende Lyd delvis opstaa. 
Det er ikke muligt at blive klar over, hvorledes 
det gaar til, ved at holde Dyret mellem Fingrene, thi 
den forskrækkede Cacan lader paa ingen Maade sin 
normale Sang høre under saadanne Omstændigheder. 

Laagene griber ikke ind over hinanden, de er 
tværtimod skilt ved et temmelig bredt Mellemrum. 
Sammen med de stive Tunger, der er Vedhæng ved 
Bagkroppen, skjuler de Halvdelen af Bækkenerne, hvis 
anden Halvdel ligger fuldstændig ubedækket. Bag- 
kroppen gaber kun lidt i sin Forbindelse med Bryst- 
stykket under Tryk af en Finger. Forøvrigt holder In- 
sektet sig ubevægeligt under Sangen, det kender intet 
til Bagkroppens hurtige Bevægelser, der er Kilden til 
Modulationerne i den almindelige Cikades Sang. »Ka- 
pellerne« er meget smaa, næsten uden Betydning som 
Resonans-Apparater. De har dog stadig »Spejle«, men 
stærkt reducerede i Størrelse og næppe en Millimeter i 

Gennemsnit. Med et Ord, Resonans-Apparatet, der er 
udviklet hos den almindelige Cikade, er hos dem meget 
rudimentært. Hvorledes gaar det saa til, at Bækkener- 
nes svage Klirren forstærkes i den Grad, at den bliver 
utaalelig? - 

Elme-Cikaden er en Bugtaler. Undersøger man 
dens Bagkrop i gennemskinnende Lys, ser man, at den 
er gennemsigtig i sine forreste to Trediedele. Vi aab- 
ner med et Klip af en Saks”den uigennemsigtige Tredie- 
del, i hvilken de Organer, uden hvilke Artens For- 
mering og Individets Liv ikke kan holdes oppe, findes 
reduceret til det strengt uundværlige. Resten af Bag- 
kroppen gaber stærkt op og viser en stor Hulhed, hvis 
Vægge kun bestaar af de ydre Bedækninger undtagen 
paa Ryggen, der, tapetseret med et tyndt Muskellag, 
bærer en fin Fordøjelseskanal, næsten kun en Traad. 
Den store Hulhed, der udgør næsten Halvdelen af hele 
Dyrets Rumfang, er altsaa, saa vidt muligt er, tom. 
Paa Bunden ser man Bækkenernes to Muskelsøjler, de 
to Muskelpiller, der forener sig til et V. Til Højre og 
til Venstre for dette V's nederste Punkt skinner de to 
bitte smaa Spejle, og imellem de to Grene forlænger det 
tomme Rum sig dybt ind i Bryststykket. 

Denne hule Bagkrop og dens Fortsættelse ind i 
Bryststykket udgør en uhyre Resonanshule, saa stor, 
at ingen anden af vore Egnes Virtuoser har noget, der 
kan sammenlignes med den. Hvis jeg med Fingeren 
lukker den Aabning i Bagkroppen, som jeg har frem- 
bragt, bliver Lyden dybere i Overensstemmelse med 
Lovene for lydgivende Rør; hvis jeg sætter en Cylinder 
eller et Kræmmerhus af Papir for den opskaarne Bag- 
krops Aabning, vinder Lyden i Styrke saavel som i 
Dybde. Med et Kræmmerhus, 'der er trukket ud til en 
Spids og indsat med sin brede Ende i Aaabningen paa 

et lydforstærkende Reagensglas, er det ikke mere en 
Cikades Sang, man hører, men en Tyrs Brølen. Mine 
smaa Børn, der tilfældigvis var tilstede, da jeg anstil- 
lede mine akustiske Forsøg, flygtede rædselsslagne ved 
denne Lyd. Insektet, der var dem saa vel bekendt, 
indgød dem Rædsel. 

Aarsagen til Lydens Hæshed eller Ruhed synes at 
være Skralde-Tungen, der berører de vibrerende Bække- 
ners Ribbenæt, Aarsagen til dens Styrke er utvivlsomt 
Bagkroppens rummelige Resonansapparat. Cikaden maa, 
det maa vi erkende, være en særlig begejstret Sanger 
for saaledes at tømme sin Bagkrop og sit Bryst ud og 
gøre dem til en Spilledaase. De vigtigste Livsorganer 
formindskes til det yderste og trækker sig tilbage til en 
snæver Krog, for at Resonanskassen kan blive saa stor 
som mulig. Sangen først, det øvrige kommer i anden 
Linie. 

Det er heldigt, at Elmecikaden ikke følger Udvik- 
lingsforsvarernes Raad. Hvis den, mere og mere en- 
tusiastisk fra Slægtled til Slægtled, kunde faa en Bag- 
krops-Resonator, som kunde sammenlignes med den, 
mine Papirkræmmerhuse skaffer den, vilde Provence, 
tæt befolket af Cacaner, en skønne Dag blive ube- 
boeligt. 

Er det, efter de Detailleoplysninger, vi allerede har 
givet om den almindelige Cikade, nødvendigt at sige, 
hvorledes denne Elme-Cikadens utaalelige Skraalen op 
bringes til at forstumme?  sBækkenerne er i vid Ud- 
strækning synlige udvendigt. Man gennemstikker dem 
med en Naalespids, og øjeblikkelig er der fuldstændig 
Tavshed. Skade, at der ikke paa mine Plataner mel- 
lem de braadvæbnede Insekter findes Hjælpere, der er 
Venner af Ro ligesom jeg, og helliger sig et saadant 

Arbejde! Et taabeligt Ønske, saa vilde der jo mangle 
en Tone i Høstens majestætiske Symfoni! 

Nu er vi kommen over Vanskelighederne ved Be- 
skrivelsen! Vi kender det lydgivende Instruments Byg- 
ning, og lad os da til Slutning spørge om Maalet med 
disse musikalske Orgier. Hvad skal al den Larm gøre 
godt for? Et Svar er uundgaaeligt: det er Hannerne, 
der kalder paa deres Mager, det er de forelskedes Sang. 

Jeg tillader mig at diskutere dette Svar, der for- 
øvrigt er saa naturligt. Det er nu c. 30 Aar siden, at 
den almindelige Cikade og dens skærende Forbundne, 
Cacan'en, paanødte mig deres Selskab. Jeg har dem 
for Øje to Maaneder af hver Sommer, og jeg har dem 
for Ørene. Selv om jeg ikke hører dem med min gode 
Villie, iagttager jeg dem dog med en vis Iver. Jeg ser 
dem sidde ordnet i Rækker paa Platanernes glatte Bark, 
alle med Hovedet øverst, de to Køn blandede mellem 
hinanden paa et Rum af nogle Tommer. 

De drikker ubevægelige med Sugesnablen fæstnet 
i Barken. Efterhaanden som Solen skifter Plads og 
flytter Skyggen, drejer de sig ogsaa omkring Grenen ved 
lette Bevægelser til Siden og holder sig saaledes til den 
stærkest oplyste og varmeste Flade. Hvad enten Suge- 
snabelen er i Virksomhed, eller de er i Færd med at 
flytte sig, holder Sangen ikke op. 

Passer det nu at tage den uendelige Vise for en 
forelsket Kalden Jeg tvivler derom. De to Køn sidder 
Side om Side i Forsamlingen, og man kalder ikke 
Maaneder igennem paa den, der sidder ved ens Side. 
Jeg har forøvrigt aldrig set en Hun ile til midt i det 
mest larmende Orkester. Som Indledning til Ægteskab 
er Synet tilstrækkeligt her, thi det er udmærket: Bejle- 
ren behøver ikke at gøre en evindelig Erklæring, den 
udvalgte er hans nærmeste Nabo. 

Skulde det da være et Middel til at bedaare, til at 
røre den ufølsomme Jeg tvivler fremdeles. Jeg kan 
ikke hos Hunnerne skimte nogetsomhelst Tegn paa Til- 
fredshed, jeg ser dem aldrig skælve den mindste Smule 
eller røre paa sig, naar Elskerne frembringer deres mest 
skingrende Bækkenlyd. 

Bønderne, mine Naboer, siger, at Cikaderne i Hø- 
stens Tid tilsynger dem: Sego, sego, sego! (mej, mej, 
mej) for at opmuntre dem til at arbejde. De, der høster 
Idéer, og de, der høster Aks, vi er alle Mennesker, 
som arbejder, disse for at skaffe Brød til Maven, hine 
for at skaffe Brød til Aanden. Jeg forstaar derfor der- 
for deres Forklaring, og jeg opfatter den som en ynde- 
fuld Naivetet. 

Videnskaben ønsker et bedre Svar, men den finder 
i Insektet en Verden, der er lukket for den. Der er ingen 
Mulighed for at skimte eller blot ane, hvilket Indtryk 
Bækkenernes Klirren gør paa dem, der inspirerer den. 
Alt, hvad jeg kan sige, er, at deres uforstyrrelige Ydre 
synes at tyde paa fuldstændig Ligegyldighed. Men lad 
os ikke være paastaaelige: Dyrets inderste Føjlelser er 
et uloddeligt Mysterium. 

En anden Grund til Tvivl er følgende. Den, der 
paavirkes af Sang, har altid et fint Øre, og dette Øre, 
en vagtsom Skildvagt, maa ved den mindste Larm 
give Varsel om Fare. De Fugle, der er gode Sangere, 
har en udmærket fin Hørelse. Naar et Blad bevæger 
sig i Løvhanget, naar et forbigaaende Par veksler et 
Ord, tier de pludseligt, urolige og paa deres Post. Hvor 
langt er ikke Cikaden fra en saadan Uro! 

Den har et meget skarpt Syn. Dens store Facette- 
øjne underretter den om, hvad der foregaar til Højre 
og til Venstre for den, dens tre enkelte Øjne, smaa 
rubinrøde Kikkerter, udspejder Rummet lige ud for den. 

Naar den ser os komme, tier den øjeblikkelig og flyver 
bort. Men stiller vi os bagved den Gren, paa hvilken 
den sidder og synger, sørger vi for at undgaa de fem 
Synsapparater, og taler vi saa, fløjter vi, klapper vi i 
Hænderne, slaar vi to Sten mod hinanden: en Fugl, som 
ikke saa os, vilde for langt mindre øjeblikkelig holde 
op med at synge og flyve forskrækket bort; men Insektet 
bliver uforstyrrelig ved at give Lyd, som var der intet 
1 Vejen. 

Af mine Forsøg over dette Forhold vil jeg kun 
omtale et eneste, det mindeværdigste. 

Jeg laaner det kommunale Årtilleri, det vil sige de 
Bøsser, som man lader tordne paa vor Skytshelgens 
Dag. Det er Kanoneren en Glæde at lade dem med 
Cikaderne for Øje og at fyre dem af hjemme hos mig. 
Der er to af dem, og de er proppet, som gjaldt det 
den højtideligste Forlystelse. Aldrig nogensinde er en 
Politiker, der var påa Rundtur før et Valg, bleven 
hædret med saadan en Masse Krudt. Vinduerne blev 
aabnet for at forhindre, at Ruderne skulde springe. 
De to tordnende Maskiner blev anbragt ved Foden af 
Platanerne foran min Dør uden nogensomhelst Forsig- 
tighedsregel for at maskere dem: Cikaderne, der synger 
oppe paa Grenene, kan ikke se, hvad der foregaar 
hernede. 

Vi er seks Tilhørere. Vi afventer el forholdsvis 
roligt Øjeblik. Antallet af de syngende bliver fastslaaet 
af hver af os, ligeledes Sangens Fylde og Rytme. Nu 
er vi parate, med Øret opladt for, hvad der maatte fore- 
gaa 1 Orkestret oppe i Luften. Bøssen gaar af med et 
sandt Tordenbrag. 

Ingen Uro deroppe. Antallet af Musikere er det 
samme, Rytmen er den samme, Tonens Fylde den 
samme. De seks Vidner er enstemmige: Eksplosionens: 

Vælde har ikke gjort nogen Forandring i Cikadernes 
Sang. Affyringen af den anden Bøsse giver det samme 
Resultat. 

Hvilken Slutning kan man drage af denne Or- 
kestrets Vedholdenhed, det, der paa ingen Maade blev 
overrasket eller forstyrret ved et Kanonskud? Skal jeg 
slutte deraf, at Cikaden er døv? Jeg skal nok tage mig 
i Agt for at vove mig saa langt ud, men hvis en anden 
og dristigere skulde sige ja dertil, vilde jeg virkelig 
være i Forlegenhed for Grunde tii at modsige ham med. 
Jeg vilde være nødt til i det mindste at indrømme, at 
den er tunghør, og at man paa den kan anvende den 
berømte Talemaade: skrige som en Døv. 

Naar den blaavingede Faarekylling beruser sig 
yndefuldt i Solskinnet og gnider sine store bageste Laar 
imod sine forreste Vingers ru Rand, naar den grønne 
Frø, Løvfrøen, der ikke er mindre forkølet end Ca- 
can'en, puster sin Strube op i Buskenes Løv og blæser 
den op til en Lydblære i det Øjeblik, da et Uvejr træk- 
ker op, kalder de saa paa den fraværende Mage? Paa 
ingen Maade! Den førstes Buestrøg giver næppe ÅAn- 
ledning til en hørlig Piben, den andens lydelige Hals- 
toner taber sig uden Nytte; den, den længes efter, kom- 
mer ikke. 

Skulde Insektet have sine højtlydende Udgydelser 
behov, sine højrøstede Kærlighedserklæringer for at pro- 
klamere sin Lidenskab? Tænk paa det umaadelige Fler- 
tal, som Mødet mellem Kønnene lader fuldstændig 
tavse. Jeg ser i Græshoppens Violin, i Løvfrøens Sække- 
pibe, i Cacan'ens Bækkener kun Midler, der er skikkede 
til at udtrykke deres Glæde over Livet, den for alle fæl- 
les Glæde, som hver Dyreart udtrykker paa sin Maade. 

Hvis man forsikrer mig om, at Cikaderne sætter 
deres larmende Lydapparat i Bevægelse uden at be- 


1. Udvokset Cikade, Han, set nedenfra. — 2. Udvokset Cikade, 
Hun, set nedenfra. — 3—4. Aske-Cikaden, Han og Hun. 

kymre sig om dets Virkning, kun af Glæde over at 
føle sig levende, paa samme Maade som vi gnider Hæn- 
derne i et Øjebliks Tilfredsstillelse, vilde jeg ikke føle 
mig synderlig oprørt. Men hvis deres Koncert for 
øvrigt skulde have et sekundært Maal, i hvilket det 
stumme Køn er interesseret, saa er det meget muligt, 
meget naturligt, uden endnu at være bevist. 


III. 
CIKADEN — ÆGLÆGNINGEN — 
UDKLÆKNINGEN. 


Den almindelige Cikade betror sine Æg til smaa, 
tørre Grene. Alle de Grene, der blev undersøgt af 
Reaumur og erkendt ægbelagte, tilhørte Morbærtræet: 
et Bevis paa, at den, det var paalagt at foretage Ind- 
samlingen i Omegnen af Avignon, ikke har varieret 
sine Eftersøgelser. Foruden Morbærtræet finder jeg 
Ferskentræet, Kirsebærtræet, Piletræet, den japanske 
Liguster og andre Træer benyttede. Men dette er sjæl- 
dent, Cikaden foretrækker noget andet. Den behøver 
saa vidt muligt tynde Kviste paa fra Halm- til Blyants- 
tykkelse med et Vedlag og rigelig Marv. Naar disse 
Betingelser er tilstede, spiller Plantens Art kun ringe 
Rolle. Jeg maatte opremse hele Landets halvt træ- 
agtige Flora, hvis jeg vilde katalogisere de forskellige 
Underlag, som Æglæggersken benytter. 

Den benyttede Kvist hgger aldrig paa Jorden, den 
indtager en mere eller mindre tilnærmelsesvis lodret 
Stilling, for det meste paa sit naturlige Sted, undertiden 


32 J. H. FABRE: SKIK OG BRUG HOS INSEKTERNE 


løsrevet, men ikke desto mindre tilfældigvis rejst op 
igen. En tilstrækkelig stor Længde, regelmæssig og 
glat, som kan modtage hele Æglæget, bliver foretrukket. 
Mine bedste Indsamlinger er gjort paa Stænglerne af 
Spartium junceum, der ligner Straa fyldte med Marv, 
og fremfor alt paa de høje Stilke af Asphodelus cerasi- 
ferus, der bliver næsten en Meter lange, inden de for- 
grener sig. 

Det er Reglen, at Underlaget, ligemeget hvad det 
er, er dødt og fuldstændig tørt. 

Cikadens Værk bestaar i en Række Rifter, saa- 
danne, som en Knappenaalsspids kunde frembringe, 
som, naar den blev stødt ind skraat ovenfra nedad, vilde 
sønderrive Træfibrerne og tvinge dem udad i Form af 
et kort Fremspring. 

Hvis Stængelen er uregelmæssig, eller hvis flere 
Cikader har arbejdet, den ene efter den anden, paa 
samme Sted, er Rifternes Fordeling uordentlig; Øjet 
forvirres, idet det er ude af Stand til at erkende Følge- 
rækken og det enkelte Individs Arbejde. Et eneste, Træk 
er konstant: det er den skraat udadrettede Stilling af 
den ved Stikket løsnede Trælap, som viser, at Cikaden 
altid arbejder i en lige Stilling og stikker sit Arbejds- 
redskab ind fra oven nedad i Grenens Længderetning. 

Hvis Stængelen er regelmæssig, glat og af pas- 
sende Længde, fjærner Punkturerne, der staar i lige 
stor Afstand fra hinanden, sig kun lidt fra en ret- 
liniet Retning. Deres Antal er skiftende: temmelig 
ringe, naar Moderdyret er bleven forstyrret i sin For- 
retning og er gaaet andetsteds hen for at fortsætte sin 
Æglægning, 30 eller 40, lidt flere eller lidt færre, naar 
Rækken repræsenterer hele Ægantallet. 

Enhver af disse Ridser er Indgangen til et skraat 
Indelukke, der sædvanligvis er udboret i Stængelens. 

Marvdel. Der er ingen Lukke for denne Indgang und- 
tagen det Knippe Træfibrer, som blev løsnet, da Ægget 
blev lagt, og som omgrupperer sig, naar Læggebroddens 
dobbelte Sav bliver trukket ud igen. I det højeste ser 
man i visse Tilfælde, men ikke altid, lyse frem mellem 
disse Fibre et ganske tyndt, skinnende Lag, som min- 
der om en Fernis af indtørret Æggehvide. Det kan 
ikke være andet end et ubetydeligt Spor af en eller 
anden æggehvideholdig Væske, som følger med Æg- 
gene eller snarere letter Spillet af den dobbelte, gen- 
nemborende Fil. 

Umiddelbart under Riften findes Æglejet, en 
yderst fin Kanal, som indtager næsten hele Længden 
mellem dens Indgangspunkt og det foregaaende Ægleje. 
Undertiden mangler endog Skillevæggen, saaledes at 
den øvre Etage staar i Forbindelse med den nedenfor, 
og Æggene, skønt indførte gennem talrige Indgangs- 
aabninger, ligger i en ubrudt Linie. Men det hyppigste 
er dog, at Æglejerne er bestemt adskilte fra hinanden. 

Deres Indhold varierer betydeligt. Jeg har for 
hver enkelt talt fra seks til femten Æg. Middeitallet er 
ti. Antallet af Lejer, tilhørende en og samme fuld- 
stændige Æglægning, er 30 til 40, og man vil altsaa 
se, at Cikaden raader over 300 til 400 Livsspirer. I 
Kraft af sin Undersøgelse af Æggestokkene, kom Reau- 
mur til lignende Tal. 

En smuk Familie i Sandhed, som nok skal formaa 
at holde Hovedet oppe ved sit Antal ligeoverfor selv de 
alvorligste Ødelæggelses-Chancer. Jeg kan ikke se, at 
den udvoksede Cikade er mere udsat end ethvert andet 
Insekt: den har et vagtsomt Øje, en pludselig Opflugt 
og en hurtig Flugt, og den holder til i Højder, hvor 
den ikke behøver at frygte Grønsværets Fribyttere. 
Spurven er rigtignok lysten efter den. Fra Tid til 


Skik og Brug hos Insekterne. Øø 

anden kommer den efter en vel udtænkt Plan fra Ta- 
get i Nærheden af Platanerne og snapper Sangeren, som 
skratter fortvivlet op. Nogle velrettede Næbstød til 
Højre og Venstre deler denne i fire Dele, der er Lækker- 
bidskener for Spurveyngelen. Men hvor ofte vender 
Fuglen ikke tilbage med uforrettet Sag! Insektet af- 
værger Angrebet, sprøjter sin Urin i Øjnene paa An- 
griberen og flyver bort. 

Jeg kender en anden Fjende af Cikaden, der er 
langt frygteligere end Spurven. Det er den grønne 
Løvgræshoppe. Det er sent, og Cikaderne tier. Beruset 
af Lyset og Varmen har de ikke sparet paa Symfonier 
den ganske Dag igennem. Natten er kommen med 
Hvile for dem, men en Hvile, som hyppigt bliver for- 
styrret. I Platanernes tætte Grenehang høres pludselig 
en Lyd som et Angstskrig, kort og skærende. Det er 
Cikadens fortvivlede Klage, naar den bliver overrasket 
i sin Ro af den grønne Løvgræshoppe, en ivrig og nat- 
lig Jæger, der springer løs paa den, griber den i Siden, 
river den op og graver Indvoldene ud af den. Efter 
det musikalske Orgie kommer Myrderiet. 

Jeg blev bedre belært om disse Bandilstreger paa 
følgende Maade: Ved Morgengry gaar jeg lidt frem og 
tilbage foran min Dør, da noget falder ned fra den nære 
Platan med en skarp Skratten. Det er en Løvgræs- 
hoppe, som er i Færd med at tømme Bugen paa en 
Cikade, der er i sin Dødskamp. Forgæves larmer og 
vrider denne sig, den anden slipper ikke sit Tag, men 
presser sit Hoved ind mellem Indvoldene og fortærer 
dem i smaa Mundfulde. 

Jeg var nu belært: Angrebet havde fundet Sted 
oppe i Træet tidlig om Morgenen i Cikadens Hviletid, 
og den ulykkelige, i levende Live sønderrevnes Spjæt- 
ten havde gjort, at Angriberen og den angrebne var 


1.-En Cikadehun i Færd med at lægge Æg. — 2. Den srønne 
Løvgræshoppe, der falskelig kaldes Cikaden i Nordfrankrig, i Færd 
med at opæde en af den dræbt Cikade. 


CIKADEN — ÆGLÆGNINGEN — UDKLÆKNINGEN 35 


styrtet ned i en Klump. Senere har der forskel- 
lige Gange været Lejlighed for mig til at være Vidne 
til den samme Myrden. 

Jeg har endogsaa set, hvorledes Græshoppen i et 
Overmaal af Dristighed er styrtet afsted for at for- 
følge Cikaden, der tog til Vingerne og flygtede fortvivlet. 
Saaledes forfølger Spurvehøgen Lærken under aaben 
Himmel, men Rovfuglen er her Insektet underlegen. 
Den viser sig svagere end dette. Græshoppen angriber 
i Modsætning til den en Kolos, der er langt større og 
stærkere end sin Fjende, og ikke desto mindre er 
Resultatet af et saadant ulige Haandgemæng givet. 
Græshoppen fejler sjældent at sprætte Bugen op paa 
sit Bytte med sine stærke og spidse Kindbakker, medens 
dette, der mångler Forsvarsvaaben, indskrænker sig til 
at skrige og sprælle. 

Det væsentlige er at holde fast paa den, noget, der 
er let nok under Nattens Søvnighed. Enhver Cikade, 
som den vilde Græshoppe træffer paa sin natlige Ronde, 
maa omkomme ynkeligt. Saaledes forklares den hyp- 
pige, angstfulde Skræppen op, som bryder løs i Løv- 
hanget i sene og utilbørlige Timer, efter at Bækkenerne 
forlængst er forstummet. Banditen, der er klædt i 
Bleggrønt, snapper en eller anden Cikade. Senere hen, 
da jeg skulde opdrætte grønne Løvgræshopper, fandt 
jeg snart ud af, hvad jeg skulde føde mine Pensionærer 
med: jeg ernærede dem med Cikader, af hvilke der 
blev fortæret en umaadelig Masse i mine Bure. Det er 
altsaa fastslaaet, at Nordens falske Cikade, den grønne 
Løvgræshoppe, æder den virkelige Cikade, der har 
hjemme i Syden. 

Naar alt kommer til alt, er det hverken Spurven 
eller den grønne Løvgræshoppe, der beskatter Cikadens 
talrige Yngel. Faren ligger andetsteds, som vi skal se, 

frygtelig i Udklæknings- og ligeledes i Æglægningsøje- 
blikket. 

Cikaden besørger sin Æglægning tre—fire Maane- 
der efter, at den ér kommen frem af Jorden, det vil 
sige henimod Midten af Juii. For at komme til at 
overvære Æglægningen uden at stole paa alt for usikre 
Tilfældigheder, havde jeg taget visse Forholdsregler, 
hvis heldige Udfald syntes mig sikkert. Den tørre 
Asphodelus er det Underlag, som Insektet foretrækker, 
tidligere Iagttagelser havde lært mig dette. Det er ogsaa 
den Plante, der egner sig bedst for mine Hensigter 
ved sin lange og glatte Stængel. Nu havde jeg i Løbet 
af de første Aar af mit Ophold her afløst Indelukkets 
Tidsler med en anden indfødt Plantevæst, der er mindre 
frastødende. Asphodelus er en af de nye Beboere. Og 
den er jo netop, hvad jeg har Brug for idag. Jeg lader 
derfor dens tørre Stængler fra det foregaaende Aar 
blive, hvor de er, og da den gunstige Tid er inde, efter- 
ser jeg dem hver Dag. 

Jeg har ikke længe at vente. Fra den 15de Juli 
finder jeg saa mange Cikader, jeg kan ønske mig, in- 
stallerede paa Asphodelerne i Færd med at lægge Æg. 
Hver Stængel har sit Moderdyr, uden at der er Fare for 
en Konkurrence, som kunde forstyrre den fine Inokula- 
tion. Naar den første Besidder er forsvundet, kan der 
komme en anden og siden endnu flere. Der er rigelig 
Plads til dem alle, men enhver af dem ønsker at være 
alene om Stængelen. For øvrigt er der ingen Kiv imel- 
lem dem, alt gaar for sig paa den fredeligste Maade. 
Hvis et Moderdyr skulde ankomme og finde Pladsen 
optaget, flyver det bort for at søge Plads andetsteds, 
saa snart det har erkendt sin Fejltagelse. 

Æglæggersken har bestandig Hovedet øverst, en 
Stilling, som hun for øvrigt indtager ogsaa under andre 

Omstændigheder. Hun lader sig undersøge paa meget 
nært Hold selv med et Forstørrelsesglas, saa optaget 
er hun af sit Hverv. Læggebraaden, der er omtrent en 
Centimeter lang, stødes ind i Stængelen i hele sin 
Længde og skraat. Indboringen synes ikke at kræve 
synderlig vanskelige Manøvrer, til den Grad fuldendt 
er Apparatet. Jeg ser, at Cikaden skælver en Smule, 
og at den med hyppige og regelmæssige Bevægelser 
udvider og trækker Enden af sin Bagkrop sammen igen. 
Det er det hele. Boret med sine to File, der arbejder 
skiftevis, trænger med en blød, næsten umærkelig Be- 
vægelse ind i Træet. Der er intet særligt at se under 
Æglægningen. Insektet holder sig urørligt. Omtrent 
ti Minutter gaar fra det første Stik, til Æglejet er besat. 

Ægbraaden bliver saa trukket tilbage med meto- 
disk Langsomhed for ikke at beskadige den. Hullet 
ind til Stikrøret lukker sig af sig selv, ved at de træede 
Fibrer slutter sig sammen, og Cikaden kravler lidt 
højere op i en ret Linie, omtrent saa meget som Læng- 
den af dens Æglægnings-Værktøj. Der gør den et nyt 
Stik med sit Vridtbor og laver et nyt Ægleje, der mod- 
tager en halv Snes Æg. Og saaledes gaar Æglægningen 
trinvis videre neden fra op efter. 

Efter at have set dette er vi i Stand til at forklare 
os "den mærkelige Ordning, som hersker under Årbej- 
det. Indsnittene, der danner Indgang til Æglejerne, har 
paa lidt nær samme Afstand fra hinanden, fordi Cika- 
den hver Gang gaar samme Længde, sin Læggebraads 
nemlig, tilvejrs.. Meget rask, som den er i sin Flugt, 
er den meget langsomt gaaende. At naa til et Punkt 
i Nærheden, der er bedre solbeskinnet, med en alvorlig, 
næsten højtidelig Gang, er alt, hvad man ser den udføre 
paa den levende Gren, paa hvilken den sidder og drik- 
ker. Paa den tørre Stængel, i hvilken den indsætter 

sine Æg, bevarer den sin afmaalte Optræden, ja over- 
driver den endog med Henblik paa sit Foretagendes 
store Vigtighed. Den flytter sig det mindst mulige, 
netop saa meget, at de to Æglejer ikke skal gribe for- 
styrrende ind i hinanden. Maalet paa det opadgaaende 
Skridt, som skal gøres, er tilnærmelsesvis givet ved 
Længden af Læggebraaden. 

Indstikkene ordner sig endvidere i en lige Linie, 
naar der er et middelmaadigt Antal af dem. Hvorfor 
skulde Æglæggersken ogsaa vige skraat af til Højre 
eller Venstre paa en Stængel, der overalt har de samme 
Egenskaber? Solelskende, som den er, har den valgt 
den mest solbeskinnede Side af denne. Saa længe den 
paa sin Ryg modtager Varmebadet, dens højeste Glæde, 
skal den nok vogte sig for at forlade den Retning, der 
giver den denne Nydelse, for en anden, til hvilken So- 
lens Straaler ikke naar hen med samme Sikkerhed. 

Men Æglægningen varer længe, naar den fuld- 
føres i sin Helhed paa det samme Underlag. Med ti 
Minuter for hvert Ægleje vil den Række af fyrretyve 
saadanne, som jeg undertiden har fundet, svare til et 
Tidsrum af seks—syv Timer. Solen kan altsaa flyite 
sig adskilligt, inden Cikaden faar sit Værk fuldført. I 
dette Tilfælde bøjer den retliniede Retning af i en Bue 
efter Solen. Æglæggersken drejer sig omkring Stænge- 
len, efterhaanden som Solen flytter sig, og dens Ind- 
stikslinie faar en til at tænke paa Viserskyggens Van- 
dring paa et cylindrisk Solur. 

Mange Gange, medens Cikaden er optaget af sit 
moderlige Værk, arbejder en ussel lille flueagtig Skab- 
ning, der ogsaa bærer en Ægsonde, paa Tilintetgørelsen 
af Æggene, efterhaanden som de er afsat paa deres Plads. 
Réaumur har kendt den. Han traf dens Larve i næsten 
alle de Kviste, han undersøgte, hvilket var Grunden til en 

Misforstaaelse under Undersøgelsernes Begyndelse. Men 
han saa ikke, og han kunde ikke se den frække Volds- 
mand i Arbejde. Det er en Snyltehveps, en Chalcidide 
paa fire eller fem Millimeters Længde, ganske sort med 
knudrede Følehorn, der tager lidt til i Tykkelse ud mod 
Enden. Den udtrukne Læggebraad er indsat i den ne- 
derste Del af Bagkroppen henimod dens Midte og staar 
lodret paa Kroppens Retning ligesom Tilfældet er hos 
Leucospis, der er en Svøbe for nogle Bier. Da jeg har 
forsømt at indfange den, ved jeg ikke, med hvilken Be- 
tegnelse Navngiverne har lyksaliggjort den, hvis denne 
dværgagtige Udrydder af Cikaderne overhovedet er 
katalogiseret endnu. 

Hvad jeg kender bedre, er dens rolige Uforfærdet- 
hed, dens uforskammede Frækhed overfor Kolossen, 
som kunde knuse den blot ved at sætte en Fod paa den. 
Jeg har set indtil tre af dem samtidig udnytte den 
samme elendige Læggehøne. De holdt sig bag ved 
denne, lige i Hælene paa den, hvor de arbejdede med 
Læggebraaden eller afventede det gunstige Øjeblik. 

Cikaden er færdig med at belægge et Ægleje og 
stiger en Smule tilvejrs for at udbore det næste. En 
af disse Banditer skynder sig hen til det forladte Sted, 
og der drager den sin Læggebraad og indfører den i Æg- 
søjlen uden Spor af Frygt og næsten under Kæmpens 
Klør, som var den hjemme og i Lag med et fortjenst- 
fuldt Arbejde; den indfører den ikke gennem Ridsen, 
der er lukket af de itubrudte Træfibrer, men gennem en 
lille Revne ved Siden af den. Dens Værktøj arbejder 
langsomt paa Grund af det næsten urørte Træs Mod- 
stand, og Cikaden har Tid til at belægge Etagen ovenover. 

Naar denne er færdig hermed, indtager en af de 
smaa Snyltehvepse, der er forsinket bagved af sit Ar- 
bejde, dens Plads, og indplanter sin ødelæggende Spire. 

Og naar Modercikaden flyver bort med tømte Ægge- 
stokke, har største Parten af dens Æglejer modtaget et 
fremmed Æg, som bliver til Ødelæggelse for deres Ind- 
hold. En lille Orm, som udklækkes tidligt, indtager 
Cikadeyngelens Plads fedt ernæret, en for hvert Kam- 
mer, af et Dusin Æg i deres Skaller. 

Aarhundreders Erfaring har altsaa ikke lært dig 
noget, du beklagelige Læggehøne! Du har ikke kunnet 
undgaa at se dem med dine udmærkede Øjne, disse 
frygtelige Ransagere, naar de flagrer omkring dig i 
Færd med at forberede deres slette Streg. Vend dig 
dog om, du fromme Kolos, og knus disse Dværge! Du 
gør dog aldrig noget saadant, ude af Stand som du er 
til at modificere dine Instinkter, selv naar det gælder 
om at lette din Byrde af moderlige Ulykker. 

Den almindelige Cikades Æg er lysende hvide som 
Elfenben. Kegleformede mod begge Ender og aflange 
af Form kan de lignes ved lette smaa Væverskytteler. 
De maaler to og en halv Millimeter i Længde og en halv 
Millimeter i Bredde, de er ordnet i en Række og griber 
en lille Smule ud over hinanden. Elme-Cikadens ÆG, 
der er en Ubetydelighed mindre, er samlet i regel- 
mæssige Grupper, som ligner mikroskopiske Cigarpak- 
ker. Lad os udelukkende beskæftige os med de første, 
hvis Historie vil give os de andres ogsaa. 

September er ikke endt, før Elfenbenets lysende 
Hvide giver Plads for en lys Ostefarve. I de første 
Dage af Oktober viser der sig fortil to smaa kastanie- 
brune Pletter, afrundede og skarpt udprægede, som er 
de under Dannelse værende Smaadyrs Øjenpletter. 
Disse to skinnende, næsten stirrende Øjne giver i For- 
bindelse med den forreste Endes Kegleform Æggene 
Udseende af Fisk uden Finner, smaa bitte Fisk, for 

hvilke Halvdelen af en Nøddeskal vilde passe som 
Bassin. 

Henimod det samme Tidspunkt ser jeg ofte paa 
Asphodelerne i Indelukket og paa Bakkerne i Omegnen 
Tegn paa en nylig stedfunden Udklækning. Det er 
visse Laser eller Pjalter, som de nyfødte har ladt tii- 
bage paa Tærskelen til Udgangsdøren, idet de fortrak 
og skyndte sig at naa en anden Bolig. Vi skal om et 
Øjeblik se, hvad disse Hamme betyder. 

Imidlertid naar jeg aldrig, til Trods for mine Be- 
søg, der ved den Flid, hvormed de blev aflagt, havde 
fortjent et bedre Resultat, at faa de unge Cikader 
at se, idet de dukker frem fra deres Boer. Mine Ud- 
klækninger hjemme fører ikke til noget bedre Udfald. 
To Aar i Træk samler jeg paa den gunstige Aarstid i 
Æsker, Glasrør og Flasker omkring hundrede Kviste 
af alle Slags belagte med Cikadeæg, men ikke en af dem 
viser mig, hvad jeg saa stærkt eftertragter at se, de ny- 
fødte Cikaders Fremkomst. 

Reaumur har lidt de samme Skuffelser. Han for- 
tæller os om, hvorledes alle de Forsendelser, han havde 
modtaget fra sine Venner, slog fejl, og det skønt han 
havde en Rede anbragt i en Glastube paa Bunden af sin 
Årmhule for at skaffe den en mild Temperatur. Ak! 
ærede Mester, her strækker hverken vore Arbejdsværel- 
sers tempererede Skjul eller vore Klæders Smule 
Varme til, der kræves den stærkeste Pirring, Solens 
Kys, der kræves efter Morgenens Kølighed, som allerede 
faar os til at gyse, en prægtig Efteraarsdags pludselige 
IIdkys, Sommerens sidste Hilsen. 

Det er undér saadanne Oinstændigheder, i klart 
Solskin, der staar i voldsom Modsætning til den kolde 
Nat, at jeg finder Tegnene paa Udklækning, men jeg 
kom altid for sent, de unge Cikader var borte. Saa 

hændte det mig undertiden, at jeg traf en af dem op- 
hængt ved en Traad paa sin Føde-Stilk og sprællende i 
Luften. Jeg antog, at den var hildet i en Las af en 
Edderkops Spind. 

Endelig den 17de Oktober indsamlede jeg, mis- 
tvivlende om mit Held, Asphodeler fra Indelukket, og 
en Favnfuld af tørre Stilke, i hvilke Cikaden havde lagt 
Æg, blev opstillet i mit Værelse. Før jeg opgav det hele, 
foresatte jeg mig endnu en Gang at undersøge Æglejerne 
og deres Indhold. Morgenen var kold. Der var lagt i 
Kaminen for første Gang dette Efteraar. Jeg satte mit 
lille Brændeknippe paa en Stol foran Ildstedet, uden at 
jeg havde til Hensigt at forsøge Virkningen paa Rederne 
af Varmen fra et Baal. Kvistene, som jeg vilde flække 
en efter en, var bedre indenfor min Rækkevidde dér. 
Intet andet havde bestemt den valgte Plads. 

Og da jeg saa retter min Lupe paa en kløvet Stæn- 
gel, sker Udklækningen, som jeg ikke mere haabede 
at faa at se, pludseligt lige for Øjnene af mig. Mit 
Brændeknippe blev befolket, de unge Larver dukkede 
frem af deres Boliger i Dusin- og atter Dusinvis. Deres 
Antal er saa stort, at min Iagttagerærgærrighed har 
rigeligt nok til at føle sig tilfredsstillet. Æggene var 
netop modne, og Baalet paa Ildstedet, der var livligt og 
udsendte en gennemtrængende Varme, har gjort det 
samme, som en Solstraale vilde have gjort under aaben 
Himmel. Lad os hurtigt drage Nytte af dette uventede 
Held. 

Ved Æglejets Aabning viser der sig blandt de søn- 
derrevne Fibrer et lille kegleformet Legeme med to 
store sorte Øjenpunkter. Det er, efter Udseendet at 
dømme, absolut Æggets forreste Del, der, som jeg alle- 
rede har sagt, ligner den forreste Ende af en yderst lille 
Fisk. Man skulde tro, at Ægget har flyttet sig, at det 


CIKADEN — ÆGLÆGNINGEN — UDKLÆKNINGEN 43 


er steget op fra Kummens dybere Partier til det lille 
Rørs Aabning. Et Æg, der bevæger sig i en snæver 
Kanal! En Kim, der er påa Vandring! Men dette er 
umuligt, det er aldrig set før. Et eller andet skuffer 
mig. Stængelen bliver kløvet, og Mysteriet er afsløret. 
De virkelige Æg, hvis Orden er bleven en Smule for- 
styrret, har ikke skiftet Plads. De er tomme, redu- 
cerede til en gennemskinnelig Sæk, der er kløvet i vid 
Udstrækning i sin forreste Pol. Ud af den er saa gaaet 
den forunderlige Organisme, hvis mest iøjnefaldende 
Hovedtræk er følgende. 

Det lille bitte Dyr har ved sin hele Form, ved For- 
men af Hovedet og de store, sorte Øjne endnu mere 
end Æget Lighed med en ganske lille Fisk. Noget, der 
ligner en Bugfinne, gør Ligheden større. Dette aare- 
lignende Legeme bestaar af det forreste Benpar, der er 
anbragt sammen i et eget Foderal og viser bagud, ud- 
strakt i en lige Linie, det ene Ben tæt op til det andet. 
Deres svage Bevægelighed tjener maaske til at hjælpe 
dem ud af Ægsækken ligesom ogsaa til at komme ud 
af den endnu vanskeligere Trækanal. Denne Løfte- 
stang støtter, ved at fjærne sig en Smule fra Legemet 
og derpaa atter nærme sig dette, den fremadskridende 
Bevægelse ved Hjælp af de allerede kraftige Kroge ude 
i Spidsen. De fire andre Ben er anbragt absolut ube- 
vægelige under det fælles Hylster. Det samme gælder 
om Følehornene, som man med Møje kan skimte gen- 
nem Lupen. Alt i alt er den Organisme, som kommer 
frem af Æget, et baadformet Legeme med en uparret, 
bagud rettet Aare paa Bugsiden, dannet af de to 
forreste Ben tilsammen. Leddelingen er meget tyde- 
lig især paa Bugsiden, og det hele er fuldstændig glat 
uden Spor af Haar. 

Hvad skal man kalde dette Cikadens Begyndelses- 

stadium, et Stadium saa fremmed, saa uforudset, til nu 
ikke anet? Skal jeg nu blande noget Græsk sammen 
og lave et eller andet frastødende Navn? Jeg vil ikke 
gøre noget saadant, da jeg er overtydet om, at den Slags 
barbariske Benævnelser kun er til Hinder for Viden- 
skaben. Jeg vil ganske simpelt sige første Larve, som 
jeg har gjort det, hvor det drejede sig om Oliebillerne, 
Leucospis og Anthrax. 

Formen af den første Larve hos Cikaderne er i høj- 
esteGrad gunstig for densFremkomst. Den Kanal, i hvil- 
ken Udklækningen foregaar, er yderst snæver og har 
lige netop Plads til en spæd Larve, der vil ud. For øvrigt 
er Æggene anbragt i en Række, ikke Ende mod Ende, 
men en Smule gribende ind over hinanden. Det lille Dyr, 
der kommer frem fra de længst tilbage liggende Dele af 
Rækken, maa smyge sig tværs igennem de forreste, 
allerede udklækkede Ægs tomme Sække, der er blevet 
paa deres Plads. Til Gangens Snæverhed kommer de 
Hindringer, de tomme Ægkapsler frembyder. 

Under disse Omstændigheder vilde Larven i den 
Skikkelse, den snart vil faa, naar den har sønderrevet 
sit provisoriske Hylster, ikke kunne overvinde de Van- 
skeligheder, den smalle Gennemgang frembyder. De 
generende Følehorn, de lange Ben, der holdes udstrakte 
langs Legemets Akse, de hakkeformede Kløer med de- 
res krummede Spidser vilde hage sig fast undervejs, 
alt vilde modsætte sig de Manøvrer, en hurtig Befrielse 
fordrer. Æggene i et Leje udklækkes omfirent paa 
samme Tid. Det kræves, at de forreste Nyfødte for- 
trækker hurtigst muligt og lader Vejen fri for dem bag- 
ved dem. Der kræves en glat Form uden Frem- 
spring, som kan smøge sig frem og snige sig frem som 
en Kile. Den første Larveform med sine forskellige 
Vedhæng trængt tæt ind til Kroppen under en fælles 

Indhylning, med sin Skyttelform og sin uparrede Åare, 
der har nogen Bevægelighed, har altsaa faaet tildelt den 
Rolle at komme frem for Dagens Lys gennem en van- 
skelig Passage. 

—… Denne Rolle er af kort Varighed En af Emigran- 
terne viser sit Hoved med de store Øjne og løfter de 
itubrudte Fibrer i Skuren. Den bryder lidt efter lidt 
frem med en meget langsom Bevægelse, som Lupen 
med Nød og Næppe kan skelne. Efter i det 
mindste en halv Times Forløb viser den baadformede 
Genstand sig i sin Helhed, men den bliver dog holdt 
tilbage ved sin Bagende i Udgangsaabningen. 

Saa kløves ufortøvet Undvigelses-Kittelen, og det 
lille Dyr skiller sig af med den forfra bagtil. Den er 
da den normale Larve, den eneste, som Réaumur kendte. 
Det afkastede Hylster danner en Ophængningstraad, 
udfoldet i sin frie Ende til et lille Bæger. I dette Bæger 
er Larvens Bagende indskudt, og denne tager, inden 
den lader sig falde til Jorden, et Bad i Solen; den hær- 
des, den spræller, den prøver sine Kræfter blødt ophængt 
i Enden af sin Sikkerhedssnor. 

Den lille Loppe, som Réaumur kalder den, er først 
hvid, derpaa ravfarvet, og det er den Larve, der skal 
grave i Jorden. De temmelig lange Følehorn er frie 
og bevæger sig, Benene lader deres Led spille, de forre- 
ste aabner og lukker deres Kløer, som er forholdsvis 
kraftige. Jeg kender ikke noget forunderligere Skue 
end det, denne lille Gymnastiker frembyder ophængt 
ved Bagdelen, svingende ved det mindste Vindpust og 
i Færd med i Luften at forberede sin Koldbøtte ind i 
Verden. Ophængningen har en skiftende Varighed. 
Nogle Larver lader sig falde efter omtrent en halv Ti- 
mes Forløb, andre tilbringer hele Timer i deres stilkede 
Skaal, nogle afventer endog Morgendagen. 

Hvad enten det nu kommer snart eller sent, lader 
det lille Dyrs Fald Ophængningssnoren, den primære 
Larves Ham, blive tilbage paa sin Plads. Naar hele Kul- 
det er forsvundet, er Aabningen til Æglejet omgivet af 
en Buket af korte og fine Traade, der er snoede og 
sammenkrøllede og ligner tørrede Slimtraade. Hver 
enkelt af dem udvider sig i Enden til en lille Skaal. 
Saare delikate Efterladenskaber, meget flygtige, som 
man ikke kan røre ved uden at tilintetgøre dem. Det 
mindste Vindpust adsplitter dem hurtigt. 

Men lad os vende tilbage til Larven. Lidt før eller 
lidt senere falder den til Jorden, hvad enten dette nu 
sker tilfældigt eller tilsigtet af den selv. Det usle lille 
Kreatur, der ikke er større end en Loppe, har hidtil 
beskyttet sine fine, nyfødte Væv imod den haarde Jord- 
bund ved Hjælp af sin Ophængningssnor. Den er, blød 
som Edderdun, bleven størknet i Luften. Nu styrter 
den sig ind i Livets Vanskeligheder. 

Jeg forudser, at den vil møde Tusinde Farer. Et 
ubetydeligt Vindpust kan føre dette Atom snart hen paa 
en Klippe, som den ikke kan grave i, snart ud i et Ocean 
i et Hjulspor, hvor der har samlet sig lidt Vand, eller 
ud paa en Sandflade, et Hungerland, hvor der ikke 
vokser noget, eller andetsteds hen, paa et leret Jord- 
stykke, der er alt for sejgt for den at arbejde i. Saa- 
danne Dødens Steder er almindelige ligesom ogsaa de 
splittende Vindpust paa denne blæsende Tid i Slut- 
ningen af Oktober, som allerede bringer daarligt Vejr. 

Den skrøbelige Skabning kræver en meget blød 
Jordbund, som det er let at grave sig ned i, for øje- 
blikkelig at kunne bringe sig i Sikkerhed. De kolde 
Dage nærmer sig, Frosten kommer snart. At flakke no- 
gen Tid om paa Jordoverfladen vilde udsætte den for 
alvorlige Farer. Den maa straks se at komme ned i 

Jorden og det til en ret betydelig Dybde. Denne den 
eneste og bydende Betingelse for Frelse kan i mange 
Tilfælde ikke opfyldes. Hvad kan den lille Loppes 
Kløer udrette paa en Klippe, i Grus, i stivnet Slam? 
Dette lille Dyr vil omkomme, fordi det ikke i Tide kan 
finde Tilflugt i Jordens Skød. 

Den første Bosættelse, der er udsat for saa mange 
daarlige Chancer, er, alt viser os det, Aarsag til. en stor 
Dødelighed indenfor Cikadeyngelen. Den lille sorte 
Snylter, der ødelægger Æggene, sagde os allerede, hvor 
heldigt det er, at der lægges et stort Antal Æg, Vanske- 
ligheden ved den første Installation forklarer os paa sin 
Side, hvorfor Opretholdelsen af Arten i et passende For- 
hold kræver, at hvert Moderinsekt sætter fra 300 til 
400 Livsspirer ind i Verden. Cikaden, hvis Antal bliver 
saa stærkt beskaaret, er frugtbar næsten til Overmaal. 
Den besværger Farernes store Antal ved sine Ægge- 
stokkes Frugtbarhed. 

Under de Forsøg, jeg har tilbage at anstille, vil jeg 
i det mindste skaane Larverne for Vanskelighederne ved 
deres første Bosættelse. Jeg vælger en meget blød, meget 
sort Lyngjord, der maa passere gennem et fint Sold. 
Dens mørke Farve gør det lettere for mig at genfinde 
de lyse Smaadyr, naar jeg vil overbevise mig om, hvad 
der gaar for sig med dem, dens Blødhed vil passe for 
deres svage Gravekløer. Jeg trykker den let sammen 
i en Glaskrukke og planter en lille Busk Timian i den, 
ligesom jeg ogsaa saar nogle Hvedekorn i den. Der er 
ingen Hul i Bunden af Krukken, saaledes som Trivselen 
af Timianen og Hveden vilde kræve det, eftersom Fan- 
gerne ikke vilde betænke sig paa at undslippe gennem 
Hullet, saasnart de opdagede det. Planterne faar lide un- 
der Mangelen paa'Afløb,men jeg er dog i det mindstesik- 
ker paa at genfinde mine Smaadyr ved Hjælp af et For- 

størrelsesglas og stor Taalmodighed. Og for øvrigt vil 
jeg være sparsom med Vanding og kun give det absolut 
nødvendige heraf for at hindre Planterne fra at gaa til 
Grunde. 

Da alt var i Orden, og Hveden begyndte at udfolde 
sit første Blad, satte jeg seks unge Cikadelarver ud paa 
Jordoverfladen. Smaadyrene begyndte at strejfe om og 
undersøgte hurtigt Jordsmonnet, nogle af dem forsøgte 
uden Held at klatre op ad Krukkens Væg. Ingen af 
dem gjorde Mine til at ville grave sig ned, saaledes at 
jeg ængstelig spurgte mig, hvad Maalet for saa livlige, 
saa langvarige Undersøgelser kunde være. Der gaar to 
Timer, og Omstrejfningen hører ikke op. 

Hvad ønsker de?  Næring? Jeg tilbyder dem 
nogle smaa Knolde med fremskydende Rodknipper, 
nogle Bladstumper og friske Græsstraa. Intet frister 
dem, intet faar dem til at standse. Tilsyneladende er 
de i Færd med at vælge et gunstigt Sted, før de gaar 
ned i Jorden. Paa den Jordbund, min Kunst har skabt 
dem, er deres tvivlraadige Undersøgelser uden Nytte: 
hele Jordoverfladen, synes det mig, egner sig udmærket 
for det Arbejde, der venter dem; men det er tilsyne- 
ladende ikke nok. 

Under naturlige Forhold kunde en Rundtur meget 
vel være absolut nødvendig. De Steder er sjældne, der 
er bløde som min Lyngjordseng, der er renset 
for ethvert haardt Legeme og fint sigtet. Derimod 
er en grov Jordbund, som ikke kan angribes med de 
smaa bitte Kløer, almindelig. Larven maa flakke om 
paa Æventyr, vandre mere eller mindre, før den finder 
et gunstigt Sted. Mange gaar utvivlsomt til Grunde ud- 
mattede ved deres frugtesløse Søgen. En Opdagelses- 
rejse over et Areal af nogle Tommers Udstrækning 
udgør altsaa en Del af de unge Cikaders Opdrætnings- 

program, men i mit Glaskar, der er saa rigt udstyret, er 
denne Pilgrimsgang unyttig. Ligemeget, den udføres i 
Kraft af de hellige Love. 

Mine Rejsende falder endelig til Ro. Jeg ser dem 
gaa løs påa Jorden med de krumme Kløer paa deres 
forreste Ben, grave i den og frembringe en Udgravning 
saa vid, som Spidsen af en tyk Naal kunde have gjort 
den. Jeg overværer væbnet med en Lupe, deres Hakke- 
slag, deres Riven, ved hvilken de bringer et Atom Jord 
op til Overfladen. I Løbet af nogle Minutter gaber der 
en Brønd, det lille Dyr stiger ned i den, begraver sig og 
er for Fremtiden usynligt. 

Dagen efter vender jeg op og ned paa Indholdet 
af Krukken uden at splintre Klumpen, der bliver holdt 
samen af Timianens og Hvedens Rødder. Jeg finder 
alle mine Larver paa Bunden, paa 24 Timer har de 
gennemgravet hele Jordlagets Tykkelse, omtrent en De- 
cimeter. De vilde sikkert endog være gaaet endnu læn- 
gere ned, hvis Bunden ikke havde forhindret det. 

De har rimeligvis under deres Rejse mødt mine 
Planters Smaåarødder. Mon de er standset ved dem for 
at indtage en Smule Næring efter at have boret deres 
Sugesnabel ind i dem? Det er næppe sandsynligt. 
Nogle Rodtraade kryber om paa Bunden af det tomme 
Kar. Jeg fandt ikke en eneste af mine seks Fanger sid- 
dende paa dem. Maaske har dog den Rystelse, som min 
Venden op og ned paa Karret forvoldte, løsrevet dem. 

Det er klart, at der under Jorden ikke findes an- 
den Næring for dem end Rodsaften. Udvokset eller 
som Larve lever Cikaden paa Planternes Bekostning. 
Som udvokset drikker den Grenenes Saft, som Larve 
indsuger den Røddernes Saft. Men naar henter den 
sig sin første Mundfuld? Jeg er endnu uvidende derom. 
Det forudgaaende synes at fortælle os, at den nyudklæk- 

kede Larve er mere forlegen for at naa dybt ned i Jor- 
den, i Ly for den truende Frost, end for at stoppe op 
ved de Forfriskningssteder, den møder paa sin Vej. 

Jeg anbringer Lyngjordsklumpen paa sin Plads, og 
de seks opgravede Smaadyr sættes for anden Gang ned 
paa Jordens Overflade. De graver øjeblikkelig Brønde, 
og Larverne forsvinder i disse. Endelig sættes Kruk- 
ken i Vinduet i mit Værelse, hvor den er udsat for den 
ydre Lufts hele Indflydelse, hvad enten denne er god 
eller daarlig. 

Jeg besøger den igen en Maaned senere, hen imod 
Slutningen af November. Larverne kryber sammen 
hver for sig paa Bunden af Klumpen. De hænger ikke 
fast ved Rødderne, de har hverken skiftet Udseende 
eller Størrelse. Som jeg havde set dem ved Forsøgets 
Begyndelse, saaledes genfinder jeg dem, dog maaske en 
Smule mindre livlige. Denne Mangel paa Vækst i Lø- 
bet af November, den raa ÅAarstids mildeste Maaned, 
skulde den ikke tyde paa, at de ikke indtager nogen 
Næring hele Vinteren igennem? 

De unge Sitarider”), andre levende Atomer, for- 
bliver, saa snart de er kommen ud af Ægget, ved Ind- 
gangen til Anthophorernes Rør. sammenhobede og ube- 
vægelige, og de tilbringer den slemme Aarstid under en 
fuldstændig Faste. Omtrent paa samme Maade synes 
de unge Cikader at forholde sig. Naar de en Gang har 
taget deres Tilflugt til Dybder, i hvilke de ikke behøver 
at frygte Frosten, saa sover de ensomme i deres Vinter- 
kvarter og afventer Foraarets Genkomst for at anbore 
en eller anden Rod i Nærheden og indtage deres første 
Forfriskning. 

Jeg har forgæves forsøgt at bestyrke de Slutninger, 


f) En Billeart, hvis Larver snylter hos forskellige Bier, som f. Eks. 
de nævnte Anthophorer. 

hvortil de i -det foregaaende omtalte Resultater førte, 
ved iagttagne Kendsgerninger. Om Foraaret, i April 
Maaned, vender jeg for tredie Gang min Timianklump. 
Jeg brækker Klumpen i Stykker, jeg piller den fra hin- 
anden under Lupen. Det er som at søge en Knappe- 
naal i en Høstak. Jeg finder endelig mine smaa Cika- 
der. De er døde, maaske af Kulde til Trods for, at jeg 
havde dækket Krukken med en Klokke, maaske af Sult, 
hvis Timian ikke har passet dem. Jeg giver Afkald 
paa at løse det alt for vanskelige Problem. 

For at en saadan Opklækning skulde lykkes, kræ- 
ves der et stort og dybt Jordlag, som kunde beskytte 
imod Vinterens Strenghed, der kræves, uvidende som 
jeg er om, hvilke Rødder der foretrækkes, en varierende 
Plantevækst, imellem hvilken de smaa Larver kunde 
træffe deres Valg efter deres Smag. Det er ikke umu- 
ligt at opfylde disse Betingelser, men hvorledes skulde 
man saa i den umaadelige, mindst én Kubikmeter store 
Jordmasse kunne genfinde de Atomer, som jeg havde 
saadan Møje med at faa fat paa i denne Haandfuld sort 
Lyngjord? Og det er desuden sikkert nok, at en saa 
omhyggelig Undersøgelse vilde løsrive det lille Dyr fra 
dens ernærende Rod. 

Cikadens begyndende underjordiske Liv unddrager 
sig vore Iagttagelser. Den vel udviklede Larves Liv er 
ikke bedre kendt. Intet er ganske vist almindeligere 
end ved Arbejder af nogen Dybde ude i Marken under 
Spaden at støde paa den kraftige Graver, men at over- 
raske denne fæstet til de Rødder, som utvivlsomt er- 
nærer den med deres Saft, det er noget helt andet. 
Rystningen af den bearbejdede Jord advarer den imod 
Faren, den frigør sin Sugesnabel for at kunne trække 
sig tilbage til et eller andet Rør, og naar den blottes. 
har den holdt op med at drikke. 

45: 

Men selv om Jordbrugernes Gravninger med deres 
uundgaaelige Forstyrrelser ikke kan oplyse os om, 
hvad Cikadelarverne foretager sig under Jorden, har 
de i det mindste underrettet os om Varigheden af Lar- 
vens Liv. Nogle velvillige Jorddyrkere, som i Marts 
Maaned var beskæftiget med dybe Udgravninger, har 
været saa venlige at samle alle de Larver, smaa og store, 
som deres Arbejde bragte for Dagens Lys, til mig. Ud- 
byttet var nogle Hundreder. Den skarpt udprægede 
Størrelsesforskel delte det hele i tre Grupper, de store 
med Spor til Vinger, som de Larver har, der kommer 
frem af Jorden, de middelstore og de smaa. Til hver 
af disse Størrelsesgrupper maa der svare en forskellig 
Alder. Føjer vi dertil Larverne fra sidste Udklækning, 
Smaadyr, som nødvendigvis maatte blive upaaagtede af 
mine landlige Medarbejdere, har vi fire Aar som den 
sandsynlige Varighed af Cikadens Liv under Jorden. 

Livets Varighed i Luften er lettere at maale. Jeg 
hører de første Cikader henimod Sommersolhverv. En 
Maaned senere naar Orkestret sin største Styrke. Nogle 
meget sjældne Efternølere udfører deres magre Soloer 
indtil Midten af September. Dermed slutter Koncerten. 
Ligesom Fremkomsten af Jorden ikke finder Sted til 
samme Tid for alles Vedkommende, er det klart, at Sep- 
tembers Sangere ikke er samtidige med dem, der syn- 
ger ved Solhvervstid. Lad os tage Middeltallet mellem 
de to yderste Datoer, og vi faar omtrent fem Uger. 

Fire Aars grovt Arbejde under Jorden, en Maaneds 
Solskinsfest, saaledes forløber altsaa Cikadens Liv. 
Lad os ikke bebrejde det udvoksede Insekt dets deli- 
rerende Triumf. Fire Aar igennem har det baaret sin 
smudsige Pergaments-Kittel i Mørket, fire Aar har det 
gravet i Jorden med sine spidse Kløer. Og saa ser vi 
den fordums snavsede Jordgraver iført en elegant 

Dragt med Vinger, der kappes med Fuglenes, beruset 
af Varmen, badet i Lys, den højeste Fryd i denne Ver- 
den. Bækkenerne kan aldrig larme stærkt nok til at 
fejre en saadan Lykke, saa haardt vundet, saa flygtig. 


TV: 
DEN ANDÆGTIGE KNÆLER — DENS JAGT. 


Et til af Sydens Dyr, mindst af samme Interesse 
som Cikaden, men adskilligt mindre kendt, fordi det 
ikke giver nogen Lyd fra sig. Hvis Himlen havde ud- 
styret det med et Instrument, den første Betingelse for 
Popularitet. vilde det i Berømmelse have overgaaet den 
bekendte Sanger, saa mærkelige er dets Bygning og 
Livsvaner. Man kalder det her lou Prégo-Diéu, Dyret, 
som tilbeder Gud, men dets officielle Navn er den an- 
dægtige Knæler (Mantis religiosa). 

Videnskabens Tungemaal og Bondens naive Ord- 
forraad stemmer altsaa overens her og gør den for- 
underlige Skabning til en Pythias? Præstinde, som af- 
giver sine Orakelsvar, til en Asket i mystisk Ekstase. 
Sammenligningen er meget gammel. Allerede Græ- 
kerne kaldte dette Insekt Mantis, Spaamanden, Pro- 
feten.  Landmanden er ikke vanskelig med Hensyn til 
Analogier, han digter frodigt paa Grundlag af de vage 
Antydninger, som Dyrenes Ydre giver ham. Han har 
paa de af Solen forbrændte Blade set et Insekt, som ind- 
tager en smuk Stilling, idet det halvejs bøjer sig maje- 
stætisk bagover. Han har bidt Mærke i dets store og 
fine grønne Vinger, der slæber efter det som lange 

Linnedslør, han har set disse dets Forben, der saa at 
sige minder om Arme, som er løftet tilbedende mod 
Himlen. Der behøvedes ikke mere, den folkelige Ind- 
bildningskraft har gjort Resten, og siden Oldtiden er 
Krattene bleven befolket med Sandsigersker, som var 
i Færd med at spaa, med Gudtilbedere hensunkne i Bøn. 

Ak! I gode Folk med Jeres barnlige Naivitet, hvil- 
ken Fejltagelse har I ikke gjort Jer skyldig i! Disse 
fromme Miner skjuler de mest afskyelige Sæder, disse 
bønfaldende Arme er røveriske Redskaber: de beder 
ikke, de udrydder alt, hvad der kommer indenfor deres 
Rækkevidde. Knæleren ernærer sig, som en Und- 
tagelse, man vanskeligt skulde have formodet, blandt 
Orthopterernes) planteædende Rækker, udelukkende 
af levende Bytte. Den er Tigeren blandt det fredelige 
Insektfolk, den er et Uhyre, der ligger i Baghold for 
at hæve sin Tribut af frisk Kød. Hvis den havde til- 
strækkelig Styrke og tillige sin blodtørstige Appetit, vilde 
dens Sakse, der er saa frygteligt fuldkomne, gøre den til 
en Markernes Rædsel. Prégo-Diéu'en vilde være en djæ- 
velsk Vampyr. 

Bortset fra dens Mordinstrumenter har Knæleren 
intet, som kan indgyde Frygt. Den er end ikke uden 
en vis Ynde med sin smækre Midie, sin elegante Over- 
krop, sin lysegrønne Farve og sine lange Gazevinger. 
Den har ingen truende Kæber, der aabner sig som en 
Saks, tværtimod, den har en fin og tilspidset Snude, 
som synes skabt til at nippe med. Dens Hoved kan 
ved Hjælp af den bøjelige Hals, der rejser sig frit fra 
Brystet, drejes som om en Tap, det kan vendes til Højre 
og til Venstre, det kan bøjes og rettes op igen. Ene 
blandt alle Insekter kan Knæleren rette sit Blik paa, 


m) De Retvingedes Orden. 

hvad den vil, den kan formelig tage i Øjesyn, den kan 
undersøge, den har næsten et Fysiognomi. 

Modsætningen er stor imellem hele dens Skikkelse, 
der er udtalt fredelig af Præg, og de forreste Lemmers 
Mordinstrumenter, der med Rette karakteriseres som rø- 
veriske. Hofterne er ualmindelig lange og kraftige; deres 
Rolle er den at udslynge den Ulvefælde, som ikke venter 
paa, at dens Offer skal gaa i den, men som gaar ud for 
at opsøge det. En Smule Pynt forskønner Saksene. 
Paa den indvendige Side er Hofternes Grund smykket 
med en køn, sort, hvidøjet Plet, og nogle Rækker af fine 
Perler gør Udsmykningen fuldkommen. 

Laaret, der er endnu længere og har Form som en 
Slags fladtrykt Ten, bærer paa sin Undersides forreste 
Halvdel en Dobbeltrække af hvasse Torne. Den indre 
Række bestaar af et Dusin, der skiftevis er sorte og 
længere og grønne og kortere; denne Skiften mellem 
Torne af forskellig Længde mangfoldiggør: Angrebs- 
punkterne og forstørrer Vaabenets Virkning. Den ydre 
Række er simplere og har kun fire Tænder. Endelig 
stikker der tre naaleformede Torne frem bagved den 
dobbelte Række, de længste af dem alle. Kort sagt: 
Laaret er en Sav med to paralelle Blade, som er skilt 
fra hinanden af en Rende, i hvilken det sammenfoldede 
Underben passer ind. 

Dette sidste, der er meget bevægeligt i sin Led- 
føjning med Laaret, er ligeledes en dobbelt Sav med 
mindre Tænder, der er talrigere og mere sammen- 
trængte end dem paa Laaret. Det ender med en kraftig 
Krog, hvis Spids kan maale sig i Hvashed med den fine- 
ste Naal, en Krog, der er dybt furet paa Undersiden og 
bestaar af et dobbelt, krummet Knivsblad eller en Have- 
kniv. 

Denne Harpun, der er et glimrende Værktøj og ud- 

mærket egnet til at gennembore og sønderflænge, har ef- 
terladt sig svidende Minder hos mig. Hvor mange Gange 
har Dyret ikke paa mine Jagter slaaet en Klo i mig, naar 
jeg greb det, medens jeg, der ikke havde to Hænder 
fri, har været nødt til at tage min Tilflugt til andres 
Hjælp for at befri mig for den ihærdige Tang! Den, 
der vilde befri sig ved Vold uden først at løsne de Kroge, 
som Dyret havde fæstet i ham, vilde udsætte sig for at 
faa Rifter som dem, Rosentorne kan bibringe. Ingen 
af vore Insekter er vanskeligere at haandtere. Det gri- 
ber Dem med sine krogede Knivspidser, det gennem- 
borer Deres Hud med sine Torne, det tager fat paa 
Dem med sine Skruestikker, og det gør Forsvar fra 
Deres Side næsten umuligt, naar De ønsker at bevare 
Deres Bytte levende og derfor holder igen paa det Tryk 
med Tommelfingeren, som vilde gøre Ende paa Striden 
og knuse Dyret. 

I Hvilestilling er Kniven sammenfoldet og trukket 
tilbage ind imod Brystet, saa den tilsyneladende er 
uskadelig. Insektet er i Færd med at bede! Men aldrig 
saa snart er et Bytte ved at passere, før Bedestillingen 
pludseligt hører op. Instrumentets tre lange Stykker, der 
pludselig løsnes fra hinanden, slynger den afsluttende 
Entrehage langt ud, og den harpunerer Byttet, trækkes 
tilbage og fører det ind imellem de to Save. Skrue- 
stikken lukker sig med en Bevægelse ligesom den, Over- 
armen foretager sig imod Underarmen, og det er forbi 
med Byttet: en Faarekylling, en Græshoppe og andre 
endnu stærkere Insekter er fortabte uden Udsigt til Red- 
ning, naar de en Gang er grebet af Tandhjulsmaskine- 
riet, som dannes af fire Rækker Spidser. Hverken de- 
res fortvivlede Vridninger, ej heller deres vilde Sparken 
om sig faar den frygtelige Maskine til at give slip. 

Vil man studere dette Dyrs Livsvaner, hvilket er 

umuligt ude paa frit Felt, maa man holde det i Fan- 
genskab. Der er ikke nogen Vanskelighed forbundet 
hermed, Knæleren lader sig kun lidet gaa paa af sin 
Indespærring under en Klokke, blot den bliver godt 
ernæret. Skaf den udsøgt Føde, som fornys hver Dag, 
og Savnet af Krattet vil ikke pine den stort. 

Jeg har som Voliérer til Brug for mine Fanger en 
halv Snes store Metalvævs-Klokker af den Slags, som 
man bruger til at beskytte visse Retter paa Spisebordet 
imod Fluerne med. De hviler alle paa et stort Lerfad 
med Sand. En Dusk tør Timian, en flad Sten, paa 
hvilken de senere hen kan lægge Æg, udgør hele Møble- 
mentet. Disse Fangebure er stillet i Række paa det 
store Bord i mit Dyrelaboratorium, hvor Solen skinner 
paa dem største Delen af Dagen. I dem anbringer jeg 
mine Fanger, nogle isolerede, andre gruppevis. 

I anden Halvdei af August Maaned begynder jeg 
at træffe paa de udvoksede Insekter i det visne Grønt, 
i Buskadserne og langs Vejkanterne. Hunnerne, hvis 
Bagkroppe allerede er opsvulmede, bliver hyppigere og 
hyppigere fra Dag til Dag. Deres spinkle Livsledsagere 
er derimod meget sjældne, og jeg har undertiden stor 
Møje med at faa kompletteret mine Par, thi der fore- 
gaar i Voliérerne en tragisk Opæden af disse Dværge. 
Men lad os gemme disse Gyseligheder til senere hen, 
og lad os først tale om Hunnerne. 

Disse er Grovædere, hvis Underhold, naar det skal 
vare flere Maaneder, volder en vis Vanskelighed. Man 
maa næsten hver Dag forny deres Provisioner, der for 
største Delen bortødsles under skammelig Fraadsen. Jeg 
vil tro, at Knæleren er mere økonomisk ude i de Krat, 
der har fostret den. Vildtet er her ikke tilstede i Overflod, 
og den udnytter sin Fangst fuldt ud, men i mine Vo- 
liérer er den ødsel. Undertiden lader den efter at have 

taget nogle Mundfulde den rige Bid falde og opgiver den 
uden at drage videre Nytte af den. Saaledes faar, synes 
det, Fangelivets Kedsomhed den til at fejle. 

For at imødekomme denne Maaltidsluksus maa jeg 
søge Hjælpere. To eller tre af Naboskabets Driverter 
vil, vundne ved noget Smørrebrød og nogle Melon- 
skiver, Morgen og Aften ude paa de omliggende Græs- 
gange fylde deres Vildtkurve, smaa Beholdere flettet af 
Rør, i hvilke der bunker sig levende Faarekyllinger og 
Græshopper sammen. Og jeg paa min Side gør hver 
Dag en Runde i mit Indelukke med Næt i Haand for at 
skaffe mine Pensionærer noget udsøgt Vildt. 

Disse Elite-Stykker er bestemt til at skaffe 
mig at at vide, hvor langt Knælerens Dristighed og 
Kraft rækker. Herhen hører den store askegraa Vandre- 
græshoppe (Pachytylus cinerascens), der i Størrelse over. 
gaar dem, som skal æde den, den hvidpandede Græs- 
hoppe (Decticus), der er udrustet med mægtige Kæber, 
som Fingrene maa tage sig iagt for, den bisarre 
Truxalist), der paa Hovedet bærer en pyramidalsk 
Mitra, Vinrankernes Ephippigera"), der slaar paa Bæk- 
kener, giver en skraldende Lyd fra sig og bærer en 
Sabel i Enden af sin tykke Bagkrop. Vi føjer endnu 
to Rædsler til dette Udvalg af lidet behageligt Vildt: 
Silke-Epeiraen%+), hvis fladtrykte og rigt smykkede 
Bagkrop er paa Størrelse med et Tyvesous-Stykke, og 
Korsedderkopen (Epeira diademata)"), der er frygtelig 
haaret og tykvommet. 

At Knæleren angriber saadanne Modstandere, naar 
den lever frit ude i Naturen, kan jeg ikke tvivle om, 
naar jeg ser, hvorledes den i mine Klokker kæmper 


+) Andre Græshoppearter. 

haardnakket med alt, hvad der frembyder sig. Naar 
den sidder og lurer i Buskene, maa den sikkert drage 
Nytte af de sværere Byttestykker, som Tilfældet sender 
den, ligesom den under Metaltraadsnættet drager sig de 
Rigdomme til Nytte, som den skylder min Gavmildhed. 
Disse store, farlige Jagtscener improviseres ikke, de 
maa høre til de dagligdags Begivenheder. Dog synes 
de af Mangel paa Lejlighed at være ret sjældne, maaske 
til Knælerens store Sorg. 

Faarekyllinger af alle Slags, Sommerfugle, Guld- 
smede, store Fluer, Bier og andre middelstore Fangster 
ser man almindeligt mellem Knælerens Rovben. Men 
det er alletider saa, at den dristige Jægerske aldrig 
gyser tilbage for noget i mine Volierer. Den askegraa 
Vandregræshoppe og Decticus, Epeiraen og Truxalis 
bliver før eller senere harpunerede, bragt til Ro imel- 
lem Savene og knåste som Lækkerbiskener. Sagen for- 
tjener at skildres. 

Ved Synet af den store Græshoppe, der uforsig- 
tigt nærmer sig Klokkens Traadfletning, indtager Knæ- 
leren, der ryster af en krampagtig Sitren, pludselig en 
afskrækkende Stilling. Et elektrisk Stød vilde ikke 
kunne frembringe en hurtigere Bevægelse. Forandrin- 
gen er saa voldsom, Udtrykket saa truende, at en Iagt- 
tager, der er ny paa dette Omraade, uvilkaarligt træk- 
ker Haanden til sig i Uro over en ukendt Fare. Og 
selv jeg kan, skønt Hensigten er mig gammelkendt, 
ikke værge mig imod en vis Overraskelse. Man har 
for sig ganske uformodet en Slags Fugleskræmsel eller 
en Djævleunge, der springer op af sin Æske paavirket 
af en elastisk Fjeder. 

Dækvingerne aabnes, idet de kastes skraat ud til 
Siden, Vingerne breder sig ud i hele deres Vidde og 
danner ligesom to paralelle Sejl, et stort Smykke, som 

dækker hele Ryggen, Bagkropspidsen bøjer sig som en 
Bispestav, hæver sig igen, sænkes atter og slappes med 
voldsomme Rystelser og med en Slags Hvislen, en Lyd: 
Puf-puf, som minder om den, en kalkunsk Hane ud- 
støder, naar den slaar Hjul med Halen. Man skulde 
tro, at det var en overrasket Snogs Hvæsen. 

Staaende trodsigt paa sine fire bageste Ben holder 
Insektet sit lange Bryststykke næsten lodret. Dets Rov- 
ben, der forud var sammenfoldede og anbragt ved Si- 
den af hinanden ind imod Brystet. aabner sig pludse- 
ligt paa vidt Gab, slynges frem over Kors og aaben- 
barer de med Perlerækker og med en sort, i Midten 
hvid Plet smykkede Armhuler. De to Øjepletter, der 
vagt efteriigner dem paa Paafuglens Hale, er med deres 
fine, elfenbensfarvede Kniplingsvæv Krigsmærker, som 
under almindelige Forhold holdes skjult. Disse Smyk- 
ker bliver ikke synlige, før det gælder om at gøre sig 
frygtindgydende og pragtfuld til Kampen.  Knæleren 
overvaager Græshoppen, ubevægelig i sin forunder- 
lige Stilling og med Blikket fæstet paa den, og den 
drejer Hovedet en Smule, alt eftersom den anden flytter 
sig. Hensigten med denme Forestilling er tydelig nok: 
Knæleren vil terrorisere og lamme sit Bytte ved Ræd- 
selen for dens Styrke, eftersom det vilde være alt for 
farligt, hvis det ikke blev demoraliseret ved sin For- 
færdelse. 

Lykkes det den? Det er umuligt at vide, hvad der 
foregaar under Decticus'ens lysende Hovedskal, bag 
Vandregræshoppens lange Fjæs. Der aabenbarer sig ikke 
for os noget Tegn til Bevægelse paa deres uforstyrrelige 
Masker, men det er ikke desto mindre sikkert, at den 
truede har Kendskab til Faren. Den ser et Spøgelse 
rejse sig med sine Kroge hævede og parat til at slaa 
løs, den føler sig staaende overfor Døden og glemmer 

at flygte, medens det endnu er Tid dertil. Den, der er 
saa udmærket en Springer og saa let kunde slynge sig 
langt bort fra Gribebenene, den, der hopper afsted ved 
Hjælp af sine svære Laar, bliver i sin Taabelighed staa- 
ende paa Stedet eller nærmer sig endog med langsomme 
Skridt. 

Man siger, at Smaafugle lader sig gribe ude af 
Stand til at flygte, lammede ved Rædselen foran en 
Slanges aabne Gab og forstenede ved Reptiliets Blik. 
Omtrent paa samme Maade bærer Faarekyllingen sig 
ofte ad. Den er nu indenfor dens Besnærerskes Række- 
vidde. De to Entrehager slaar ned, Kløerne harpune- 
rer, de dobbelte Save lukker sig sammen og fanger 
Byttet. Den ulykkelige værger sig forgæves: dens Kæ- 
ber bider i det tomme Rum, dens fortvivlede Sparken 
om sig pisker Luften. Den maa finde sig i det uundgaae- 
lige.  Knæleren folder sine Vinger, disse dens Krigs- 
standarter, sammen igen, den indtager sin alminde- 
lige Stilling, og Maaltidet begynder. É 

Naar den angriber en Truxalis eller en Ephippi- 
gera, et Vildt, der er mindre farligt end den askegraa 
Vandregræshoppe eller Decticus'en, er dens spøgelse- 
agtige Stillmg mindre imponerende og af kortere Va- 
righed. Det er ofte tilstrækkeligt, at den udslynger sine 
Entrehager, og dette er ogsaa nok overfor Epeiraen, som 
gribes paa tværs af Legemet uden Frygt for dens Gift- 
kroge. Overfor Græshopperne af ringere Størrelse, 
Knælerens almindelige Foder under mine Klokker saa 
vel som ude i den frie Natur, tager Knæleren kun sjæl-, 
dent sin Tilflugt til sine Forskrækkelsesmidler, den ind- 
skrænker sig til at gribe den Uforsigtige, som kommer 
indenfor dens Rækkevidde. 

Naar det Bytte, den vil gribe, er i Stand til at yde 
alvorlig Modstand, har Knæleren altsaa en rædselsind- 

gydende Stilling til sim Raadighed, som fortryller det og 
giver Krogene Lejlighed til at gribe det sikkert. Disse 
Ulvefælder slutter sig sammen om et demoraliseret 
Offer, som er ude af Stand til at forsvare sig. Den 
lammer sit Vildt ved Hjælp af Rædsel, som fremkaldes 
ved en brat indtaget, spøgelseagtig Stilling. 

Vingerne spiller en stor Rolle med Hensyn til denne 
fantastiske Holdning. De er meget store, grønne langs 
Inderranden og for øvrigt farveløse og gennemskinnende 
helt igennem. Talrige Ribber, der straaler vifteformet 
ud, gennemløber dem i hele deres Længde. Andre finere 
og mere tværstillede skærer de første i rette Vinkler og 
danner med dem en Mængde Masker. I den spøgelse- 
agtige Stilling udbredes Vingerne og retter sig ud til 
to paralelle Planer, der næsten rører ved hinanden lige- 
som Dagsværmernes Vinger gør, naar de indtager Hvile- 
stilling. Imellem dem indstiller Bagkroppens bøjede 
Ende sig med bratte Sæt. Ved Bagkroppens Gnidning 
imod Vingernes Netvæv fremkommer den Hvislen, som 
jeg har sammenlignet med Hvislen af en Snog i For- 
svarsstilling: vil man efterligne den underlige Lyd, er 
det nok at lade Negleranden glide hurtigt hen over en 
løsnet Vinges Overflade. 

Naar Knæleren er dygtig sulten efter en Faste paa 
nogle Dage, bliver den askegraa Vandregræshoppe, en 
Fyr, der er paa Størrelse med eller endog større end 
Knæleren, ædt helt op paa Vingerne nær, som er for 
tørre. Det tager kun to Timer at faa Bugt med det væl- 
dige Vildt. Et saadant Orgie er sjældent. Jeg har over- 
været det en eller to Gange, og jeg spurgte mig altid, 
hvorledes Slughalsen dog kunde faa Plads til saa meget 
Næringsstof, og hvorledes det kunde gaa til, at Læren 
om, at det indeholdte maa være mindre end det, der 
indeholder det, kunde blive omstødt i dens Favør. Jeg 

kan ikke andet end beundre den Maves Dygtighed, gen- 
nem hvilken Foderstoffet kun behøver at passere for 
straks at være fordøjet, opløst og forsvundet. 

Den almindelige Spiseseddel under mine Klokker 
omfatter Græshopper af meget forskellig Størrelse og 
Art. Det er ikke uden Interesse at se Knæleren gnaske 
en Græshoppe i sig, medens begge Rovbenenes Skrue- 
stikker holder den fast. Til Trods for den fint tilspidsede 
Snude, der synes lidet egnet til et saadant Fraadseri, 
forsvinder hele Byttet med Undtagelse af Vingerne, af 
hvilke kun deres Basis, der er en Smule kødet, ud- 
nyttes.  Lemmerne, de læderagtige Inlegumenter, alt 
gaar med. Fremfor alt bliver Køllen, et af de mægtige 
Baglaar, grebet ved den tynde Ende, og Knæleren brin- 
ger det til Munden, smager paa det og knaser det med 
ligesom et svagt Udtryk af Tilfredshed. Det oppustede 
Græshoppelaar kunde godt se ud til at være en Læk- 
kerbidsken, ligesom et Stykke Lammekød er det for os. 

Angrebet paa Byttet begynder med Nakken. Me- 
dens et af Rovbenene holder Synderen harpuneret midt 
igennem Legemet, trykker det andet Hovedet sam- 
men og faar paa den Maade Halsen tvunget frem. I 
denne roder og bider Knælerens Mundparti med en 
vis Udholdenhed. Der aabner sig et stort Nakkesaar, og 
som Følge af Beskadigelser af Nakkeganglierne taber 
Græshoppens Spjætten sig, og Byttet bliver til et 
ubevægeligt Lig, hvorefter Rovdyret, hvis Bevægelser 
nu er friere, i Ro og Mag udvælger sig de lækreste Styk- 
ker. 


64 J. H, FABRE: SKIK OG BRUG HOS INSEKTERNE 


V. 
KNÆLEREN — DENS ELSKOV. 


Det lidet, vi har hørt om Knælerens Livsvaner, 
stemmer ikke overens med, hvad man kunde vente af 
dens populære Navn. Efter Navnet Prégo-dieu skulde 
man vente sig et blidt Insekt, som levede et fromt og 
tilbagetrukket Liv, og man finder sig i Stedet for stillet 
overfor en Kannibal, et vildt Spøgelse, der knuser Hjær- 
nen paa det ved Rædsel demoraliserede Bytte. Og det 
er endda ikke Sagens mest tragiske Side. I sit For- 
hold til sine Artsfæller overrasker Knæleren os ved 
Sæder og Skikke, som man end ikke finder lige saa 
rædselsfulde hos Edderkopperne, der er saa ilde be- 
rygtede i saa Henseende. 

For at mindske Antallet af de Kiokker, der over- 
fylder mit store Bord, for at skaffe mig lidt Plads og 
dog bevare et tilstrækkelig stort Menageri, anbringer 
jeg flere Hunner i samme Voliere, i nogle Tilfælde ind- 
til et Dusin Stykker. Hvad Pladsen angaar, er det fæl- 
les Logi bekvemt nok. Der er Plads nok i det til Fan- 
gernes Bevægelser, især da de med deres svære Bag- 
kroppe ikke holder af at røre sig stort. De for- 
døjer ubevægelige, fæstede til Kuplens Næt, eller sidder 
og afventer, at et Bytte skal passere forbi dem, ganske 
som de gør i Frihed ude i Buskadset. 

Parringen er forbundet med visse Farer. Naar der 
mangler Hø i Hækken, såa ved man jo, at de ellers såa 
fredelige Æsler slaas. Mine Pensionærer, der er min- 
dre fredeligt anlagte, kunde godt i et Øjeblik, da der 
;herskede Mangel paa Foder, blive beske i Hu og give 
sig til at slaas indbyrdes. Jeg søger at forhindre dette 

ved at sørge for at holde Voliererne vel forsynet med 
Proviant, som fornys to Gange om Dagen, saaledes at 
de, saafremt der skulde udbryde Borgerkrig, ikke kan 
påaaberaabe sig Sult som Undskyldning. 

Til at begynde med gaar det ikke daarligt. Be- 
folkningen lever i Fred, hver af Knælerne griber og 
æder, hvad der kommer indenfor dens Rækkevidde, 
uden at yppe Kiv med Naboerne. Men denne Enig- 
hedens Tid er kortvarig. Bagkroppene svulmer op, 
Æggestokkene modner deres Ægklaser, Brylluppernes 
og Æglægningens Tid nærmer sig. Saa bryder der et 
Slags skinsygt Raseri ud, endskønt der ikke er en ene- 
ste Han tilstede, som kunde opvække Rivalitetsfølelser 
hos Hunnerne. Æggestokkenes Arbejden gør Flokken 
kulret, og indskyder Dyrene en vanvittig Higen efter at 
æde hinanden. De begynder at true hinanden, at gribe 
fat paa hinanden og at holde kannibalske Festmaal- 
tider. Nu dukker de spøgelseagtige Positurer, Vinger- 
nes Susen og de frygtelige Gestus med udstrakte og 
løftede Entrehager op igen. Disse fjendtlige Demon- 
strationer var ikke mere truende overfor den askegraa 
Vandregræshoppe eller Decticus. 

Uden, saa vidt jeg kunde opdage, nogen som helst 
Aarsag stiller to Naboersker sig i Krigsstilling lige over- 
for hinanden. De vender Hovedet fra Højre til Ven- 
stre, de udfordrer hinanden og fornærmer hinanden 
ved deres Blikke. Vingernes Puf! Puf!, der fremkom- 
mer ved Bagkroppens Gnidning imod dem, udsynger 
Udfordringen. Hvis Duellen skal indskrænke sig til 
denne indledende Skratten uden at medføre andre al- 
vorlige Følger, saa aabner Rovbenene, der hidtil har 
været holdt sammenføjede, sig ligesom Bladene af en 


Bog, kaster sig tilbage langs Siderne og omslutter det 
Skik og Brug hos Insekterne. 5 

lange Bryststykke, en glimrende Holdning, som dog er 
mindre frygtelig end den, der varsler en dødelig Kamp. 

Saa forlænger en af Entrehagerne sig, idet den 
pludseligt rettes ud, og harpunerer Rivalen, men med 
samme Hurtighed bliver den trukket tilbage og bragt 
i Forsvarsstilling. Modstanderen riposterer. Denne 
Skærmydsel minder næsten om to Katte, der udveksler 
Ørefigener. Saa snart det første Blod viser sig udenpaa 
det tykke Bagliv eller endog uden mindste Spor af Saar, 
erkender. den ene sig for overvundet og trækker sig 
tilbage. Den anden folder sin Kampstandart sammen 
og giver sig til at spekulere paa at fange en Græs- 
hoppe, tilsyneladende rolig, men altid parat til at gen- 
optage Striden. 

Udfaldet af en saadan bliver dog meget ofte langt 
mere tragisk. I saa Fald indtager man fuldt ud den 
Holdning, som varsler en Tvekamp uden Naade. Rov- 
benene folder sig helt ud og holdes højt løftede. Ve 
den besejrede! Den anden griber den i sine Skruetæn- 
ger og giver sig paa Stedet til at opæde den, idet den 
vel at mærke begynder med Nakken. Det herlige Gilde 
forløber lige saa fredeligt, som om det drejede sig om 
at knase en Græshoppe i sig. Den Knæler, der har sat 
sig tilbords, nyder sin Søster lige saa godt, som var hun 
et lovligt Foder, og dens Omgivelser protesterer ikke, 
eftersom de blot ønsker ved første givne Lejlighed at 
gøre ligesaa. 

Aah! disse vilde Bæster! Man siger, at end ikke 
Ulvene opæder hverandre, men Knæleren har ingen 
Skrupel i saa Henseende, hun holder Festmaaltid paa 
sin Artsfælle, medens det vrimler rundt om hende af 
hendes Yndlingsfoder, Græshopper. Det har sit til- 
svarende i Menneskeæderiet, denne Menneskets ræd- 
selsfulde Unode. 

Disse det frugtsommelige Dyrs Forvildelser, disse 
sygelige Lyster kan naåaa en endnu mere afskyelig Grad. 
Lad os overvaage Parringen, og lad os, for at undgaa 
de Brud paa Ordenen, som et større Selskab kunde 
give Anledning til, isolere Parrene under forskellige 
Klokker. Lad hver Par have sit Hjem, i hvilket intet 
kan gribe forstyrrende ind i Brylluppet. Og lad os 
ikke glemme at forsyne dem med Føde, som maa være 
tilstede i Overflod, for at Sulten ikke skal tjene til 
Undskyldning. 

Vi er hen imod Slutningen af August. Hannen, 
denne lidet kraftige Elsker, anser Øjeblikket for gun- 
stigt. Den kaster kælne Blikke til sin stærke Led- 
sagerske, den vender Hovedet om imod hende, den bøjer 
Halsen og retter Brystet i Vejret. Dens lille, spidse 
Fjæs frembyder nu et forelsket Udtryk. Den betrag- 
ter længe ubevægelig i denne Stilling den attraaede. 
Denne rører sig ikke af Pletten og lader, som var 
den ganske ligeglad. Men Elskeren har alligevel op- 
fanget et Tegn paa Samtykke, et Tegn, hvortil jeg ikke 
har Nøglen. Han nærmer sig, og pludselig udbreder 
han sine Vinger, der skælver af en krampagtig Rysten. 
Det er hans Kærlighedserklæring. Han styrter sig, sølle 
Djævel, over den tykke Dames Ryg, han klamrer sig 
fast, han sætter sig til Ro. Forberedelserne tager i 
Almindelighed lang Tid, men endelig udføres Parrings- 
akten, som ogsaa varer længe ved, maaske fire eller 
seks Timer. 

Der foregaar intet, som fortjener vor Opmærksom- 
hed, imellem de to ubevægeligt forbundne. Endelig 
skilles de, men kun for atter at forenes end mere in- 
timt. Er Stakkelen elsket af den Skønne som 
den, der giver hendes Æggestokke Liv, er han ogsaa 
værdsat som et Stykke velsmagende Vildt. I Løbet af 

Dagen, Dagen efter eller senere bliver han grebet af 
sin Ledsagerske, der først og freminest paa sædvanlig 
Maade bider ham i Nakken og derpaa opæder ham 
metodisk og i Smaamundfulde, idet hun ikke lader 
andet end Vingerne blive tilbage. Det er ikke et Ud- 
slag af den Jalousi, man træffer blandt Ligestillede i et 
Serail, men langt mere et stærkt depraveret Begær, der 
gør sig gældende. 

Jeg er nysgerrig efter at se, hvorledes en 
Han Nummer to vil blive modtaget af den befrugtede 
Hun. Resultatet af mit Forsøg var en Skandale. Knæ- 
leren bliver i de fleste Tilfælde aldrig mæt af Omfav- 
nelser og af Bryllupsmaaltider. Efter en kortere eller 
længere Hviletid tager hun, hvad enten hun har lagt 
Æg eller ej, imod en Han Nummer to og æder ham 
derefter ligesom den første. En tredie følger efter, gør 
sin Pligt og forsvinder i hendes Bug. En fjerde har 
samme Skæbne. I Løbet af to Uger saa jeg saaledes 
en og samme Knæler opbruge lige til syv Hanner. Hun 
giver sig hen til dem alle, og hun lader dem alle betale 
Bryllupslykken med deres Liv. 

Saadanne Orgier er hyppige i forskellige Grader, 
men der er dog Undtagelser fra Regelen. Paa meget 
varme Dage med stærk elektrisk Spænding i Luften 
er de næsten den almindelige Regel. I en saadan Tid 
er Knælerne nervøse. I de Bure, der har en større Be- 
folkning, fortærer Hunnerne hinanden i større Udstræk- 
ning end nogensinde, under de Klokker, der rummer 
adskilte Par, bliver Hannerne i større Udstrækning end 
nogensinde behandlet som et almindeligt Bytte efter 
Parringen. 

Jeg vilde ønske, at jeg til Undskyldning for disse 
Parringsrædsler kunde sige, at Knæleren ude i det 
Frie ikke opfører sig saaledes; Hannen har her Tid til 

at vogte sig, efter at han har gjort sin Pligt, til at fjærne 
sig, til at undfly den frygtelige Morlille, siden der i 
mine Bure bliver givet ham Respit, undertiden til den 
følgende Dag. Hvad der i Virkeligheden foregaar ude 
i Buskene, ved jeg ikke, da Tilfældet, denne fattige Til- 
flugt, aldrig har ladet mig faa Kendskab til Knælerens 
Elskov i fri Tilstand. Jeg maa holde mig til, hvad der 
foregaar i Burene, hvor Fangerne, der er rigeligt sol- 
beskinnede, fedt ernærede, flot indlogerede, ikke påa 
nogen Maade synes at være angrebne af Melankoli. 
Hvad de foretager sig der, gør de sikkert ogsaa under 
normale Forhold. 

Nu vel, følgende Begivenhed siger os, at den Und- 
skyldning, som skulde ligge i, at Hannerne faar Opsæt- 
telse, saa de kan fjærne sig, ikke gælder. Jeg overrasker 
et rædselsindgydende, isoleret Par i følgende Situation: 
Hannen, der er optaget af sine vitale Funktioner, holder 
Hunnen ømt omfavnet. Men den Ulykkelige er uden 
Hoved, uden Hals, tildels uden Bryststykke. Den anden 
vedbliver med Snudepartiet drejet om over Skulderen 
meget fredeligt at gnave løs paa Resterne af den blide 
Elsker. Og denne Stump af en Han vedbliver, fast til- 
klamret, at udføre sin Pligt! 

Kærligheden er stærkere end Døden, har man sagt. 
Taget efter Bogstaven har denne Aforisme aldrig faaet 
en kraftigere Bestyrkelse end denne. En Halshugget, 
en Han, der er amputeret til midt paa Brystet, et Lig 
bliver ved at ville være livgivende. Han slipper ikke 
den Hun, han har grebet, før hans Bagkrop, der er Sæde 
for Formeringsorganerne, bliver angrebet. 

At æde Elskeren, efter at Brylluppet er fuldbyrdet, 
at holde Maaltid paa en udmattet lille Han, der for 
Fremtiden er unyttig, det kan man endda til en vis 
Grad forstaa hos et Insekt, der ikke har mange Skrup- 

ler, hvor det gælder Følelsesforhold; men at æde ham 
under selve Parringsakten, det overgaar alt, hvad selv 
den frygteligste Indbildningskraft kunde drømme om. 
Og dog har jeg set det, set det med mine egne Øjne, 
og jeg er endnu ikke kommen mig efter min Over- 
raskelse. 

Kunde denne Han flygte og bringe sig i Sikkerhed, 
overrasket som den blev under Udførelsen af sin Pligt? 
Nej sikkert ikke. Vor Slutning maa altsaa blive, at 
Knælerens Elskov er tragisk ganske i samme Grad, ja 
maaske endog mere end Edderkoppernes. Det ind- 
skrænkede Rum i Burene begunstiger, det kan ikke 
fragaas, Nedslagtningen af Hannerne, men ÅAarsagen til 
disse Myrderier maa søges andetsteds. 

Det er maaske en Overlevelse fra de geologiske 
Tider, den Gang da Insekterne i Kulperioden havde An- 
læg til en monstrøs Brunst.  Orthopterne, til hvilke 
Knæleren hører, er de førstefødte af Insektverdenen. 
Store og med en ufuldstændig Forvandling vandrede 
de om blandt de træagtige Bregner, som allerede stod 
i fuld Flor paa en Tid, da der endnu ikke var Insekter 
til med fuldt udviklet Forvandling: Sommerfugle, Bil- 
ler, Fluer og Bier. Livsvanerne var ikke blide i disse 
Tider, da Fyrigheden nødte til at tilintetgøre for at kun- 
ne producere, og Knælerne, disse vage Erindringer om 
Fortidens Spøgelser, kunde tænkes vedblivende at prak- 
tisere Fortidens Elskovsskikke. 

Det at æde Hannerne som almindeligt Vildt er i Brug 
ogsaa hos andre Medlemmer af Knælernes Familie. Jeg 
skal endog villigt indrømme, at det er almindelig Regel. 
Den lille, blege Knæler, der er saa nydelig, saa fredelig i 
mine Klokkehuse, og som aldrig ypper Kiv med sine Na- 
boer til Trods for den talrige Befolkning, snapper sin 
Han og mætter sig med den med samme Vildhed som 


1. En Knælerhun; der er i Færd med at æde sin Han under 


Parringsakten. — 2. Knælerhun, der næsten er færdig med Kon- 
struktionen af sin Rede. — 3. Guldløbebiller i Færd med at sønder- 


flænge en Regnorm. 

den almindelige Knæler. Jeg løber om, til jeg bliver træt, 
for at skaffe det uundværlige Tilbehør til min Fruer- 
stue, men næppe er mit Fund, der er vel vinget og 
adræt, bleven bragt ind i denne, før det som oftest 
bliver grebet og opædt af en af de Hunner, der ikke 
mere har dens Hjælp behov. Naar de en Gang er 
kønsligt tilfredsstillede, saa afskyr de to Knælerarter 
Hannen, eller rettere, de ser ikke andet i ham end et ud- 
mærket Stykke Vildt. 


væ 

Vi vil nu fremstille Insektet med de tragiske El- 
skovsvaner fra en bedre Side. Dets Rede er et Vidunder. 
Man kalder den i det videnskabelige Sprog en »Oothek«, 
en »Ægbeholder«, men jeg skal ikke misbruge den frem- 
mede Benævnelse. Naar man ikke siger »en Bogfinkes 
Ægbeholder«, hvorfor skulde man saa være nødt til 
at tage sin Tilflugt til Beholderen, naar man taler om 
Knæieren? Det er muligt, at dette vilde være en mere 
lærd Vending, men det kommer ikke mig ved! 

Næsten overalt paa solbeskinnede Steder finder 
man Knælerens Rede, paa Sten, paa Træ, paa Vinran- 
ker, paa Buskenes Kviste, paa visne Urtestængler og 
endog paa menneskelige Industrifrembringelser, påa 
Murstensstumper, paa Laser af grovt Væv, paa indtør- 
rede Rester af Fodtøj. Ethvert Underlag er tjenligt i 
Flæng, blot det frembyder Uregelmæssigheder, til hvilke 
Redens Underflade kan klæbes fast og finde fast Støtte. 

Dens almindelige Maal er fire cm. i Længde og to 
i Bredde. Dens Farve er lys som et Hvedekorn. Udsat 
for en Flamme brænder den temmelig godt og udbreder 
en svag Duft af sveden Silke. Den bestaar i Virkeligheden 
af et Stof, der staar Silken nær, men som i Stedet for at 
være trukket ud i en Traad, samler sig til en skum- 
lignende Masse. Hvis Reden er gjort fast til en Gren, 
saa omspænder dens Basis denne og de nærmeste Kviste, 
og den antager forskellig Form alt efter dens tilfældige 
Fasthæftninger; hvis den er fæstet til en plan Flade, 
er dens Underflade, der altid er modelleret efter sin 
Understøtning, ogsaa plan. Reden faar saa Form af en 
Halv-Ellipsoide, mere eller mindre afstumpet henimod 
den ene Ende, medens den er udflosset i den anden 
Ende og endog ofte slutter med et kort Vedhæng i Form 
af en Spore. 

Dens Overflade er i alle Tilfælde regelmæssig kon- 
veks. Man skelner paa den temmelig tydeligt mellem 
tre forskellige Flader. Midterfladen, der er noget smal- 
lere end de andre, er sammensat af Lameller, der er 
ordnet Parvis og dækker hinanden som Tagsten. Disse 
Lamellers Kanter er frie og iader to paralelle Rækker 
Mellemgab eller Fissurer aabne, gennem hvilke Ungerne 
kommer frem i samme Øjeblik, de er udklækkede. I en 
nylig forladt Rede er denne Midterzone fuld af smaa 
afkastede Hamme, der bevæger sig under Paavirkning 
af det mindste Pust og hurtigt forsvinder som Følge 
af at være udsat for den frie Luft. Jeg vil give den 
Navnet Udgangs-Zonen, fordi det udelukkende er 
langs med dette Baand, at Ungerne iværksætter deres 
Frigørelse ved Hjælp af de forud beredte Udgangsaab- 
ninger. 

For øvrigt frembyder den talrige Families Vugge 
overalt ubrydelige Vægge. De to Sidezoner, der i Virke- 

ligheden indtager største Delen af Halvellipsoiden, er 
fuldstændig sammenhængende paa Overfladen. I disse 
Regioner, der bestaar af en sejg Masse, er der ingen 
Mulighed for, at de smaa Knælere kan komme frem, 
saa svage, som de er ved deres Fødsel; man ser der kun 
talrige og fine Tværfurer, som antyder de forskellige Af- 
snit, af hvilke Ægmassen bestaar. 

Lad os skære Reden igennem paa tværs. Man vil då 
se, at Ægmassen danner en forlænget Kærne af meget 
fast Konsistens beklædt ud til Siderne med et Lag po- 
røs Bark, som ligner stivnet Skum. For oven rager der 
krummede tynde Plader frem; de er stærkt savtakkede, 
næsten frie, og deres Ender støder til Udgangs-Zonen, i 
hvilken de danner en dobbelt Række smaa taglagte Skæl. 

Æggene er indlagt i en gullig Gangmasse af kor- 
net Udseende. De er ordnet lagvis i Cirkelbuer, med 
Hovedenderne konvergerende hen imod Udgangszonen. 
Denne Stilling gør den Maade, paa hvilken Ungerne 
befrir sig, klar. De Nyfødte lader sig glide ud i Mel- 
lemrummet mellem to sammenstødende Blade, Forlæn- 
gelser af Kærnen; de finder der en snæver Pas- 
sage, der er vanskelig at komme igennem, men dog til- 
strækkelig sammen med den snurrige Indretning, med 
hvilken vi ret straks skal beskæftige os; de kommer 
saaledes frem til Midterbaandet. Der aabner der sig un- 
der de taglagte Skæl to Udgangsaabninger for hvert 
Lag Æg. Den ene Halvdel af dem, der skal ud, bliver 
fri gennem den højre, den anden Halvdel gennem den 
venstre Port. Dette gentager sig fra den ene Ende af 
Reden til den anden, lige meget hvor mange Lag Æg 
den har. 

Lad os give en sammentrængt Oversigt over Rede- 
bygningens Enkeltheder, der ingenlunde er lette at faa 
fat paa for den, der ikke har Genstanden for sine Øjne. 

Langs med Redens Akse og af Form som en Dadel- 
kærne finder man Ægmassen, der er grupperet lagvis. 
En beskyttende Bark, en Slags stivnet Skum, omgiver 
dens Masse undtagen foroven i Midterregionen, hvor 
den skumlignende Bark er erstattet af smaa, sidestillede 
Blade. De frie Ender af disse Blade danner udadtil Ud- 
gangszonen; de ordner sig der som to Rækker taglagte 
Skæl og lader for hvert Æglag to Udgangsaabninger, 
snævre Revner, aabne. 

At komme til at være tilstede ved Redens Dan- 
nelse, at se, hvorledes Knæleren bærer sig ad med at 
opføre en saa sammensat Bygning, var det første sprin- 
gende Punkt i min Undersøgelse. Det lykkedes mig, 
men ikke uden Møje, thi Æglægningen foregaar uden 
Forberedelser og næsten altid om Natten. Efter mange 
unyttige Forsøg begunstigede Lykken mig endelig. Den 
5. September Kl. henimod 4 om Eftermiddagen gav en 
af mine Pensionærer, der var bleven befrugtet den 29. 
August, sig til at lægge Æg for mine Øjne. 

Forinden vi overværer dens Arbejde kun en eneste 
Bemærkning: alle de Reder, jeg fik frem i mine Bure, -— 
og de er ret talrige —, har uden en eneste Undtagelse til 
Underlag Metalvævet i Klokken. Jeg havde sørget for 
at stille nogle ru Smaasten og nogle Bundter Timian, der 
benyttes meget som Underlag ude i Marken, til Knæler- 
nes Raadighed. Men Fangerne foretrak Staaltraads- 
vævet, der giver et fuldstændig fast Underlag ved sine 
Masker, i hvilke Bygningens, til at begynde med bløde 
Masse inkrusterer sig. 

Rederne har under naturlig2 Forhold intet, der 
skjuler eller beskytter dem; de maa taale Vinterens 
barske Vejrlig, de maa modstaa Regn og Vind, Hagl og 
Sne uden at løsnes. Derfor vælger Æglæggersken altid 
en ujævn Støtteflade, paa hvilken Redens Grundvold 

kan sidde fast og faa ordentlig Hold. Det bedste fore- 
trækkes for det næstbedste, det udmærkede for det 
bedste, naar Forholdene tillader det, og dette turde være 
Grunden til, at Burenes Nætværk altid blev foretrukket. 
Den eneste Knæler, som det har været givet mig 
at iagtage under dens Æglægning, arbejdede i omvendt 
Stilling, idet den hang fast op imod Klokkens Spids. 
Min Nærværelse, mit Forstørrelsesglas, mine Undersø- 
gelser forstyrrede den ikke det mindste, saa optaget var 
den af sit Arbejde. Jeg kunde løfte Traadkuplen, vende 
op og ned paa den, vende og dreje den, uden at Insektet 
te eneste Øjeblik afbrød sin Beskæftigelse. Jeg kunde 
løfte de lange Vinger med Pincetten for bedre at se, 
hvad der foregik under dem, uden at Knæleren brød sig 
om det. Saavidt var alt godt! Æglæggersken rørte sig 
ikke af Flækken og forholdt sig ligegyldig overfor al 
min Iagttager-Nærgaaenhed. Men alligevel gik det ikke 
ganske, som jeg ønskede det, saa hurtigt arbejdede Knæ- 
leren, og saa vanskelig var Undersøgelsen. 
Bagkropspidsen holdtes stadig neddykket i en Strøm 
af Skum, som ikke tillod mig klart at opfatte Enkelt- 
hederne af, hvad der foregik. Dette Skum er af en graa- 
lig-hvid Farve, en Smue klæbende og ligner næsten Sæ- 
beskum. I det Øjeblik, det kommer frem, overklistrer 
det i let Grad Enden af et Halmstraa, som jeg dypper 
i det. To Minuter efter er det stivnet og hænger ikke 
mere ved Halmstraaet, og i Løbet af kort Tid er dets 
Konsistens den samme, som man ser i en gammel Rede. 
Den skummende Masse bestaar for Størstedelen af 
Luft, der er indelukket i smaa Blærer. Denne Luft, der 
giver Reden et betydelig større Omfang end Knælerens 
Bagkrop, stammer øjensynlig ikke fra Insektet, skønt 
Skummet kommer til Syne lige ved Genitalorganerne; 
den er laant fra Atmosfæren. Knæleren konstruerer alt- 

saa først og fremmest sin Rede ved Hjælp af Luft, der er 
udmærket egnet til at beskytte den imod Vejrligets Ind- 
flydelse. Den giver en klæbende Masse fra sig, som lig- 
ner visse Larvers Silkevæske, og af denne Masse, der 
øjeblikkelig blander sig med den ydre Luft, fremstiller 
den Skummet. 

Den pisker sit Produkt, som vi pisker Æggehvide, 
for at faa det til at pustes op og skumme. Bagkroppens 
yderste Ende, der aabner sig i en lang Spalte, danner to 
store, skeformede Lapper, en paa hver Side, som nær- 
mer sig til hinanden og fjærner sig fra hinanden med en 
hurtig og vedholdende Bevægelse, pisker den klæbrige 
Væske og forvandler den til Skum, alt som den udgy- 
des. Man ser for øvrigt imellem de to gabende Lapper 
de indre Organer hæve og sænke sig, gaa og komme 
ligesom et Stempel, men det er umuligt at gøre fuldt 
rede for deres Bevægelser, neddykkede som de er i den 
uigennemsigtige, skummende Strøm. 

Enden af Bagkroppen udfører, idet den ligesom 
pulserer ved at aabne og lukke sine Klapper med stor 
Hurtighed, regelmæssige Sidebevægelser fra Højre til 
Venstre og fra Venstre til Højre ligesom et Pendul. Re- 
sultatet af enhver af disse Oscillationer er indadtil et Lag 
Æg, udadtil en Tværfure. Efterhaanden som den skrider 
frem i den Bue, den beskriver, dukker den rask ind 
i Skummet, som om den borede noget ind i den skum- 
mende Masse. Hver Gang bliver der uden Tvivl afgivet 
et Æg, men det gaar saa hurtigt for sig, og der arbejdes 
i et Milieu, der er saa lidet gunstigt for Iagttagelse, at 
jeg ikke en eneste Gang fik at sé, hvorledes Æglederen 
funktionerede. Jeg kunde kun slutte mig til Æggenes 
Fremkomst af Bagkropspidsens Bevægelser, idet den 
sænker sig dybere ind i Skummassen med et hurtigt og 
voldsomt Stød. 

Samtidig hermed strømmer den klæbrige Masse 
ud i intermitterende Bølger, som de to Ende-Klapper 
pisker og forvandler til Skum. Den saaledes frembragte, 
skummende Masse udgyder sig over Siderne af Æg- 
laget og under det, hvor jeg kan se det træde frem gen- 
nem Traadvævets Masker, fremdrevet, som det bliver, 
ved Trykket af Bagkropspidsen. Paa den Maade opstaar 
lidt efter lidt den svampede Omhylning, alt eftersom 
Æggestokkene tømmer sig ud. 

Jeg forestiller mig, uden dog at kunne støtte mig 
til nogen direkte Iagttagelse, at Knæleren for den cen- 
trale Kærnes Vedkommende, i hvilken Æggene er ind- 
lagt i en Masse, der er mere homogen end Barken, 
bruger sit Produkt, som det er, uden at piske det med 
sine Klapper og uden at forvandle det til Skum. Naar 
Æglaget er afsat, frembringer de to Klapper Skum til 
at indhylle det i, men endnu en Gang! alt dette er van- 
skeligt at skelne under den skummende Masses Slør. 

I en nyskabt Rede er Udgangszonen overstrøget med 
en fin, porøs Masse, der er rent hvid, mat, næsten kridt- 
agtig, og som kontrasterer stærkt med Resten af Re- 
den, der er saltagtig hvid. Man skulde næsten tro, at 
denne Masse var den samme som den, Sukkerbagerne 
fremstiller af pisket Æggehvide, Sukker og Stivelse og 
bruger til at pynte visse af deres Frembringelser med. 
Dette Overtræk er meget skørt og let at løsne. Naar 
det er forsvundet, viser Udgangszonen sig klart karak- 
teriseret med sin dobbelte Række Blade med en fri 
Rand. Vejrligets skadelige Indflydelser, Regnen og Blæ- 
sten fjærner det før eller senere i Smaaflager, i Skæl, 
og de gamle Reder bevarer derfor ikke Spor af det. 

Ved første Blik skulde man fristes til i denne sne- 
lignende Mase at se en Substans, som var forskellig 
fra den, der danner Resten af Reden. Anvender 

Knæleren da virkelig to forskellige Produkter? Paa 
ingen Maade. Anatomien siger os straks, at de to Em- 
ner er ens. Det Organ, som afsondrer Redemassen, er 
sammensat af cylindriske Rør, der snor sig stærkt 
og er fordelt i to Grupper påa en Snes Stykker hver. 
De er alle fulde af et klæbrigt Fluidum, farveløst og af 
samme Udseende, hvor man saa undersøger det. Intet 
af det tyder paa et Produkt af kridtagtig Farve. 

Den Maade, hvorpaa Dannelsen af det snelignende 
Baand foregaar, udelukker ogsaa Tanken om forskellige 
Emner. Man ser Knælerens to Haletraade bestryge den 
skummende Strøms Overflade for saa at sige at plukke 
Skummet af Skummet, at samle det og holde det paa 
Redens Ryg for der at danne en Stribe, der ligner et 
Sukker-Baand. Hvad der bliver tilbage efter Bestrygnin- 
gen, eller det, der strømmer ned fra det endnu ikke 
størknede Baand, udbreder sig paa Siderne som et let 
Overtræk med Blærer saa fine, at man maa bruge For- 
størrelsesglas for at blive dem var. 

Snavset Vand, blandet med Ler, bedækker sig 
i et Strømleje med grovt Skum. Paa dette fundamen- 
tale Skum, der er tilsmudset af Jordbestanddele, 
viser der sig hist og her smukke, hvide Skummasser 
med mindre store Luftblærer. Der gør sig en Udskil- 
lelse gældende paa Grund af Tæthedsforskellen, og 
det snehvide Skum dækker stedvis det snavsede Skum, 
fra hvilket det har sin Oprindelse. Noget lignende fore- 
gaar nu ved Opbygningen af Knælerens Rede. De to 
Klapper gør den Strøm af klæbrig Væske, som kommer 
fra Kirtlerne, til Skum. Den tyndeste og letteste Del, 
der bliver hvidere ved sin fine Porøsitet, stiger op til 
Overfladen, hvor Halenokkerne fejer hen over den for 
at samle den til et snehvidt Baand paa Redens Ryg. 

For saavidt er Iagttageise med en Smule Taalmo- 

dighed mulig og giver tilfredsstillende Resultater. Men 
den bliver umulig, naar det gælder Midterzonens saa 
sammensatte Struktur, i hvilken Aabningerne, ad 
hvilke Larverne skal passere ud, er ordnet under 
Dække af en dobbelt Række taglagte Lameller. Den 
Smule, jeg kunde udrede heraf, indskrænker sig til føl- 
gende: Bagkropspidsen, der er dybt kløftet ovenfra 
nedad, danner ligesom et Slags Knaphul, hvis øverste 
Ende forbliver næsten urokkelig, medens den nedre 
bevæger sig hurtigt fra Side til Side, idet den frembrin- 
ger Skummet og begraver Æggene i det. Det er den 
øverste Ende, paa hvilke Udarbejdelsen af Midterzonen 
sikkert nok hviler. 

Jeg har alletider set den i Forlængelsen af denne 
Zone, midt inde i det fine, hvide Skum, der samles sam- 
men af Haletraadene. Disse to afgrænser Baandet, den 
ene til Højre, den anden til Venstre, de ligsom beføler 
dets Rande og synes at undersøge, hvorledes det gaar 
med Arbejdet. Jeg saa i dem to lange, overordentlig fine 
Fingre, som retledede den vanskelige Konstruktion. 

Men hvorledes fremkommer de to Rækker Skæl 
og Revner, de Udgangsaabninger, som de skjuler? Jeg 
ved det ikke, jeg har ikke en Gang en Mistanke om det. 
Jeg testamenterer dette Problems endelige Løsning til 
andre. 

Hvor vidunderlig maa ikke den Mekanisme være, 
som med saa god Orden og saa behændigt udformer 
den centrale Kærnes hornagtige Gang, fordeler det 
beskyttende Skum og Midterbaandets hvide Skum, 
Æggene og den befrugtende Væske, og som samtidig 
kan opbygge de Blade, som lægger sig over Æg- 
massen, de Skæl, som dækker hinanden tagstens- 
formet, og de fri Fissurer, som afveksler med dem! 
Man staar overfor dette. Og alligevel, hvilken le- 
gende Lethed gaar Arbejdet ikke med!  Knæleren for- 

holder sig ubevægelig ophængt paa sit Burs Metalvæv 
i sin Redes Akse. Den ofrer ikke det, der bygger sig op 
bagved den, den ringeste Opmærksomhed, den søger 
ikke at hjælpe med med Fødderne. Det kommer ganske 
af sig selv. Det er ikke et Værk, som lægger Beslag paa 
Dygtighed fra Instinktets Side, det er en ganske meka- 
nisk Forretning, som styres af Redskaber og Organisa- 
tion. Reden, der er af saa sammensat en Bygning, er 
ene og alene et Resultat af Organernes Virksomhed, 
ligesom vor Industri mekanisk udformer en Hoben Gen- 
stande, hvis Fremstilling vilde byde vore Fingres Be- 
hændighed Trods. 

Knælerens Rede er set fra et andet Synspunkt end- 
nu mere mærkelig. Man finder i den en af de smukkeste 
af Fysikens Læresætninger om Bevarelsen af Varmen 
glimrende anvendt. Knæleren er forud for os i Kend- 
skab til de ikke varmeledende Legemer. 

Man skylder Fysikeren Rumford det originale For- 
søg, ved hvilket man kan vise Luftens ringe Evne til 
at aflede Varmen. Den berømte Lærde dyppede frosset 
Ost ned i en Skummasse, som var bragt til Veje ved at 
piske Æg. Det hele blev udsat for Varmen i en Bager- 
ovn, og paa kort Tid fik man en glødende hed Omelet, 
i hvis Midte man fandt Osten lige saa kold som ved 
Forsøgets Begyndelse. Den Luft, som var indelukket i 
det omgivende Skums Blærer, forklarer denne For- 
underlighed. Som et i høj Grad ikke-varmeledende 
Stof havde det standset Bagerovnens Hede og havde hin- 
dret den i at naa det frosne Legeme midt indei Skummet. 

Hvad gør nu altsaa Knæleren? Nøjagtig det samme 
som Rumford gjorde: den pisker sim Æggehvide for at 
skaffe sig en Omelet soufflée, der kan beskytte de Livs- 
spirer, som er samlede i den centrale Kærne. Dens Maal 
er ganske vist det modsatte af Rumfords, dens koagu- 

lerede Skum skal forsvare imod Kulde, ikke imod Var- 
me. Men hvad der beskytter imod det ene, beskytter 
ogsaa imod det andet, og den snilde Fysiker vilde med 
den samme Skum-Omhyldning kunde have holdt et 
Legeme varmt i et koldt Hylster. 

Rumford vidste Besked med Hemmeligheden ved 
et Luftpolster ud fra den af hans Forgængere opsam- 
lede Viden, fra sine egne Undersøgelser og sine egne 
Studier. Hvorledes er nu Knæleren gennem, ingen ved 
hvor mange Aarhundreder, kommen forud for vor Fy- 
sik i dette vanskelige Varme-Problem? = Hvorledes 
har den lært at indhylle sim Ægmasse i Skum, som den 
fæster til en Gren eller en Sten uden nogensomhelst Be- 
skyttelse, og som uden Skade skal taale hele Vinterens 
Strenghed? 

De andre Mantider i mit Nabolag, de eneste, om 
hvilke jeg kan tale med fuldt Kendskab til Sagen, gør 
Brug af en ikke varmeledende Indhylning af stivnet 
Skum, eller undlader dette, alt eftersom Æggene er be- 
stemt eller ikke til at komme gennem Vinteren. Den lille 
sraa Knæler (Ameles decolor), der er saa forskellig fra 
den anden derved, at Hunnen ganske mangler Vinger, 
bygger en Rede, der knap nok er paa Størrelse med en 
Kirsebærsten og beklæder den meget net med en Bark 
af Skum. Hvortil denne oppustede Indhyining? Jo, 
Grunden til den er den, at Ameles-Reden ligesom Mantis- 
reden skal gennem Vinteren udsat for den daarlige Aars- 
tids hele Strenghed paa en Gren eller en Sten. 

Paa den anden Side konstruerer Empusa pauperata, 
det forunderligste af allevoreInsekter;), til Trods for sin 
Størrelse, der er lig med den andægtige Knælers,en Rede, 
som ikke er større end Ameles”. Det er et meget beskedent 


=) Se Stykket om Empusaen, »Djævleungen «, i »Instinktets Mysterier«. 
Skik og Brug hos Insekterne. 6 

Værk, sammensat af lidet talrige Celler, der er ordnet Si- 
de om Side i tre eller fire tæt sammenstillede Rækker. 
Her mangler der fuldstændigt et oppustet Hylster, skønt 
Reden sidder aabent, som de foregaaende, paa en eller 
anden Kvist eller en Stenstump. Denne Mangel paa et 
ikke-varmeledende Hylster antyder andre klimatiske 
Betingelser, og Empusaens Æg udklækkes da ogsaa 
kort efter, at de er bleven lagt, og i den smukke Aars- 
tid. Da Reden ikke skal udholde Vinterens Strenghed, har 
den kun de enkelte Ægs svage Kapsler til Beskyttelse. 

Er disse saa fine og saa rationelle Beskyttelses- 
midler, der rivaliserer med Rumfords Omelette, et til- 
fældigt Resultat, en af disse utallige Kombinationer, der 
trækkes ud af Tilfældets Urne? Hvis man besvarer 
dette Spørgsmaal med et ja, saa maa vi ikke gyse tilbage 
for det absurde, men vi maa erkende, at Tilfældets 
Blindhed skyldes en vidunderlig Klartseenhed. 

Vor Knæler begynder paa sin Rede fra den afstum- 
pede Ende, og afslutter den ved dens smalle Parti. Dette 
fortsættes af et Slags Fremspring, til hvilket den 
sidste Draabe af den slimede Væske er benyttet. Der 
kræves en Seance paa omtrent to Timer uden no- 
gensomhelst Afbrydelse, til at gøre hele Arbejdet fær- 
digt. 

Saasnart Æglægningen er forbi, trækker Moderen 
sig ligegyldig tilbage. Jeg ventede at se hende vende til- 
bage og lægge nogen Ømhed for Familiens Vugge for 
Dagen. Men der var ikke det fjærneste Tegn til nogen 
Moderglæde hos den. Værket er fuldbragt, ingen ofrer 
det mere et Blik. Nogle Græshopper nærmer sig, en af 
dem stiller sig endog paa Reden. Knæleren bryder sig 
ikke om disse paatrængende, men rigtignok fredelige 
Fyre. Vilde den give sig til at jage dem bort, hvis de 
var farlige, og hvis de gjorde Mine til at bryde Ægbehol- 
deren op? Dens Ligegyldighed siger mig, at den ikke 

vilde gøre saa. Hvad kommer Reden den ved? Den ken- 
der den ikke mere. 

Jeg har talt om Knælerens gentagne Parringer og 
om Hannens tragiske Endeligt, han, som næsten altid 
bliver ædt som et almindeligt Stykke Vildt. I et Tidsrum 
paa et Par Uger har jeg set den samme Hun gifte sig 
indtil syv Gange igen, og Enken, der var saa let at trøste, 
havde hver Gang ædt en Ægtemage. Saadanne Skikke 
lader os formode, at der finder flere Æglægninger Sted. 
Det gør der ogsaa, skønt det ikke er almindelig Regel. 
Blandt mine Æglæggersker har nogle kun givet mig en 
Rede, medens andre har ydet to lige omfangsrige. Den 
mest frugtbare af dem har frembragt tre, de to første 
af normal Størrelse, den tredie kun af Halvdelen af den 
sædvanlige Størrelse. 

Denne sidste fortæller os om, hvor stor en Æg- 
mængde Knælerens Æggestokke kan råade over. Det 
er en let Sag at tælle Æglagene efter Redens transver- 
selle Furer, men disse Æglag er ulige rige, eftersom de 
indtager Ellipsoidens Æqvator eller dens Yderender. En 
Optælling af Æggene i det største Lag og i det mindste 
giver os et Middeltal, af hvilket man tilnærmelsesvis kam 
regne sig til hele Mængden. Jeg finder saaledes, at en 
Rede af god Størrelse indeholder omtrent 400 Æg, og 
den Hun, der lagde Æg i tre Reder, af hvilke den sidste 
kun var halvt saa stor som de to første, efterlod sig alt- 
saa et Efterkommerskab paa c. 1000 Livsspirer, Hunner, 
der lagde to Gange, 800, de mindre frugtbare 3—400. I 
hvert Tilfælde en prægtig Familie, som hurtigt vilde 
tælle op, hvis den ikke blev i høj Grad beskaaret. 

Knælerens Rede kan, da den er saa stor, af saa ejen- 
domelig en Bygning og saa udsat for alles Blikke paa en 
Sten eller Gren, ikke at undgaa at tiltrække sig den pro- 
vencalske Bondes Opmærksomhed. Den er i Virkelig- 

heden ogsaa godt kendt ude paa Landet, hvor den bæ- 
rer Navnet Tigno, og hvor den endog er højt anset. In- 
gen synes imidlertid at vide Besked om dens Oprindelse, 
og det vækker altid Overraskelse hos mine landlige Na- 
boer, naar jeg fortæller dem, at den berømte Tigno er 
den almindelige Prégo-Dieu's Rede. Denne Uvidenhed 
kunde skyldes Knælerens natlige Æglægning. Insektet 
er ikke bleven overrasket i Arbejdet paa sin Rede i den 
mystiske Nat, og der mangler Bevis paa Forbindelsen 
imellem Værkmester og Værk, skønt de begge er saa 
kendte af hele Landsbyen. 

Lad det nu være; den ejendommelige Genstand er 
til, og den tiltrækker sig Blikket og fanger Opmærksom- 
heden. Den maa være god for noget, den maa have sine 
Fordele. Saaledes har tii alle Tider det naive Haab ræ- 
sonneret, det, der i det fremmedartede venter at finde 
noget, der kan være os til Trøst i vor Elendighed. 

Den landlige Pharmakopé i Provence roser da og- 
saa enstemmigt Tigno'en som det bedste Middel imod 
Frostknuder. Anvendelsesmaaden er den simplest mu- 
lige. Man skærer Genstanden over, man presser den 
sammen og gnider det syge Parti med en af Halvdelene, 
der driver af Saft. Det er, efter hvad man siger, et ufejl- 
barligt Specificum. Hvem, der føler Kløe i Fingrene fra 
de blaalige Knuder, undlader ikke at tage sin Tilflugt 
til Tigno'en i Kraft af en traditionel Brug. Bliver han 
nu virkelig lindret? 

Til Trods for den enstemmige Tro tillader jeg mig 
dog at tvivle om det efter forgæves Forsøg paa mig selv 
og nogle Personer af min Husstand i Vinteren 1895, 
der var saa rig paa Hudlidelser som Følge af den lange 
og strenge Frost. Ingen af os, som brugte det berømte 
Indgnidningsmiddel, saa vore Svulster paa Fingrene 
mindskes, ingen af os følte Kløen lægge sig en Smule 

under den knuste Tignos albuminøse Smørelse. Rimelig- 
vis er Mangelen paa Virkning den samme hos andre, 
men til Trods for alt holder det specifikke Middels popu- 
lære Berømmelse sig alligevel, sandsynligvis paa Grund 
af en simpel Navnelighed imellem Midlet og Sygdom- 
men; paa Provencalsk hedder en Frostknude nemlig 
Tigno. Fra det Øjeblik af, da Knælerens Rede og Frost- 
knuden fik samme Navn, blev den Førstes Virkning da 
ikke indlysende? Saaledes skabes Ry! 

I min Landsby og uden Tvivl ogsaa i dens Omgivel- 
ser er Tigno'en — hvorved vi forstaar Knælerens Rede 
— forøvrigt anerkendt som et vidunderligt tandsmerte- 
stillende Middel. Det er nok at have den hos sig for at 
være fri for Tandpine. De gode Kvinder samler dem un- 
der en vis, gunstig Stilling af Maanen; de gemmer dem 
omhyggeligt i en Krog af deres Skab, de syr dem ind i 
Bunden af en Lomme af Frygt for at tabe dem, naar de 
trækker Lommetørklædet frem, de laaner dem hos en 
Naboerske, naar en Tand smerter dem. »Giv mig din 
Tigno, jeg lider som en Martyr,« siger den lidende med 
den hovne Kind. Den anden skynder sig at sprætte op 
og at overgive hende den kostbare Genstand. »Tab den 
nu dog i det mindste ikke,« siger hun formanende, » jeg 
har ikke flere end den samme, og Maanen er ikke mere 
gunstig. 

Lad os ikke le ad den forunderlige Smertestiller, 
mange af de Midler, som praler saa triumferende paa 
Avisernes fjerde Side, er ikke virksommere. Og for øv- 
rigt, saa stikkes disse landlige Naiviteter af nogle gamle 
Bøger, i hvilke Fortidens Visdom hviler. En engelsk 
Naturforsker fra det 16. Aarh., Thomas Maufet, for- 
tæller os, at Børn, som er faret vild ude paa Marken, 
henvender sig til Knæleren for at blive vist paa rette 
Vej igen. Det raadspurgte Insekt angiver, hvilken Ret- 

ning der skal følges, ved at udstrække et af Forbenene, 
og det tager næsten aldrig fejl, tilføjer-Forfatteren. Disse 
smukke Ord siges paa Latin med en guddommelig En- 
foldighed. 


VARE 
GULDLØBEBILLEN — DENS 


ERNÆRINGSMAADE. 


Idet jeg skriver de første Linier af dette Kapitel, 
kommer jeg til at tænke paa de store Slagterier i Chi- 
kago, de frygtelige Kødfabrikker, i hvilke der hvert Aar 
parteres over 1 Million Stykker Hornkvæg og 1,750,000 
Svin, som gaar levende ind i Maskineriet og kommer ud 
igen ved den anden Ende af dette forvandlede til Daaser 
med Kødkonserves, til Svinefedt, Pølser og Skinker. 
Jeg kommer til at tænke paa dette, fordi Løbebillen 
viser os en lignende Hurtighed i Retning af Myrderi. 

I et stort Glasbur har jeg 25 Guldløbebiller. For 
Øjeblikket holder de sig ubevægelige i Skjul under et 
lille Stykke Brædt, som jeg har givet dem, for at de kan 
gemme sig under det. De sover og fordøjer med Bug- 
siden i det kølige Sand, med Rygsiden imod det varme, 
solbeskinnede Brædt. Min gode Lykke sender mig ufor- 
modet en Procession af Fyrrespinderens Larver, som 
nedsteget fra deres Træ søger sig et gunstigt Sted til at 
grave sig ned paa som Forberedelse til den underjor- 
diske Forpupning. En udmærket Hjord til Løbebiller- 
nes Slagtehus! 

Jeg samler dem og sætter dem ind i Buret. Pro-' 


GULDLØBEBILLEN — DENS ERNÆRINGSMAADE 87 


cessionen danner sig straks igen, og Larverne spadserer 
om i en bølgende Række, som tæller omtrent 150 Styk- 
ker. De passerer tæt forbi Brædtet i Gaasegang ligesom 
Svinene i Chikago. Det er det rette Øjeblik. Jeg slip- 
per mine vilde Dyr løs, det vil sige, jeg tager deres 
Skjul bort. 

Soverne vaagner straks, idet de sporer det rige 
Bytte, som defilerer forbi dem. En af dem styrter til, 
fire andre følger den og sætter hele Selskabet i Bevæ- 
gelse. De nedgravede kommer frem, hele Morderbanden 
styrter sig over den forbidragende Hjord. Nu følger der 
et uforglemmeligt Syn. Kindbakkerne bider løs her og 
der, foran i, bag i og i Midten af Processionen, i Bug og 
Ryg, som Tilfældet vil. De haarede Skind revner, deres 
Indhold kommer frem i Form af snoede Indvolde, som 
er grønne paa Grund af Larvernes Føde, Fyrrens 
Naale; Larverne vrider sig, idet de krummer Ryggen 
voldsomt og strækker den igen, bevæger Benene kramp- 
agtigt, spytter og bider. De fordømte slider fortvivlet 
i det for at flygte ned under Jorden, men dette lykkes 
ikke for en eneste af dem. Næppe er de nede med 
det halve Legeme, før der kommer en Løbebille styr- 
tende, som dræber dem og river Bugen op paa dem. 

Hvis Myrderiet ikke gik for sig i en stum Verden, 
vilde vi nu have det samme rædselsfulde Spektakel, som 
Mordene i Chikago volder. Man maa have Indbildnings- 
kraftens Øren for at kunne høre de hylende Klager fra 
dem, hvis Indvolde bliver revet ud. Jeg har disse Øren, 
og jeg bliver grebet af Beklagelse over at have fremkaldt 
saadanne Lidelser. 

Og overalt i Hoben af døde og døende ser man alle 
Løbebillerne hale, sønderrive, slæbe en Bid bort, som 
skal sluges langt borte fra alle Nysgerrige. Efter denne 
Bid bliver en anden i Hast flænget ud af Byttet og deref- 
ter flere endnu, saa længe der er nogen hbugopsprættet 

Larve tilbage. Paa nogle Minutter er Processionen redu- 
ceret til en Slagterbutik fuld af bævrende Kødstumper. 

Der var 150 Larver og 25 Mordere, det giver 6 Ofre 
pr. Løbebille. Hvis disse Insekter ikke havde havt andet 
at gøre end at dræbe i det uendelige, ligesom Arbejderne 
i Slagterierne, og hvis der havde været Hundrede Bug- 
opsprættere i Virksomhed, et meget beskedent Antal 
i Sammenligning med deres, som fremstiller Skinker, 
vilde Ofrenes Antal ved et Dagværk paa seks Timer 
have været 36 000. Aldrig nogensinde har et af Chikagos 
Slagterier opnaaet et saadant Udbytte! 

Den Hurtighed, med hvilken Drabene gik for sig, 
er endnu mere forbavsende, naar man tager Vanskelig- 
hederne ved Overfaldet i Betragtning. Løbebiller er ikke 
i Besiddelse af nogen rullende Vej, som griber Grisen 
ved en af dens Ben, løfter den i Vejret og byder den 
frem for Halsoverskærerens Kniv; den har heller ingen 
bevægelig Planke, som bringer Oksens Pande ind un- 
der Slagterens Kølle, den maa styrte sig over Dyret, 
mishandle det og vare sig for dets Harpuner og dets 
Kindbakker. Og hvad mere er, den æder Tarmene 
paa Stedet, efterhaanden som den haler dem ud. Hvor 
frygteligt vilde Blodbadet ikke være, hvis Insektet ikke 
havde andet at gøre end at dræbe! 

Hvad lærer Slagterierne i Chikago og Løbebillens 
Fraadseri os? Lad os se. Det højtstaaende moralske Men- 
neske er for Øjeblikket en sjælden Undtagelse, under 
Kulturmenneskets Hud findes næsten altid vor Forfader, 
den Vilde, der var samtidig med Hulebjørnen. Den virke- 
lige Menneskehed er ikke til endnu; den er i Færd med 
at udforme sig lidt efter lidt under Paavirkning af Aar- 
hundreders Gæring og af, hvad vor Samvittighed lærer 
os, den skrider frem mod det bedre med en fortvivlende 
Langsomhed. 

Slaveriet er i vore Dage forsvundet næsten fuld- 
stændigt, det, der var Grundlag for Oldtidens Samfund; 
man har fundet ud, at Mennesket, selv om det er sort 
af Farve, virkelig er et Menneske og fortjener at tages 
Hensyn til som saadant. 

Hvad var Kvinden tidligere? Hvad hun endnu er 
i Østen: et hedensk Dyr uden Sjæl. De Troende har 
ført lange Diskussioner herom, det 14de Aarhundredes 
store Biskop, selve Bossuet, betragiede Kvinden som et 
Miniaturbillede af Manden. Det blev bevist ved Evas Op- 
rindelse, denne overtallige Knokkel, det trettende Rib- 
ben, som Adam oprindelig sad inde med. Nu har man 
endelig opdaget, at Kvinden har en Sjæl, der er lig vor 
egen, ja staar over denne i Retning af Ømhed og Hen- 
givenhed. Man har tilladt hende at søge Oplysning, hvad 
hun har gjort med en Iver, der i det mindste staar påa 
Højde med hendes Konkurrents. Men Lovbogen, denne 
Hule, fra hvilken saa mange Vildmandsanskuelser 
endnu ikke er fjærnet, vedbliver at betragte hende som 
uduelig, som af Mindreværd. Loven vil imidlertid, naar 
Turen kommer til den, give efter for Paavirkning fra 
Sandhedens Side. 

Ophævelsen af Slaveriet og Kvindernes Oplysning 
er to uhyre Skridt paa Moralfremskridtets Vej. Vore Ef- 
terkommere vil gaa endnu videre. De vil se med et 
Blik, der er klart nok til at overvinde alle Hindringer, 
at Krig er den mest vanvittige af vore Uvaner, at Erob- 
rerne, som sætter Slagene i Scene og underkuer Folkene, 
er afskyelige Svøber, at det er bedre at give hinanden 
Haanden end at udveksle Bøsseskud, at det lykkeligste 
F olk ikke er det, der har de fleste Kanoner, men det, 
som arbejder i Fred og frembringer det mest mulige, at 
Grænser, hinsides hvilke Toldvæsenets Drillerier venter 
dig, Visitationen af dine Lommer og Plyndring af din 

Bagage ikke just hører til Livets Behageligheder. 
Vore Efterkommere vil se dette og desuden adskillige 
andre Vidundere, som i vore Dage kun er forrykte 
Drømme; hvor højt vil denne Stigen op imod det blaa 
Ideal naa? Man maa desværre frygte ikke meget højt. 
Vi er behæftede med en uudslettelig Mangel, en Slags 
Årvesynd, hvis man kan kalde en Tingenes Tilstand, 
i hvilken vor Villie ikke griber ind, en Synd. Vi er 
saaledes byggede, og det kan vi ikke gøre noget ved. 
Mangelen er den, at vi har en Mave, der er en uud- 
tømmelig Kilde til al Slags Dyriskhed. 

Fordøjelseskanalen behersker Verden. Paa Bunden 
af vore aller alvorligste Forhold rejser der sig et by- 
dende Spørgsmaal om Maden og Madskaalen. Saa længe 
. der er Maver til for at fordøje — og det vil ikke saa 
snart faa Ende —, skal der noget til at fylde dem, og 
den stærke vil leve af den svages Elendighed. Livet 
er et Svælg, som kun Døden kan fylde. Derfra stam- 
mer disse Myrderier uden Ende, i hvilke Mennesket, 
Løbebillen og alle de andre svælger, derfra kommer 
disse bestandige Nedslagtninger. der gør Jorden til et 
Slagtehus, i Sammenligning med hvilket de i Chikago 
betyder saare lidt. 

Men Spiserne er Legioner af Legioner, og- Føde- 
midlerne er der ikke paa samme Vis Overflod af. Den, 
der mangler, ser skinsygt paa den, der har, den, der 
sulter, viser Tænder ad den mætte, og saa kommer 
Kampen, som skal afgøre Spørgsmaalet om, hvem der 
skal være den besiddende. Saa udskriver Mennesket 
Hære, der skal forsvare dets Høst, dets Kældere, dets 
Lader, og saa har vi Krigen. Kan man se Enden her- 
paa? Ak og syv Gange ak, saa længe der er Ulve til 
i Verden, maa der ogsaa være Hunde til at forsvare 
Faarefolden. 

Men hvor vi er kommen langt bort fra Løbebillerne, 
reven med, som vi er bleven, af denne Tankestrøm! 
Af hvilken Grund har jeg fremkaldt Blodbadet paa Pro- 
cessionslarverne, der roligt var paa Vej til at grave sig 
ned, da jeg bragte dem sammen med Bugopsprætterne? 
Var det for at jeg kunde faa et vildt Myrderi at se? 
Ganske vist ikke; jeg har altid haft Medlidenhed med 
Dyrenes Lidelser, og selv den Mindstes Liv har Krav 
paa Agtelse. For at faa mig bort fra denne Medliden- 
hed krævedes der en Fordring fra den videnskabelige 
Undersøgelses Side, en Fordring, som maaske er 
grusom. 

Jeg havde Guldløberens Sæder for Øje, denne Ha- 
vernes lille Vogter, som populært kaldes Gartnersken. 
Hvad jager Løbebillen? For hvilket Utøj befrir den 
vore Bede? Begyndelsen med Processionslarverne lover 
godt, lad os gaa videre ad denne Vej. 

Forskellige Gange i April Maaned yder mit Inde- 
lukke mig Processionslarver, snart nogle faa, snart 
flere, og jeg samler dem sammen og sætter dem ind i 
Glasburet. Saa snart Bordet er dækket, begynder 
Fraadseriet. Larverne faar deres Bug revet op snart 
af en enkelt Æder, snart af flere paa en Gang, og paa 
mindre end et Kvarter er de alle udryddede. Der er 
ikke andet tilbage af Flokken end uformelige Stumper, 
som slæbes hid og did for endelig at blive opædte under 
det lille Brædt. Den vel forsynede stikker af med sit 
Bytte i Munden for at fortære det i Ro. Kammerater 
møder den, og lokkede af de Stumper, der hænger og 
dingler mellem Flygtningens Kindbakker, bliver de til 
frække Røvere. To—tre ad Gangen søger de at plyndre 
den legitime Ejermand. Hver af dem snapper efter 
Stumpen, trækker i den og fylder i sig uden alvorlig 
Strid. Der er ingen egentlig Kamp, der udveksles ingen 

Bid som dem, man ser hos Bulbidere, der slaas om 
et Ben. Det hele indskrænker sig iil Forsøg paa at 
røve fra hinanden. Hvis Ejeren holder godt fast, saa 
æder man fredeligt sammen med ham Kindbakke mod 
Kindbakke, indtil Stumpen gaar midt over og hver af 
dem trækker sig tilbage med sin Bid. 

Udstyrede med det kløevækkende Stof, som under 
mine tidligere Undersøgelser angreb min Hud saa 
stærkt, maa Fyrrens Processionslarver være en stærkt 
krydret Ret. Mine Løbebiller holder imidlertid meget 
af dem, og lige saa mange Processionslarver jeg byder 
dem, lige saa mange æder de. De sætter stor Pris paa 
denne Ret. Imidlertid har ingen, saa vidt jeg ved, nogen- 
sinde truffet Guld-Løbebillen eller dens Larve i Bom- 
byx'ens pungformede Silkevæv, og jeg har ikke det 
mindste Haab om selv at træffe dem der en skønne Dag. 
Disse Punge er kun befolkede om Vinteren, naar Løbe- 
billen ikke bryder sig om at æde og ligger nedgravet i 
Jorden i stivnet Tilstand. Men i April, naar Processions- 
larverne er ude for at opsøge sig et godt Sted til at grave 
sig ned paa og undergaa deres Forvandling, vil Løbebil- 
len, hvis den træffer at støde paa dem, udnytte Lækker- 
biskenen i høj Grad. 

Dette Vildts Haarrighed afskrækker den ikke, men 
ikke desto mindre synes den stærkest haarklædte af 
vore Sommerfuglelarver, den store Bjørns Larve, med 
sin bølgende, halvt sorte og halvt rødbrune Manke at 
imponere Slughalsene. Hele Dagen igennem flakker 
den om i Buret i Selskab med Bugopsprætterne, og 
Løbebillerne synes at ignorere den. Fra Tid til anden 
standser en af dem og giver sig til at gaa omkring det 
haarede Bæst, undersøger den og forsøger derpaa at 
bore sig ind i det afskrækkende Skind, men frastødt af 
det tykke og lange Haar-Boiværk trækker den sig til- 

bage uden at bide i det levende Kød. Vigtig og uskadt 
gaar Larven videre, idet den lader sin piggede Dragt 
bølge. 

Det kan imidlertid ikke vare ved. I et sultent Øje- 
blik og maaske tillige ansporet ved Kammeraternes Til- 
slutning, beslutter Krysterne sig til et alvorligt Angreb. 
Der er fire saare ivrige Fyre omkring Bjørnelarven, 
som angrebet forfra og bagfra ender med at bukke 
under. Tarmene bliver revet ud af den, og den bliver 
fortæret med en Graadighed, som var den en forsvars- 
løs Larve. 

Alt som mine Arbejder giver mig Lejlighed til det, 
stiller jeg forskellige nøgne og haarklædte Sommer- 
fuglelarver til Disposition for mit Menageri. De bliver 
alle modtaget med yderlig Varme, naar blot de er af 
en rimelig Størrelse, som staar i Forhold til Morderens. 
Er de for smaa, bliver de ringeagtede, da de ikke vilde 
frembyde tilstrækkeligt store Mundfulde; er de for store, 
saa overgaar de Løbebillens Virkemidler. Larverne 
af Euphorbia-Aftensværmeren eller det store Paa- 
fugleøje f. Eks. vilde passe Løbebillen godt, men ved det 
første angribende Bid kaster de Angriberen langt bort 
ved en Vridning af deres kraftige Krop. Og efter nogle 
Forsøg, der alle bliver fulgt af en lang Kuldbøtte, opgiver 
Insektet uvilligt Angrebet paa Grund af sin Vanmasgt. 
Byttet er for kraftigt. Jeg har fjorten Dage igennem 
holdt de to stærke Larver sammen med mine vilde Rov- 
dyr, uden at der er overgaaet dem noget ubehageligt af 
Betydning. De voldsomme Bevægelser af et Legeme, 
som kan slappes og trække sig sammen med saa stor 
Pludselighed, indgød de vilde Kindbakker Respekt. 

Hvad der først og fremmest taler til Gode for Guld- 
løbebillen, er, at den udrydder alle Sommerfuglelarver, 
der ikke er for store for den. Men en Mangel sætter 

Grænse for dens Dygtighed i saa Henseende. Insektet 
kan ikke klatre, det jager paa Jorden og ikke oppe i 
Løvmasserne. Jeg har aldrig set den undersøge en Gren 
af den mindste Busk. Den ofrer i mit Bur aldrig selv det 
mest tillokkende Bytte mindste Opmærksomhed, naar 
dette sidder oppe i en Timianbusk en Smule over Jorden. 

Det er stor Skade. Hvis Insektet forstod sig paa 
at gaa tilvejrs, paa at stige op over Jordbunden, hvor 
hurtigt vilde tre eller fire Stykker saa ikke befri Kaalen 
for dens Utøj, for Pieridens Larve, Kaalormen! Det 
bedste er stedse ufuldkomment i en eller anden Retning. 

Guld-Løberens sande Talent ligger i Retning af 
at udnytte Sommerfuglelarverne. Det er kedeligt, at den 
kun er os til forholdsvis ringe Hjælp, naar det gælder 
Havesneglen, en anden af vore Haveprodukters Skade- 
dyr. Den gør dem til Krøblinger, den gør det kun halv- 
vejs af med dem, den berøver dem en Del af deres Skal, 
altsammen fordi Bløddyrets Slim generer den. Men alle 
dens Ætfæller deler ikke dens Afsmag for denne. 
Læderløbebillen, en stor Karab, der er helt sort klædt 
og større end Guldløbebillen, angriber dristigt Have- 
sneglen og tømmer dens Skal tilbunds til Trods for dens 
fortvivlede Slimflod. Det er Skade, at Læderløheren 
kun er middels talrig i vore Haver, den kunde være os 
en udmærket Hjælper. 


VIE 
GULDLØBEBILLEN — PARRINGSSKIKKE. 


Det maa erkendes, at Guldløberen som ivrig Ud- 
rydder af Sommerfuglenes Larver har gjort sig fortjent 
til sit Tilnavn: Gartnersken; den er en aarvaagen Beskyt- 

ter af vore Havesager og Blomsterbede. Selv om mine 
Undersøgelser ikke har føjet noget til dens gamle Ry i 
saa Henseende, saa vil de dog i det mindste i det føl- 
gende vise os dette Insekt under en hidtil uformodet 
Synsvinkel. Den vilde Æder, denne Bussemand for et- 
hvert Bytte, som ikke ligger over dens Kræfter, bliver 
selv spist, naar Turen kommer til den. Og af hvem? 
Af dens Artsfæller. 

En Dag saa jeg en Guldløber pile meget optaget 
forbi mig i Skyggen af Platanerne udenfor min Dør. 
Denne Vandrer er velkommen, den vil forøge Befolknin- 
gen af mit Bur med et nyt Individ. Idet jeg greb den, 
blev jeg var,'at den yderste Ende af dens Vingedækker 
var let beskadiget. Var dette Resultatet af en Kamp mel- 
lem den og en Rival? Der var intet, som kunde give 
mig Oplysning i saa Henseende, men det vigtigste var, 
at Insektet ikke led under nogen alvorlig Læsion. Efter 
at være undersøgt og befundet at være usaaret og 
tjenstdygtigt, blev det bragt ind i Glasboet til dettes 
25 andre Beboere. : 

Dagen efter ser jeg efter, hvorledes den nye Pen- 
sionær har det: den er død. Dens Kammerater har an- 
grebet den om Natten og har aabnet dens Bagkrop, der 
var utilstrækkeligt beskyttet af de skaarede Vingedæk- 
ker. Operationen er foretaget paa en meget proper 
Maade uden nogen Lemlæstelse. Ben, Hoved og Bryst- 
stykke, alt er påa sin rette Plads, kun Bagkroppen ga- 
ber med en stor Aabning, gennem hvilken dens Ind- 
hold er tømt ud. Man har en Slags gylden Skal for 
Øje, der dannes af de to forenede Vingedækker. En 
Østersskal, der er berøvet sit Bløddyr, er ikke renere. 

Dette Resultat forbavser mig, thi jeg vaager op- 
mærksomt over, at Buret aldrig er uden Levneds- 
midler: Snegle, Oldenborrer, Knælere, Regnorme, 

Sommerfuglelarver og andre Livretter afveksler i Re- 
fektoriet i mere end tilstrækkelig Mængde. Mine Løbe- 
biller kan ikke undskylde sig med Sult, naar de har 
fortæret en Kammerat, hvis beskadigede Harnisk gjorde 
den let angribelig. 

Skulde det være Skik blandt dem at dræbe de 
Saarede og at rive Bugen op paa deres beskadigede 
Næste? == Medlidenhed er ukendt blandt Insekterne. 
Ingen af samme Art standser ved en lemlæstet, der 
vrider sig i Fortvivlelse, ingen forsøger at komme en 
saadan til Hjælp. Mellem Kødædere kan Forholdene 
endog blive yderligere tragiske. Undertiden samler de 
forbigaaende sig om Invaliden, er det for at bringe den 
Trøst? Paa ingen Maade, men tværtimod for at smage 
paa Krøblingen og for, hvis han befindes at være god, 
at kurere ham radikalt for hans Svagheder ved at 
æde ham. 

Det er altsaa meget muligt, at Løbebillen med de 
beskadigede Vingedækker har fristet sine Kammerater 
med sin delvis blottede Bagkrop. De har i den van- 
mægtige Kammerat set et Bytte, som det var let at 
dissekere. Men naar der ikke er en forudgaaende Be- 
skadigelse, respekterer de saa hinanden? Alt talte i 
Begyndelsen for meget fredelige Forhold imellem dem, 
der var under Maaltiderne aldrig Kamp imellem Bord- 
fællerne, intet andet end Rov fra Mund til Mund, og 
der var heller aldrig Rivninger i de lange Hvile- 
tider under det lille Brædt. Halvt begravede i den fug- 
tige Jord fordøjede og sov mine 25 Individer. Hvis jeg 
løfter det skjulende Brædt op, løber de bort og omkring 
og støder paa hinanden hvert Øjeblik uden at gøre hin- 
anden Fortræd. 

Freden var altsaa fuldstændig og syntes at skulle 
vedvare i det uendelige, da jeg ved min Undersøgelse i 


Guldløbebillens 


Parringstid er forbi, og 


Hannernes Bagkrop. 


Hunnerne opriver 

den første varme Tid af Juni konstaterede, at en af 
Løbebillerne var død. Da den ikke var lemlæstet, men 
nok saa net gjort til en gylden Skal, gentager den for 
os, hvad vi har vist lige nu, at den, der er bleven lam- 
met, bliver opædt; den minder os om Skallen af en spist 
Østers. Jeg undersøger det efterladte og finder, at alt er 
i Orden paa det enorme Hul i Bagkroppen nær. In- 
sektet var altsaa vel ved Magt, da de andre tømte det ud. 

Nogle Dage senere bukker endnu en Løbebille 
under og bliver behandlet som dens Forgængere, uden 
at der er nogetsomhelst mærkeligt at opdage ved dens 
Rustning. Lægger vi den Døde paa Bugen, synes den 
ubeskadiget, lægger vi den paa Ryggen, er den udhulet, 
og der er ingen Bløddele i dens Skal. Lidt senere viser 
en ny sig at være tømt for sit Indhold, derpaa en til 
og en til, og saaledes fremdeles, til Menageriet lidt efter 
lidt hurtigt mindskes. Hvis dette Vanvid varer ved, vil 
jeg snart intet have tilbage i Burene. 

Dør mine Løbebiller, der er medtagne af Alder- 
dom, en naturlig Død, og opæder de overlevende deres 
Lig, eller foregaar Affolkningen paa Bekostning af gode 
og levedygtige Individer? Det er ikke let at drage, hvad 
der foregaar, frem for Dagens Lys, thi det er først og 
fremmest om Natten, at Udtømningen af Indvoldene 
foregaar. Men ved skarp Overvaagning lykkes det mig 
dog ikke desto mindre to Gange at overraske Sektionen 
i det klare Dagslys. 

Henimod Midten af Juni dræber en Hun for mine 
Øjne en Han, der er kendelig ved sin lidt mindre Stør- 
relse. Operationen begynder med, at Angribersken løf- 
ter Enden af Vingedækkerne i Vejret og griber fat i 
Offerets Bagkropspids paa Rygsiden. Hun haler ivrigt 
i den og tygger saa smaat paa den. Den grebne, der 


er i sin fulde Kraft, forsvarer sig ikke og drejer sig ikke 
Skik og Brug hos Insekterne. 7 

om. Han trækker paa sin Side i modsat Retning for 
at befri sig for de frygtelige Kæber, han gaar fremad, 
han gaar baglæns, alt eftersom han bliver slæbt afsted 
af eller selv slæber afsted med Angriberen, og dertil 
begrænser sig hele hans Modstand. Kampen varer et 
Kvarterstid. Der kommer en forbipasserende tilstede, 
som standser og synes at sige: »Turen kommer snart 
til mig«, og endelig fordobler Hannen sine Anstrengel- 
ser, befrir sig og flygter. Det er antageligt, at han, 
hvis det ikke var lykkedes ham at gøre sig fri, vilde 
have faaet sin Bagkrop tømt ud af den rasende Hun. 

Nogle Dage efter blev jeg Vidne til en lignende 
Scene, men denne Gang er Udfaldet et andet. Det er 
atter en Hun, som bider sig bagfra fast i en Han. Den 
bidte lader hende gøre, som hun vil, uden anden Pro- 
test end forgæves Anstrengelser for at befri sig. Huden 
giver endelig efter, Saaret biiver større, Indvoldene bli- 
ver løsnet og slugt af Matronen, som med Hovedet dybt 
inde i Kammeratens Bagkrop tømmer dens Hudskelet 
ud. Krampagtige Bevægelser af Lemmerne tilkende- 
giver, at den elendige er ved at dø. Slagterkællingen 
røres ikke heraf, hun vedbliver at grave sig saa dybt 
ind, som Brystsnævringen tillader hende. Der bliver 
ikke andet tilbage af den døde end Vingedækkerne, der 
er baadformet forbundne, og Forkroppen, som ikke er 
skilt fra det øvrige. Den udtømte Rest lades tilbage paa 
Stedet. 

Saaledes maa de Løbebiller, alletider Hanner, være 
omkomne, af hvilke jeg Tid efter anden finder Rester i 
Buret, og saaledes vil de efterlevende ogsaa omkomme. 
Fra Midten af Juni til den 1ste August aftager Befolk- 
ningen fra 25 Stk. til 5 Hunner. Alle Hannerne, 20 i 
Tal, er forsvundne, deres Tarme er revet ud, og de er 
tømte til Bunds. Af hvem? ØJjensynligt af Hunnerne. 

Dette er bevist ved to Angreb, som Tilfældet har 
ladet mig være Vidne til; med nogle Dages Mellemrum 
har jeg i det klare Dagslys set Hunnen holde Maaltid paa 
Hannen, efter at have aabnet hans Bagkrop under Vinge- 
dækkerne, eller i det mindste gøre Forsøg herpaa. Hvad 
den øvrige Nedslagtning angaar, har jeg, selv om jeg 
ikke har set den direkte, et Vidnesbyrd af høj Værdi for 
den. Jeg har set, at den angrebne ikke slaar igen, ikke 
forsvarer sig, han stræber kun efter at flygte, idet han 
haler afsted med Angriberen af al sin Magt. 

Hvis det simpelt hen var en Kamp, en almindelig 
Strid, som Livets Rivaliteter kan føre den med sig, vilde 
den angrebne utvivlsomt have vendt sig om, fordi det 
stod i dens Magt at gøre saa, i et Slagsmaal vilde den 
have besvaret Angrebet og givet Bid for Bid. Hannens 
Styrke vilde have givet Mulighed for en Kamp, der maa- 
ske kunde vende sig til hans Fordel, og Tossen lader sig 
ustraffet bide i Gumpen! Det synes, som om en uover- 
vindelig Ulyst forhindrer ham fra at strides og fra at 
smage en Smule paa den, der opæder ham. Denne Taal- 
somhed minder om den languedokske Skorpion, der 
lader sig opæde af sin Mage, naar Bryllupet er forbi, 
uden at gøre Brug af sit Vaaben, den forgiftede Daggert, 
som var i Stand til at gøre Fruentimmeret Fortræd, og 
den genkalder i vor Erindring Knælerens Elsker, som 
undertiden bliver reduceret til en Stump og desuagtet 
fortsætter sit ufuldendte Arbejde, medens han bliver for- 
tæret i Smaabider uden nogensomhelst Modstand fra 
hans Side. Det er ligesom en Slags Bryllups-Ritus, 
imod hvilke Hannen har ikke at protestere. 

Hannerne i mit Løbebille-Menageri, der bliver bug- 
opsprættede fra den første til den sidste taler til os om 
lignende Skikke. De er Ofre for deres Mager, som har 
faaet deres Kønsdrift. tilfredsstillet. Igennem fire Maa- 

neder, fra April til August, har der hver Dag dannet sig 
Par, snart kun forsøgsvis, snart og som oftest med fuld- 
stændig Forening som Resultat. Det tager aldrig Ende 
med dette for disse glødende Naturer. 

Løbebillen er ekspedit i sine Eiskovsforhold. Midt 
i Flokken kaster en tilfældig forbigaaende uden forud- 
gaaende Bejlen sig over en anden tilfældigt forbigaa- 
ende, den første den bedste. Den omslyngede løfter 
Hovedet en Smule som Tegn paa Samtykke, medens 
Kavaleren pisker dens Nakke med Enden af sine Føle- 
horn. Efter at Parringen er forbi, hvad snart er sket, 
skilles man i en Fart; man forfrisker sig ved en Snegle- 
anretning, og fra begge Sider parrer man sig med andre 
og med andre igen, saalænge der er Hanner disponible. 
Ovenpaa Fraadseri følger brutal Elskov, paa den brutale 
Elskov fornyet Fraadseri, deri bestaar for Løbebillens 
Vedkommende Livet. 

Fruerstuen i mit Menageri stod ikke i Forhold til 
Bejlernes Antal, 5 Hunner moå 20 Hanner, men det 
gjorde ikke noget, der var ingen Rivaliseren med tilhø- 
rende Udveksling af Knubs, man brugte, man misbrugte 
dem, man tilfældigvis mødte, i al Fredelighed. Ved 
Hjælp af denne Tolerance fik enhver, en Dag før eller 
en Dag senere, gentagne Gange, og alt som de tilfældige 
Møder gav Lejlighed til det, sin Lidenskab tilfreds- 
stillet. 

Jeg vilde have foretrukket et bedre sammensat Sel- 
skab, men Tilfældet og ikke Valg havde skænket mig 
dem, over hvilke jeg raadede. I den første Del af For- 
aaret havde jeg samlet alle de Løbebiller sammen, som 
ieg stødte paa under Stene i Nabolaget, uden at gøre 
Forskel paa Kønnene, der er temmelig vanskelige at 
skelne fra hinanden alene ved ydre Karakterer. Senere 
hen lærte Erfaringerne fra Buret mig, at en ringe Over- 

vægt i Størrelse var det afgørende Kendetegn paa Hun- 
nerne. Mit Menageri, der var saa grelt med Hensyn til 
det numeriske Forhold mellem Kønnene, var altsaa et 
Resultat af Tilfældet. Rimeligvis genfindes denne over- 
vældende Rigdom paa Hanner ikke under naturlige For- 
hold, og paa den anden Side ser man aldrig under frie 
Forhold saa talrige Grupper samlede under Skjul af en 
og samme Sten. Løbebillen lever saa noget nær enkelt- 
vis, det er sjældent at træffe to eller tre samlet paa 
samme Sted. Forsamlingen i mit Bur var altsaa en 
Undtagelse, uden at denne dog imidlertid førte Uro med 
sig. Der var rigelig Plads i Glashallen til videre Eks- 
kursioner, og de kunde tumle sig som sædvanligt. Den, 
der ønskede at isolere sig, isolerede sig, den, der ønskede 
Selskabelighed, fandt denne i rigeligt Maal. 

Fangenskabet syntes forøvrigt ikke at genere dem, 
det fremgik af deres hyppige Fraadseri og af deres dag- 
ligt gentagne Parringer. Som fri ude paa Marken er de 
ikke bedre, maaske endog mindre godt oplagte, efter- 
som Levnedsmidlerne dér ikke er tilstede i saadan Over- 
flod som i Buret. Med Hensyn til Velvære er Fangerne 
altsaa i en normal Tilstand, der er gunstig for deres 
almindelige Sæder og Skikke. 

Kun er Sammentræffet mellem Mager hyppigere 
her end ude i det frie, deraf kommer det uden Tvivl, at 
Hunnerne har bedre Lejlighed til at forfølge Hanner, 
de er kede af, til at gribe dem i Gumpen og tømme deres 
Bagkrop ud. Denne Jagt paa d2 gamle Elskere bliver 
hyppigere med det alt for nære Naboskab, uden at dette 
dog sikkert i og for sig giver Anledning til den; den 
Slags Skikke improviseres ikke. 

Naar Parringstiden er forbi, vil en Hun, der møder 
en Han ude paa Marken, altsaa behandle den som et 
Stykke Vildt og æde den for at følge de ægteskabelige 

Skikke. De Stene, jeg har vendt om, har ganske vist 
aldrig budt mig Synet heraf, men det er lige meget, hvad 
jeg har set i mit Bur, har været nok til at overbevise 
mig. Hvilken Verden er ikke denne Løbebillernes, i 
hvilken den gifte Matrone æder sin Medhjælper, naar 
Æggestokkenes Frugtbarhed ikke har Brug for ham 
mere! I hvor ringe Agt holder ikke Forplantningslovene 
Hannerne, naar de lader dem blive opædt paa denne 
Maade! 

Mon disse Anfald af Kannibalisme, der følger oven- 
paa Elskoven, er meget udbredte? For Øjeblikket ken- 
der jeg tre vel karakteriserende Eksempler paa dem: 
hos Knæleren, den languedokske Skorpion og Guldløbe- 
billen. Man genfinder denne Rædsel med Elskeren, der 
bliver til et Stykke Bytte, om enå i en mindre brutal 
Form hos Græshopperne, hos hvem den opædte er død, 
ikke levende. Den hvidpandede Decticus” Hun gnasker 
gerne en Kølle, et Laarstykke af sin hedenfarne Mage i 
sig, og den grønne Græshoppe bærer sig ligedan ad. 

Der er til en vis Grad noget, som kan undskylde 
denne Skik. Decticus og Græshoppen er fremfor alt 
kødædende, og naar de træffer paa en død af deres 
egen Art, fortærer Matronerne den i større eller mindre 
Udstrækning, selv om det skulde være deres fordums 
Elsker. Vildt er Vildt, og det ene Stykke er lige saa 
meget værd som det andet. 

Men hvad skal vi saa sige om Vegetarerne? Naar 
Æglægningstiden nærmer sig, angriber Ephippigererne 
deres Mage, der endnu er fuld af Liv, river Vommen 
op paa ham og fortærer ham, saavidt deres Appetit til- 
lader det. Den skikkelige Faarekyllings Karakter for- 
værres hurtigt, den slaar ham ned, som endnu i Gaar 
bragte den saa lidenskabelige Serenader, den river Vin- 
gerne af ham, knuser hans Violin og gaar endog saa 

vidt, at den æder nogle Mundfulde af Musikanten. Det 
er altsaa sandsynligt, at denne Hunnens dødelige Afsky 
for Hannen efter Parringen er ret hyppig, især hos de 
kødædende Insekter. Hvorfra stammer saadanne fryg- 
telige Skikke? Hvis Omstændighederne er mig gun- 
stige, skal jeg ikke undlade at søge at skaffe mig Under- 
retning derom. 


IX. 
MARK-FAAREKYLLINGEN. 


Den, der maatte ønske at være tilstede ved Faare- 
kyllingens Æglægning, behøver ikke at sætte Forbere- 
delser i Værk, han har kun en Smule Taalmodighed be- 
hov, den, der efter Buffon er Geniet, men som jeg mere 
beskedent vilde kalde for lagttagerens første og vigtigste 
Dyd. I April eller i det seneste i Maj anbringer vi In- 
sekterne isolerede parvis i Urtepotter med et Lag løs 
Jord i. Provianten bestaar af Salatbiade, som fornys 
nu og da. En Skive Glas dækker Boligen og forhindrer 
Flugt. 

Meget kuriøse Data er erhvervede ved denne Som- 
mer-Installation, der efter Behov bliver suppleret af Me- 
talnætsklokken, et finere Bur. Vi skal vende tilbage til 
dette, lad os for Øjeblikket overvaage Æglægningen og 
passe paa, at vor Overvaagen ikke lader det gunstige 
Øjeblik undslippe os. 

I den første Uge af Juni begynder mine flittige Be- 
søg at give et tilfredsstillende Resultat. Jeg overrasker 
Hunnen ubevægelig med Læggebrodden lodret plantet i 
Jorden. Endelig trækker hun sin Plantepind op, og ud- 

sletter, uden dog at være synderlig ivrig derfor, Sporene 
efter Sondehullerne, hviler sig et Øjeblik, flytter sig og 
begynder forfra andetsteds, snart her, snart der over 
hele det Areal, der staar til hendes Raadighed. Det er 
en Gentagelse, blot med større Langsomhed i Bevægel- 
ser, af det, som Decticus viste os. Æglægningen synes 
mig endt paa fireogtyve Timer, men for en større Sik- 
kerheds Skyld venter jeg endnu et Par Dage. 

Jeg graver saa Jorden i Potten op. Æggene, der er 
blieggule, er Cylindre, som er afrundede i begge Ender og 
maaler paa lidt nær 3 mm i Længde. De findes enkelt- 
vis i Jorden og er stillet lodret, og de er udsaaet nær 
ved hinanden i større eller mindre Tal svarende til det 
forskellige Antal Æglægninger. Jeg finder dem overalt i 
Pottens hele Udstrækning i et Par Centimeters Dybde. 
Saa vidt Vanskelighederne ved at gennemsøge en Jord- 
masse med en Lupe tillader mig det, anslaar jeg en en- 
kelt Moders Æglægning til 500 eller 600. En saadan 
Yngel vil sikkert i Løbet af kort Tid undergaa en ener- 
gisk Beskæring. 

Faarekyllingens Æg er et lille mekanisk Vidunder. 
Efter Udklækningen danner det et hvidt, uigennemsig- 
tigt Etui, til hvis Kant, der er fastgjort en Kalot, som 
danner et Laag. I Stedet for at brydes itu paa tilfældigt 
Sted ved den nyfødtes Puffen eller under dens Kæbe- 
sakse, aabner det sig af sig selv efter en Linie for den 
mindste Modstand, der udtrykkelig er forberedt. Det 
vilde være rart, om man kunde faa den kuriøse Udklæk- 
ning at se. 

Omtrent fjorten Dage efter Æglægningen fordunk- 
ler to store Øjenpunkter, runde og sortrødlige, den for- 
reste Ægpol. Lidt ovenover disse to Punkter, helt nede 
ved Cylinderens Ende, tegner der sig saa en fin, ringfor- 
met Fold. Det er Brudlinien, som begynder at danne 

sig.  Æggets Gennemsigtighed gør det muligt at erkende 
det lille Væsens fine Leddeling. Det er nu Øjeblikket til 
at fordoble sin Aarvaagenhed og gøre Besøgene hyppi- 
gere, fremfor alt om Morgenen. 

Lykken elsker de taalmodige og belønner mig for 
min Flid. Følgende Folden, i hvilken der med et Ar- 
bejde af en uendelig Finhed har forberedt sig en Linie 
for den mindste Modstand, løsner Æggets øverste Del 
sig, tvunget tilbage ved Hjælp af den Indelukkedes 
Pande, hæver sig i Vejret og falder ned til Siden ligesom 
Laaget til en lille Lugteflaske. Faarekyllingen kommer 
ud ligesom Djævelen af en Fikserdaase. 

Efter at den er kommet ud, vedbliver Ægkapselen 
af være oppustet, blød, uberørt, rent hvid, med Laag- 
Kalotten ophængt ved Mundingen. Fugleægget brister 
raat under Stødene af en Vorte, der er vokset ud i dette 
Øjemed paa Spidsen af den nyfødtes Næb, Faarekyllin- 
gens Æg aabner sig derimod ved Hjælp af en bedre 
Mekanisme, ligesom en Elfenbensæske. Et Stød med 
Forhovedet er nok til at sætte Hængselleddet i Virk- 
somhed. 

Den unge Faarekylling, der er ganske bleg, næsten 
hvid, fægter sig, saa snart den er fri for sin fine Skjorte, 
frem gennem den Jord, som dækker den. Den støder med 
sine Kindbakker, den fejer tilside, den sparker bagud og 
den driver Støvet, som er i Vejen for den og næsten ingen 
Modstand gør, tilbage. Nu er den oppe paa Overfladen 
i det glade Solskin og i de Farer, der følger med Vrim- 
len af levende Væsener, den, der er saa svag og næppe 
større end en Loppe. Den udfarves i Løbet af fire og 
tyve Timer og bliver til en pragtfuld Negerunge, hvis 
ibenholtsorte Farve kappes med den voksnes. Af dens 
oprindelige Bleghed bliver der kun et Bælte tilbage, som 
omkranser dens Bryst og faar en til at tænke paa den 
Liste, som omsvøber os i vor tidligste Barndom. 

Den undersøger, meget agtpaagivende, som den er, 
Rummet med sine lange, vibrerende Følehorn, den 
tripper om, den hopper med Spring, som dens Førhed 
ikke tillader den at gøre i dens senere Liv. Den er nu i 
den Alder, da dens Mave er meget ømtaalig. Hvad skal 
den ernære sig af? Jeg ved det ikke. Jeg tilbyder den 
de voksnes Lækkerbisken, fine Salatblade. Den vil ikke 
bide i dem, eller maaske undgaar dens Bid, saa smaa 
som de er, min Opmærksomhed. 

I Løbet af nogle faa Dage, ser jeg mig med mine 
ti Husholdninger overvældet af Familiesorger. Hvad 
skal jeg gøre med mine 5—6000 Faarekyllinger, der 
ganske vist er nydelige, men hvis Opklækning er umulig 
for mig, der ikke ved Besked med, hvad de stiller Krav 
paa. Jeg vil give jer Friheden, I mine flinke Smaadyr, 
jeg vil betro jer til Naturen, denne den bedste Opdra- 
gerske. Saaledes sker det. Jeg slipper mine Legioner løs 
i Indelukket, her og der paa de bedste Steder. Hvilken 
Koncert vil der ikke blive udenfor min Dør i det kom- 
mende Aar, hvis det gaar dem alle godt! Men nej, i Ste- 
det for en Symfoni vil der rimeligvis være Stilhed, thi 
der vil sikkert finde en frygtelig Beskæring af deres 
Antal Sted, som er en Følge af Mødrenes Frugtharhed. 
Nogle Par vil overleve Udryddelsen, det er alt, hvad 
man har Lov til at vente. 

De første til at strømme sammen om denne Masse 
og de ivrigste til at røve er det lille graa Firben og My- 
ren. Denne sidste, en berygtet Fribytter, vil ikke, frygter 
jeg, lade en eneste Faarekylling blive tilbage i Haven. 
Den snapper de smaa Stakler, den river Bugen op påa 
dem og æder dem med Begejstring. 

Det forbandede Dyr! Og saa siges der, at vi skal 
sætte det i første Række! Bøgerne roser det og bliver 
ikke kede af at lovprise det, Naturforskerne sætter det 

højt og føjer hver Dag noget til dets Berømmelse, ja 
saa meget er vist, at det sikreste Middel blandt mange 
til at skaffe sig Berømmeise er hos Dyr som hos Men- 
nesker det.at gøre Fortræd. 

Ingen bryder sig om at oplyse noget om Skarn- 
bassen og Aadselgraveren, disse ubetalelige Sundheds- 
tropper, og enhver kender Myggen, denne Bloddrikker, 
Gedehamsen, denne arrige Slagsbroder med sin for- 
giftede Dolk, Myren, den lille Forbryder, som i Sydens 
Byer minerer i og bringer et Hus' Bjælker i Fare med 
samme Iver, hvormed den udhuler en Figen. Uden 
at jeg behøver at tage mig yderligere deraf, kan enhver 
i Menneskeslægtens Arkiver finde lignende Eksempler 
paa, at den Nyttige bliver miskendt, den Skadelige be- 
rømmet. 

Den Massakre, som Myrerne og de andre Udryddere 
anstiller, er saa stor, at mine Kolonier i Indelukket, der 
var saa talrige til at begynde med, ikke tillader mig 
at fortsætte mine Undersøgelser. Jeg maa tage min Til- 
flugt til Oplysninger hentet andetsteds fra. 

I August Maaned finder jeg iblandt de henfaldende 
Blade i de smaa OQaser, hvor Hundedagenes Sol ikke 
fuldstændigt har brændt Græsset bort, den unge Faare- 
kylling, der allerede er bleven adskilligt større, ganske 
sort som de Voksne og uden Spor til det hvide Bælte, 
som det havde i sine første Dage. Den har intet fast 
Hjem. Et Skjul under et vissent Blad, et Dække af en 
lille flad Sten er den nok, det er Telte for en Nomade, 
der er ligegyldig for, hvor den skal indtage sit Maaltid. 

Det er henimod Slutningen af Oktober, nær ved 
den Tid, da den første Frost begynder, at der tages fat 
paa at grave et Jordbo. Arbejdet er meget simpelt efter 
det lidet, Iagttagelse af Insektet under en Klokke har 
lært mig. Gravningen foretages aldrig paa et Punkt 

uden Dækning, men altid under Skjul af et vissent Sa- 
latblad, som er bleven tilovers fra den anrettede Provi- 
ant. Paa den Maade erstattes det Forhæng af Grønsvær, 
som er uundværligt til at skjule Boet. 

Minereren skraber med Forbenene, og den bruger 
sine Kindbakketænger til at bringe de større Gruskorn 
ud med. Jeg ser, hvorledes den stamper med sine stærke 
Bagben med deres dobbelte Rækker af Torne, og jeg 
ser den rive og feje Jorden tilbage og jævne den ud til 
et Skraaplan. Det er hele dens Metode. 

Arbejdet gaar i Begyndelsen meget hurtigt. Ud- 
graveren forsvinder i den løse Jord i mine Bure i Lø- 
bet af et Par Timer. Den kommer nu og da op til Over- 
fladen, altid baglæns og altid fejende. Hvis Trætheden 
faar Bugt med den, stiller den sig paa Tærskelen til sit 
paabegyndte Bo med Hovedet udad og med Følehornene 
blødt vibrerende. Den gaar saa ned igen og tager fat 
påa at bruge sine Kindbakketænger og sine River. Men 
snart forlænger Hviletiden sig, saa de udtrætter min 
Vagtsomhed. 

Det mest nødvendige er udrettet. Med et Par Tom- 
mers Dybde er Boet tilstrækkeligt til Øjeblikkets Krav. 
Det øvrige er et langvarigt Arbejde, der optages, naar 
det passer Dyret, en Smule hver Dag, og Boet gøres dy- 
bere og bredere, alt som Aarstidens tiltagende Raahed 
og Dyrets Vækst kræver det. Det er selv om Vinteren, 
hvis Vejret er mildt og Solen skinner paa Boets Indgang, 
ingen Sjældenhed at overraske Faarekyllingen i Færd 
med at bringe Jord ud, et Tegn paa Reparation og paa 
nye Gravninger. Midt i Foraarets Glæder fortsættes 
stadig Boligens Vedligeholdelse, den bliver bestandig 
restavreret og gjort fuldkommen lige til dens Ejers Død. 

Naar April er forbi, begynder Sangen, først tyst 
og i diskrete Soloer, men snart som en almindelig Sym- 


1. Markfaarekyllinger. Kamp mellem bejlende Hanner. 2. Mark- 


faarekyllinger. Den overvundne fjærner sig, Sejrherren haaner 

foni, i hvilken enhver Tot Grønsvær har sin Musikant. 
Jeg stiller villigt Faarekyllinger øverst blandt Vaarens 
Korister. Ude paa vore Heder har den, paa den fest- 
lige Tid, da Timian og Lavendel staar i Blomst, til Med- 
spiller Toplærken, den smeltende Lyriker, som stiger til 
Vejrs med Struben fuld af Toner, for der oppe fra, 
usynlig i Skyerne, at strø sm blide Sang ud over Mar- 
kerne. Der nede svarer Faarekyllingernes Musik den. 
Den er monoton og kunstløs, men hvor er den ikke 
ved sin Naivitet i Overensstemmelse med den landlige 
Jubel over Fornyelsen! Det er Opvækkelsens Hosi- 
anna, det hellige Halleluja, som forstaas af Græsset, 
der spirer, og Livet, som udfolder sig. Hvem af disse 
to skal vi række Palmen Jeg vilde give Faarekyllingen 
den, thi den er fremherskende ved sit Antal og sin ved- 
varende Sang. Lærken forstummer, saaledes at Mar- 
kerne, der er søgrønne af Lavendler, som svinger deres 
kamferduftende Røgelsekar i Solen, modtager den be- 
skedne og højtidsfulde Lovprisning af hin alene. 

Men nu melder Anatomien sig og siger brutalt til 
Faarekyllingen: »Vis os dit Musikinstrument«. — Det 
er meget simpelt som alt af virkelig Værdi, det er ba- 
seret paa de samme Principer som Løvgræshoppernes: 
en tandbesat Bue og en vibrerende Hinde. 

Den højre Overvinge ligger hen over den venstre 
og dækker den næsten i dens Helhed paa den bratte 
Fold nær, som slutter sig ind til Siden. Det er det mod- 
satte af, hvad vi ser hos den grønne Græshoppe, Dec- 
ticus, Ephippigeren og de med dem beslægtede Former. 
Faarekyllingen er rethaandet, de andre er kejthændede. 

De to Forvinger har nøjagtig samme Bygning, at 
kende den ene er at kende den anden. Lad os beskrive 
den højre. Den er næsten plan paa Rygsiden og bøjer 
brat ned om Siden med en retvinklet Fold, der omgiver 

Bagkroppen med en Vingerand med fine, skraa og para- 
lelle Ribber. Dens Rygdel har et kraftigt, kulsort Ribbe- 
næt, der i sin Helhed danner et sammensat Mønster, 
som har en vis Lighed med en arabisk Skønskrifts 
Kragetær. 

Naar man ser den mod Lyset, er den meget blegt 
rød paa to store, op til hinanden stødende Partier nær, 
et, det forreste, størst og trekantet, det andet, det ba- 
geste, mindre og smalt. De er begge indrammet af en 
stærk Ribbe og let rynkede. Det første har desuden 
fire eller fem  Forstærknings-Sparrer, det andet en 
eneste, buet saadan. Disse to Partier repræsenterer 
Græshoppernes »Spejl«, de danner det lydgivende Om- 
raade. Deres Hinde er finere end det øvrige af Vin- 
gerne og klar, om end en Smule røgfarvet. 

Et smukt Redskab i Sandhed, bedre end det hos 
den grønne Græshoppe. De hundrede og halvtredsinds- 
tyve prismatiske Fremspring paa Forvingens Bue, der 
gnider imod de trappeformede Afsatser paa den mod- 
satte Forvinge, sætter paa en Gang alle de fine Lydhin- 
der i Svingninger, dem paa den underste Vinge ved di- 
rekte Gnidning, dem paa Overvingen ved Gnidnings- 
apparatets Sitren. Og hvilken Tonestyrke! Den grønne 
Græshoppe, der kun har et eneste tarveligt »Spejl«, hø- 
rer man tydeligt i nogle Skridts Afstand, men Faare- 
kyllingen, der har fire vibrerende Flader, slynger sin 
Strofe Hundrede Meter ud. 

Den kappes i Klarhed med Cikadens, uden at have 
dennes ubehagelige ru Lyd, og bedre endnu: denne Pri- 
vilegerede kender til at modulere Udtrykket. Forvin- 
gerne forlænger sig hver til en lang Liste langs Siden. 
Her har vi de Pedaler, der, alt eftersom de bliver stær- 
kere eller mindre stærkt anslaaet, modificerer Lydens 
Intensitet og i Kraft af Udstrækningen af deres Berøring 

med den bløde Bagkrop tillader snart en dæmpet, snart 
en fuldttonende Sang. 

Der hersker Fred i Kammeret, saalænge Flokkens 
krigeriske Instinkter ikke kommer til Udbrud. Men 
naar dette sker, bliver Rivningerne imellem Medbej- 
lerne hyppige og livlige, men ikke alvorlige. De to Ri- 
valer stiller sig ligeoverfor hinanden, bider hinanden i 
Hovedet, der er dækket af en solid Hjelm, som nok 
skal modstaa Tængerne, de triller om, rejser sig op igen 
og skilles. Den besejrede stikker af i en Fart, Sejr- 
herren haaner ham ved en Sejrssang, og senere hen 
drejer og drejer den sig igen omkring den attraaede, 
idet den modererer Tonen. 

Den spiller Laps og underdanig! Ved et Slag med 
en Pote fører den et af sine Følehorn ind imellem sine 
Munddele for at pudse det og smøre det ind med sit kos- 
metiske Spyt. Den tripper utaalmodigt med sine lange 
Bagben, der er bræmmede med Rødt og bærer røde 
Sporer, og den sparker ud i Rummet. Bevægelsen gør 
den stum, dens Forvinger skælver ikke desto mindre 
hastigt, men de giver ikke mere Lyd eiler giver kun en 
uregelmæssig Raslen fra sig. 

En forgæves Erklæring. Den undersætsige Hun- 
Faarekylling skjuler sig i en Fold i et Salatblad. Den 
slaar imidlertid lidt af Forhænget til Side, den kigger 
ud og ønsker at blive set. 

Et fugit ad salices, et se cupit ante videri. 

Hun flygter til Piletræerne, men ønsker dog at blive 
set først, siger det 2000 Aar gamle Hyrdedigt saa fint. 
Hvor er I, Kærlighedens hellige Leflerier dog overalt 
de samme! 

”C: 
DEN ITALIENSKE FAAREKYLLING. 


Jeg savner her Hus-Faarekyllingen, denne Bage- 
riernes og de landlige Arnesteders Gæst. Men er Spræk- 
kerne under Skorstenspladerne i min Landsby stumme, 
saa fylder til Gengæld Efteraarsnætterne Markerne med 
en herlig Musik, der er lidet kendt i Norden. Foraarets 
solfyldte Timer har sin Symfonist i Markfaarekyllingen, 
de stille Efteraarsnætter har deres i den italienske Faare- 
kylling (Oecanthus pellucens). Den ene et Dag-, den 
anden et Natdyr, deler de den smukke Aarstid imellem 
sig. Paa den Tid, da den enes Sang forstummer, be- 
gynder den andens Serenader. 

Den italienske Faarekylling har ikke den sorte 
Dragt og de grove Former, der er karakteristiske for 
Faarekyllinger. Det er tværtimod et spinkelt og svagt In- 
sekt, helt blegt, næsten hvidt, som det sømmer sig for 
dens natlige Vaner. Man er bange for at knuse den, blot 
man tager den mellem Fingrene. Den fører et luftigt 
Liv paa alle Slags Buske og paa høje Urter, og den gaar 
sjældent ned paa Jorden. Dens Sang, de stille og varme 
Nætters Koncert fra Juli til Oktober, begynder ved So- 
lens Nedgang og bliver ved det meste af Natten. 

Sangen er her kendt af alle, thi det mindste Krat 
har sin Gruppe af Symfonispillere. Den lyder endog 
fra Kornlofterne, hvorhen Insektet stundom forvilder 
sig, idet det bliver bragt dertil med Kornet. Men ingen 
ved bestemt, saa hemmelighedsfuldt er den blege Faare- 
kyllings Liv, hvorfra Serenaden stammer, den man 
med stor Uret tilskriver den almindelige Faarekylling, 
der paa dette Tidspunkt er ganske ung og stum. 


Italienske Faarekyllinger., — 2. Vinstokkens Ephippigera, 


Hun og Han. 

Sangen er et langsomt og blidt Gri-i-i, Gri-i-i, der 
gøres udtryksfuldere ved en let Dirren. Ved at høre 
den, gætter man sig til de vibrerende Hinders yderlige 
Finhed og Størrelse. Hvis intet forstyrrer Insektet, naar 
det sidder i det lune Løv, varierer dets Sang ikke, men 
ved den mindste Støj bliver Udøveren. til Bugtaler. Du 
hørte den der, ganske nær foran dig, og pludselig hører 
du den der nede, tyve Skridt borte, fortsættende sin 
Sang dæmpet af Afstanden. 

Du gaar derhen. Der er intet. Sangen kommer 
fra sit oprindelige Sted. Dyret er imidlertid ikke længere 
der. Sangen kommer denne Gang fra venstre Side, 
med mindre det skulde være fra højre Side. Du er gan- 
ske forvirret, du er ude af Stand til at afgøre ved 
Hjælp af Hørelsen, hvor Insektet sidder og piber. Der 
skal en god Del Taalmodighed og den mest minutiøse 
Forsigtighed til for at fange Sangeren ved Skinnet af 
en Lygte. De forskellige Individer, som blev taget. un- 
der saadanne Omstændigheder og sat i Bur, har ydet 
mig det lidet, jeg ved om denne Musikant, der saa snildt 
fører vort Øre paa Vildspor. 

Forvingerne er begge dannet af en stor, tør og gen- 
nemskinnende Hinde, der er lige saa fin som en hvid 
Hinde af et Løg og i Stand til at vibrere i hele sin Ud- 
strækning. Deres Form er som et Cirkeludsnit, der er 
tilspidset hen imod sin øverste Ende. Dette Udsnit fol- 
der sig i en ret Vinkel langs en stærk, longitudinel 
Ribbe og sænker sig ned som en Liste, der i Hvilestil- 
ling omgiver Insektets Side. 

Den højre Forvinge hviler over den venstre. Dens 
Inderrand bærer paa Undersiden nær ved sin Grund 
en Opsvulmning, fra hvilken der udgaar fem radie- 


rende Ribber, de to opad, de to nedad og den femte næ- 
Skik og Brug hos Insekterne. 8 

sten transverselt; denne sidste, der er let rødlig, er det 
fundamentale Stykke, kort sagt Buen, hvad de fine Ind- 
kærvninger viser, med hvilke den er graveret påa 
tværs. Det øvrige af Vingen har nogle andre Ribber 
af mindre Betydning, som holder den udspændt uden 
at være Dele af Gnideapparatet. 

Den venstre eller nedre Forvinge har samme Byg- 
ning med Undtagelse af, at Buen, Opsvulmningen og de 
Ribber, som straaler ud fra denne, sidder paa dens 
Overflade. Man vil forøvrigt se, at de to Buer, den til 
Højre og den til Venstre krydser hinanden skraat. 

Naar Sangen er fuldtonig, berører Forvingerne, der 
holdes højt hævede og ligner et stort Gazesejl, hinanden 
kun med deres indre Rande. Saa gnides de to Buer 
skraat imod hinanden, og deres gensidige Friktion frem- 
bringer de to spændte Membraners lydgivende Sving- 
ninger. 

Tonen bliver modificeret, eftersom hver af Buernes 
Raspslag rammer den modsatte Vinges Opsvulmning, 
der selv er ru, eller den ene eller den anden af de fire 
glatte og funklende Ribber. Derved forklares for en Del 
de Illusioner, som frembringes af Sangen, der synes at 
komme snart herfra, snart derfra, naar det frygtsomme 
Insekt bliver mistroisk. 

Den Illusion, at Tonerne er svage eller stærke, klart 
lydende eller dæmpede, og at de lyder fra forskellig Af- 
stand, hvilket er det fineste og vigtigste ved Bugtaler- 
kunsten, har en anden Kilde, som er let at komme efter. 
Naar Tonerne skal være klartlydende, løftes Forvin- 
gerne helt i Vejret, skal de være mere dumpe, sænkes 
de mere eller mindre. I denne sidste Stilling trykkes 
deres Yderkanter i forskellig Grad imod Insektets bløde 
Sider, hvad der paa en Gang formindsker det vibre- 
rende Partis Størrelse og svækker Lyden. Naar man 

nærmer en Finger til et klingende Glas, svækker den 
dets Klang og forandrer den til en dæmpet Tone, der 
er ubestemt og synes at komme langt borte fra. Den 
blege Faarekylling kender denne akustiske Hemmelig- 
hed. Den narrer den, der søger efter den, ved at holde 
Kanten omkring sine vibrerende Hinder ind imod sin 
bløde Bagkrop. Vore musikalske Instrumenter har deres 
Dæmpere, deres Sordiner, men de, den italienske Faare- 
kylling er i Besiddelse af, kappes med dem og overgaar 
dem i Henseende til simple Midler og fuldkomne Re- 
sultater. 

Markfaarekyllingen og dens nærmeste Slægtsfæller 
gør ogsaa Brug af en Sordine ved at lade deres For- 
vingers Kant berøre deres Bagkrop højere oppe eller la- 
vere nede, men ingen af dem faar saa skuffende Virk- 
ninger frem ved Hjælp af denne Metode som den ita- 
lienske Faarekylling. 

Til denne Afstands-Illusion, der er Kilde til Smaa- 
overraskelser, som bliver fornyet ved den mindste 
Støj fra vore Skridt, slutter sig saa Tonens blidt tremu- 
lerende Renhed. Jeg kender ingen mere yndefuld In- 
sektsang, ingen, der er renere i Augustaftenernes dybe 
Stilhed. Hvor mange Gange har jeg ikke, per amica 
silentia lunæ”), bøjet mig ned mod Jorden ligeoverfor 
et Skjul af Rosmariner, for at lytte til den yndefulde 
Koncert i min Harma! 

Det vrimler af natlige Faarekyllinger i Indelukket. 
Enhver Cistusbusk med sine røde Blomster har sin San- 
ger, enhver Lavendelbusk sin. Jordbærtræernes Grupper 
og Terebinterne bliver til Orkestre, og hele den lille 
Verden spørger og svarer hinanden med deres søde og 
klare Stemmer fra Busk til Busk, eller de giver snarere 

hver for sig deres Jubel Udtryk, ligegyldige som de er 
overfor de andres Sang. 

Der oppe, ovenover mit Hoved, forlænger Stjerne- 
billedet Svanen sit store Kors ind i Mælkevejen, her 
nede, trindt omkring mig, lyder Insekternes Symfoni. 
Atomet, som giver sin Fryd Udtryk, faar mig til at 
glemme Synet af Stjernerne. Vi ved intet om disse 
Himmelens Øjne, som betragter os, rolige og kolde med 
en Blinken, der minder om vore Øjenlaags. 

Videnskaben taler til os om deres Afstande, deres 
Hurtigheder, deres Masser, deres Størrelser, den over- 
vælder os med uhyre Tal, den forbløffer os med Uende- 
ligheder, men den formaar ikke at faa en Fibre til at 
røre sig i os. Hvorfor? Fordi der mangler den store 
Hemmelighed, Livet. Hvorledes staar det til deroppe? 
Hvad varmer disse Sole? Fornuften siger os: Verde- 
ner, der ligner vor egen Jordklodes, paa hvilken Livet 
udvikler sig med en uendelig Forskellighed. En stor- 
artet, men alt i alt dog en ganske ligefrem Opfattelse af 
Universet, der imidlertid ikke støttes af sikre Kendsgær- 
ninger, af gode Vidnesbyrd, som ligger indenfor alles 
Rækkeevne. Det sandsynlige, det meget sandsynlige 
er ikke det umiddelhart indlysende, som paatrænger 
sig med uimodstaaelig Kraft og ikke lader den mindste 
Tvivl tilbage. 

I jeres Selskab, mine Faarekyllinger, føler jeg der- 
imod Livet, Sjælen i vor Jordklump, skælve, og derfor 
sender jeg med Rosmarinhækken foran mig kun et di- 
strait Blik til Stjernebilledet Svanen, og jeg helliger 
jeres Serenade hele min Opmærksomhed. 

En Smule besjælet Æggehvidestof, der er i Stand 
til at føle Glæde og Sorg, overgaar i Interesse hele den 
umaadelige, raa Stofmasse. 

KE 
DEN LANGUEDOKSKE SPHEX. 


Naar Kemikeren modent har lagt Planen for sine 
Forsøg, saa blander han, naar det passer ham, sine Re- 
agenser og sætter sin Retort over Ilden. Han er Herre 
over Tid, Sted og Omstændigheder, han vælger det rette 
Øjeblik, han isolerer sig i sit Laboratorium, hvor intet 
forstyrrer hans Overvejelser, han lader denne eller 
hin Forbindelse, som hans Tanker kalder frem, fødes 
i Ro og Mag, han forfølger den livløse Naturs Hemme- 
ligheder, hvis kemiske Virkninger Videnskaben kan 
frembringe, naar den ønsker det. 

Den levende Naturs Hemmeligheder, ikke den ana- 
tomiske Bygnings, men de, der tilhører det virkende 
Liv og fremfor alt Instinktet, byder Iagttageren ganske 
anderledes vanskelige og delikate Betingelser. Langt 
fra at kunne raade over Tiden, er man Slave af Aars- 
tiderne, af Dagen, Timen, ja af selve Øjeblikket. Naar 
Lejligheden viser sig, maa man uden Tøven gribe 
den i Forbifarten, thi den vil maaske ikke frembyde 
sig igen i lang Tid. Og eftersom den sædvanligvis frem- 
byder sig i et Øjeblik, da man mindst tænker paa den, 
har man intet parat til at drage gunstig Nytte af den. 
Man maa paaStedet improvisere sit lille Forsøgsmateriel, 
lægge sine Planer, indrette sin Taktik, finde paa sine 
Snarer, altfor lykkelig kun, naar Inspirationen kommer 
hurtigt nok til at tillade, at man drager Nytte af den til- 
budte Chance. Denne Chance tilbyder sig forøvrigt 
kun for den, der søger den. Det gælder om at vogte 
paa den Dage og atter Dage paa de sandede Skraa- 
ninger, der er udsat for Solens hele Brand, i den 

Svedekasse, som en Sti, der er indeklemt mellem høje 
Skrænter, danner, eller ogsaa paa et eller andet Sand- 
stens-Fremspring, hvis Soliditet ikke altid indgyder Til- 
lid. Hvis du kan indrette din Observationsplads under et 
magert Oliventræ, som ser ud til at kunne beskytte dig 
imod Solens ubarmhjærtige Straaler, saa velsign For- 
synet, der behandler dig som en Sybarit: din Lod er et 
Eden. Hold fremfor alt godt Udkig. Stedet er godt, 
og, hvem kan vide det? Lejligheden kan komme, hvad 
Øjeblik det skal være. 

Den er kommen, sent ganske vist, men den er dog 
kommen tilsidst. Ak! om man nu kunde iagttage i Ro 
og Mag, i sit Studereværelses Stilhed, alene og selvkon- 
centreret, helt optaget af sin Genstand, langt borte fra 
den profane forbigaaende, der vil overvælde dig med 
Spørgsmaal, naar han ser dig saa stærkt optaget med et 
Punkt for Øje, paa hvilket han ikke selv kan se noget, 
der vil tage dig for en Kildefinder med sin Søgekvist elier, 
en alvorligere Mistanke, betragte dig som en mistænkelig 
Person, der ved Besværgelser finder gamle Lerpotter 
fulde af Penge under Jorden! Og hvis du i hans Øjne be- 
holder Udseendet af et Kristenmenneske, vil han tiltale 
dig, han vil betragte, hvad du betragter, og han vil smile 
paa en Maade, der ikke lader nogen Tvivl tilbage om de 
tarvelige Tanker, han gør sig om Mennesker, der giver 
sig af med at hellige Fluer deres Opmærksomhed. 

Er det ikke en forbigaaende, der kommer i 
Spænding ved din uforklarlige Beskæftigelse, saa er det 
Markvogteren, denne Lovens umedgørlige Repræsentant! 
ude paa Brakmarkerne. Han har vogtet længe paa dig, 
han har saa ofte set dig flakke om uden nogen paavise- 
lig Grund som en Sjæl i Pine, han har)saa ofte overra- 
sket dig i at grave i Jorden, i med tusinde Forsigtigheds- 
regler at slaa et Stykke af Væggen i en Hulvej, at han 

tilsidst har faaet Mistanke til dig. Zigeuner, Vagabond, 
mistænkelig Landstryger, Marodør eller mere eller min- 
dre gal, du er det og ikke andet i hans Øjne. Hvis du 
har din Botaniserkasse med dig, saa er den i hans Øjne 
en Krybskyttes Frittekasse, og du vil ikke kunne faa den 
Tanke ud af hans Hjerne, at du affolker alle Omegnens 
Kaninboer med Foragt for Jagtlovene og Ejerens Ret- 
tigheder. 

Det er netop til saadanne Strøg, jeg indbyder Læse- 
ren, hvis han ikke er bleven skræmmet af de Smaaube- 
hageligheder, paa hvilke jeg har givet ham en Forsmag. 
Den languedokske Sphex er hyppig dér, skønt ikke i 
flokkevis; de sætter hinanden Stævne paa de samme 
Steder, naar Redebygningsarbejdet begynder, men de 
kommer enkeltvis og meget spredt, og de slaar sig ned 
der, hvor deres vagabonderende Omflakken tilfældigvis 
fører dem hen. De kræver Ro og Ensomhed. 

Det siger sig selv, at Vanskelighederne ved Iagtta- 
gelsen forøges over for den languedokske Sphex. Med 
den er der ikke noget, der hedder et længe paatænkt 
Forsøg og at forny Forsøg i samme Seance med et 
andet eller tredie Individ og saaledes videre i det uende- 
lige, naar de første Forsøg ikke har ført til noget. Har du 
i Forvejen tilvejebragt et Forsøgsmateriel, holder du t. 
Eks. et Stykke Vildt i Beredskab, som du vil give Sphex- 
en i Stedet for dens eget, saa er det at frygte, ja, det er 
næsten sikkert, at Jægeren ikke indfinder sig; og naar 
denne endelig frembyder sig for dig, er dit Materiale 
ubrugeligt; alt maa improviseres i en Fart, i et Øjeblik 
endogsaa, noget, som det ikke altid har været mig givet 
at realisere, som jeg kunde have ønsket det. 

Lad os imidlertid være tillidsfulde. Stedet er godt. 
Jeg har allerede gentagne Gange overrasket Sphexen her 
i Hvile paa et Vinrankeblad, der var fuldt udsat for 

Solens Straaler. Insektet nød her i fladt udbredt Stil- 
ling vellystigt Glæden ved Varmen og Lyset. Fra Tid 
til anden lægger det ligesom en lidenskabelig Fryd for 
Dagen: det skælver af Velvære, med Spidsen af Lem- 
merne stamper det i hurtig Takt paa Bladet og frem- 
bringer derved en Trommehvirvel, som minder om den, 
der fremkommer ved, at en Regnbyge falder tæt paa 
Bladene. Man kan høre de raske Trommeslag i flere 
Skridts Afstand. 

Derpaa bliver det atter ubevægeligt, men Ubevæge- 
ligheden afløses af en ny nervøs Bevægelse og af nye 
Slag med Fødderne, som vidner om et Overmaal af 
Lykke. Jeg har set nogle af disse lidenskabelige Soltil- 
bedere, som, efter at Hulen til Larven var halvt færdig, 
pludselig har forladt deres Arbejde og har begivet sig op 
paa de nære Vinranker for at tage et Varme- og Lys- 
bad; de vendte saa tilbage for ligesom angrende at 
feje deres Jordbo skødesløst ud og derpaa forlade Ar- 
bejdspladsen, idet de ikke mere kunde modstaa Fristel- 
sen ved de høje Nydelser paa Vinrankens Blade. 

Maaske er deres vellystfulde Hvileplads tillige en 
Iagttagelsesplads, hvorfra Hvepsen udspejder Omgivel- 
serne for at opdage og udvælge sit Bytte. Dens eneste 
Vildt er i Virkeligheden en Græshoppe, Vin-Ephippige- 
ren, der hist og her findes udbredt paa Vinrankerne saa- 
vel som paa de udsprungne Buske. Dette Bytte er mæg- 
tigt, saa meget mere, som Sphexen udelukkende fore- 
trækker Hunnerne, hvis Bug er udspilet af en vældig 
Ægklase. 

Vi vil ikke gøre Regnskab for vore gentagende Ud- 
flugter, for vor forgæves Søgen, for Kedsomheden ved 
den lange Ventetid, men vi vil straks præsentere 
Sphexen for Læseren, saaledes som den præsenterer 
sig selv for Iagttageren. Her har vi den paa Bunden af 
en Hulvej med høje Sandskrænter. Den kommer til 

Fods, men den hjælper til med Vingeslag for at kunne 
slæbe afsted med sin tunge Byrde. Ephippigerens Føle- 
horn, der er lange og fine som Traade, er for den 
Slæbetov. Med Hovedet i Vejret holder den et af dem 
imellem sine Kæber. Det grebne Følehorn passerer imel- 
lem dens Ben, og Vildtet følger med liggende paa Ryg- 
gen. Hvis den altfor ujævne Vej, modsætter sig denne 
Transportmaade, omfavner Bien sit mægtige Bytte og 
flytter det ved meget korte Flyveture, der, hver Gang 
det kan lade sig gøre, skifter med Fodture. Man ser 
den aldrig flyve uafbrudt større Strækninger med Vild- 
tet mellem Benene, som de fine Flyvere, Bembex'en og 
Cerceris'en f.Eks. gør det, idet de gennem Luften maaske 
fra en Kilometers Rundkreds transporterer nogle deres 
Fluer, andre deres Snudebiller, et meget let Bytte i 
Sammenligning med de mægtig store Ephippigerer. 
Den overvældende Vægt af denne Fangst nøder derfor 
den languedokske Sphex til at slæbe afsted med den 
tilfods hele eller dog næsten hele Vejen til Trods for 
Langsomheden af og Vanskelighederne ved denne 
Transportmaade. 

Den samme Grund, Byttets Størrelse og Vægt, ven- 
der op og ned paa den Orden, der sædvanligvis følges 
af de gravende Hymenopterer”) med Hensyn til deres 
Arbejde. Man kender denne Orden; den bestaar i, at 
der først graves en Jordhule, og at denne derefter udsty- 
res med Proviant. Naar Byttet ikke staar i Misforhold 
til Røverens Kræfter, lader Letheden af Transporten 
paa Vingerne Hymenopteren have frit Valg med Hensyn 
til Beliggenheden af dens Bo. Hvad gør det til Sagen, 
om den maa jage i betydelig Afstand fra dette; naar den 
har gjort sin Fangst, vender den hjem i hurtig Flugt, 
for hvilken Frastand eller Nærhed er ligegyldig. Den 

foretrækker derfor til sime Jordhuler det Sted, hvor den 
selv er kommen til Verden, og hvor dens Forfædre har 
levet, den tager dér udstrakte Gallerier i Arv, tidligere 
Slægtleds samlede Arbejde, og idet den reparerer dem 
en Smule, lader den dem tjene til Veje, som fører til nye 
Kamre, der saaledes er bedre forsvarede end et enkelt 
Kammer, som de hvert Aar udgraver paa ny i Jordover- 
fladen. Dette er f. Eks. Tilfældet med den knudede Cer- 
ceris og den biædende Philanthus. Og hvis det fædrene 
Bo ikke er solidt nok, til fra det ene Aar til det andet at 
modstaa Vejrligets Indflydelse og gaa over til Børnene, 
hvis Graveren hver Gang maa tage fat paa en frisk paa 
sit Borehul, saa finder Hvepsen i alt Fald Sikkerheden 
større paa de Steder, der er indviede ved dens Forgænge- 
res Forsøg. Den graver derfor sine Gallerier dér, idet den 
lader hver af dem tjene til Korridor for en Celle- 
gruppe og derved sparer paa den Sum af Arbejde, som 
den maa ofre for hele sit Kuld. 

Der danner sig paa denne Maade ganske vist ikke 
virkelige Samfund, fordi der ikke her foregaar Samar- 
bejde sigtende til et fælles Maal, men dog i det mindste 
Sammenhobninger, i hvilke Synet af ens Lige, ens Na- 
boer uden Tvivl opliver Individernes Arbejde. Man ser 
i Virkeligheden mellem disse Smaastammer, der er ud- 
gaaet fra den samme Rod, og Gravere, der arbejder 
ensomt, en Forskel i Virksomhed, som minder om For- 
skellen mellem Kappestriden i en folkelig Fabriksby og 
Sløseriet hos de Arbejdere, der er prisgivet Kedsomheden 
ved et ensomt Arbejde. For Dyret som for Mennesket er 
Arbejde smitsomt, det begejstrer ved sit eget Eksempel. 

Vi drager vore Slutninger: Bytitets forholdsvis ringe 
Vægt gør det muligt for Røveren at transportere det i 
Flugt og en lang Vej. Hymenopteren raader i saa Til- 
fælde efter Behag over Beliggenheden af sine Jordhuler. 
Den foretrækker de Steder, hvor den er født, og den 


DEN LANGUEDOKSKE SPHEX 123 


lader enhver Gang tjene som en fælles Korridor, der gi- 
ver Adgang til flere Celler. Af denne Stævnen sammen 
paa Fødestedet følger en Sammenhobning, et nært Na- 
boskab imellem Lige, som er Kilde til en Kappestrid i År- 
bejde. Dette første Skridt til et Samfundsliv er Følgen 
af, at Rejserne er lette, og gaar det ikke, hvis vi tør 
tillade os denne Sammenligning, til paa samme Maade 
for Menneskets Vedkommende? Naar der kun staar 
lidet farbare Stier til dets Raadighed, bygger Menne- 
sket sin Hytte enkeltvis, men naar det har bekvemme 
Veje, saa samler det sig i folkerige Byer; og naar der 
staar Jærnbaner, der saa at sige udsletter Afstanden, til 
dets Disposition, samler det sig i de umaadelige men- 
neskelige Bikuber, som hedder London og Paris. 

Den languedokske Sphex lever under helt andre 
Betingelser. Dens Bytte er en tung Ephippigera, et en- 
kelt Stykke, som i sig repræsenterer hele Summen af 
den Proviant, som de andre Røvere samler sammen 
paa flere Ture, Insekt efter Insekt. Hvad en Cerceris 
og de andre Banditer med deres høje Flugt udfører ved 
at dele Arbejdet, bringer denne til Ende paa én Gang. 
Det mægtige Bytte umuliggør en lang Flugt, det maa 
bringes til Boet ved en langsom og trættende Slæben 
tilfods. Alene af den Grund maa Stedet for Jordboet 
udvælges under Hensyn til Muligheden for Jagt: først 
Byttet, saa Boet. I de ovenfor omtalte Tilfælde var der 
flere, der mødtes paa et i Fællesskab udpeget Sted, der 
var Naboskab mellem Artsfæller og flere Stammer, som 
opmuntrede hinanden til at arbejde ved det gensidige 
Eksempel, men for Sphexens Vedkommende er det 
afgørende Ensomheden i de Strøg, til hvilke Dagens 
Tilfældigheder har bragt den hen, og det ensomme År- 
bejde, som mangler smittende Liv, skønt det altid 
udføres samvittighedsfuldt. Først og fremmest op- 
søges Byttet, det angribes og gøres ubevægeligt. Der- 

efter tænker Graveren paa at vælge Plads til sit Jordbo. 
Et gunstigt Sted bliver valgt, saa nær som muligt ved 
det Sted, hvor Offeret ligger, for at afkorte den vidtløf- 
tige Transport, og den fremtidige Larves Kammer bli- 
ver gravet i en Fart for paa en Gang at modtage Æg og 
Proviant. Dette er den fuldstændige Forandring af 
Metoden, hvorom alle mine Iagttagelser vidner. Jeg skal 
berette de vigtigste Træk af den. 

Naar man overrasker den midt under dens Grav- 
ning, er Sphexen altid alene, snart paa Bunden af den 
støvede Niche, som Faldet af en Sten har ladet staa 
aaben i en gammel Mur, snart i det Klippeskjul, som et 
fremragende Sandstenslag har dannet, et Skjul, som det 
vilde øjeplettede Firben har opsøgt for at lade det tjene 
som Forhal til sm Hule. Solen skinner lige 
derind, det er en Badstue. Jordbunden er den lettest 
mulige at grave i, dannet som den er af gammelt 
Støv, som lidt efter lidt er faldet ned fra Hvælvingen. 
Kindbakkerne, der virker som gravende Tænger, og 
Fødderne, der arbejder som ryddende River, har snart 
udgravet Kammeret. Derpaa flyver Graveren bort, men 
med en langsom Flugt, uden voldsom Udfoldelse af 
Vingernes Kraft, et sikkert Tegn paa, at Insektet ikke 
agter sig ud paa nogen lang Ekspedition. Man. kan 
meget godt følge det med Blikket og slaa fast, hvor det 
sætter sig, sædvanligvis omtrent en halv Snes Meter 
borte. Undertiden bestemmer det sig til at rejse tilfods. 
Det tager afsted og styrer med stor Hurtighed hen imod 
et Punkt, hvortil vi tager os den Frihed at følge det, 
uden at vor Tilstedeværelse forstyrrer det i mindste 
Maade. Naar det har naaet det ønskede Sted, hvad en- 
ten det nu er tilfods eller flyvende, søger det nogen Tid, 
hvad man kan skønne: af dets usikre Væsen og af dets 
Venden og Drejen sig lidt til alle Sider. Det søger og 
endelig finder det, hvad det søger efter, eller snarere, det 


DEN LANGUEDOKSKE SPHEX 125 


genfinder det. Den genfundne Genstand er en halvvejs 
lammet Ephippigera, som dog endnu bevæger Lemmer, 
Følehorn og Læggebrod. Det er et Offer, som Sphexen 
utvivlsomt har dolket fornyligt ved nogle Stik med sin 
Braad. Efter at have udført Operationen, har Hvepsen 
forladt sit Bytte, der var en forstyrrende Byrde under 
dens tøvende Søgen efter et Bosted, den har maaske 
ladet det ligge paa selve Fangststedet, idet den nøjedes 
med at anbringe det lidt iøjnefaldende paa en Tot Grøn- 
svær, for bedre at kunne finde det igen senere; og i Til- 
lid til sin gode Hukommelse med Hensyn til om. kort 
Tid at vende tilbage til det Sted, paa hvilket Byttet 
ligger, har den givet sig til at undersøge Naboskabet i 
den Hensigt at vælge et Sted, der passer den, og grave 
en Jordhule dér. Da Boet var færdigt, maatte den 
tilbage til Vildtet, som det genfandt uden synderlig Van- 
skelighed, og nu bereder den sig paa at flytte det til 
sin Bolig. Den sætter sig overskrævs paa sit Bytte, gri- 
ber et af dets Følehorn eller dem begge paa en Gang, 
og saa gaar det afsted, halende og trækkende med sine 
Lænders og Munddeles fulde Kraft. 

Undertiden bliver Flytningen udført i et Træk, 
undertiden og oftest slipper Fragtmanden pludselig sin 
Byrde og løber hurtigt til sit Bo. Maaske kommer den 
i Tanker om, at Indgangsdøren ikke har tilstrækkelig 
Vidde til at tage imod det omfangsrige Stykke, maaske 
er den kommen til at tænke paa Smaamangler, som 
kunde hindre Opmagasineringen. Arbejderen giver sig 
virkelig til at gaa sit Arbejde efter, den udvider Ind- 
gangsaabningen, jævner Indgangen, forstærker Hvæl- 
vingen. Der behøves kun nogle Bevægelser med Fød- 
derne dertil. Saa vender Insektet tilbage til Ephippige- 
ren, som ligger paa sin Ryg dernede, nogle Skridt borte. 
Flytningen begynder paa ny. Medens den er paa Vejen, 
synes Sphexen at blive grebet af en ny Idé, som farer 

igennem dens let bevægelige Aand. Den har besøgt 
Indgangsdøren, men den har ikke undersøgt det indre. 
Hvem véd, om alt staar godt til derinde? Den skynder 
sig derhen, idet den lader Ephippigeren blive liggende 
paa Vejen. Den aflægger en Visit i Hulens Indre, noget, 
som tilsyneladende ledsages af nogle Smæk med Fød- 
derne som Murske, hvorved den giver Væggen dens 
sidste Fuldkommenhed. Uden at opholde sig for længe 
ved denne fine Afpudsning, vender Hvepsen tilbage til 
sit Bytte og spænder sig for dets Følehorn. Fremad! 
Mon den vil fuldføre Rejsen denne Gang? Jeg kan ikke 
garantere for det. Jeg har set en Sphex, der maaske 
var mere mistænksom end de andre eller mere glemsom 
overfor de smaa, arkitektoniske Enkeltheder, gøre sine 
Forglemmelser gode igen og opklare sin Mistanke ved 
at forlade sit Bytte 5—6 Gange i Træk paa sin Vej til 
Jordboet, som den hver Gang arbejdede lidt paa, eller 
hvis Indre den simpelthen besøgte. Det er dog sandt nok, 
at andre gaar lige til Maalet, uden en Gang at gøre Holdt 
for at hvile. Lad os endnu kun tilføje, at naar Hvepsen 
vender tilbage til Boet for at fuldkommengøre det, saa 
undlader den ikke fra Tid til anden og paa Afstand at 
kaste et Blik paa Ephippigeren, som den har ladet ligge 
paa Vejen, for at passe paa, at ingen rører ved den. 
Denne kloge Undersøgelse genkalder den, som den hel- 
lige Skarabæ foretager, naar den gaar ud af den Hule, 
den er i Færd med at udgrave, for at beføle sin elskede 
Pille og bringe den en Smule nærmere. 

Den Slutning, man kan drage af de Kendsgernin- 
ger, jeg har berettet om, er indlysende. Deraf, at en- 
hver languedoksk Sphex, som man overrasker i dens 
Gravearbejde, selv om det er i selve Gravningens Be- 
gyndelse, i de første Skrab med Fødderne i Støvet, sene- 
re hen, naar Boet er gjort færdigt, foretager en kort Ud- 


1. Den languedokske Sphex i Færd med at lamme sit Bytte, en 


Ephippegera-Hun. — 2. Samme tygger paa sit Byttes Hjærne- 
ganglier. — 3. Samme slæber sit Bytte til Jordboet. — 4. En 


lille Rede, der tilhører Skur-Chalicodomen. 

flugt snart tilfods, snart flyvende, for altid at findes at 
være i Besiddelse af et allerede stukket, allerede lem- 
læstet Offer, deraf kan man med fuld Sikkerhed slutte, 
at Hvepsen først gør sit Arbejde som Jæger og derefter 
som Graver, saaledes at Fangststedet afgør, hvor Boet 
skal være. 

Denne Venden op og ned paa Metoden, som faar 
Insektet til at sørge for Føden, før den sørger for Spise- 
kamret, medens vi hidtil har set, at Spisekamret gaar 
forud for Føden, tilskriver jeg Sphexens tunge Bytte, 
som det var umuligt at flytte langt bort gennem Luften. 
Det er ikke saaledes, at den languedokske Sphex ikke 
skulde være godt udrustet til at flyve, den er tvært- 
imod en glimrende Flyver, men det Bytte, som den 
jager, vilde overvælde den, hvis den ikke havde anden 
Støtte end Vingerne. Den maa have Støtte i Jordbun- 
den og arbejde som Fragtmand, et Arbejde, i hvilket 
den lægger en beundringsværdig Kraft for Dagen. Naar 
den er bebyrdet med sit Bytte, gaar den til Fods 
eller foretager kun meget korte Flyveture, det skulde da 
være under Forhold, hvor Flugten vilde spare den Tid 
og Møje. Lad mig nævne et Eksempel herpaa, som 
jeg laaner fra mine nyeste Iagttagelser af denne mærke- 
lige Hveps. 

Der viser sig pludselig en Sphex, som er kommen, 
jeg véd ikke hvorfra. Den er tilfods og slæber af med 
sin Ephippigera, en Fangst, som den tilsyneladende har 
gjort i samme Øjeblik et Sted i Nærheden. Som det er, 
gælder det for den om at grave sig en Jordhule. Stedet 
er det slettest mulige. Det er en slagen Vej saa haard 
som en Sten. Sphexen, som ikke har Tid til vanskelige 
Gravninger, fordi det allerede tagne Bytte maa magasi- 
neres hurtigst muligt hen, mangler et let Terræn, i hvil- 
ket den kan udgrave Larvekamret i Løbet af kort Tid. 

Jeg har nævnt, hvilken Jordbund den foretrækker, 
nemlig det Støv, som gennem Aarene er afsat påa Bun- 
den af et eller andet Murhul eller under et eller andet 
lille Klippeskjul. Sphexen standser nu virkelig under 
mine Øjne ved Foden af et Markhus, hvis Facade er ny- 
pudset og maaler 6—8 Meter i Højden. Dens Instinkt 
siger den, at den der oppe under Tagets Teglsten vii 
finde Kroge, der er rige paa gammelt Støv. Den lader 
sit Bytte ligge ved Foden af Facaden og flyver op paa 
Taget. Jeg ser den nogen Tid søge paa maa og faa og 
frem og tilbage, men saa snart den har fundet et passen- 
de Sted, giver den sig til at arbejde under en Tagstens 
Krumning. Paa ti Minuter eller højst et Kvarter er 
Boet færdigt, og Insektet flyver saa ned igen til Jorden. 
Den finder hurtigt Ephippigeren igen, men nu gælder det 
om at bringe den derop. Skal det være flyvende, som 
Omstændighederne synes at fordre det? Paa ingen 
Maade. Sphexen vælger den vanskelige Vej at klatre 
op ad en lodret Mur med en Overflade, der er jævnet 
med Murskeen og 6—8 Meter i Højde. Da jeg ser den 
tage denne Vej med Vildtet slæbende mellem sine Ben, 
tror jeg først, at det hele er umuligt, men jeg blev snart 
beroliget med Hensyn til Udfaldet af det dristige Forsøg. 
Det stærke Insekt gaar, støttende sig til de smaa Ujævn- 
heder i Mørtelen og til Trods for den Hindring, dets 
tunge Byrde er, paa det lodrette Plan med den samme 
sikre Holdning, og den samme Behændighed som paa 
en vandret Jordflade. Det udfører sit Forehavende 
uden nogen som helst Vanskelighed, og det lægger fore- 
løbig sit Bytte fra sig paa Kanten af Taget, paa en Tag- 
stens afrundede Ryg. Men medens Graveren lægger 
sidste Haand paa Hulen, glider det slet afbalancerede 
Vildt og falder ned til Foden af Muren. Den maa be- 
gynde forfra, stadig ved Hjælp af Klatren. Samme Ufor- 

sigtighed begaas en Gang til. Byttet, der paany er over- 
ladt til sig selv paa den krumme Tagsten, glider atter 
og dumper paany til Jorden. Med en Ro, som saadanne 
Hændelser ikke kan forstyrre, slæber Sphexen for tredie 
Gang Ephippigeren klatrende op ad Muren, og bedre 
belært bringer den den nu uden Ophold ned paa Bunden 
af Boet 

Naar det under saadanne Omstændigheder ikke 
engang bliver forsøgt at løfte Byttet i Flugt, er det klart, 
at Hvepsen er ude af Stand til at foretage en lang Flugt 
med saa tung en Byrde. De forskellige Træk af In- 
sektets Skikke, som er Genstand for Omtale i dette 
Kapitel, er en Følge af denne Magtesløshed. Et Bytte, der 
ikke er for stort for dens Flyvestyrke, gør den gulvin- 
gede Sphex til en halvvejs samfundsdannende Årt, det 
vil sige til en, der søger Selskab med sine Artsfæller; men 
et tungt Bytte, som det er umuligt at flytte gennem 
Luften, gør den languedokske Sphex til en Art, som 
helliger sig til ensomt Arbejde, til en Slags Vild, der 
foragter den Tilfredsstillelse, som Naboskabet med Årts- 
fæller giver. Den større eller mindre Vægt af det Vildt, 
Hvepsene har lagt sig efter, er altsaa afgørende for et 
grundlæggende Træk hos dem. 

Selv om Ephippigeren, der kun er lammet paa Lem- 
merne, er ufarlig for Larven, som bliver anbragt et Sted 
paa Legemet, hvor Forsvar imod den er umuligt, er det 
samme ikke Tilfældet for Sphexens Vedkommende, der 
skal bringe den til Boet. Til at begynde med harpunerer 
Byttet de Græsstraa, der møder det paa Vejen, med sine 
Kløer, hvis Brug saa omtrent er berøvet den, noget 
som frembringer vanskeligt overvindelige Hindringer 
under Slæbningen. Sphexen, der allerede er betynget 
ved Vægten af sin Byrde, er udsat for at udtømme sine 


Kræfter paa de græsrige Steder ved at tvinge Insektet, 
Skik og Brug hos Insekterne. 9 

der hager sig fortvivlet fast, til at slippe sit Tag. Men 
det er den mindste af Ulemperne. Ephippigeren bevarer 
fuldstændigt Brugen af sine Kindbakker, som snapper 
og bider med deres sædvanlige Kraft. Disse frygtelige 
Tænger har nu Røverens spinkle Krop lige for sig, . 
naar denne indtager Stillingen som Fragtmand. Føle- 
hornene bliver nemlig i Virkeligheden grebet ikke langt 
fra deres Grund, saaledes at Offerets Mund, naar det, 
som det altid gør, ligger paa Ryggen, er lige over for 
Sphexens Bryststykke eller Bagkrop. Hvepsen, der er 
højt hævet paa sine lange Ben, passer paa, det er jeg 
overbevist om, ikke at blive grebet af Kindbakkerne, 
som gaber under den, men alligevel kan et Øjebliks 
Glemsomhed, en Snublen, et Intet bringe den indenfor 
de to mægtige Kroges Rækkevidde, som ikke vil lade 
Lejligheden til en ubarmhjærtig Hævn undslippe sig. 
I nogle af de vanskeligste Tilfælde, for ikke at sige 
altid, maa det udelukkes, at disse frygtelige Tænger 
faar fat i Slæberen, og det maa forhindres, at Lemmer- 
nes Harpuner hindrer Transporten ved at gøre altfor 
stærk Modstand. 

Hvorledes bærer Sphexen sig nu ad for at opnaa 
dette Resultat? Her vilde Mennesket, selv en Vismand, 
betænke sig og fortabe sig i resultatløse Forsøg, for 
maaske tilsidst at opgive Sagen. Lad ham da lære af 
Sphexen. Denne ved, uden nogensinde at have lært 
det, uden nogensinde at have set det udført, tilbunds, 
hvad den har at gøre. Den ved Besked med Nerve- 
fysiologiens fineste Mysterier, eller rettere sagt, den 
bærer sig ad, som vidste den Besked dermed. Den ved, 
at der under dens Offers Hovedskal findes en Krans 
af Nerveknuder, noget, der svarer til de højere Dyrs 
Hjærne, den ved, at dette Hovedcentrum for Nerve- 
systemet sætter Munddelene i Bevægelse og endvidere 

er Sæde for Villien, uden hvis Befaling ingen MuskeJ 
bevæger sig, den ved endelig, at naar denne Hjærne 
beskadiges, ophører al Modstand, idet Insektet saa bliver 
ganske villieløst. Med Hensyn til den Maade, paa 
hvilken den skal gaa frem, er dette for den den letteste 
Sag af Verden, og naar vi har gaaet i Skole hos den, 
har vi Lov til paa vor Side at prøve dens Fremgangs- 
maade. Det benyttede Redskab er i dette Tilfælde ikke 
Braåaden, Insektet har i sin Visdom indset, at Sammen- 
presning er at foretrække for det forgiftende Stik. Lad 
os bøje os for denne Afgørelse, thi vi skal straks se, hvor 
klogt det er at lægge sig sin Uvidenhed paa Hjærte over- 
for Dyrets Klogskab. Af Frygt for ved en Om- 
skrivning at forringe det, der er saa ophøjet i denne 
Operationsmesters Talent, gengiver jeg her den Notits, 
jeg nedskrev med Blyant paa Stedet, umiddelbart efter 
at have overværet det gribende Skuespil. 

Sphexen finder, at dens Stykke Vildt gør for megen 
Modstand, idet det hager sig fast baade her og der ved 
Græsstraa. Den standser derfor for at udføre følgende 
ejendommelige Operation, en Slags Naadestød, paa det. 
Hymenopteren, der stadig staar overskrævs over sit 
Bytte, faar dettes Halsled til at gabe højt op i dets øver- 
ste Parti, i Nakken, og derpaa griber det om Halsen med 
sine Kindbakker og gnaver sig saa langt frem som muligt 
ind under Issen, men uden at frembringe nogen udvendig 
Beskadigelse, for saa at gribe om, tygge og atter tygge 
Hjærne-Ganglierne. Naar denne Operation er gjort, er 
Offeret fuldstændig ubevægeligt og ude af Stand til at 
gøre den ringeste Modstand, medens Fødderne tidligere, 
skønt berøvet Evnen til at udføre de Bevægelser, der 
er nødvendige for at bringe Gangen i Stand, gjorde 
heftig Modstand imod Slæbningen. 

Her har vi Kendsgærningen i hele dens Veltalenhed. 

94 

Med Spidsen af Kindbakkerne gnaver Insektet, idet det 
dog skaaner Nakkens fine og smidige Hinde, i Hoved- 
skallen og tygger Hjærnen. Der finder ingen Blodsudgy- 
delse Sted, der er intet Saar, men der foregaar kun en 
simpel ydre Sammenpresning. Naturligvis har jeg 
sikret mig Ephippigeren, der er bleven gjort ubevægelig 
lige for Øjnene af mig, for i Ro og Mag at kunne fast- 
slaa Følgerne af Operationen, og det er klart, at jeg lige- 
ledes har skyndt mig at gentage paa levende Ephippi- 
gerer, hvad Sphexen har lært mig. Jeg sammenholder 
mine og Hvepsens Resultater. 

To Ephippigerer, paa hvilke jeg har fattet og sam- 
menpresset Nakkeganglierne med Pincetten, falder hur- 
tigt hen i en Tilstand, der ligner den, Sphexernes Ofre 
er i. Kun gnider de deres lydgivende Hinder, naar jeg 
irriterer dem med en Naalespids, og deres Fødder gør 
nogle uordnede og langsomme Bevægelser. Denne For- 
skel er uden Tvivl begrundet i, at de af mig behand- 
lede ikke var forud stukket i deres Brystganglier, saa- 
ledes som Sphexens Ephippigerer er det, idet de først er 
stukket med Braaden i Brystet. Naar man tager denne 
betydningsfulde Omstændighed i Betragtning, vil man 
se, at jeg slet ikke har været nogen daarlig Lærling, og 
at jeg ganske godt har efterlignet min Lærer i Fysiologi: 
Sphexen. 

- Det er ikke uden en vis Tilfredsstillelse, maa jeg 
tilstaa, at jeg er naaet til at gøre det næsten lige saa 
godt som Dyret. 

Lige saa godt? Hvad er det, jeg siger! Lad os 
standse et Øjeblik, og man vil sé, at jeg endnu maa 
gaa i Skole hos Sphexen. Det varer i Virkeligheden ikke 
længe, inden de to af mig behandlede dør, og efter fire 
Dages Forløb har jeg kun stinkende Kadavere for mig. 
Og Sphexens Ephippigerer? Behøver jeg at sige, at de 

endog ti Dage efter Operationen er fuldstændig 
friske, saaledes som Larven, for hvilken Byttet var be- 
stemt, forlanger det? Ja bedre endnu: kun nogle 
Timer efter Operationen paa Hovedet er Føddernes, 
Følehornenes, Palpernes, Læggebraaddens og Kind- 
bakkernes usamstemmende Bevægelser atter i Gang, 
som om intet var sket; med andre Ord: Dyret er igen 
i den Tilstand, i hvilken det var, inden Sphexen havde 
bidt det i Hjærnen. Og disse Bevægelser holdt sig frem- 
deles, men de blev svagere for hver Dag, der gik. 
Sphexen havde kun bragt sit Offer i en forbigaaende 
Dvaletilstand, der varede tilstrækkeligt længe til at til- 
lade den at bringe det til dets Bestemmelsessted uden 
Modstand, medens jeg, der troede at være dens Medbej- 
ler, kun havde været en ubehændig og barbarisk Slagter: 
jeg havde dræbt mine Ofre. Den havde med sin uefter- 
lignelige Dygtighed trykket Hjærnen sammen paa kyn- 
dig Vis for at bringe Byttet i en Dvaletilstand af nogle 
Timers Varighed, medens jeg, brutal i min Ukyndig- 
hed, maaske har knust det fine Organ, dette Livets før- 
ste og vigtigste Årnested, med min Pincet. Hvis noget 
skulde fritage mig for at rødme over mit Nederlag, saa 
skulde det være min Overbevisning om, at meget faa, 
om overhovedet nogen, vilde kunne maale sig i Dyg- 
tighed med disse Mestre. 

Jeg skal nu forklare, hvorfor Sphexen ikke gør 
Brug af sin Braad til at saare Hjærneganglierne. En 
Draabe Gift indsprøjtet i dette Organ, der er Centrum 
for Livskræfterne, vilde tilintetgøre hele Nervesystemets 
Virksomhed, og Døden vilde følge efter i Løbet af kort 
Tid. Men det er ikke Døden, Jægeren ønsker at opnaa, 
Larverne vilde paa ingen Maade finde sig tilfreds med 
et Stykke Vildt, der var berøvet Livet, med et Kadaver, 
der var frit prisgivet den stinkende Forraadnelse. Den 
vil ene og alene naa til at fremkalde en Dvaletilstand, en 

forbigaaende Sløvhedstilstand, som udelukker Offerets 
Modstand under Flytningen, en Modstand, der er van- 
skelig at faa Bugt med og i det hele farlig for den. 
Den naar til at fremkalde denne Sløvhedstilstand ved 
en Fremgangsmaade, som er kendt i de fysiologiske 
Forsøgslaboratorier, Sammentrykning af  Hjærnen. 
Den bærer sig ad som en Flourens, der blotter et 
Dyrs Hjærne og ved at udøve et Tryk paa Hjærne- 
massen med ét Slag gør det af med Forstanden, Villien, 
Følsomheden og Evnen til at gøre Bevægelser. Trykket 
ophører, og alt vender tilbage. Paa samme Maade 
viser Resterne af Ephippigerens Liv sig igen, efterhaan- 
den som de bedøvende Virkninger af en kyndigt ud- 
ført Sammentrykning taber sig. Hovedets Ganglier, der 
er bleven trykket mellem Kindbakkerne- uden dog at 
have været udsat for nogen dødelig Knusning, genop- 
tager lidt efter lidt deres Virksomhed og gør Ende paa 
den almindelige Sløvhedstilstand. Vi maa indrømme, 
at saa megen Lærdom er rædselsfuld! 


Heldet er lunefuldt ogsaa indenfor Entomologien: 
du jager efter det uden at træffe paa det, men naar du 
glemmer det, saa kommer det og banker paa din Dør. 
Hvormange unyttige Undersøgelser, hvormegen Tænken 
uden Resultat har jeg ikke ofret for at faa at se, hvor- 
ledes den languedokske Sphex behandler sine Ephip- 
pigerer! Der gaar tyve Aar hen, og disse Sider er allerede 
under Trykning, da min Søn Emil en af de første Dage i 
denne Maaned (8. August 1878) kommer hastigt ind i mit 
Arbejdsværelse. »Kom i en Fart,« siger han, »en Sphex 
slæber afsted med sit Bytte under Platanerne foran 
Gaardporten.« Emil, der var bleven sat ind i Sagen ved 
mine Fortællinger, som havde tjent til Adspredelse i 

vore Aftener, og endnu mere ved forskellige lignende 
Træk, som han havde været Vidne til under vort Liv ude 
i Marken, havde set rigtigt. Jeg skynder mig til Aastedet 
og ser en pragtfuld languedoksk Sphex slæbe af med 
en bedøvet Ephippigera ved Følehornene. Den tager 
Retning imod Hønsehuset, der ligger i Nærheden, og 
synes at ville stige op ad Muren for at indrette sin Hule 
deroppe under en af Tagstenene; thi jeg havde nogle 
Aar i Forvejen paa samme Sted set en anden Sphex 
foretage Opstigningen med sit Stykke Vildt og vælge 
sig et Hjemsted under en slet sluttende Tagstens Hvæl- 
ving. Maaske stammer denne Hveps virkelig ned fra den, 
om hvis besværlige Opstigen jeg har berettet ovenfor. 

Den samme Bedrift vil rimeligvis gentage sig, og 
denne Gang overfor talrige Vidner, thi hele Huset, der 
arbejdede i Platanernes Skygge, sluttede Kreds om 
Sphexen. Man beundrer Insektets familiære Dristighed, 
idet det ikke bliver kyst fra sit Arbejde ved den nys- 
gærrige Forsamling, og alle bliver de slaaet af dets 
kække og dristige Væsen, medens det med hævet Hoved 
og med Offerets Følehorn grebet fast af Kindbakkerne 
slæber sin uhyre Byrde efter sig. Ene blandt alle 
Tilskuerne udtaler jeg en Beklagelse ved dette Syn: 
»Ak havde jeg nu blot nogle levende Ephippigerer, « 
kunde jeg ikke bare mig for at sige, uden det 


mindste Haab om at se mit Ønske opfyldt. — »Levende 
Ephippigerer?«, svarer Emil, »men jeg har nogle helt 
friske, som jeg har samlet i Morges.« — Han tager 


Trapperne i fire Spring og løber op i sit lille Studere- 
værelse, hvor en Indhegning af Leksikoner danner en 
Fold, der tjener til Opfostring af nogle smukke Larver 
af Euphorbia-Aftensværmeren. Han bringer mig tre 
Ephippigerer, saa gode, som jeg kunde ønske mig dem, 
to Hunner og en Han. 

Hvorledes kom disse Insekter mig i Hænde netop 
i det rette Øjeblik til et Forsøg, som jeg forgæves havde 
ønsket at foretage i nogle og tyve Aar? Se, det er nu 
en anden Historie. — En Tornskade havde bygget 
Rede i en af de høje Plataner i Alléen. Og nogle Dage 
i Forvejen havde Mistralen, disse Egnes raa Vind, blæst 
med en saadan Voldsomhed, at Grenene bøjede sig som 
Siv, og Reden, som der blev vendt op og ned paa ved 
dens Underlags Bevægelser, lod sit Indhold, fire Unger, 
falde ud. Dagen efter fandt jeg Kuldet paa Jorden; tre 
var døde som Følge af Faldet, men den fjerde levede 
endnu. Den overlevende blev betroet til Emils Omsorg, 
som tre eller fire Gange om Dagen gjorde Jagt paa Græs- 
hopper i Græsset i Nabolaget til Bedste for hans Pleje- 
barn. Men Græshopperne er kun smaa, og dettes Appetit 
krævede mange af dem. Derfor blev en anden Slags, 
Ephippigeren, foretrukket, af hvilken der nu og da var 
en god Forsyning at finde blandt Stænglerne og de stik- 
kende Blade af Mandstro. De tre Insekter, som Emil 
bragte mig, stammede altsaa fra Tornskadens Spisekam- 
mer. Jeg kan takke min Medlidenhed med den nedstyr- 
tede Fugleunge for dette uforhaabede Held. 

Tilskuernes Cirkel udvider sig for at give Sphexen 
Alburum; jeg tager dens Bytte fra den med en Pincet og 
giver den i Stedet for en af mine Ephippigerer, der bæ- 
rer en Læggebraad i Enden af Bagkroppen ligesom det 
fjærnede Bytte. Nogle Bevægelser med Benene er de 
eneste Tegn paa Utaalmodighed hos den" plyndrede 
Hveps. Sphexen styrter løs paa det nye Bytte, der er 
altfor svært, altfor fedt til blot at forsøge paa at und- 
drage sig Forfølgelsen. Den griber det med Kindbak- 
kerne omkring det saddelformede Bryststykke, anbrin- 
ger sig paa tværs af det, og idet den bøjer sin Bagkrop 
nedad, stikker den dens yderste Ende ind under Insektets 

Bryst. Derpaa giver den uden al Tvivl nogle Stik med 
sin Braad, uden at jeg var i Stand til at fastslaa Antallet 
af dem paa Grund af Vanskeligheden ved at iagttage 
dem. Ephippigeren, dette fredelige Offer, lader sig be- 
handle uden Modstand ligesom de dumme Faar i vore 
Slagterier. Sphexen giver sig god Tid og manøvrerer 
med sin Stilet med en Langsomhed, der er til Gavn for 
Nøjagtigheden af de uddelte Stik. Forsaavidt er alt 
ogsaa heldigt for Iagttageren, men Byttet berører Jor- 
den med Bryst og Bug, og hvad der nøjagtigt foregaar 
under dem, unddrager sig Blikket. Hvad det angaar 
at blande sig i Sagen ved at løfte Ephippigeren lidt 
op for at komme til at se bedre, saa er det ikke 
at tænke paa. Morderen vilde drage sit Vaaben til sig 
og trække sig tilbage. Følgende Akt er dog let at iagt- 
tage. Efter at have stukket i Brystet viser Sphexens 
Bagkropspids sig under Halsen, som Operatøren faar 
til at gabe højt op, idet den udøver et stærkt Tryk paa 
Offerets Nakke. Paa dette Sted arbejder Braaden sig 
ind med en udpræget Vedholdenhed, som om Stikket 
var mere virksomt her end andetsteds. Man kunde 
tænke sig, at det nervøse Centrum, som skulde naas 
her, var den nederste Del af Nerveringen omkring Spi- 
serøret, men det, at Bevægelserne holder sig i Mund- 
delene, i Kindbakkerne, Kæberne og Palperne, der be- 
tjenes af dette Nervecentrum, viser, at det ikke forhol- 
der sig saa. Gennem Halsen naar Sphexen simpelt hen 
Brystganglierne, i alt Fald det første af disse, der er let- 
iere tilgængeligt gennem den fine Halshud end gennem 
Brysteis Bedækninger. 

Og nu er det hele forbi. Uden nogen Skælven, 
dette Tegn paa Smerte, er Ephippigeren for Fremtiden 
gjort til en ubevægelig Masse. For anden Gang tager 
jeg den opererede fra Sphexen og erstatter den med den 

anden af de Hunner, jeg raader over. De samme 
Manøvrer begynder paany med samme Resultat. Tre 
Gange næsten Slag i Slag begynder Sphexen forfra paa 
sin drevne Kirurgi, først med sit eget Bytte, saa med 
dem, jeg stillede i Stedet for dette. Vil den begynde 
forfra for fjerde Gang med den Han-Ephippiger, jeg 
endnu har tilbage? Det er tvivlsomt, ikke fordi Hvep- 
sen skulde være træt, men fordi Vildtet ikke passer den. 
Jeg har aldrig set den med andet Bytte end Hunner, 
der udspilede af Æg er en mere værdsat Spise for Lar- 
ven. Min Mistanke er begrundet. Sphexen afslaar, 
efter at være berøvet sin tredie Fangst, haardnakket 
den Han, jeg byder den. Den løber frem og tilbage med 
hurtige Fjed og søger efter det forsvundne Vildt, den 
nærmer sig Ephippigeren tre eller fire Gange, løber 
rundt om den, tilkaster den et foragteligt Blik og flyver 
til Slut bort. Det er ikke det, den behøver til sine Lar- 
ver, Forsøget viser mig dette igen efter et Mellemrum 
af tyve Aar. 

De tre stukne Hunner, af hvilke de to blev stukket 
lige for mine Øjne, forbliver i min Besiddelse. Alle 
Benene er fuldstændig lammede. Hvad enten man an- 
bringer det paa Bugen i sin normale Stilling, paa Ryg- 
gen eller paa Siden, beholder Dyret i det uendelige den 
Stilling, man har givet det. Stadig Skælven af Føle- 
hornéne, med Mellemrum nogle taktfaste Stød med 
Bagkroppen samt Munddelenes Bevægelser er de eneste 
Tegn paa Liv. Bevægeevnen er tilintetgjort, men ikke 
Følelsen, thi ved det mindste Stik paa et Sted med fin 
Hud skælver Kroppen let. Maaske vil Fysiologien en 
skønne Dag finde Emner til smukke Studier over Ner- 
vesystemets Funktioner i slige Ofre. Hvepsens Braad, 
der er i Besiddelse af en uforlignelig Færdighed i at 
ramme et bestemt Punkt og bibringe et Saar, som kun 

berører dette Punkt, vil med uhyre Fordel kunne 
supplere Forsøgslederens Kniv, der sprætter op, hvor 
den kun skulde ridse let. Lad os imidlertid se paa de 
Resultater, som de tre Ofre gav mig, ud fra et andet 
Synspunkt. 

Da kun Lemmernes Bevægeevne var tilintetgjort 
uden at noget andet end de Nervecentrer, der er Årne- 
sted for deres Bevægelser, var bleven beskadiget, maa 
Dyret dø af Sult og ikke af sine Saar. Forsøgene i denne 
Retning blev anstillet saaledes: 

To ubeskadigede Ephippigerer, saadanne som Mar- 
kerne ydede mig, blev holdt i Fangenskab uden Føde, 
den ene i Mørke, den anden i Lys. Efter fire Dages 
Forløb var den sidste død af Sult, efter fem Dages den 
første. Denne Forskel paa en Dag er til at forklare. 
I Lyset har Dyret arbejdet mere paa at genvinde sin 
Frihed, og eftersom der til enhver Bevægelse af den 
dyriske Maskine svarer en Udgift af Brændstof, har en 
større Sum af Bevægelighed hurtigere opbrugt Orga- 
nismens Forraad. I Lys er Bevægeligheden større og 
Livet kortere, i Mørke er Bevægeligheden mindre og 
Livet længere, idet begge Dyrs Afholdenhed var fuld- 
stændig. 

En af mine tre opererede blev holdt uden Føde i 
Mørke. For dens Vedkommende træder der til den fuld- 
stændige Sulten og til Mørket de Saars skadelige Ind- 
flydelse, som er bibragt den af Sphexen, og ikke desto 
mindre ser jeg den sytten Dage igennem udføre sine be- 
standige Smaabevægelser med Følehornene. Saa længe 
dette Pendul, om jeg kan kalde det saa, er i Gang, er 
Livets Urværk ikke standset. Dyret ophører med sine 
Følehornsbevægelser og gaar til Grunde paa den attende 
Dag. Det alvorligt saarede Insekt har altsaa under lige 
Betingelser levet fire Gange længere end det uskadte In- 

sekt. Det, der saa ud til at skulle blive Aarsag til Dø- 
den, er i Virkeligheden Aarsag til Livet. 

Dette Resultat, der ved første Øjekast tager sig ud, 
som stred det mod al Fornuft, er i Virkeligheden meget 
simpelt. Det uskadte Dyr bevæger sig og volder sig føl- 
gelig Udgift, lammet udfører det derimod kun de smaa, 
indvendige Bevægelser, der er uadskillelige fra enhver 
Organisme, og det sparer paa sin Substans i Forhold til 
de udførte Bevægelsers Ubetydelighed. I det første Til- 
fælde arbejder den dyriske Maskine og slider sig op, i 
det andet Tilfælde er den i Hvile og bevarer den sig. 
Da der ikke senere finder nogen Ernæring Sted, som 
kan opveje Tabene, saa opbruger Insektet paa fire Dage 
sine Nærings-Oplag og dør, medens det ubevægelige 
Insekt ikke opbruger dem og først gaar til Grunde i 
Løbet af atten Dage. Livet er en bestandig Nedbryden, 
lærer Fysiologien os, og Sphexens Ofre viser dette for 
os paa den elegantest tænkelige Maade. 

Endnu en Bemærkning. Hvepselarverne behøver 
nødvendigvis frisk Kød. Hvis Byttet blev opmagasine- 
ret ubeskadiget i Boet, vilde det efter fire—fem Dages 
Forløb være et Kadaver, der var overgivet til Forraad- 
nelse, og den netop udklækkede Larve vilde kun have 
en Dynge Raaddenskab til Føde; men stukket af 
Braadden er det i Stand til at holde sig i Live i to—tre 
Uger, et Tidsrum, der er mere end tilstrækkeligt til Ud- 
klækning af Æget og Udvikling af Larven. Lammelsen 
har altsaa en dobbelt Følge: Fødeemnernes Ubevæge- 
lighed for ikke at udsætte den fine lille Larves Tilværelse 
for Fare og lang Tids Bevaren af Kødet for at sikre 
Larven en sund Ernæring. Menneskets Fornuft vilde, 
oplyst af Videnskaben, ikke kunne finde paa noget 
bedre. 

Mine to andre, af Sphexen stukne Ephippigerer 

blev holdt i Mørke og ernærede. At ernære ubevæge- 
lige Dyr, der kun skiller sig fra Kadavere ved en be- 
standig Dirren af de lange Følehorn, syntes til at be- 
gynde med at være umuligt; imidlertid gav Munddele- 
nes frie Bevægelighed mig noget Haab, og jeg forsøgte 
det. Resultatet overgik mine dristigste Forventninger. 
Det drejede sig her ikke om, forstaar man nok, at byde 
dem et Salatblad eller et andet Stykke Grønt, som de 
nyder det i deres normale Tilstand. De er svage 
Skrantninger, som man maa ernære med Patteflaske, 
om jeg maa sige saa, og holde oppe ved Hjælp af Havre- 
suppe. Jeg gjorde Brug af Sukkervand. 

Medens Insektet ligger paa Ryggen, anbringer jeg 
ved Hjælp af et Straa en lille Draabe Sukkervæske paa 
dets Mund. Straks begynder Palperne at arbejde, og 
Kindbakker og Kæber bevæger sig. Draaben indsuges 
med tydelige Tegn paa Tilfredshed, især naar Dyret har 
fastet i nogen Tid. Jeg fornyr Dosisen, indtil den bliver 
afvist. Maaltidet finder Sted én, undertiden to Gange 
daglig til uregelmæssige Tider, for at jeg ikke skal være 
alt for meget Slave af denne Hospitalsbehandling. 

Med denne magre Kost holdt en af Ephippigererne 
sig i Live i en og tyve Dage. Det er kun lidt i Sammen- 
ligning med den, jeg havde ladet sulte. Insektet havde 
rigtignok to Gange været udsat for et stort Fald og var 
drattet ned paa Gulvet fra Forsøgsbordet som Følge af 
Ubehændighed fra min Side, og de Kontusioner, det 
havde paadraget sig herved, kan maaske have frem- 
skyndet dets Endeligt. Hvad den anden angaar, som 
ikke var udsat for Ulykkestilfælde, saa levede den fyrre- 
tyve Dage. Da det anvendte Næringsstof, Sukkervan- 
det, ikke kunde træde i Stedet for den naturlige Føde, 
Grøntet, i en Uendelighed, er det meget sandsynligt, at 
Insektet vilde have levet længere endnu, hvis det havde 

været muligt at ernære det paa vanlig Vis. Saaledes 
blev det Punkt, jeg havde for Øje, bevist: de Ofre, 
der stikkes af Gravehvepsenes Braad, dør af Sult, ikke 
af deres Saar. 


XII. 
MURERBIERNE. 


Réaumur har helliget en af sine Memoirer til Mur- 
Chalicodomens Historie, den, han kalder Murerbien. 
Jeg har sat mig for her at tage fat igen paa denne Hi- 
storie, at udfylde den og fremfor alt at betragte den 
fra et Synspunkt, som den berømte Iagttager ganske 
har forsømt. Og til at begynde med giver jeg efter for 
Fristelsen til at fortælle, hvoriedes jeg gjorde Bekendt- 
skab med denne Hymenopter. 

Det var under min første Debut som Lærer i Aaret 
1843. Jeg var, efter for nogle Maaneder siden at være 
udgaaet fra Normalskolen i Vaucluse, bleven sendt til 
Carpentras med min Bestalling og mine atten Aars na- 
ive Begejstring for der at lede den Primærskole, der 
var forbundet med Kollegiet. En mærkelig Skole, min 
Sandten, til Trods for dens pralende Titel af »højere 
Skole«. Lokalet var en Slags stor Hule, der udsvedte 
Fugtighed, som blev vedligeholdt af et Springvand, der 
var anbragt udenfor paa Gaden. For at skaffe Dagens Lys 
Adgang blev Døren ud til Gaden holdt aaben, naar Åars- 
tiden tillod det, og der var desuden et snævert Fængsels- 
vindu med Jærnstænger for og smaa Glasrhomber, der 
var indsat i et Net af Blyrammer. Rundt om var der til 
Sæde sat en Planke fast i Muren, og midt i Rummet 

stod en Stol, som havde mistet sit Halmsæde, en sort 
Tavle og et Stykke Kridt. 

Morgen og Aften slap man her til Lyden af en 
Klokke en Halvhundrede Knægte løs, som, da de ikke 
havde kunnet faa Smag paa De Viris og Epitomen, 
havde helliget sig, som man den Gang udtrykte sig, til 
nogle »gode franske Aar«. 

Der var Børn og store, halvvoksne Knægte mellem 
hinanden med meget forskellig Opdragelse, men med 
en fortvivlende Enstemmighed om at gøre Grin med de- 
res Lærer, deres unge Lærer, hvem nogle af dem var 
paa Alder med eller endog overgik i saa Henseende. 

De smaa lærte jeg at læse Stavelser, dem af middels 
Alder lærte jeg at holde rigtigt paa Pennefjeren for at 
skrive nogle dikterede Ord paa deres Knæ, for de 
store afslørede jeg Brøkernes og endog Hypotenusens 
Hemmeligheder. Og til at holde Respekten oppe i denne 
urolige Verden, til at give enhver Intelligens Arbejde, 
der laa for dens Kræfter, til at holde Opmærksomheden 
vaagen og til endelig at bekæmpe Kedsomheden ved 
den mørke Hal, hvis Mure udsvedte endnu mere Be- 
drøvelighed end Fugtighed, havde jeg som min eneste 
Hjælpekilde det talte Ord, som mit eneste Redskab 
Kridtstykket. ' 

Der var forøvrigt den sædvanlige Foragt i de øvrige 
Kiasser for alt, hvad der ikke var Latin eller Græsk. 
Et eneste Træk vil være nok til at vise, hvorledes det 
stod til med Undervisningen i de fysiske Videnskaber, 
som der nutildags er indrømmet saa vid en Plads. Kol- 
legiet havde tli Forstander en udmærket Mand, den vær- 
dige Pastor X, der lidet slikken efter selv at uddele de 
grønne Ærter og' Flæsket, havde overladt Suppehande- 
len til en af sin Familie og havde paataget sig at under- 
vise i Fysik. 

Lad os overvære en af hans Timer. Det drejede 
sig om Barometeret. Det var en gammel Maskine, tykt 
støvet, ophængt paa Muren højt over profane Hænders 
Rækkevidde, og paa dets Træplade bar det indskrevet 
med store Bogstaver Ordene Storm, Regn, smukt Vejr. 

»Barometeret,« forklarer den gode Pastor, der hen- 
vender sig til sine Disciple, som han duttede patriar- 
kalsk, »Barometeret spaar os godt og daarligt Vejr. Du 
ser Ordene Storm og Regn skrevet paa Træpladen, ikke 
sandt, du kan jo se det, Bastien?« 

»Ja, jeg ser det,« svarede Bastien, den største Gav- 
tyv af hele Banden. Han har allerede gennemlæst sin 
Bog og er bedre paa det rene med Barometeret end Læ- 
reren. 

»Det bestaar,« fortsætter Pastoren, »af et bøjet 
Glasrør fuldt af Kviksølv, der stiger eller falder, alt 
eftersom Vejret er. Den ene Gren af dette Rør er, 
aaben, den anden .... den anden .... godt, lad os en- 
gang se. Staa du, Bastien, der er saa stor, op paa Sto- 
len og se efter med en Fingerspids, om den lange Gren 
er aaben eller lukket. Jeg husker det ikke rigtigt.« 

Bastien staar op paa Stolen, stiller sig, saa godt 
han kan, paa Taaspidserne og beføler Spidsen af den 
lange Søjle med en Finger. Derpaåa siger han med et 
fint Smil udbredt over sin spirende Knebelsbarts Dun- 
haar: »Jo, det er rigtignok. Den lange Gren er aaben 
foroven, se, jeg føler Hulingen.« 

Og Bastien bliver, for at bestyrke sit falske Udsagn, 
ved med at forskyde Indeksen foroven paa Røret. Hans 
Medelever, der er Medvidere i Gavtyvestregen, under- 
trykker saa godt de kan deres Lyst til at grine. 

Pastoren siger uforstyrrelig: »Det er godt. Gaa 
ned, Bastien. Skriv, mine Herrer, i Deres Notater, at 

Barometerets lange Gren er aaben. Det kan man glem- 
me, og jeg havde selv glemt det.« 

Saaledes blev der undervist i Fysik. Forholdene 
forbedredes imidlertid; man fik en Lærer, en rigtig flink 
Lærer, som vidste, at den lange Gren paa et Barometer 
er lukket. Jeg selv fik Borde, paa hvilke mine Elever 
kunde skrive i Stedet for at smøre noget ned paa deres 
Knæ, og da min Klasse for hver Dag, der gik, blev tal- 
rigere, saa blev den tilsidst delt i to. Fra det Øjeblik 
af, da jeg fik en Hjælper, som skulde tage sig af de 
smaa, antog Tingene et andet Præg. 

Blandt de Fag, der lærtes, var der et, som fremfor 
alt faldt i vor Smag, baade i Lærerens og Elevernes. 
Det var Geometrien i fri Luft, den praktiske Landmaa- 
ling. Kollegiet var ikke forsynet med det fornødne Ma- 
teriel, men jeg med mine store Indtægter, 700 Francs 
om jeg maa bede, kunde ikke undlade at sætte mig i 
Udgift. Landmaalerkæde og Landmaalerstokke, Mær- 
kepæle og Vaterpas, Vinkelmaal og Kompas blev an- 
skaffet paa min Bekostning. En lille Vinkelmaaler, 
næppe større end en Haand og vel omtrent 100 Sou 
værd, blev ydet mig af Skolen. Trefoden manglede, 
jeg lod den gøre. Kort sagt, jeg blev snart udrustet. 

Med Maj Maaneds Begyndelse opgav vi en Gang 
om Ugen den mørke Sal for den aabne Mark. Det var 
en Fest! Man skændtes om Æren at bære Maalestok- 
kene, der var fordelt i Knipper paa tre, og mere end en 
Skulder følte sig hædret paa Vejen gennem Byen og for 
alles AÅasyn ved de lærde, geometriske Stokke. Jeg selv 
var, hvorfor skjule det? ikke uden en Følelse af en vis 
Tilfredsstillelse ved med næsten religiøs Omhu at bære 
det fineste Apparat, det kostbareste: Vinkelmaaieren 
til de 100 Sous. Arbejdsstedet var en udyrket Slette 


fuld af Flintesten, en »Harmas«, som man kalder det 
Skik og Brug hos Insekterne. 10 

der paa Egnen. Der forhindrede intet Skjul af levende 
Hegn eller Buske mig fra at holde Øje med mit Perso- 
nale, der havde jeg absolut ikke at befrygte den for mine 
Elever uimodstaaelige Tiltrækning: grønne Abrikoser. 
Sletten strakte sig vid og bred, kun dækket af blomst- 
rende Timian og rullede Flintesten. Der var rigelig 
Plads til alle tænkelige Mangekanter, og skæve Fir- 
kanter og Trekanter kunde der indgaa alle mulige 
Forbindelser. De uopmaalelige Afstande havde der frit 
Spillerum, og en gammel Ruin, tidligere et Duetaarn, 
stillede sine lodrette Linier til Raadighed for Arbejdet 
med Vinkelmaaleren. 

Men straks ved vort første Besøg tiltrak noget mis- 
tænkeligt sig min Opmærksomhed. En Elev blev sendt 
ud i det fjærne for at plante en Landmaalerstok, og jeg 
saa ham standse nogle Gange paa Vejen, bukke sig, 
rejse sig op igen, søge efter noget, bukke sig igen, glem- 
mende baade Retning og Signaler. — En anden, der 
skulde tage Mærkepælene op, glemte Jærnstangen og 
tog i Stedet for den en Flintesten, en tredie smuldrede, 
ligegyldig for Vinkelmaalingen, en Kage Jord mellem 
sine Hænder. De fleste blev overrasket i Færd med 
at slikke paa et Stykke Halmstraa, og Mangekanterne 
skøttede sig selv, Diagonalerne var upaaagtede. Hvad 
var dette for et Mysterium? 

Jeg spurgte mig for, og alt blev opklaret. Eleven, 
der var en født Snushane og Iagttager, var forlængst 
klar over det, som Læreren endnu var uvidende om. 
Paa Harma'ens Flintesten byggede en stor, sort Bi sine 
Jordreder. I disse Reder var der Honning, og minc 
Landmaalere aabnede dem for at tømme Cellerne ved 
Hjælp af et Straa. Man lærte mig Maaden at gaa frem 
paa. Honningen var, skønt noget stærk, meget spise- 
lig. Jeg fik Smag for den og sluttede mig til Rede- 

søgerne. Sidenhen tog vi fat igen paa Mangekanten. 
Og saaledes saa jeg for første Gang Réaumurs Murerbi, 
uvidende om dens Historie og dens Historiker. 

Denne pragtfulde Hymenopter, der har mørkt vio- 
lette Vinger og er klædt i sort Fløjl, og hvis simple Byg- 
værker paa de solbeskinnede Sten mellem Timianen, 
hvis Honning bringer Afveksling ind i det besværlige 
Arbejde med Kompasset og Landmaalerens Vinkelmaal, 
gjorde et levende Indtryk paa min Aand, og jeg ønskede 
at vide mere om den end det, mine Elever havde lært 
mig, nemlig at plyndre Cellerne for deres Honning ved 
Hjælp af en Stump Græsstraa. Min Boghandler havde 
netop et prægtigt Værk om Insekterne til Salgs: Leddyre- 
nes Naturhistorie af Castelnau, E. Blanchard og Lucas. 
Den havde en Masse Billeder, som stak svært i Øjnene, 
men ak! den havde ogsaa en Pris, saadan en Pris! Lige- 
meget, skulde mine overdaadige Indtægter, mine 700 
Francs ikke strække til til alt, til Føde for Aanden saa- 
vel som for Legemet. Hvad jeg gav for meget til den 
ene, maatte jeg trække fra den anden, en Balance, til 
hvilken den, der vælger Videnskaben til sit Levebrød, 
maa bekvemme sig. Jeg købte Bogen. Paa denne Dag 
blev min Universitets-Indtægt i høj Grad beskaaret, jeg 
ofrede en Maaneds Gage paa Anskaffelse af Bogen, og 
et Mirakel af Sparsommelighed maatte senere til for at 
dække det uhyre Fradrag i mine Indtægter. 

Bogen blev slugt, det er det rette Ord. Jeg lærte 
Navnet paa min sorte Bi at kende. Jeg læste i den for 
første Gang om Enkeltheder af Insekternes Skikke, jeg 
fandt i den Réaumurs, Hubers, Leon Dufours hædrede 
Navne, i mine Øjne omgivet af en Slags Glorie, og me- 
dens jeg for hundrede Gang gennembladede Værket, 
hviskede en indre Stemme i mig klart: ogsaa du skal 
blive disse Dyrs Historiker. — Hvad er I blevet til, i 

naive Illusioner! Men lad os trænge disse Erindringer, 
sørgelige og blide paa en Gang, tilbage for at komme 
til vor sorte Bis Gøren og Laden. 

Chalicodoma betyder Huset af Sten, af Ce- 
ment, af Mørtel, en Betegnelse, der ikke kunde være 
mere vellykket, hvis den ikke havde et bizart Anstrøg 
for hver den, der ikke er opfødt med græsk Marv. Dette 
Navn er givet de Hymenopterer, der bygger deres 
Celler af Emner, som svarer til dem, vi benytter til 
vore Boliger. Disse Insekters Arbejde er  Murer- 
arbejde, men udført af en landlig Murer, der er mere 
fortrolig med stampet Ler end med tilhugne Sten. 
Réaumur, der stod fremmed overfor videnskabelige 
Klassifikationer, hvad der kaster et tykt Mørke over 
flere af hans Værker, har opkaldt Arbejderen efter 
Arbejdet og benævnet vore Arbejdere i stampet Ler Mu- 
rerbierne, hvad der maler dem med et Ord. 

Min Egn har tre Arter af dem, som jeg vil betegne 
efter Anbringelsen af deres Reder: Sten-Murerbien, 
Busk-Murerbien og Skur-Murerbien. Réaumur kalder 
den første for Murenes Murerbi. Hos denne Art er de 
to Køn af saa forskellig Farve, at en begyndende Iagt- 
tager, der bliver ganske overrasket ved at se dem komme 
ud af den samme Rede, i Begyndelsen antager dem for 
fremmede for hinanden. Hunnen er prægtig fløjlssort 
med mørk-violette Vinger, hos Hannen er det sorte 
Fløjl erstattet af en temmelig livligt farvet rustrød Pels. 
De to andre, mindre Arter har ikke denne Farvemod- 
sætning; de to Køn bærer hos dem den samme Dragt, 
der er en forvirret Blanding af brunt, rødt og askegraat. 

Murenes Murerbi vælger til Støtte for sin Rede i 
de nordlige Provinser, som Réaumur belærer os om, 
en Mur, der er stærkt udsat for Solen og ikke dækket 
af Puds, som vilde ødelægge Cellerne ved at falde af. 

Den betror kun sine Byggearbejder til et solidt Fun- 
dament, til den sejge Sten. I Syden finder jeg den 
samme forsigtige Klogskab hos den, men, uvist af hvil- 
ken Grund, undgaar den Stenene i Mure, den foretræk- 
ker i Almindelighed her en anden Grundvold: En rullet 
Sten, ofte ikke større end en Knytnæve, en af disse Rul- 
lesten, med hvilke Vandene fra den afsmeltede Ind- 
landsis har bedækket Terrasserne i Rhonedalen, tjener 
den fortrinsvis til Støtte for Reden. Den yderlige Over- 
flod paa saadanne Cellepladser kunde meget vel spille 
en Rolle med Hensyn til Biens Valg: alle vore lidet højt- 
liggende Plateauer, alle vore ufrugtbare Arealer med 
Timian-Vegetation er ikke andet end Ansamlinger af 
Rullesten, der er sammenkittet med rød Jord. I Da- 
lene har Chalicodomen yderligere til sim Raadighed Ste- 
nene i Strømmene. I Omegnen af Orange f. Eks. er de 
alluviale Dannelser omkring Aygues med deres Fordyb- 
ninger fulde af rullede Flintesten, som Vandet ikke mere 
kan naa, de foretrukne Steder. Endelig slaar Murerbien 
i Mangel af Rullesten sig ned paa en hvilkensomhelst 
anden Sten, paa en Skelsten eller en Indhegningsmur. 

Skur-Chalicodomen har endog et større Udvalg af 
Redepladser til sin Raadighed. Dens foretrukne ÅAn- 
bringelsessted er den indre Flade af en Tagsten af 
brændt Ler, der springer frem i Randen af et Tagværk. 
Der er ikke et eneste lille Beboelseshus ude paa Landet, 
uden at det jo skærmer dens Reder under Tagrenden. 
Der slaar den sig hvert Foraar ned i talrigt befolkede 
Kolonier, hvis Murværk, der benyttes af det ene Slægt- 
led efter det andet og udvides hvert Aar, dækker store 
Flader. Jeg har set nogle af disse Reder, som indtog 
en Flade paa fem—seks Kvadratmeter under Tagste- 
nene paa et Skur. Naar Dyrene var i fuldt Arbejde, 
var det paa Grund af Arbejdernes Antal og Summen 

en øredøvende Verden. Underfladen af en Balkon fal- 
der ligeledes i Chalicodomens Smag, ligesaa Rammen 
omkring et ubenyttet Vindu, især hvis det er lukket med 
en Persienne, som giver den fri Passage ud og ind. Men 
saadanne Steder er de store Samlingspladser, hvor Hun- 
dreder og Tusinder af Arbejdere slider hver for sit Maal. 
Hvis den er ene, og det er ikke sjældent, saa slaar Cha- 
licodomen sig ned i den første og bedste lille Krog, for- 
udsat at den der finder et fast Grundlag og Varme. Dette 
Grundlags Art er den iøvrigt ret ligegyldigt. Jeg har 
set den bygge paa en frit liggende Sten, paa Mursten, paa 
en Træskodde og endog paa Glasruderne i et Skur. En 
eneste Ting passer den ikke, Pudset paa vore Boliger. 
Den frygter, lige saa forsigtig som dens Slægtning, at 
dens Celler skal blive ødelagt, hvis den betror dem til 
en Støtte, som muligvis kunde falde ned. 

Busk-Chalicodomen laver sig et luftigt Bo, som er 
ophængt paa en Gren. En Busk i en Hæk, ligemeget 
hvilken, en Hvidtjørn, et Granatæbletræ, en Slaaen- 
busk tjener den til Ophængningssted, i Reglen i Men- 
neskehøjde fra Jorden. Egen, Elmen, Fyrren byder 
den større Højde. I Grenevirvarret vælger den saa en 
Kvist paa Tykkelse med et Halmistraa, og paa denne 
snævre Grundvold opfører den sin Mørtelbygning. 
Naar den er færdig, er Reden en Jordkugle, der 
i den ene Side er gennemboret af Kvisten. Størrelsen 
er som en Åbrikos, hvis Arbejdet skyldes én Bi, og som 
en Knytnæve, hvis flere Insekter har samarbejdet paa 
den; men dette sidste er sjeldent. 

Disse tre Bier bruger de samme Byggeemner: kalk- 
leret Jord, blandet med en Smule Sand og hærdet ved 
Hjælp af Murerens eget Spyt. Fugtige Steder, som vilde 
lette Arbejdet og formindske Udgiften af Spyt til at røre 
Mørtelen med, foragtes af Chalicodomerne, der ikke 

vil benytte fugtig Jord til at bygge med, ligesom vore 
Bygmestre ikke vil benytte daarlig Gibs og for lang Tid 
siden læsket Kalk. Saadanne Byggeemner, der er mæt- 
tede med Fugtighed, vilde ikke være godt Bytte. Hvad 
de behøver, er et tørt Støv, der begærligt indsuger det 
opbragte Spyt og danner en Slags Cement, som, blandet 
med denne Væskes Æggehvidestofforbindelser, størk- 
ner hurtigt, noget, der kan sammenlignes med den 
størknende Masse, som vi faar ved at blande ulæsket 
Kalk med Æggehvide. 

En stærkt befærdet Vej, hvis Belægning med kalk- 
holdige Rullesten, som er bleven knust under Hjulene, 
er bleven til en jævn Flade ligesom em sammenhæn- 
gende Flisebelægning, er det Mørtel-Brud, som Rulle- 
stens-Chalicodomerne fortrinsvis udnytter. Hvad enten 
Murerbien nu slaar sig ned paa en Kvist i en Hæk, eller 
den udvælger sig et Hjemsted under en eller anden land- 
lig Bygnings Tagskæg, er det altid paa en nærliggende 
Sti, paa en Bivej eller en Landevej, at den indsamler det, 
den vil benytte til at bygge med uden at lade sig for- 
slyrre i sit Arbejde ved den stadige Færdsel af Folk og 
Fæ. Man kan se den flittige Bi i Arbejde, naar Vejen 
skinner af Hvidhed under en brændende Sols Straaler. 
Paa den varme Landevej, den Arbejdsplads, paa hvil- 
ken Mørtelen bliver tilberedt, lyder den dybe Summen 
fra de kommende og bortflyvende, som følger efter hin- 
anden og krydses uden Ophør. Det ser ud, som om Luf- 
ten er gennemsat af sammenhængende smaa Røgskyli- 
nier, saa lige og hurtig er Arbejdernes Flugt. De bort- 
ilende drager afsted med en lille Klump Mørtel paa Stør- 
relse med et Harehagl, de ankommende anbringer sig 
straks paa de haardeste og mest tørre Steder. Hele Lege- 
met skælver, de skraber med Spidsen af Kindbakkerne, 
de river og fejer med de forreste Fødder for at løsne 

Jordpartiklerne og Sandkornene, som rullede mellem 
Munddelene indsuger Spyttet og bliver til en samlet 
Masse. Arbejdsiveren er saa stor, at Arbejderen lader 
sig mase under de forbigaaendes Fødder hellere end at 
opgive sit Arbejde. 

Bien kan bygge helt fra nyt af paa et Sted, der ikke 
har været optaget tidligere, eller den kan benytte en 
gammel Redes Celler efter at have istandsat dem. Lad 
os først undersøge det første Tilfælde. — Efter at have 
udvalgt sig en Rullesten, ankommer Mur-Chalicodomen 
til den med en Klump Mørtel mellem sine Kindbakker og 
afsætter den paa Stenens Overflade som en cirkelrund 
Krans. Det første Par Fødder og fremfor alt Kindbak- 
kerne, disse Murerens første og vigtigste Arbejdsredska- 
ber, tager Byggeemnet under Behandling, som gemmer 
paa det lidt efter lidt opgylpede Spyts plastiske Fugtig- 
hed. For at fæstne Leret bliver skarpkantede Gruskorn 
paa Størrelse med en Linse indsat en efter en i den 
endnu bløde Masse, men kun i dets Yderparti. Dette bli- 
ver Bygningens Grundvold. Paa dette første Lag lægges 
der andre, indtil Cellen har den ønskede Højde paa to 
eller tre Centimeter. 

Vort Murværk dannes af ovenpaa hinanden an- 
bragte Smaasten, der sammenkittes indbyrdes af Kalk. 
Chalicodomens Værk kan taale Sammenligning med 
vort. For at spare paa Arbejde og Mørtel anvender 
den grovere Emner, store Gruskorn, der gør det 
ud for den virkelig tilhugne Sten. Den udsøger dem 
en efter en med stor Omhu og sørger for at vælge dem 
tilstrækkelig haarde og næsten altid med Flader, som 
støtter hinanden gensidig, naar de passes ordentlig sam- 
men, og som bidrager til det heles Soliditet. Mørtel- 
lag, der er anbragt med Sparsommelighed, holder dem 
sammen. Cellens Ydre bærer saaledes Præg af at være 

et Arbejde af en grov Bygningskunst, paa hvilken Ste- 
nene springer frem med deres naturlige Ujævnheder, 
men det indre, der maa have en finere Overflade for ikke 
at saare Larvens sarte Hud, er klædt med et Puds af fin 
Mørtel. Forøvrigt er dette indre Belæg lagt paa uden 
Kunst, man kunde fristes til at sige ved store Strøg 
med Murskeen; derfor maa Larven, naar den har op- 
brugt Honninggrøden, lave sig en Kokon og tapetsere 
sin Boligs grove Væg med Silke. Derimod glatter An- 
thophorerne og Halicterne, andre Bier, hvis Larver ikke 
spinder nogen Kokon, deres Jordcellers Indre paa det 
omhyggeligste og giver det en Politur som bearbejdet 
Elfenben. 

Bygningen, hvis Akse altid er paa det nærmeste 
lodret, og hvis Aabning findes foroven, for at Honnin- 
gen, der er temmelig flydende, ikke skal løbe ud, af- 
viger en Smule i Form alt efter den Grundvolds Be- 
skaffenhed, som bærer den. Sidder den paa en vand- 
ret Flade, saa hæver den sig som et lille, ovalt Taarn, 
er den fastgjort paa en lodret eiler skraanende Flade, 
ligner den Halvdelen af et paa langs gennemskaaret 
Fingerbøl. I dette Tilfælde fuldstændiggør selve dens 
Underlag, Rullestenen, dens Ydervæg. 

Naar Cellen er færdig, giver Bien sig straks til at 
forsyne den med Proviant. Blomsterne i Nabolaget, 
især dem af den tornblomstrede Visse (Genista scor- 
pius), som i Maj Maaned forgylder Vandløbenes sam- 
menskyllede Omgivelser, forsyner den med Sukkersaft 
og Blomsterstøv. Den kommer hjem med Kroen ud- 
spilet af Honning og med Bugen gulfarvet forneden af 
Blomsterstøv. Den dykker ind i Cellen med Hovedet 
forrest, og i Løbet af nogle Øjeblikke ser man den lige- 
som faa stærk Mavekrampe, hvilket er Tegn paa Op- 
gylpning af Honninggrøden. Naar Kroen er tom, gaar 
den ud af Cellen for i samme Øjeblik igen at trænge ind 

i den, men denne Gang baglæns. Nu børster Bien med 
sine to Bagfødder Undersiden af Bugen af og lader sin 
Byrde af Blomsterstøv falde. Saa gaar den ud igen og 
atter ind med Hovedet forrest. Den giver sig til at om- 
røre Massen med Kindbakkerne som Ske og laver det 
hele til en jævn Grød. Dette Blandingsarbejde gentager 
sig ikke efter enhver Rejse: det finder kun Sted fra Tid 
til anden, naar Emnerne har ophobet sig til en betydelig 
Masse. rr R 

Proviantforsyningen er færdig, naar Cellen er halvt 
fuld, og der staar da tilbage at lægge et Æg paa Grødens 
Overflade og at lukke Boligen. Alt dette sker uden 
Tøven. Lukket bestaar af et Laag af ren Mørtel, som 
Bien laver Kreds for Kreds fra Omkredsen ind imod 
Centrum. Højst to Dage har været nødvendige til hele 
Arbejdets Udførelse, paa Betingelse af, at daarligt Vejr, 
Regn eller blot overtrukket Himmel ikke har afbrudt 
det. Derefter bygges der, støttet til denne Celle, en 
ny, som provianteres paa samme Maade. En tredie, 
fjerde 0. s. v. følger efter, alle forsynede med Honning 
og et Æg og lukkede, inden der lægges Grund til den 
nye Celle; ethvert paabegyndt Arbejde fortsættes, til 
det er fuldstændigt færdigt. Bien tager ikke fat paa 
en ny Celle, før de fire Akter er endt for den forud- 
gaaendes Vedkommende: Opbygningen, Proviantforsy- 
ningen, Æglægningen og Lukningen. 

Da Mur-Chalicodomen altid arbejder alene paa den 
Sten, den har valgt, og endog viser sig meget skinsyg 
med Hensyn til sin Redeplads, naar Naboerne kommer 
og sætter sig paa den, er Antallet af Celler, der 
ligger optil hinanden, paa den samme Sten aldrig 
betydeligt, oftest fra seks til ti. Omtrent otte Larver 
er Biens hele Afkom. Eller skulde den skride til at 
anbringe et talrigere Afkom paa andre Rullesten? 

Overfladen af den samme Sten er stor nok til at afgive 
Grundlag for andre Celler, saafremt Æglægets Stør- 
relse krævede det, Bien kunde magelig bygge videre der, 
uden at give sig til at søge efter en anden Plads, uden 
at forlade den Rullesten, til hvilken Vanen og de lang 
Tid igennem fortsatte Besøg knytter den. Det synes 
mig derfor i høj Grad sandsynligt, at den lidet talrige 
Familie anbringes i sin Helhed paa den samme Rulle- 
sten, i det mindste naar Chalicodomen bygger helt fra 
nyt af 

De seks til ti Celler, som danner en Gruppe, er 
visselig en solid Bolig med deres grove Beklædning 
med Gruskorn, men Tykkelsen af deres Vægge og Laag, 
i det højeste to Millimeter, synes ikke tilstrækkelig til 
at værne om Larverne, naar der kommer daarligt Vejr. 
Fæstet til Stenen i fri Luft og uden noget Siags Skjul, 
skal Reden gennemgaa Sommerens Hede, som vilde 
gøre hver af Cellerne til en lummer Svedekasse, der- 
paa Efteraarets Regn, som langsomt vilde angribe Vær- 
ket, og endelig Vinterfrosten, der vilde faa det, som 
Regnen havde skaanet, til at smuldre hen. Hvor haard 
Cementen end er, vil den kunne modstaa alle disse 
Aarsager til Ødelæggelse? Og hvis den kunde yde til- 
strækkelig Modstand, vilde saa Larverne, der er skjult 
bag en alt for tynd Væg, ikke have at frygte en alt for 
stærk Hede om Sommeren, en alt for levende Kulde 
om Vinteren? 

Uden at have gjort alle disse Ræsonnementer hand- 
ler Bien dog ikke desto mindre klogt. Naar alle Cel- 
lerne er færdige, murer den Gruppen over med et tykt 
Lag, der, dannet af en Masse, som ikke angribes af 
Vand, og som leder Varmen slet, paa en Gang forsvarer 
imod Fugtighed, Hede og Kulde. Denne Masse bestaar af 
almindelig Mørtel, Jord blandet med Spyt, men nu 

uden Blanding med Smaasten. Bien anbringer, Klump 
efter Klump, Murskefuld efter Murskefuld, et Lag paa 
en Centimeters Tykkelse udenpaa Cellehoben, som for- 
" svinder fuldstændig, begravet midt inde i dette mine- 
ralske Dække. Naar dette er færdigt, har Reden Form 
som en Slags grov Kuppel paa Størrelse med en halv 
Appelsin. Man kunde fristes til at antage den for en Ler- 
kugle, som var bleven slynget imod en Sten, var 
bleven halvvejs knust imod denne og var tørret ind paa 
Stedet. Intet forraader udvendig set Indholdet, der er 
ikke noget, der ligner Celler, og intet, der vidner om 
et Arbejde. For et uøvet Øje er det en tilfældig Klat 
Ler og ikke andet. 

Udtørringen af dette fælles Dække foregaar rask 
ligesom Tørringen af vor hydrauliske Cement, og naar 
det er gennemtørret, er Redens Haardhed næsten at 
ligne ved en Stens. Der skal et solidt Knivsblad til 
for at skære Hul paa Bygningen. Lad os til Slut sige, 
at intet, naar Reden har sin endelige Form, minder 
om det oprindelige Arbejde, saaledes at man skulde 
tage de oprindelige Celler, de elegante Smaataarne med 
deres stenede Beklædning og den afsluttende Kuppel, 
der ser ud som en simpel Klump Ler, for et Arbejde 
af to forskellige Arter. Men lad os skrabe Cement- 
dækket af, og vi vil under det finde Cellerne og deres 
Lag af Smaasten fuldstændig kendelige. 

I Stedet for at bygge fra nyt af paa en Rullesten, 
som ikke har været benyttet tidligere, bruger Mur-Cha- 
licodomen gerne de gamle Rede1, der er kommen gen- 
nem Åaret uden at have lidt væsentlig Skade. Mørtel- 
kuppelen er paa lidt nær som den var i Begyndelsen, 
til den Grad solidt har Murværket været; den er kun 
gennemboret af et vist Antal runde Aabninger, der 
svarer til Kamrene, til de Celler, som Larverne af det 

tidligere Slægtled beboede. Saadanne Bosteder, som 
kun behøver at blive istandsat en Smule for at komme 
i god Stand, spårer store Udgifter af Tid og Møje. 
Derfor opsøger Murerbierne dem og bestemmer sig ikke 
til nye Opbygninger, før det begynder at mangle dem 
paa gamle Reder. 

Af en og samme Kuppel kommer der flere Beboere 
frem, røde Hanner og sorte Hunner, alle stammende 
fra den samme Bi. Hannerne, der fører et sorgløst Liv, 
lader haant om alt Arbejde og kun vender tilbage til 
Lerhytterne for et Øjeblik at gøre Kur til Hunnerne, 
bryder sig ikke om den forladte Rønne. Hvad de be- 
høver, er Nektaren i Blomsternes Krukker og ikke 
Mørtelen, der blandes mellem Kindbakkerne Der er såa 
de unge Hunner tilbage, de, paa hvem Familiens Frem- 
tid ene beror. Hvem blandt dem tilfalder den faste 
Ejendom, Arven af den gamle Rede? Som Søstre har 
de lige Ret til denne, saaledes vilde vor Lovgivning af- 
gøre Sagen, siden den har gjort det uhyre Fremskridt 
at frigøre sig for den Førstefødtes gamle Vildmands- 
ret. Men Chalicodomerne staar stadig paa Ejendoms- 
rettens oprindelige Grundlag: den første Ihændehavers 
Ret. 

Naar derfor Tiden til Æglægningen nærmer sig, 
bemægtiger Bien sig den første den bedste Rede, der 
passer den og er fri, og indretter sig der; og ve den, 
Søster eller Naboerske, der saa vil gøre den dens Besid- 
delse stridig! Rasende Forfølgelse og hede Angreb skal 
snart drive den nyankomne paa Flugt. Af de forskellige 
Celler, der aabner sig som lige saa mange Brønde paa 
Kuppelens Runding, er i Øjeblikket kun én fornøden, 
men Bien forstaar meget godt, at de øvrige senere vil 
komme til Nytte for de resterende Æg. Og den over- 
vaager dem alle med en aarvaagen Skinsyge for at jage 

enhver bort, som kommer og besøger dem. Jeg kan 
heller ikke huske at have set to Murerbier arbejde paa 
en Gang paa den samme Rullesten. 

Arbejdet er nu meget simpelt. Bien undersøger 
det Indre af den gamle Celle for at blive klar over, paa 
hvilke Punkter den kræver Istandsættelse. Den river de 
Laser af Kokonen af, som beklæder Væggen, slæber de 
Smuler af Jord bort, som stammer fra Hvælvingen, der 
er bleven gennembrudt af den tidligere Beboer, for at 
denne kunde komme ud, den afpudser med Mørtel de 
beskadigede Steder, gør Aabningen lidt i Stand, og her- 
til begrænser den sig. Herpaa følger Provianteringen, 
Æglægningen og Lukningen af Kammeret. Naar alle 
Cellerne den ene efter den anden er bleven saaledes 
belagte, bliver der foretaget nogle Reparationer paa den 
fælles Bedækning, Mørtelkuplen, hvis den har saadanne 
nødig, dermed er det hele færdigt. 

Skur-Chalicodomen foretrækker at være mange 
sammen fremfor et enligt Liv, og den slaar sig ned i 
Hundredvis, meget ofte endog mange Tusinder sammen 
paa Undersiden af Tagstenene paa et Skur eller paa 
Randen af et Tag. Der danner sig her ikke et virkeligt 
Samfund med fælles Interesser, der varetages af mange 
i Fællesskab, men en simpel Sammenstimlen, i hvilken 
enhver arbejder for sig og ikke beskæftiger sig med 
de andre, en Horde af Arbejdere, som kun minder 
om Sværmen i en Bikube ved Antallet og Arbejdsive- 
ren. Den Mørtel, der benyttes, er den samme som 
Mur-Chalicodomens, lige saa modstandsdygtig, lige saa 
uigennemtrængelig, men finere og uden Tilblanding 
af Smaasten. De gamle Reder bliver først udnyttede. 
Ethvert ubesat Kammer bliver istandsat, forsynet med 
Forraad og lukket. Men de gamle Celler strækker 
langt fra til til Befolkningen, der tiltager hurtigt i Tal 


MURERBIERNE 159 


fra det ene Aar til det andet. Derfor bliver der paa 
Redens Overflade, hvis Beboelser er skjult under det 
gamle Fællesbelæg af Mørtel, bygget andre Celler, saa 
mange, som Æglægningen kræver. De anbringes 
vandret eller omtrent vandret den ene ved Siden af 
den anden uden nogensomhelst Orden, hvad deres 
Fordeling angaar. Enhver Bygmester har frit Albu- 
rum. Han — eller rettere hun — bygger, hvor hun 
vil og som hun vil kun paa Betingelse af, at hun ikke 
generer sine Naboersker; gør hun det, bliver hun kaldt 
til Orden ved de interesseredes Demonstrationer.  Cel- 
lerne samler sig altsaa uden nogen Orden paa denne 
Arbejdsplads, hvor der ikke hersker nogen Samfunds- 
aand. Deres Form er som et Fingerbøl delt efter Læng- 
deaksen, og deres Ydermur bliver fuldstændiggjort snart 
af de tilstødende Celler, snart af den gamle Redes Over- 
flade. Udvendigt er de ujævne, og de viser Lag paa 
Lag af knudede Baand, der svarer til de forskellige 
Lag Mørtel, indvendigt er Væggen jævn uden at være 
glat, idet Larvens Kokon senere hen vil træde i Stedet 
for den Politur, som mangler. 

Efterhaanden som den bliver opført, bliver hver 
Celle øjeblikkelig forsynet med Forraad og muret til, 
saaledes som Mur-Chalicodomen viste os det. Et saa- 
dant Arbejde vedvarer gennem største Delen af Maj 
Maaned. Endelig er alle Æg lagt, og alle Bierne 
tager saa i Fællesskab fat paa at bygge et fælles Skjul 
over Kolonien uden Hensyn til, hvad der tilhører dem 
af denne. Det er et tykt Lag Mørtel, som fylder Mel- 
lemrummene og dækker over hele Samlingen af Cel- 
ler. Tilsidst tager hele Reden sig ud som en stor Plade 
af tørt Ler, der er meget uregelmæssigt hvælvet, tykkere 
i Midten, der er Anlægets oprindelige Kærne, tyn- 
dere ud imod Randen, hvor der endnu ikke findes 

gen fra om Morgenen. >»Tag dit Tøj paa, lille Ven,« 
siger jeg til min Søn, »lad dit Bur staa her og kom med 
mig, saa skal vi faa mærkelige Ting at se!« 

Vi gaar ud for at begive os til mit Værelse, der ind- 
tager Boligens højre Fløj. I Køkkenet møder vi Barne- 
pigen, der ogsaa er forbløffet over, hvad der var fore- 
gaaet. Hun jager med sit Forklæde efter de store Som- 
merfugle, som hun først antog for at være Flagermus. 

Det store, Paafugleøje synes /at have taget mit 
Hjem i Besiddelse næsten over det hele. Hvorledes mon 
det staar til deroppe hos Fangen, der er Skyld i hele 
denne Tilstrømning? Til alt Held er et af Værelsets 
Vinduer aabent, saa Vejen derind er fri. 

Vi gaar ind i Stuen med et Lys i Haanden. Hvad 
vi saa der, er uforglemmeligt. De store Natsværmere 
omflyver Klokken med en blød Flagren, de sætter sig 
paa den, flyver op igen, kommer tilbage, stiger op 
under Loftet og kommer ned igen. De kaster sig ind 
mod Lyset og slukker det med et Vingeslag, de sætter 
sig paa vore Skuldre, kryber om paa vore Klæder og 
strejfer vore Ansigter. Det er Aandemanerens Hule 
med dens Vrimmel af Flagermus. For at berolige sig 
griber Paul min Haand fastere, end han plejer. 

Hvormange er der? Omtrent en Snes. Tager vi 
hertil dem, der er i Køkkenet, i Barneværelset og i an- 
dre af Husets Stuer, saa nærmer Antallet af de til- 
flyvende sig til Fyrretyve. Det var en Aftenstund, 
som er værd at erindre, denne det store Paafugleøjes. 
Der er ikke mindre end 40 Elskere, som er kommen 
fra alle Kanter og er bleven underrettet om Hunnens 
Tilstedeværelse, jeg ved ikke paa hvilken Maade, ivrige 
efter at gøre Kur til den giftefærdige Skønhed, der er 
kommen til Verden i mit mystiske Værelse. 

Lad os nu for idag lade være med at forstyrre 


…unH 'oløofsnpwædjen 210Js pg 


DET STORE PAAFUGLEØJE 163 


Bejlersværmen yderligere. Lysets Flamme gør de be- 
søgende urolige, de kaster sig letsindigt ind i den og 
svider sig en Smule. Imorgen vil vi genoptage Studiet 
af dem med en vel overtænkt, spørgende Forsøgsrække. 

Lad os derfor nu rømme Pladsen, lad os tale om, 
hvad der gentager sig under alle vore Undersøgelser i 
de otte Dage, mine Iagttagelser strækker sig over. Det 
er hver Gang i Nattens Mørke, mellem Klokken otte 
og ti om Aftenen, at Sommerfuglene ankommer en for 
en. Det er uroligt Vejr, Himlen er stærkt overtrukken, 
og Mørket er saa tæt, at man ude i det frie, i Haven, 
langt borte fra Træernes Skjul, næppe er i Stand til 
at skimte en Haand, der holdes hen for Ansigtet. 

Til dette Mørke kommer saa for de ankommende 
Vanskelighederne ved at faa Adgang til Hunnen. Hu- 
set er skjult under de store Plataner, som en ydre Ve- 
stibule har det en Allé, en tæt Bræmme af Seriner og 
Rosenbuske, det er beskyttet imod Mistralen af Grup- 
per af Fyr og Cypresser. Massive Buskadser danner 
et Værn nogle Skridt fra Døren, det store Paafugleøje 
maa krydse sig frem mellem Virvaret af tætløvede 
Grene i fuldt Mørke for at naa Maalet for sin Pilgrims- 
fart. 

Under saadanne Omstændigheder vilde Uglen ikke 
vove at forlade sin Hule i Olietræet. men Sommerfuglen, 
der med sine optiske Facetapparater er bedre udrustet 
end den natlige Fugl med sine store Øjne, begiver sig 
uden Betænkning paa Vej og passerer Hindringerne uden 
at tage Skade. Den styrer sin bugtede Flugt saa godt, at 
den til Trods for de Hindringer, den maa overvinde, 
ankommer i en fuldstændig frisk Tilstand med sine store 
Vinger ubeskadigede og uden den fjærneste Skramme. 
Mørkets Skygger har Lys nok for den. 

Selv om man nu antager, at den er i Stand til at op- 

fatte visse Straaler, der er ukendte for almindelige 
Næthinder, saa kan dette ualmindelig skarpe Syn dog 
ikke være det, der giver Sommerfuglen Meddelelse paa 
Afstand og faar den til at komme. Afstanden og de 
Skærme, der er imellem den og Maalet, gør dette af- 
gjort umuligt. 

Iøvrigt gaar man jo lige løs paa en Ting, man ser, 
for saa vidt som Lysets Vejledning er tilstrækkelig be- 
stemt, med mindre der er skuffende Lysbrydninger til- 
stede, hvad der ikke kan være Tale om i dette Tilfælde. 
Men det store Paafugleøje begaar undertiden Fejltagel- 
ser, ikke med Hensyn til den almindelige Retning, den 
har at tage, men med Hensyn til det bestemte Sted, 
hvor det findes, som tiltrækker den. Jeg har sagt oven- 
for, at Barnekamret, «der ligger lige over for min Stue, 
som i dette Øjeblik er de besøgendes virkelige Maal, var 
fuldt af Sommerfugle, før man kom ind i det med et 
Lys. De var visselig fejl underrettede. I Køkkenet 
var der den samme Tilstrømning af tvivlraadige Som- 
merfugle, men her kan Lyset fra en Lampe, der er 
en umaadelig Tillokkelse for natlige Insekter, have 
bragt de tilstrømmende paa Afvej. 

Vi regner kun med de mørke Steder, og her var 
de vildfarende ikke sjældne. Jeg finder dem næsten 
overalt i Nærheden af det Sted, det gælder om at naa. 
Naar Fangen er i min Stue, kommer Sommerfuglene saa- 
ledes ikke altid ind gennem det aabne Vindue, der er 
den direkte og sikre Vej, tre eller fire Skridt fra den 
fangne under Klokken. Forskellige af dem søger at 
trænge ind nedefra, flakker om i Vestibulen, og finder 
i det højeste Vej til Trappen, en Vej uden Udgang, som 
foroven spærres af et lukket Vindue. 

Disse Kendsgerninger siger os, at Gæsterne ved 
Bryllupsfesten ikke gaar lige løs paa deres Maal, som de 

vilde gøre, hvis de blev vejledet af nogle af vor Fysik 
kendte eller ikke kendte lysende Straaler. Der maa 
være noget andet, som giver dem Meddelelse paa Af- 
stand og fører dem hen i Nærheden af det bestemte 
Sted, og derpaa lader den endelige Opdagelse afhænge 
af Eftersøgning og Tvivl. Vi ledes omtrent paa samme 
Maade af vor Hørelse og Lugtesans, disse lidet nøjagtige 
Vejledere, naar det gælder om nøjagtigt at bestemme 
Udgangsstedet for Lyd og Lugt. 

Hvilke er da de Apparater, som vejleder det store 
brunstige Paafugleøje, naar det flakker om om Natten? 
Man mistænker Følehornene, der hos Hannerne faktisk 
synes at undersøge Rummet med deres store Fjerblade. 
Er disse pragtfulde Fjerbuske simpelthen en Pryd, 
eller spiller de samtidig en Rolle med Hensyn til Op- 
fattelsen af de Uddunstninger, som vejleder den for- 
elskede? Et afgørende Forsøg synes let, lad os prøve det. 

Dagen efter Indvandringen finder jeg otte af Gaars- 
dagens Besøgere i mit Værelse. De sidder ubevægelige 
paa det andet, fast tillukkede Vindus Sprosser. De 
øvrige er, efter at deres Omflyven var endt henimod 
Kl. 10 om Aftenen, forsvundet ad samme Vej, de kom 
ind ad, det vil sige gennem det første Vindue, der 
staar aabent Dag og Nat igennem. Disse udholdende er 
alt, hvad jeg behøver til, hvad jeg har for. 

Med en fin Saks klipper jeg, uden iøvrigt at berøre 
Sommerfuglen, deres Følehorn af ved Grunden. De 
Amputerede foruroliges ikke af Operationen. Ingen af 
dem rører sig, ja de bevæger næppe Vingerne. Udmær- 
ket, Saaret synes ikke at være alvorligt. De, der er 
bleven af med deres Følehorn, viser sig ikke paavirket 
af Smerte og er derfor ikke mindre egnede for min 
Hensigt med dem. Dagen gaar hen under rolig Ubevæ- 
gelighed paa Vindussprosserne. 

Der stod tilbage at træffe nogle andre Forberedel- 
ser. Det galdt først og fremmest at skifte Lokale, og 
ikke at lade Hunnen blive for Øjnene af de Amputerede, 
naar de skulde til at tage fat paa deres natlige Flyven 
om, for at de kunde begynde med at opsøge hende igen. 
Jeg flytter derfor Klokken og Fangen, jeg stiller dem paa 
Jorden under en Vestibule paa den anden Side af Huset, 
omtrent en Halvhundrede Meter fra mit Værelse. 

Ved Nattens Frembrud ser jeg endnu en Gang til 
mine otte Opererede. De seks af dem er fløjet ud af 
det aabne Vindue, de to er endnu tilbage, men de er 
faldet ned paa Gulvet, og de har ikke Kræfter til at 
vende, sig om, naar jeg lægger dem paa Ryggen. De er 
udmattede og døende, men lad os ikke give mit kirur- 
giske Indgreb Skylden herfor. Ogsaa uden at min Saks 
spiller ind, gentager denne hurtigt indtrædende Døde- 
lighed sig ufravigeligt. 

De seks andre, der er bedre oplagte, er fløjet bort, 
vil de vende tilbage til den Madding, som tiltrak dem 
igaar? Vil de, berøvede deres Følehorn, være i Stand 
til at finde Klokken, der nu er anbragt andetsteds, 
temmelig langt fra sit oprindelige Sted? 

Apparatet staar i Mørket, næsten ude i fri Luft. 
Fra Tid til anden gaar jeg hen til det med en Lygte 
og et Næt, jeg fanger de Besøgenåe, undersøger dem, 
indfører dem i en Fortegnelse og lukker dem inde i et 
Værelse tæt ved, hvis Dør jeg lukker efter dem. Denne 
gradevise Bortførelse gør en nøjagtig Optæliing mulig, 
uden at jeg behøver at frygte for at tælle den samme 
Sommerfugl flere Gange. For øvrigt vil det midlertidige 
Fængsel, som er tomt og nøgent, ikke skade de Inde- 
lukkede, der vil finde et roligt Tilflugtssted og rigelig 
Plads. De samme Forsigtighedsregler vil! blive taget 
under mine følgende Forsøg. 

Efter Kl. 10/, kommer der ikke flere, og Forestil- 
lingen er forbi. Ialt har jeg samlet 25 Hanner, af hvilke 
kun én har mistet Følehornene. Af de seks, som jeg 
opererede igaar, og som var stærke nok til at forlade 
mit Værelse og sætte sig i Bevægelse igen, er altsaa kun 
en eneste vendt tilbage til Klokken. Et magert Resultat, 
paa hvilket jeg ikke vover at stole, naar det gælder om 
at bekræfte eller benægte Følehornenes Rolle som Vej- 
ledere. Lad os begynde forfra i en større Maalestok. 

Den næste Morgen besøger jeg Fangerne fra Dagen 
forud. Hvad jeg ser, er ikke opmuntrende. Mange sid- 
der næsten ubevægelige paa Gulvet, og naar jeg griber 
dem mellem mine Fingre, giver forskellige af dem knap 
nok Livstegn fra sig! Hvad kan man vente sig af disse 
lammede? Men lad os alligevel forsøge, maaske kom- 
mer de til Kræfter igen, naar Tiden til deres Elskovs- 
flugt er inde. 

De 24 nye faar deres Følehorn amputeret bort. Den 
gamle, hvis Følehorn er borte, regner jeg ikke med, 
døende cller næsten døende som den er. Endelig lader 
jeg Døren til Fængslet staa aaben Resten af Dagen. 
Lad hvem, der har Lyst, gaa ud, lad hvem der kan, gaa 
til Aftenens Fest. For at underkaste dem, der flyver ud, 
en Prøve med Hensyn til at opsøge den, skifter Klokken, 
som de uundgaaeligt vilde støde paa, hvis den blev 
staaende paa Dørtærskelen, Plads igen. Jeg sætter 
den ind i et Værelse i den modsatte Fløj i Stueetagen. 
Adgangen til dette Værelse er vel at mærke aaben. 

Af de 24 uden Følehorn, naar kun seksten ud, 8 er 
ude af Stand hertil, de vil i Løbet af kort Tid dø, hvor 
de ligger. Hvor mange af de 16, der er fløjet ud, viser 
sig om Aftenen ved Klokken? Ikke en eneste. Mine 
Fanger indskrænker sig denne Aften til syv, alle nyan- 
komne, alle med Følehorn. Dette Resultat synes at be- 

kræfte, at Fjærnelsen af Følehornene er en ret alvor- 
lig Historie. Lad os alligevel ikke drage nogen afgø- 
rende Slutning! der er en Tvivl af stor Rækkevidde til- 
bage. 

»Hvilken nydelig Tilstand jeg er i, tør jeg vove at 
vise mig for andre Hunde«, sagde Mouflard, den unge 
Hund, hvis Øren man havde skaaret af uden Medli- 
denhed. Skulde mine Sommerfugle nære samme Opfat- 
telse som Mester Mouflard? Skulde de, naar de en Gang 
er bleven berøvet deres smukke Fjerbusk, ikke vove at 
vise sig blandt deres Rivaler og gøre en Smule Kur? 
Er det Forvirring fra deres Side, eller skyldes det Man- 
gelen af en Vejleder? Skulde det ikke snarere skyldes 
Udmattelse efter en Ventetid, som er længere end en 
flygtig Lidenskabs Varighed? Forsøget vil sige os det. 

Den fjerde Aften tager jeg 14 Sommerfugle, alle 
nye, og indelukker dem efterhaanden i et Værelse, i 
hvilket de tilbringer Natten. Den næste Dag berøver 
jeg dem, idet jeg drager Nytte af deres Ubevægelighed 
Dagen igennem, lidt af Haarene midt paa Bryststykket. 
Denne lette Tonsur generer ikke Insektet, saa let som 
Silkehaarene gaar af, den berøver dem intet Organ, 
som de kan have Brug for senere, naar det Øjeblik kom- 
mer, da de skal genfinde Klokken. For de tonsureredes 
Vedkommende betyder det intet, for mit Vedkommende 
vil det være et sikkert Tegn paa, at der af de tilstrøm- 
mende er nogle, som gentager deres Besøg. 

Denne Gang er der ingen svage, som er ude af 
Stand til at sværme. Henimod Nattetid begiver alle de 
fjorten tonsurerede sig paa Vej. Det siger sig selv, at 
Klokken atter har skiftet Plads. Fangsten i Løbet af to 
Timer er tyve Sommerfugle, imellem hvilke der er to 
tonsurerede og ikke flere. Hvad de iforgaars amputerede 

angaar, viser ingen af dem sig. Deres Parrings-Periode 
er forbi, fuldstændig forbi. 

Af de fjorten, som blev mærket med et haarløst 
Sted, kom kun to igen. Hvorfor udeblev de tolv andre, 
skønt de var forsynet med deres formodede Vejledere, 
de fjerbuskede Følehorn. Og hvorfor kunde det paa den 
anden Side slaas fast, at saa mange næsten altid svig- 
tede efter en Nats Indespærring? Jeg kan kun finde et 
Svar herpaa: det store Paafugleøje slides hurtigt op af 
sin Parringslidenskab. 

Med Hensyn til Parringen, det eneste Maal for dens 
Liv, er Sommerfuglen i Besiddelse af en vidunderlig 
Evne. Den forstaar at finde sine Ønskers Maal til Trods 
for Afstand, Mørke og Hindringer. Nogle Timer for- 
delte paa io eller tre Aftener er indrømmet den til dens 
Eftersøgelser, dens Flyven om. Kan den ikke drage 
Nytte af dem, saa er det hele forbi, det saa nøjagtige 
Kompas kommer i Uorden, den saa lysende Fakkel 
slukkes. Hvad skulde det saa nytte at leve videre? 
Den trækker sig derfor med stoisk Ro tilbage til en eller 
anden Krog, hvor den sover sin sidste Søvn, der gør 
Ende paa alle Illusioner saavel som paa al Elendighed. 

Det store Paafugleøje bliver kun til Sommerfugl 
for at formere sig, at ernære sig kender den ikke noget 
til. Medens saa mange andre flyver glade og fornøjede 
om fra Blomst til Blomst og ruller deres spiralformede 
Snabel ud for at føre den ned i de sukrede Kroner, er 
den, uforlignelig Faster, som den er, og fuldstændig fri 
for at tage Hensyn til sin Mave, ude af Stand til at 
indtage nogen Forfriskning. Dens Munddele er aldeles 
skitsemæssige, tomme Skygger, og ikke virkelige Red- 
skaber, som er bestemt til Brug. Ikke en eneste Slurk 
naar ned i dens Mave, et herligt Fortrin, hvis det 
ikke førte til saa kort en Livsvarighed. Der kræves en 

Draabe Olie paa Lampen, hvis den ikke skal slukkes. 
Det store Paafugleøje giver Afkald herpaa, men det 
maa derfor ogsaa give Afkald paa et langt Liv. To eller 
tre Aftener, netop tilstrækkeligt til, at et Par kan mødes, 
er alt: den store Sommerfugl har levet sit Liv ud! 

Hvad betyder det altsaa, at de, hvem jeg har be- 
røvet Følehornene, ikke kom igen? Har de bekræftet, 
at Mangelen paa Antenner har gjort dem udygtige til at 
genfinde Klokken, i hvilken den fangne Hun venter 
dem? Paa ingen Maade. De, saavel som de tonsure- 
rede, påa hvilke der ikke er foretaget nogen skadelig 
Operation, fortæller os kun, at deres Tid er forbi: am- 
puterede eller urørte er de ude af Stand til at gøre 
Tjeneste paa Grund af deres Alder, og det, at de bliver 
borte, har ingen Betydning. Vi blev ikke klar over den 
Rolle, Følehornene spiller, fordi der ikke er Tid til at 
anstille de nødvendige Forsøg. Spørgsmaalet var tvivl- 
somt og vedbliver at være tvivlsomt. 

Min Fange i Klokken holder otte Dage ud. Den 
skaffer mig hver Aften, anbragt snart et Sted, snart et 
andet i min Bolig, alt som jeg ønsker det, en Sværm af 
Besøgere i forskelligt Antal. Jeg fanger dem efterhaan- 
den i mit Næt og forviser dem, saa snart de er taget til 
Fange, til et lukket Værelse, i hvilket de tilbringer 
Natten. Den næste Dag bliver de mærket ved Hjælp 
af en Tonsur paa Bryststykket. 

Den samlede Sum af dem, der gav Møde disse Næt- 
ter, hævede sig til 150, et forbløffende Antal, naar jeg 
tager i Betragtning, hvor megen Eftersøgen jeg har 
maattet sætte i Scene de to følgende Aar for at samle 
tilstrækkeligt Materiale til dette Studiums Fortsættelse. 

Uden at mangle i mit Naboskab var det store Paa- 
fugleøjes Kokoner ikke desto mindre meget sjældne, thi 
de gamle Mandeltræer, paa hvilke Larven opholder sig, 

er ikke overdrevent mange der. To Vintre besøgte jeg 
alle disse affældige Træer og undersøgte den nederste 
Del af deres Stammer under Virvaret af de haarde Græs- 
ser, som udgør deres Fodpose, og hvor mange Gange 
maatte jeg ikke gaa bort med tomme Hænder! Mine 150 
Sommerfugle kom altsaa langt borte fra, maaske fra et 
Par Kilometers Omkreds og mere. Hvorledes har de 
faaet noget at vide om, hvad der foregik i mit Værelse? 

Tre Midler til at give Meddelelse paa Afstand kan 
antages at indvirke paa Modtageligheden for Indtryk: 
Lyset, Lyden og Lugten. Kan der være Tale om Lyset? 
At Synet leder de ankommende, naar de en Gang er 
kommen ind gennem Vinduet, er højst sandsynligt, men 
forud for dette, ude i det ukendte udenfor? Man maa 
indrømme, at end ikke Lossens Øjne i Fabelen, som 
saa tværs igennem Vægge, vilde strække til her, man 
maatte ydermere give dem et Skarpsyn, som var i Stand 
til at rutte med Kilometres Afstand. Saadanne Menings- 
løsheder ligger udenfor al Diskussion, vi gaar videre. 

Lyden er i samme Grad ude af Spillet. Det tyk- 
vommede Dyr, der kan kalde paa saa lang Afstand, er 
tavst, selv for det fineste Øre. Det er strengt taget mu- 
ligt, at det er i Besiddelse af Evne til at give fine Lyd- 
svingninger fra sig, en lidenskabelig Skælven, der maa- 
ske kan opfattes med en yderst fintmærkende Mikrofon, 
men lad os huske paa, at de Besøgende skal underrettes 
paa betydelige Afstande, paa Tusinder af Metre. Under 
saadanne Betingelser tør vi ikke tænke paa nogen Hø- 
relse, det vilde være at tillægge Stilheden Magt til at 
sætte Omgivelserne i Oprør. 

Saa er der Lugten tilbage. Indenfor vore Sansers 
Omraade er det de duftende Udstrømninger, som bedre 
end noget andet kan forklare, at Sommerfuglene ind- 
finder sig, men først finder den Madding, som tiltrækker 


172 J. H. FABRE: SKIK OG BRUG HOS INSEKTERNE " 


dem, efter en vis Tumlen om. Gives der ikke i Virkelig- 
heden visse Uddunstninger, der svarer til, hvad vi 
kalder Duft, Uddunstninger af yderste Finhed, abso- 
lut umærkelige for os, men ikke desto mindre i Stand 
til at paavirke et Lugteapparat, der er bedre udrustet 
end vort? Vi maa foretage et yderst simpelt Forsøg. 
Det gælder om at maskere disse Uddunstninger, at kvæle 
dem under en mægtig og langvarig Lugt, der gør sig til 
Herre over Lugtenerverne. Det yderst kraftige vil 
dække over det meget svage. 

Jeg strør i Forvejen Naftalin om i det Værelse, i 
hvilket Hannerne skal være Gæster om Aftenen, og yder- 
mere anbringer jeg under Klokken, tæt op til Hunnen, 
en stor Kapsel fuld af det samme Stof. Da Tiden for 
Besøgene er inde, er det nok at stille sig paa Tærskelen 
til Værelset for tydeligt at opfatte Gasværkslugten. Min 
List lykkedes ikke. Sommerfuglene kommer som sæd- 
vanlig, de trænger ind i Værelset, gennemflyver dets 
tjærestinkende Luft og gaar løs paa Klokken med 
samme Retningssikkerhed som i et ikke-lugtende Rum. 

Min Tillid til Lugtesansen er rystet, og hvad mere 
er, det er mig umuligt at gaa videre Den niende Dag 
dør min Fange, der er slidt op af sin ufrugtbare Ven- 
ten, efter at have afsat sine ubefrugtede Æg paa Klok- 
kens Væv. Der er som Følge af Mangel paa et Objekt, 
ikke mere at gøre før næste Aar. 

Denne Gang skal jeg nok tage mine Forsigtigheds- 
regler, og jeg skal sørge for at forsyne mig for at kunne 
gentage efter Ønske de allerede gjorte Forsøg, og dem, 
som jeg paatænker. Til Arbejdet altsaa, og det uden 
Tøven! 

Om Sommeren indkøber jeg Larver for en Toøre 
Stykket. Handelen tiltaler nogle Rollinger i Nabolaget, 
mine sædvanlige Forsynere. Om Torsdagen, då de er 

fri for at skulle bøje de frygtelige Verber, løber 
de ud paa Markerne, hvor de fra Tid til anden finder 
den store Larve og bringer mig den klamrende sig til 
Enden af en Stok. De vover ikke at røre ved den, de 
sølle Smaafyre, de bliver forbløffede over min Dristig- 
hed, naar jeg griber den med Fingrene, hvad de selv 
vilde gøre med den dem vel bekendte Silkeorm. 

Ernæret med Grene af Mandeltræet, yder mit Me- 
nageri mig i Løbet af faa Dage pragtfulde Kokoner. I 
Løbet af Vinteren kompletierer min udholdende Søgen 
ved Foden af deres Næringstræ min Samling, og Ven- 
ner, som interesserer sig for mine Studier, kommer mig 
til Hjælp. Endelig har jeg som Følge af mine Ud- 
flugter, min Paapasselighed, mine kommercielle For- 
handlinger og mine Hudafskrabninger ude i Krattet en 
Samling Kokoner, af hvilke tolv, der er større og tun- 
gere end de andre, lover mig Hunner. 

Der venter mig en Skuffelse. Maj kommer, denne 
lunefulde Maaned, der gør alle mine Forberedelser til 
intet, de, der har voldt mig saa meget Besvær. Vinteren 
vender tilbage. Mistralen hyler, sønderriver Plataner- 
nes nyudsprungne Blade og bestrør Jorden med dem. 
Det er Decemberkulde igen. Man maa tænde Ild op 
igen om Aftenen og tage de tykke Klæder paa, som man 
var bekyndt at lægge. 

Mine Sommerfugle sættes paa en haard Prøve. De 
udklækkes sent og giver mig halvt stivnede Eksempla- 
rer. Omkring mine Klokker, i hvilke Hunnerne sidder 
og venter, kommer der idag en, i Morgen en anden 
Han, alt som de kommer frem, men der kommer 
faa eller ingen Hanner til udefra. Der er imidiertid 
nogle af dem i Naboskabet, thi Individerne med store 
Fjerduske, som kommer ud af mine indhøstede Koko- 
ner, bliver saa snart, de er udklækkede og erkendte at 

være Hanner, sat ud i Haven. Men enten de nu er nær 
ved eller langt borte, meget faa kommer, og de, der 
kommer, er lidet ivrige. De kommer et Øjeblik inden- 
for og forsvinder derpaa igen for ikke at vende tilbage. 
De Forelskede er afkølede. 

Maaske modvirker den lave Temperatur ogsaa de 
Uddustninger, som skal bringe dem Underretning, og 
som Varmen maaske kunde tænkes at fremme, Kulden 
at hæmme, som det gaar med Hensyn til Lugten. Ak, 
hvor er det Skade, at Forsøgene er Slave af en kort 
Sæsons Ankomst og Luner! 

Jeg begynder forfra en tredie Gang. Jeg opdrætter 
Larver, jeg løber om paa Markerne og søger efter Koko- 
ner, og da Maj kommer igen, er jeg godt forsynet. 
Aarstiden er smuk, den svarer til mine Ønsker. Jeg 
bliver atter Vidne til den Tilstrømning, der havde slaaet 
mig saaledes, da jeg begyndte, da den berømte Indvan- 
dring fandt Sted, som var Oprindelsen til mine Under- 
søgelser. 


Hver Aften kommer de Besøgende i Partier paa et 


Dusin eller en Snes og flere. Hunnen, en kraftig, tyk- 
buget Matrone, klamrer sig til Klokkens Traadfletning 
uden at gøre den mindste Bevægelse, ja uden saa meget 
som en Skælven af Vingerne. Man skulde tro, at hun 
var ligegyldig overfor, hvad der gaar for sig. Der er 
ikke Spor af Lugt ved hende, saa vidt de mest modtage- 
lige af min Husstands Næsebor kan skønne, ingen Lyd, 
saa vidt den fineste Høresans blandt min Husstand, der 
er bleven kaldt til for at afgive sit Skøn, kan opfatte. 
Den venter ubevægelig og andægtig. 

De andre slaar sig to, tre og flere ad Gangen ned 
paa Klokkens Hvælv, løber livlig om paa den i enhver 
Retning og pisker løs paa den med deres Vingespidser i 
stadig Ophidselse. Der er ingen Strid mellem Rivalerne. 

Enhver gør sit bedste for at trænge ind i Indelukket 
uden Spor af Tegn paa Jalousi overfor de andre geskæf- 
tige. Trætte af deres forgæves Forsøg flyver de op og 
blander sig i den omhvirvlende Skares Dans. Nogle, der 
har opgivet Haabet, flyver ud af det aabne Vindue, ny- 
ankommende træder i deres Sted, og paa Klokkens Run- 
ding begynder Forsøgene paa at faa Adgang uden Op- 
hør, snart opgivne, snart atter optagne, lige til henimod 
Kl. 10. 

Klokken bliver flyttet hver Aften. Jeg anbringer 
den saa mod Nord, saa mod Syd, i Stueetagen og paa 
første Sal, i Husets højre Fløj eller halvtredsindstyve 
Meter derfra i den venstre Fløj, under aaben Himmel 
eller i et tilbagetrukket Værelses hemmelighedsfulde 
Indre. Ingen af disse vidtgaaende Omflytninger, der 
udspekuleres for om muligt at bringe de søgende paa 
Vildspor, forstyrrer i mindste Maade Sommerfuglene. 
Jeg spilder min Tid og mine Krakilerier for at narre 
dem. 

Stedserindringen spiller ingen- Rolle her. Igaar f. 
Eks. var Hunnen anbragt i et vist af Husets Værelser. 
De hjælmbusksmykkede Hanner kom og flagrede om 
der et Par Timer, ja nogle af dem tilbragte endog Natten 
i Værelset. Idag ved Solnedgang, da jeg flyttede Klok- 
ken, er de alle ude i fri Luft. Skønt de kun har saa kort 
en Levetid, er de friskeste af dem dog i Stand til at be- 
gynde deres natlige Udflugter for anden eller tredie 
Gang. Hvor vil de fluks søge hen, disse Veteraner af 
et Døgns Alder? 

De ved Besked med det nøjagtige Sted fra Gaars- 
dagens Stævnemøde, man skulde tro, at de vil søge 
tilbage dertil vejledede af Erindringen, og at de, naar 
de ikke finder noget der, vil fortsætte deres Eftersøgel- 
ser et andet Sted. Men nej, mod min Forventning finder 

dette aldeles ikke Sted. Ingen vender tilbage til det 
Sted, der var saa stærkt besøgt igaar Aftes, ingen af- 
lægger endog blot en kort Visit der. Stedet erkendes 
at være forladt af Hunnen, uden at de behøver at un- 
dersøge det først, saaledes som man skulde synes, at 
Erindringen maatte kræve det af dem. En sikrere 
Fører end Hukommelsen kalder dem andet Steds hen. 

Indtil nu har jeg ladet Hunnen være utildækket 
under et Metaltraadsnæts Masker. De Besøgende, der 
er klartsynede i den mørke Nat, kunde se hende i den 
usikre Lysning, som for os er Mørke. Hvad vil der ske, 
naar jeg indelukker hende i et uigennemsigtigt Hyl- 
ster? Skal dette Hylster alt efter sin Natur lade de Ud- 
dunstninger, som forraader hende, passere frit eller 
standse dem? 

Fysiken driver jo nu traadløs Telegrafi ved Hjælp 
af Hertz's Straaler. Skulde det store Natpaafugleøje 
være forud for os paa dette Omraade? Skulde den 
nysudklækkede, giftefærdige Hun udsende elektriske 
eller magnetiske Bølger, kendte eller ukendte, som den 
ene Skærm standser og den anden lader passere, for 
at sætte Omgivelserne i Svingninger og underrette Bej- 
lerne paa flere Kilometers Afstand, med et Ord, skulde 
hun paa sin Maade gøre Brug af en Slags traadløs 
Elektricitet? Heri ser jeg intet umuligt, Insekterne er 
vant til at gøre lige saa vidunderlige Opfindelser. 

Jeg lukker altsaa Hunnen inde i Indretninger af 
forskellig Natur. De er snart af Jærnblik, snart af 
Træ, snart af Karton. De er alle lufttæt tillukkede 
og endog tilkittede med en tyk Mastix. Jeg bruger ogsaa 
en Glasklokke, der hviler paa en isolerende Glasplade. 

Godt, der kommer ikke en eneste Han, naar Hun- 
nen er saa strengt indespærret, hvor gunstig Aftener- 
nes Stilhed og Lunhed end er. Ligegyldig hvad Natur 

det er af, om det er af Metal eller Glas, af Træ eller 
Karton, det tæt tillukkede Hylster stiller en uoverskri- 
delig Hindring i Vejen for de Uddunstninger, som 
skal lokke Hannerne til. 

Et Vatlag paa to Fingres Tykkelse giver det samme 
Resultat. Jeg sætter Hunnen ind i et stort Apotheker- 
glas, for hvis Aabning jeg som Lukke binder en Plade 
Vat. Det er nok til at lade Naboskabet i Uvidenhed 
om mit Laboratoriums Hemmelighed. Der kommer 
ingen Hanner. 

Lad os derimod betjene os af slet lukkede Indret- 
ninger, der gaber, og lad os skjule dem i en Skuffe 
eller et Skab, og Sommerfuglene vil, til Trods for denne 
forøgede Hemmelighedsfuldhed, komme i lige saa stort 
Antal, som naar de strømmer til den traadvævede 
Klokke, der staar aabent fremme paa et Bord. Jeg 
husker levende en Aften, da den indelukkede Hun ven- 
tede i en Hatæske paa Bunden af et lukket Væg- 
skab. De ankommende Hanner fløj hen til Døren og 
slog Vingerne imod den med en klaprende Lyd, idet 
de forsøgte paa at komme ind. Disse flygtige Pil- 
grimme, der var kommen, det er umuligt at sige hvor- 
fra, tværs over Markerne, vidste godt, hvad der var 
dernede bag Brædderne. 

Det er saaledes klart, at ethvert Meddelelsesmid- 
del, der har Lighed med traadløs Telegrafi, er ude- 
lukket, thi den første den bedste Skærm, enten den 
er en god eller daarlig Leder, standser fuldstændigt 
Hunnens Signaler. En Betingelse for at lade Vejen fri 
og sende dem ud i det fjærne er ufravigelig, nemlig en 
ufuldstændig Tillukning af det Hylster, i hvilket Fan- 
gen er indespærret, en Forbindelse mellem Luften uden- 
for og Luften indenfor. Dette fører os til at antage, 


at: det sandsynligvis drejer sig om en Duft, hvilket dog 
Skik og Brug hos Insekterne. 12 

modsiges af det Forsøg, i hvilket jeg brugte Naftalin 
for at skjule Hunnens mulige Lugt. 

Mit Forraad af Kokoner udtømmes, og Proble- 
met vedbliver at være dunkelt. Skal jeg begynde for- 
fra et fjerde Aar? Jeg afstaar derfra af følgende Grunde: 
en Sommerfugl med natlig Parring er vanskelig at iagt- 
tage, naar jeg vil trænge ind i dens intime Handlin- 
ger. Bejleren har ganske vist ikke Brug for noget Lys 
for at naa sit Maal, men mit svage, menneskelige Syn 
kan ikke gennemtrænge Nattens Mørke. Jeg maa i 
det mindste have et Lys, men dette bliver ofte slukket af 
den omtumlende Sværm. En Lygte undgaar ganske 
vist disse Formørkelser, men dens uklare Lys, der er 
afbrudt af store Skyggepartier, svarer ikke til, hvad 
jeg maa fordre som en Iagttager, der vil se og se 
klart. 

Og det er ikke alt. En Lampes Lys drager Som- 
merfuglene bort fra deres Maal, det forstyrrer dem og 
gør, hvis det bliver ved med at lyse, det lykkelige Ud- 
fald af Aftenens Forsøg tvivlsomt. Saa snart de er kom- 
men ind i Værelset, søger de Besøgende lidenskabeligt til 
Flammen og svider deres dunede Dragt, og de er der- 
efter, paavirkede som de er, af deres Forbrændinger, 
mistænkelige som Vidner. Hvis de ikke svides, idet de 
bliver holdt paa Afstand af en Glaskuppel, tager de 
Plads saa nær ved Flammen som mulig og rører sig 
ikke af Stedet, som var de hypnotiserede. 

Hunnen stod en Aften i Spisestuen paa et Bord 
lige over for det aabne Vindue. En Petroleumslampe, 
der var forsynet med en stor, hvidtemailleret Reflektor, 
brændte ophængt i Loftet. De ankommende Hanner 
satte sig paa Klokkens Hvælv, stærkt optagne af Fan- 
gen, medens andre, efter at have hilst nogle Gange paa 
hende i Forbifarten, begav sig hen til Lampen, omfløj 


Det store Natpaafugleøje, Hanner, der er bleven lokket bort fra 
å 


deres Maal ved en Lampes Lys 

den en kort Tid og anbragte sig derpaa, besnærede af 
den lysende Glans, der udstraalede fra den matte Kuppel, 
ubevægelige under Reflektoren. Børnenes Hænder hæ- 
vede sig allerede for at gribe dem. »Lad være,« sagde 
jeg, »lad være. Vær gæstfri og forstyr ikke disse Pil- 
grimme, der har samlet sig om Lysets Ark!« 

Hele Aftenen igennem flyttede ikke en af dem sig, 
og Dagen efter var de der endnu. Lysrusen havde 
faaet dem til at glemme Elskovsrusen. 

Med Dyr, der er saa lidenskabeligt tiltrukne af en 
Flammes Glans, er nøjagtige og langvarige Forsøg uud- 
førlige, naar Iagttageren behøver Lys. Jeg opgiver det 
store Paafugleøje og dets natlige Parring. Jeg maa 
se at faa fat i en Sommerfugl, der har andre Livsva- 
ner, men er lige saa dreven som den med Hensyn til 
Bryllups-Stævnemøder og holder dem om Dagen. 

Lad os, før vi fortsætter med vore Forsøg med et 
Dyr, der opfylder disse Betingelser, et Øjeblik op- 
give den tidsmæssige Orden og sige nogle Ord om en 
Sommerfugl, som indfandt sig, efter at jeg havde sluttet 
mine Forsøg. Det drejer sig om det lille Natpaafugle- 
øje (Attacus pavonia minor el. Saturnia pavonia). 

Man havde bragt mig, hvorfra ved jeg ikke, en 
pragtfuld Kokon, som var indesluttet i en vid, løst sid- 
dende Kappe af sort Silke. Fra dette Overtræk med 
dets store, uregelmæssige Folder frigjorde jeg let 
en Kapsel, der i Form lignede det store Paafugleøjes, 
men var adskillig mindre Dens forreste Ende, der 
var dannet som en Ruse ved Hjælp af frie, sammen- 
løbende Børster, der forsvarede Indgangen til Boet, idet 
de dog tillod Udgang fra det uden Brud paa Hylsteret, 
varslede mig, at jeg havde en Slægtning af den store 
Nat-Sommerfugl for mig; Silkevævet bar Spinderens 
Mærke. 

12x 

Og Kokonen med Rusen gav mig virkelig i Slut- 
ningen af Marts, paa Palmesøndag, en Hun af det lille 
Paafugleøje, der straks blev indelukket i en Metalvævs- 
klokke i min Stue. Jeg aabnede Værelsets Vindu for 
at lade Rygtet om det skete brede sig ud over Egnen, 
det burde sig, at de Besøgende, om der kom saadanne, 
skulde finde Adgangen fri. Fangen klamrede sig til 
Traadfletningen og rørte sig ikke en Uge igennem. 

Hun er pragtfuld, min fangne Hun, med sin brune 
Fløjelsdragt, der er stribet af Bølgelinier. Omkring 
Nakken har hun en hvid Pelskrave, i Spidsen af sine 
Forvinger en karminrød Plet, og hun har endvidere fire 
store Øjepletter, i hvilke der i koncentriske Halvmaaner 
grupperer sig Sort, Hvidt, Rødt og Okkergult. Det er 
omtrent, med mindre dunkle Farver, den samme Pry- 
delse som hos det store Paafugleøje. Jeg har truffet 
denne Sommerfugl, der er saa iøjnefaldende ved sin 
Størrelse og sin Dragt, tre eller fire Gange i mit Liv, 
og dens Kokon kendte jeg. Men Hannen har jeg aldrig 
set. Jeg ved kun af Bøger, at den er halvt saa stor som 
Hunnen og af mere livlig og mere blomstrende Tone 
med Orangegult paa Undervingerne. 

Vil han komme, denne elegante ukendte, denne fjer- 
busksmykkede, som jeg endnu ikke har set, saa sjæl- 
den som han synes at være i min Egn? Vil han i de 
fjærne Hække faa Besked om den giftefærdige Hun, 
som venter ham paa Bordet i mit Værelse Jeg vover at 
gøre Regning paa det, og jeg havde Ret dertil. Han kom- 
mer endog tidligere, end jeg tænkte. 

Lille Paul, der er bleven forsinket ved den stadige 
Tænken paa de sandsynligvis kommende Begivenheder, 
kommer, da Middagsklokken lyder, pludselig løbende 
med blussende Kinder. Mellem hans Fingre slaar en 
smuk Sommerfugl, som han har grebet lige i Øjeblikket, 

medens den flagrede udenfor mit Vindue, med Vingerne. 
Han viser mig den og ser spørgende paa mig. 

»Hallio«, siger jeg, »det er netop den Pilegrim, vi 
ventede. Fold Servietten sammen igen og lad os gaa 
og se, hvad der gaar for sig. Vi kan spise senere.« 

Vi glemmer Middagsmaden over de Undere, som 
foregaar. De fjerbusksmykkede Hanner kommer strøm- 
mende til med forbavsende Punktlighed paa Fangens 
magiske Kalden. De kommer en for en i bugtende Flugt. 
Alle kommer de Nord fra, en Enkelthed, der har sin 
Betydning. En Uge er gaaet med et haardt Tilbagefald 
af Vinteren.  Nordøstenvinden blæser stormende og 
bringer Død til Mandeltræets dristige Blomster. Det 
var en af disse voldsomme Storme, som plejer at 
indlede Foraaret. Idag er Temperaturen pludselig ble- 
ven mildere, men Nordenvinden blæser stadig. 

I denne første Seance flyver alle de Sommerfugle, 
der samles om den fangne Hun, ind i Indelukket Nord 
fra, de følger Luftstrømningen, ikke én arbejder sig 
op imod den. Hvis de til Rettesnor havde en Lugte- 
sans som vor, hvis de blev ledet af duftende Atomer, 
der var udspredt i Luften, skulde deres Ankomst finde 
Sted fra den modsatte Side. Kom de Syd fra, kunde 
man tænke sig dem varslede ved de Uddunstninger, 
som Vinden førte med sig, men hvorledes skal man, 
nu da de kommer Nord fra i denne Tid, da Mistra- 
len er Atmosfærens suveræne Hersker, kunne tænke 
sig, at de paa stor Afstand har opfattet, hvad vi kalder 
en Lugt? Denne de duftbringende Smaadeles Gaaen 
imod Luftstrømmen synes mig uantagelig. 

De Besøgende gaar og kommer et Par Timer igen- 
nem i et straalende Solskin foran Værelsets Facade. 
Størstedelen af dem søger længe, undersøger Muren og 
flyver lige hen langs Jordens Overflade. Naar man ser 

paa deres usikre Famlen, skulde man antage dem for 
forlegne for at opdage det bestemte Sted, hvor 
den Madding, som tiltrækker dem, findes. Strømmede 
til meget langt borte fra uden at tage fejl af Vejen, 
synes de at være ufuldstændig orienterede, naar de en 
Gang er paa Aastedet. Ikke desto mindre finder de 
før eller senere ind i Værelset og hilser paa Fangen 
uden at fæste sig stærkt ved hende. Paa to Timer er 
det hele forbi; der er ialt kommen 10 Sommerfugle. 

Sommerfuglene vedbliver at komme en hel Uge 
igennem, men i aftagende Antal, hver Gang henimod 
Middag og i den lyseste Tid af Dagen. Deres sam- 
lede Antal nærmer sig til Fyrretyve. Jeg anser det for 
unødvendigt at gentage Forsøgene, som ikke vilde 
føje noget til, hvad jeg allerede ved, og jeg indskrænker 
mig derfor til at fastslaa to Kendsgerninger. For det 
første er det lille Natpaafugleøje trods Navnet et Dag- 
dyr, det vil sige, dets Parring foregaar i, Middagstidens 
blændende Lys. Det kræver fuldt straalende Solskin. 
Det store Paafugleøje derimod, hvem det ligner saa 
meget som fuldt udviklet Insekt og i Livsvirksomhed 
som Larve, kræver de første Nattimers dybe Mørke. 
Lad hvem der kan, forklare denne underlige Modsæt- 
ning i Skikke. 

For det andet forhindrer en stærk Luftstrømning, 
der fører de Smaadele, som skulde bringe Melding til 
Lugtesansen, i modsat Retning, ikke Sommerfuglene fra 
at ankomme fra en Retning, der er modsat den duft- 
førende Strøm —, saaledes som vor Fysik opfatter For- 
holdet. 

Det er, for at fortsætte, hvad jeg sagde ovenfor, en 
Sommerfugl med Parring ved Dagens Lys, jeg behøver, 
ikke det lille Paafugleøje, der har indfundet sig for 

sent, da jeg ikke mere havde noget at spørge det om, 
men en anden, lige meget hvilken, forudsat at den er 
flink til at vise os sine Bryllupsskikke. Vil jeg finde 
denne Sommerfugl? 


XIV 
DEN BAANDSTRIBEDE MUNK. 


Ja, jeg vil finde den, jeg har endogsaa allerede fun- 
det den! En Knægt paa syv Aar, der er kendt i Huset 
som dets Forsyner med Roer og Tomater, en lille Fyr 
med et opvakt Udtryk i Ansigtet, ikke vasket hver Dag, 
med lasede Bukser, der holdes oppe af et Stykke Sejl- 
garn, kommer en Morgen med sin Kurv fuld af Køkken- 
urter. Efter at have modtaget, optalt en for en i håns 
hule Haand, de Øre, som hans Moder venter som Beta- 
ling for Havesagerne, trækker han op af sin Lomme en 
Genstand, som han har fundet Dagen i Forvejen ved 
Kanten af en Hæk, hvor han samlede Græs til Kani- 
nerne. 

»Og dette herre«, siger han, idet han rækker mig 
Genstanden, »vil De have dette herre?« — »Ja, ganske 
vist vil jeg have det. Forsøg at finde flere, saa mange 
du kan, og jeg lover dig, at du paa Søndag skal komme 
til at køre flot i Karusel. Og se her, min lille Ven, her 
har du straks ti Øre til dig selv. Og hold dem nu for sig 
selv, for at du ikke skal komme til at snyde dig selv, 
naar du skal aflægge Regnskab, bland dem ikke med 
dem, du har faaet for Roerne.« Straalende af Tilfredshed 

over en saadan Rigdom lover min lille, daarligt friserede 
Ven at søge flittigt, idet han allerede ser en hel Formue 
for sig. 

Da han er gaaet, undersøger jeg Tingesten. Det 
er nok Umagen værd. Det er en smuk Kokon af af- 
stumpet Form, der minder en Del om Produkterne fra 
vore Silkeorms-Opdrætningsanstalter, den er af fast 
Beskaffenhed og af rødbrun Farve. Korte Beskrivelser, 
som jeg sanker af Bøgerne, gør mig næsten sikker paa, 
at den stammer fra Egespinderen. Hvis saa er, hvilket 
Fund! Jeg vilde saa kunne fortsætte mit Studium og 
maaske fuldstændiggøre, hvad det store Paafugleøje 
havde ladet mig skimte. 

Egespinderen er i Virkeligheden en klassisk Som- 
merfugl, der er ikke det Værk om Entomologi, uden 
at det jo taler om dens Parringsskikke. En Hun, siger 
man, udklækkes i Fangenskab, inde i et Værelse og 
endog inde i et Skabs hemmelighedsfulde Indre. Den 
er langt borte fra Landet, midt inde i en stor Bys Vrim- 
mel. Begivenheden bliver ikke desto mindre meddelt 
de Interesserede ude i Skovene og paa Græsmarkerne. 
Ledede af en ubegribelig Rettesnor ankommer Han- 
nerne, der strømmer til fra langt borte liggende Egne; 
de gaar lige til Hunnens Gemme, undersøger det og 
bliver ved at komme og komme igen. 

Disse Vidundere var mig bekendte af Læsning, 
men at se dem med mine egne Øjne og samtidig gøre 
nogle faa Forsøg, det er en hel anden Sag. Hvad gem- 
mer min Tiøres Erhvervelse, vil den berømte Bombyx 
komme frem af den? 

Men lad os kalde den ved sit andet Navn, den 
baandstribede Minoritermunk. Denne originale Benæv- 
nelse: Minoritermunken, har sin Grund i Hannens 
Dragt; dens Munkekuppe af mat Rødt. Men Vadme- 

ien er hos den det yndigste Fløjl med et blegt Tvær- 
baand og en lille hvid Øjeplet paa Forvingerne. 

Den baandstribede Munk er ingen almindelig Som- 
merfugl her, det er ikke sandsynligt, at man vil fange 
den, naar man paa den heldige Aarstid gaar ud med 
sit Sommerfuglenæt. I Omegnen af Landsbyen og sær- 
lig i min ensomme Indhegning har jeg aldrig truffet 
den, skønt jeg har opholdt mig her en Snes Aar. Det 
er jo rigtignok sandt, at jeg ikke er nogen ivrig Jæger, 
Samlingernes døde Insekter interessererer mig meget 
lidt, jeg vil have dem levende og i Stand til at ud- 
folde alle deres Anlæg. Men til Gengæld for min Mangel 
paa Samlerflid, har jeg et opmærksomt Blik for alt, 
hvad der opliver Markerne, og en Sommerfugl saa be- 
mærkelsesværdig ved sin Størrelse og Dragt var sikkert 
ikke undgaaet min Opmærksomhed, hvis jeg havde 
mødt den. 

Den lille Samler, hvem jeg havde lokket saa godt 
med Løftet om Karuselture, gjorde aldrig et andet 
Fund. Tre Aar igennem har jeg lagt Beslag paa mine 
Venner og Naboer, især paa de unge iblandt dem, klart- 
seende Kratsøgere som de er; jeg har selv rodet og 
skrabet meget under Dyngerne af døde Blade, jeg har 
undersøgt Stenbunkerne og har besøgt de hule Træ- 
stammer. Altsammen unyttig Ulejlighed, det var umu- 
ligt at finde Kokonen. Det er nok at sige, at den baand- 
stribede Munk er meget sjælden omkring mit Hjem, og 
naar Øjeblikket er kommen, vil man faa Vigtigheden 
af denne Enkelthed at se. 

Som jeg havde en Mistanke om, tilhørte min ene- 
staaende Kokon godt nok den berømte Sommerfugl. 
Den 20de August kommer der en diger og mavefør Hun 
ud af den, klædt som Hannen, men i en klarere Dragt, 
der spillede i Nankingult. Jeg anbragte den under en 

Metaltraadsklokke midt i mit Værelse paa det store 
Laboratoriebord, der var bedækket af Bøger, Glaskar, 
Lerfade, Æsker, Reagensglas og andre Apparater. Man 
vil kende Stedet, det er det samme som for det store 
Paafugleøjes Vedkommende: To Vinduer, som vender 
ud imod Haven, giver Værelset Lys. Det ene er lukket, 
det andet holdes aabent Dag og Nat. Midt imeilem 
disse Vinduer, i en Afstand fra dem af 4—5 Metre, er 
Sommerfuglen anbragt i Halvskygge. 

Resten af Dagen og den næste Dag gaar uden at 
bringe noget, som er Omtale værd. Ophængt i sine 
forreste Kløer paa Lyssiden af Traadfletningen for- 
holder Fangen sig ubevægelig og ligegyldig. Der er 
ingen Skælven af Vingerne, ingen Dirren af Følehor- 
nene; ganske saaledes forholdt det store Paafugleøjes 
Hun sig. 

Spinderhunnen sidder og modnes og vinder Fast- 
hed for sit fine Kød. Paa en Maade, om hvilken vor 
Videnskab ikke har den fjerneste Anelse, tilbereder den 
en uimodstaaelig Lokkemad, som skal drage Besøgende 
til hende fra Verdens fire Hjørner. Hvad foregaar der 
i dette tykbugede Legeme, hvilke Omdannelser gaar 
der for sig i det, for at hun siden hen kan revolutionere 
Omgivelserne? Hvis vi kendte dem, vilde det, at vi 
vidste Besked med Sommerfuglens hemmelige Midler, 
lægge en Favn til vor Vækst! 

Den tredie Dag er Bruden parat. Festen begynder 
i al sin Fylde. Jeg var ude i Haven og mistvivlede al- 
lerede om Udfaldet, saaledes som Sagerne trak i Lang- 
drag, da jeg henimod Kl. 3 om Eftermiddagen i stærk 
Varme og straalende Sol saa en Flok Sommerfugle 
sværme, indrammet af det aabne Vindu. 

Det er Elskerne, der kommer for at besøge den 
Skønne. Nogle flyver ud af, andre ind i Værelset, atter 

andre sætter sig paa Muren og hviler sig der, som var 
de udmattede af en lang Rejse. Jeg ser dem komme 
langt borte over Murene, over Cypres-Indfatningen. De 
strømmer til fra alle Sider, men sjældnere og sjældnere. 
Jeg er gaaet glip af Begyndelsen paa Sammenkomsten, 
og nu er de Indbudtes Skare omtrent komplet. 

Lad os gaa derop. Denne Gang ser jeg atter, i 
. fuldt Dagslys og uden at gaa glip af den mindste En- 
keithed, det forbavsende Syn, som det natlige store 
Paafugleøje indviede mig i. En Sky af Hanner flyver 
om i Værelset, en Sky, som jeg med et Blik anslaar til 
en tredsindstyve Stykker, saa vidt det er muligt at blive 
klar over noget i denne bevægede Forvirring. Efter at 
have omfløjet Klokken nogle Gange flyver nogle af dem 
hen til det aabne Vindu, men de vender straks tilbage 
og begynder forfra paa deres Evolutioner. De, der er 
bleven dybest paavirket, sætter sig paa Klokken, pir- 
rer ved hinanden med Benene, skubber til hinanden og 
søger at faa Plads paa de gode Steder. Paa den anden 
Side af Barrieren venter den fangne Hun uforstyrrelig 
med sin store Bagkrop hængende ind imod Fletværket. 
Der er ikke et Tegn paa Bevægelse at spore hos hende 
foran den urolige Sværm. 

De holder gennem mere end tre Timer i Træk deres 
vilde Dans i Gang, idet de flyver ud og ind, sætter sig 
paa Klokken eller flagrer om i Stuen. Men Solen synker 
og Temperaturen bliver lidt køligere. (Ogsaa Sommer- 
fuglenes Iver afkøles. Mange flyver ud og kommer ikke 
igen, andre vælger sig Pladser for at vente paa Morgen- 
dagens Møde, idet de sætter sig paa det lukkede Vindus 
Sprosser, ligesom de store Paafugleøjne gjorde. Festen 
er endt for idag, den vil sikkert begynde igen imor- 
gen, thi den er endnu uden Resultat paa Grund af 
Traadværket. 

Men desværre, nej, den gentager sig til min store 
Forbavselse ikke, og det paa Grund af min egen 
Fejl. Sent ud paa Aftenen bliver der bragt mig en 
Knæler, som er værd at lægge Mærke til paa Grund af 
dens ualmindelig ringe Størrelse. Optaget af Eftermid- 
dagens Hændelser og distrait, sætter jeg i en Hast det 
kødædende Insekt ind under Klokken til min Spinder, 
uden at den Idé et eneste Øjeblik falder mig ind, at 
denne Boen sammen kunde faa et daarligt Udfald. Knæ- 
leren er saa spinkel og den anden saa svær, derfor 
nærer jeg ingen Frygt. 

Ak, hvor daarlig kendte jeg Lidenskaben efter Kød 
hos Bæstet med Gribebenene! Dagen efter finder jeg til 
min bitre Overraskelse den lille Knæler i Færd med at 
opæde den store Sommerfugl. Hovedet og den forreste 
Del af Brystet er allerede forsvundet. Dit frygtelige 
Uhyre, hvilke væmmelige Øjeblikke har du ikke voldet 
mig! Farvel mine Undersøgelser, som jeg i Indbildnin- 
gen havde kælet for hele Natten: i Løbet af tre Aar 
kunde jeg af Mangel paa Materiale ikke optage dem 
igen. 

Men vor daarlige Lykke maa ikke faa os til at 
glemme det lidet, vi har lært. Der kom en eneste 
Mødedag omkring 60 Hanner. Lad os tage Munkens 
Sjældenhed i Betragtning, lad os genkalde i Erindrin- 
gen mine personlige og mine Hjælperes Eftersøgelser, 
som uden Nytte blev fortsat gennem hele Aar, og dette 
Antal vil forbløffe os. Den, der ikke var til at finde, er 
pludselig bleven til en Masse ved en Huns Tillokkelser. 

Hvorfra kom de da? Fra alle Kanter og uden 
Tvivl langvejs fra. Saa længe jeg har drevet mine 
Undersøgelser, har mit Naboskab været mig bekendt 
Busk for Busk, Stenhob for Stenhob, og jeg kan for- 
sikre, at Egens Spinder ikke findes der. Det har været 

nødvendigt for at faa samlet Sværmen i mit Værelse, at 
de er strømmet sammen histfra og herfra, fra hele Op- 
landet i en Omkreds, som jeg ikke vover at bestemme. 

Tre Aar gaar, og den haardnakket drevne Jagt skaf- 
fer mig endelig to Kokoner af Munken. Begge giver 
de mig med nogle Dages Mellemrum henimod Midten 
af August en Hun, et Tilfælde, som tillader mig at 
skifte med og gentage mine Forsøg. 

Jeg fornyr hurtigt de Forsøg, paa hvilke det store 
Paafugleøje allerede har givet mig meget bestemte Svar. 
Dagens Pilgrim er ikke mindre dygtig end Nattens. 
Den spotter alle mine ondskabsfulde Paafund. Den 
finder ufejlbarligt Vej til den fangne Hun under Klok- 
ken og Metaltraadsnættet, hvor i Huset Apparatet saa 
end opstilles, den forstaar at opdage den i et Vægskabs 
Skjul, den gætter dens Plads, naar den er gemt i en 
hvilken som helst Æske, forudsat, at denne ikke er luk- 
ket for tæt. Men den holder op med at komme, naar den 
ikke modtager nogen Underretning om Hunnens Til- 
stedeværelse, naar Æsken er lufttæt tillukket. Saa 
vidt var det ikke andet end Gentagelser af, hvad det store 
Paafugleøje ogsaa havde ydet. 

En vel tillukket Æske, hvis Luftindhold ikke staar 
i Forbindelse med den ydre Luft, lader Munken være 
fuldstændig uvidende om den deri indelukkede Hun. 
Ikke en melder sig, selv om Æsken staar klart synlig i 
Vindueskarmen. Saaledes kommer Tanken om lug- 
tende Uddunstninger, der ikke kan slippe gennem en 
Væg af Metal, Træ, Karton, Glas, ligemeget hvilket, 
igen i en mere paatrængende Form. 

Spurgt paa dette Punkt blev den store Natsværmer 
ikke narret af det Naftalin, som paa Foranledning af 
mig ved sin stærke Lugt skulde maskere de ekstrafine 
Uddunstninger, der var uopfattelige for enhver menne- 

skelig Lugtesans. Forsøget blev gentaget med Munken, 
og jeg ødslede denne Gang med al den Overflod af Es- 
senser og Stank, som mine Hjælpekilder i Retning af 
Droger tillod mig at bruge. 

En halv Snes Underkopper blev fordelt, nogle inde 
i Metalnætsklokken, Hunnens Fængsel, andre udenfor 
den i en hel Cirkel. Nogle indeholdt Naftalin, andre 
Lavendelessens, atter andre Petroleum og andre slut- 
telig svovlsure Alkalier, der stank som raadne Æg. Jeg 
kunde ikke gøre mere, naar jeg ikke vilde kvæle Fan- 
gen. Disse Foranstaltninger blev truffet om Morgenen, 
for at Værelset kunde være fuldstændig mættet med 
Stank, naar Forsamlingstiden var inde. 

Om Eftermiddagen var Værelset blevet til et mod- 
bydeligt Laboratorium, i hvilket Lavendelessensens gen- 
nemtrængende Aroma og Svovlbrintens forpestende 
Stank havde Overmagten. Lad os ikke glemme, at 
der stank i dette Værelse og det ud over alle Grænser. 
Gasværket, Rygeværelset, Parfumebutiken, Petroleums- 
kilden, den stinkende Kemi, alle havde de bidraget deres 
Lugt; vil det lykkes dem at vildlede Munken? 

Paa ingen Maade. I de tre Timer kommer Som- 
merfuglene i lige saa stort Antal som sædvanligt. De 
flyver til Klokken, som jeg har dækket med et Stykke 
Linned for at forøge Vanskeligheden, og da de ikke 
ser noget, naar de en Gang er kommen ind, omgivet 
som de er, af en ejendommelig Atmosfære, i hvilken 
hver en fin Duft skulde være undertrykt, flyver de 
hen til den indelukkede Hun og søger at forene sig 
med den, idet de lister sig ind under Lærredets Folder. 
Mit Kunstgreb er altsaa resultatløst. 

Efter dette Nederlag, der er saa klart i sine Følge- 
slutninger og gentager, hvad det store Paafugleøje og 
Naftalinen havde lært mig, kunde jeg i Kraft af sund 

Logik give Afkald paa lugtende Uddunstninger som 
Vejleder for de Sommerfugle, der indbydes til Bryllups- 
festligheder. Naar jeg ikke har gjort saa, skyldes det en 
tilfældig Iagttagelse. Det uforudsete, Tilfældet skylder 
vi undertiden en af disse Overraskelser, der bringer os 
paa den rette Vej, som vi hidtil forgæves har søgt. 

En Eftermiddag, da jeg var i Færd med at under- 
søge, om Synet spiller nogen Rolle i deres Eftersøg- 
ning, efter at Sommerfuglene en Gang er komnaen ind i 
Værelset, anbringer jeg Hunnen i en Glasklokke og 
giver den en lille Egegren med tørre Blade at sidde paa. 
Apparatet bliver stillet paa et Bord lige over for det 
aabne Vindu. De Tilstrømmende kan ikke undgaa at se 
Fangen, idet de kommer ind, stillet som hun er lige paa 
deres Vej. Det Fad med et Lag Sand, i hvilket Hunnen 
har tilbragt den foregaaende Nat og Morgenen under 
Dække af en Metaltraads-Klokke, er mig i Vejen. Jeg 
anbringer det uden nogen som helst Eftertanke i der 
anden Ende af Værelset paa Gulvet i en Krog, hvortil 
der kun trænger et dæmrende Dagslys hen. En halv 
Snes Skridt skiller det fra Vinduet. 

Hvad der kommer ud af disse Forberedelser, ven- 
der op og ned paa mine Ideer. Af de ankommende 
standser ingen ved Glasklokken, hvori Hunnen er tyde- 
lig at se i fuldt Dagslys. De passerer hende fuldstæn- 
dig ligegyldige uden et Blik, uden nogen Undersøgelse. 
De flyver straks hen i den anden Ende af Værelset, ned 
i den mørke Krog, i hvilken jeg havde sat Fadet og 
Klokken. 

De sætter sig paa Klokkens Hvælv, undersøger den 
længe, slaar med Vingerne og slaas en Smule. Hele 
Eftermiddagen lige til Solens Nedgang foregaar den 
Dans, som Hunnens virkelige Tilstedeværelse skulde 
give Anledning til, omkring den tomme Kuppel. Om- 

sider forlader de den, men ikke alle, der er dem, der 
er haardnakkede og ikke vil bort fra den, naglet fast der 
ved en magisk Tiltrækningskraft. 

I Sandhed et underligt Resultat: mine Sommerfugle 
strømmer til, hvor der intet er, og forbliver der uden at 
blive overbeviste ved, hvad deres Syn atter og atter 
siger dem; de passerer uden mindste Standsning tæt 
forbi Glasklokken, i hvilken Hunnen ikke kan undgaa 
at blive set af en eller anden af de kommende og gaa- 
ende. Lokkede af et Gøglespil lægger de ikke Mærke 
til Virkeligheden. 

Hvad er det, der narrer dem? Hele den fore- 
gsaaende Nat og hele Morgenen har Hunnen tilbragt 
under Metaltraadsklokken, snart ophængt ved Traad- 
nættet, snart hvilende paa Sandet i Lerfadet. Alt, hvad 
den har rørt ved, som det synes fremfor alt med sin 
store Bagkrop, er bleven gennemtrængt af visse Ud- 
dunstninger som Følge af den langvarige Berøring med 
den. Der har vi dens Madding, dens Elskovsdrik, der 
har vi det, der revolutionerer Munkenes Verden. San- 
det holder paa det en Tidlang og spreder Uddunstnin- 
gerne rundt om sig. 

Det er altsaa Lugtesansen, som vejleder Sommer- 
fuglene, som skaffer dem Underretning paa Afstand. 
Kuede af denne Sans holder de ikke Regnskab med, 
hvad deres Syn siger dem, de passerer forbi Glasfængs- 
let, i hvilket den Skønne for Øjeblikket er Fange, de 
søger til Traadfletningen, til Sandet, hvor de magiske 
Lugteflasker har udtømt sig, de strømmer til en Ud- 
ørken, hvor der ikke er andet tilbage af Fortryllersken 
end det duftende Vidnesbyrd om hendes Ophold. 

Den uimodstaaelige Elskovsdrik kræver en vis Tid 
til sin Udsondring. Jeg forestiller mig den som en Ud- 
dunstning, der lidt efter lidt frigør sig og mætter de 

Genstande, der kommer i Berøring med det ubevægelige 
Bagliv. Saafremt Glasklokken hviler umiddelbart paa 
Bordet eller endnu bedre paa en Glasplade, er Forbin- 
delsen mellem dens Indre og Yderverdenen utilstrække- 
lig, og Hannerne, der ikke opfatter noget med deres 
Lugteorganer, ankommer ikke, saa længe Forsøget va- 
rer. Jeg kan dog ikke uden videre paaberaabe mig 
denne Mangel paa Overføring gennem en Skærm, thi 
naar jeg bringer en stor, aaben Forbindelse tilveje, 
naar jeg holder Klokken i en Afstand fra dens Under- 
støttelsesflade ved Hjælp af tre smaa Kiler, ankommer 
Sommerfuglene slet ikke i Begyndelsen, skønt de er 
talrige i Stuen. Men lad os vente en halv Times Tid. 
De Destillerkolber, der frembringer de kvindelige 
Dufte, arbejder, og Tilstrømningen af de Besøgende 
finder Sted som sædvanligt. 

I Besiddelse af disse Data, der giver ps en uventet 
Oplysning, maa jeg skifte med Forsøgene, som dog alle 
viser i samme Retning. Jeg anbringer om Morgenen 
Hunnen under en Metaltraadsklokke, i hvilken den 
sidder paa en lille Egegren som den, der blev benyttet 
Dagen forud. Der bliver den siddende som død lange 
Timer igennem, omsvøbt af det Bladbundt, som skal 
indsuge dens Uddunstninger. Da Tiden for Besøgene 
nærmer sig, fjærner jeg Grenen, som nu er stærkt mæt- 
tet med dens Uddunstninger, og lægger den paa en Stol 
ikke langt fra det aabne Vindue. Paa den anden Side 
lader jeg Hunnen blive under Klokken, der staar 
iøjnefaldende paa Bordet midt i Værelset. 

Sommerfuglene kommer, først en, saa to, tre, snart 
fem eller seks ad Gangen. De kommer ind, de flyver 
ud, de vender tilbage, de gaar tilvejrs, de flyver ned, 
de kommer og gaar, stedse i Nærheden af Vinduet, ikke 


langt fra hvilket Stolen med sin Egegren staar. Ingen 
Skik og Brug hos Insekterne. 13 

af dem vender sig imod det store Bord nogle Skridt 
længere tilbage i Værelset, paa hvilket Hunnen venter 
paa dem under Traadkuplen. De er i Tvivl, det er ty- 
deligt at se, de søger. 

Endelig finder de, og hvad finder de? Netop 
Grenen, som om Morgenen har tjent den ægfyldte 
Hun til Seng. De sætter sig paa Bladene med Vin- 
gerne i hurtig Bevægelse, de undersøger dem paa Over- 
og Undersiden, de beføler dem, de løfter dem i Vejret, 
de skubber dem til Side, indtil det lette Stykke Træ 
tilsidst falder ned paa Gulvet. Undersøgelserne imel- 
lem Bladene forisættes ikke desto mindre. Under Vin- 
geslagene og Stødene med Benene glider den lille Blad- 
dusk henad Gulvet lige som en Papirslap, som en Katte- 
killing slaar løs paa med sin Pote. 

Medens den lille Gren fjærner sig med sin Flok 
Undersøgere, kommer der to nye Hanner til. Paa de- 
res Vej er Stolen, der en Tid bar den beløvede Kvist. 
De standser og søger ivrigt paa selve det Sted, som 
for nylig var dækket af Grenen. Og imidlertid er den 
virkelige Genstand for deres Ønsker dér, for det ene 
Parti saavel som for det andet, lige i Nærheden under 
et Traadvæv, som jeg har undladt at dække noget 
over. Ingen giver Agt paa hende. Paa Gulvet bliver 
man ved med at skubbe til det Leje, paa hvilket Hun- 
nen havde hvilet om Morgenen, paa Stolen bliver man 
ved med at undersøge det Sted, hvor dette Sengetøj 
havde ligget. Solen synker i Lide, Tiden til at trække 
sig tilbage nærmer sig. De lidenskabsvækkende Ud- 
dunstninger svækkes og spreder sig, og Besøgerne be- 
giver sig uden videre bort. Til imorgen. 

De følgende Forsøg viser mig, at ethvert Stof, 
ligegyldig hvilket, kan træde i Stedet for den beløvede 
Gren, der tilfældigvis gav mig Idéen. Jeg sætter no- 

gen Tid i Forvejen Hunnerne paa et Leje snart af Klæde 
eller Flonel, snart af Vat eller Papir, jeg byder den 
endog en haard Feltseng af Træ, Glas, Marmor og Me- 
tal. Alle disse Genstande udøver, efter en Berøring af 
nogen Varighed, den samme mægtige Tiltrækning paa 
Hannerne som Munkehunnen selv, og de bevarer denne 
Egenskab nogle længere, andre kortere Tid, alt efter 
deres Natur. De bedste er Vattet, Flonellet, Støvet, 
Sandet, kort sagt de porøse Stoffer, Metallerne, Mar- 
moret og Glasset derimod taber hurtigt deres Virkning. 
Endelig overfører enhver Ting, paa hvilken Hunnen 
har siddet, sine tiltrækkende Egenskaber til andre Stof- 
fer. Derfor var det, at Sommerfuglene strømmede til 
Halmen paa Stolen, efter at Egegrenen var faldet ned 
af den. 

Lad os benytte et af de bedre Lejer, Flonellet f. 
Eks., og vi skal faa noget snurrigt at se. I Bunden af 
et langt Reagensglas eller af en Flaske med snæver 
Hals, der netop er vid nok til, at Sommerfuglen kan 
passere den, lægger jeg et Stykke Flonel, paa hvilket 
Hunnen har hvilet hele Morgenen. De Besøgende træn- 
ger ind i disse Apparater, spræller og ved ikke, hvor- 
ledes de skal komme ud igen. Jeg har lavet dem en 
Musefælde, ved hvis Hjælp jeg kunde fange mange af 
dem. Lad os befri de Ulykkelige og lad os tage Tøj- 
stykket ud, som vi derpaa lukker inde i en godt lukket 
Æskes hemmelighedsfulde Indre. De Uforsigtige be- 
giver sig tilbage til Reagensglasset og gaar atter i Fæl- 
den. De bliver tiltrukket af de Uddunstninger, som 
det Flonel, der er gennemtrukket af dem, har overført 
til Glasset. å 

Vi er bleven overbevist. For at indbyde Omeg- 
nens Sommerfugle til Brylluppet, for at give dem Un- 
derretning om dette paa Afstand og vejlede dem, ud- 

straaler den giftefærdige Hun en Duft af den yderste 
Finhed, som ikke kan opfattes af vor Lugtesans. In- 
gen af mine Omgivelser var i Stand til med Næsen lige 
op til Munkehunnen at opfatte deux mindste Lugt, selv 
ikke de yngste, hvis Næsers Følsomhed endnu ikke var 
sløvet. 

Enhver Genstand, paa hvilken Hunnen har hvi- 
let nogen Tid, bliver let gennemtrængt af denne Kvint- 
essens, og denne Genstand bliver fra nu af i sig selv, 
saa længe dens Uddunstninger ikke er forødt, et lige 
saa virksomt Tiltrækningscentrum som selve Hunnen. 

Der er ikke noget at se, som kunde røbe Mad- 
dingen. Paa Papiret, det nys forladte Leje, omkring 
hvilket de Besøgende trænger sig sammen, er der intet 
opfatteligt Spor, ingen Fugtighed, Overfladen er lige 
saa ren som før Imprægneringen. 

Produktet fremkommer langsomt og maa samle 
sig en Smule, før det aabenbarer sig i sin fulde Styrke. 
Naar Hunnen tages bort fra sit Hvilested og anbringes 
andetsteds, taber hun for et Øjeblik sin Tiltrækning 
og virker ikke mere dragende, det er til Hvilestedet, der 
er bleven mættet ved en langvarig Berøring, at de an- 
kommende vender sig. Men Batterierne lades snart igen, 
og den forladte genvinder sin Kraft. 

Det trækker kortere eller længere Tid ud alt efter 
Arten med Tilstedekomsten af de underrettende Ud- 
dunstninger. Den nyudklækkede maa modnes og fylde 
sine Lugteflasker en lille Tid. Hunnen af det store 
Paafugleøje har, naar den er kommen til Verden om 
Morgenen, undertiden Besøgere samme Aften, for det 
meste dog først næste Dag efter c. 40 Timers Forbere- 
delser. Munkens Hun udsætter sine Sammenkaldelser 
endnu mere, dens Bryllupsbekendtgørelser bliver ikke 
offentliggjorte før efter to—tre Dages Venten. 

Lad os et Øjeblik vende tilbage til Følehornenes 

tvivlsomme Rolle. Munkens Hanner har pragtfulde 
Følere, der ligner dem hos det store Paafugleøje, deres 
Rival med Hensyn til Bryllups-Udflugter. Kan vi 
se et styrende Kompas i deres Fjerbuske? — Jeg 
begynder, men uden at lægge synderlig Vægt derpaa, 
atter med mine gamle Amputationer. Ingen af de 
opererede vender tilbage. Men lad os holde vore Slut- 
ninger tilbage. Det store Paafugleøje har sagt os, 
hvilke ganske anderledes alvorlige Grunde end af- 
skaarne Følehorn der er til udeblivende Tilbagekomst. 

For øvrigt frembyder en anden Munk, Kløverens 
Spinder, der staar den første meget nær og som den er 
udstyret med prægtige, fjerbuskede Følehorn, et meget 
vanskeligt Spørgsmaal. Den er hyppig i Egnen om- 
kring mit Hjem, og i min Indhegning finder jeg dens 
Kokon, der er saa let at forveksle med den, som til- 
hører Egespinderen. Jeg blev i Begyndelsen narret af 
denne Lighed. Af seks Kokoner, af hvilke jeg ventede 
mig baandstribede Munke, udklækkedes der henimod 
Slutningen af August seks Hunner af den anden Art. 
Godt, omkring disse seks Moderdyr, der var kommen 
til Verden i mit Hjem, indfandt der sig aldrig en eneste 
Han, omendskønt disse fjerbusksmykkede utvivlsomt 
var tilstede i Omegnen. 

Saafremt de store og fjerede Følehorn virkelig er 
Apparater til at modtage Melding paa Afstand, hvorfor 
blev mine Naboer, der er saa rigt forsynede med Føle- 
horn, saa ikke underrettet om, hvad der foregaar i min 
Stue? Hvorfor lader deres smukke Fjerbuske dem 
være kolde over for de samme Begivenheder, som faar 
den anden, Munken, til at strømme sammen? Endnu en 
Gang: det er ikke Organet, som betinger Evnen. Den 
ene har denne, og den anden har den ikke, alt til Trods 
for den organiske Lighed. 

Der tales nuomstunder ikke om andet i Fysiken 
end om Røntgenstraalerne, som gaar gennem uigennem- 
sigtige Legemer og fotograferer os det usynlige. En 
smuk Opdagelse, men hvor ubetydende overfor de for- 
bavsende Kendsgærninger, som Fremtiden har i Gem 
til os, naar vi, bedre oplyste om Tingenes Aarsager og 
støttende vore svage Sanser med vor Kunst, kan ri- 
valisere om end i aldrig saa ringe Omfang med Dyrenes 
skarpe Sanseopfattelse. 

Hvor misundelsesværdig er denne Dyrets Over- 
legenhed ikke i mange Tilfælde! Den fortæller os om, 
hvor fattig vor Opfattelse er, den viser os, hvor yderst 
middelmaadige vore mest følsomme Redskaber er, den 
giver os Vished om Fornemmelser, der er fremmede 
for vor Natur, den stiller os overfor Kendsgerninger, 
som forbløffer os, saa langt ligger de udenfor de Egen- 
skaber, vi er udrustet med. 

En usselig Sommerfuglelarve, Fyrrens Processions- 
spinder, omdanner sin Ryg til et meteorologisk Ap- 
parat, der forudser det kommende Vejr og forud- 
. føler Stormene, Rovfuglen, dette ufatteligt langsynede 
Dyr, ser højt oppe fra Skyerne det styrtede Muldyr, 
de blinde Flagermus styrer uden at komme til Fortræd 
deres Flugt tværs igennem den uudredelige Labyrint af 
Snore, som Spalanzani havde spændt ud for dem, bort- 
sendt til en Afstand af Hundrede Mil genfinder Brevduen 
ufejlbarlig sit Dueslag hen over umaadelige Strøg, som 
den aldrig før har gennemfløjet, en Bi, Chalicodomen, 
gennemflyver ligeledes, indenfor de Grænser, dens 
middelmaadige Flyveevne sætter den, det ubekendte, 

udfører en forholdsvis lang Flugt og vender tilbage til 
sin Cellehob. 

Hvem, der ikke har set en Hund under dens Søgen 
efter Trøfler, ved ikke Besked med et af de smukkeste 
Udslag af Lugtesansen. Optaget af sin Gærning gaar 
Dyret med Næsen imod Vinden og med langsomme 
Skridt. Den standser, undersøger Jordbunden ved et 
Stød med Snuden og skraber uden Ivrighed en Smule 
i den med Poten. »Der er den, Herre,« synes den at 
sige med Blikket, »der er den paa min Hundeære, Trøf 
len er der.« 

Den har sagt sandt. Dens Herre graver paa det 
angivne Sted. Hvis Greben skulde forvilde sig, bringer 
Hunden den igen paa rette Vej ved at snuse en Smule 
i Bunden af Hullet. Man behøver ikke at være bange 
for Sten, for Rødder, som man møder paa sin Vej, til 
Trods for Hindringer og for Dybden skal Knolden nok 
komme tilsyne. Hundens Næse kan ikke lyve. 

En fin Lugtesans, siger man. Jeg skal gerne ind- 
rømme det, hvis man derved forstaar, at Dyrets Næse- 
bor er et Opfattelsesorgan; men er det, Dyret har op- 
fattet, alletider en simpel Lugt i den almindelige For- 
staaelse af Ordet, en Uddunstning, som vor egen Mod- 
tagelighed kan opfatte? Jeg har forskellige Grunde til 
at tvivle derpaa. Lad os fortælle lidt om Sagen. 

Jeg har forskellige Gange haft det Held at følge med 
en Hund, en af de bedste og mest øvede i sit Fag. 
Ganske vist, Kunstneren, som jeg saa meget ønskede at 
se arbejde, saa ikke ud af stort, det var en almindelig 
Hund, skikkelig og fornuftig, kejtet, ukæmmet, ikke til 
at indbyde til at lægge sig i Krogen ved Ilden. Talent 
og Elendighed findes stundom forenede. 

Dens Herre, Landsbyens navnkundige Trøffelsøger, 
der var klar over, at det ikke var mit Ønske at røve 

hans Hemmeligheder for en skønne Dag at konkurrere 
med ham, lod mig gerne ledsage sig, en ikke bortødslet 
Naadesbevisning. Fra det Øjeblik af, at jeg ikke var 
en Lærling, men simpelthen en Nysgerrig, som afteg- 
nede og skrev om de underjordiske Planter i Stedet 
for at bringe min Pose med Fund til min Landsby 
som en Hæderstribut til Julefestens Kalkun, rettede den 
udmærkede Mand sig efter bedste Evne efter mine 
Ønsker. 

Vi kom overens om, at Hunden skulde handle ef- 
ter eget Skøn imod den ufravigelige Belønning efter 
ethvert Fund, ligegyldigt hvilket, af en Brødskorpe paa 
Størrelse med en Negl. Paa ethvert Sted, hvor den 
skrabede med sin Pote, skulde der graves, og den an- 
givne Genstand skulde tages op uden Hensyn til dens 
Handelsværdi. I alle Tilfælde skulde Herrens Erfa- 
ring ikke blande sig i Tingene for at faa Hunden bort 
fra et Sted, hvor Erfaringen sagde, at der ikke fandtes 
noget af Handelsværdi, thi min ophøjede Plantekund- 
skab foretrak de usle Frembringelser, som ikke blev 
modtaget paa Markedet, for de udvalgte Stykker, som 
dog vel at mærke skulde tages med, naar de frem- 
bød sig. 

Den underjordiske Plantesamlen blev, saaledes ud- 
ført, meget indbringende. Hunden med sin fine Næse 
lod mig uden Forskel høste stort og smaat, friskt og 
raaddent, det lugtende og det lugtløse, det duftende 
og det stinkende. Jeg var forbavset over min Samling, 
der omfattede Flertallet af underjordiske Svampe i mit 
Naboskab. 

Hvilken Forskel i Bygning og fremfor alt i Duft, 
denne til Grund liggende Egenskab i dette Spørgsmaal 
om Lugt! Der er dem, ved hvilke der ikke er andet 
at opfatte end en svag Svampeduft, som genfindes over- 

alt mere eller mindre tydeligt. Der er dem, der lug- 
ter af Roer, af fordærvet Kaal, der er dem, der er saa 
stinkende, at de er i Stand til at forpeste Samlerens 
Hus. Kun den ægte Trøffel har den Duft, der er saa 
elsket af Gourmander. 

Hvis Lugten, som man paastaar, er dens eneste 
Vejleder, hvad gør Hunden saa for at orientere sig mel- 
lem alle disse grelle Modsætninger? Bliver den under- 
rettet om, hvad Jorden indeholder, gennem en Uddunst- 
ning, en Svampeduft, som er fælles for de forskellige 
Arter? I saa Tilfælde rejser der sig et meget vanskeligt 
Spørgsmaal. 

Jeg var opmærksom paa de almindelige Cham- 
pignons, af hvilke mange, der endnu var usynlige, 
meldte deres nære Ankomst ved at fremkalde Revner 
i Jorden. Men paa disse Steder, hvor mit Øje gættede 
Svampen, der hævede Jorden i Vejret ved at puffe 
til den med sin Hat, paa disse Steder, hvor den alminde- 
lige Svampelugt sikkert var stærkt udtalt, har jeg al- 
drig set Hunden stanse. Den gik foragtelig forbi uden 
at snuse og uden at skrabe med Poten. Genstanden 
var imidlertid jorddækket, og den lignede af Duft dem, 
som Hunden undertiden havde gjort os opmærksom 
paa tidligere. 

Jeg vendte hjem fra Forsøgene med Hunden med 
den Overbevisning, at dens Næse, der meddeler den, 
hvor Trøflen er, ledes af noget mere end Lugten, saa- 
ledes som vi forstaar denne gennem vore egne Lugte- 
evner. Lyset har sine mørke Straaler, der ikke ind- 
virker paa vor Næthinde, men som dog tilsyneladende 
ikke er uden Indvirkning paa alle Næthinder. Hvorfor 
skulde der saa ikke paa Lugtens Omraade være hem- 
melige Udstraalinger, der er ukendte for vor Opfat- 
telse, men opfattelige af en fra vor forskellig Lugtsans? 

Hvis Hundens Næse forbløffer os, fordi det er os 
umuligt at sige bestemt, ja endog blot at have Mistanke 
om, hvad det er, den opfatter, saa siger den os dog i det 
mindste bestemt, hvilken Misforstaaelse det vilde være, 
om vi vilde anlægge Menneskemaal paa det hele. San- 
sernes Verden er langt mere omfattende, end Grænserne 
vor vor Sansningsmodtagelighed siges os. Hvor mange 
Kendsgerninger undgaar os ikke under Naturkræfter- 
nes Sammenspil, fordi vi mangler tilstrækkeligt fine 
Organer! 

Det ukendte, denne uudtømmelige Mark, paa 
hvilken Fremtiden vil røre sig, gemmer et Udbytte 
for os, ved Siden af hvilket det, vi nu virkelig kender, 
er en karrig Høst. Under Videnskabens Le vil der en 
Gang falde Neg, hvis Korn idag vilde synes vanvittige 
Paradokser. Er dette videnskabelige Drømme. — Al- 
deles ikke, undskyld mig, men ubestridelige, positive 
Virkeligheder, der bestyrkes af Dyrene, som i visse 
Henseender er langt bedre udrustede end vi. 

Trøffelsøgeren kan til Trods for sin lange Øvelse, 
til Trods for den Trøffels Duft, som han søger, ikke 
gætte, hvor Trøflen, som modnes Vinteren igennem 
et Spand eller to dybt under Jorden, findes. Han maa 
søge Hjælp hos Hunden eller Svinet, hvis Lugtesans 
udforsker Jordens Hemmeligheder. Men disse Hem- 
meligheder kender forskellige Insekter endnu bedre 
end vore to Hjælpere. De er i Besiddelse af en ual- 
mindelig fuldkommen Lugtesans for at kunne opdage de 
Knolde, af hvilke deres Larvefamilier skal ernære sig. 

Af Trøfler, som var taget op af Jorden, befængt 
med Orm og i denne Stand anbragt i et Glas med et 
Lag frisk Sand, har jeg tidligere til at begynde med 
faaet en lille rød Bille frem (Anisotoma cinnamomea) 
senere hen flere Fluer, mellem hvilke en Sapromyzin, 
som med sin bløde Flugt og sm svage Bygning erin- 

drer om Scatophaga scybalaria, en Flue klædt i rød- 
brunt Fløjl, en fredelig Gæst ved menneskelige Eks- 
krementer i den sidste Del af Sommersæsonen. 

Denne sidste finder sine Trøfler ovenpaa Jorden 
ved Foden af en Mur eller en Hæk, dens sædvanlige Til- 
flugtssted ude paa Landet, men den anden, hvorledes 
ved den, hvor under Jorden dens, eller rettere dens 
Larvers Trøfler er? At begive sig derned, at give sig 
til at søge efter dem dybt dernede, er nægtet den. Dens 
svage Ben, der ikke vilde kunne flytte et Sandkorn, dens 
Vinger, der er saa brede, at de vilde blive til Hinder 
i en Snævring, dens Dragt, der strutter af Silke, som 
vilde modsætte sig al blød Gliden, er kort og godt 
imod det. Sapromyzen maa lægge sine Æg paa selve 
Jordoverfladen, men netop der, hvor denne dækker 
Trøflen, thi dens smaa Larver vilde gaa til Grunde, 
hvis de skulde flakke om paa maa og faa, indtil de 
traf paa deres Proviant, der altid er stærkt spredt. 

Den trøffelsøgende Flue bliver altsaa af sim Lugte- 
sans underrettet om de gunstige Punkter for Udførelsen 
af dens moderlige Pligter, den har den samme Lusgte- 
sans som den trøffelsøgende Hund, ja uden Tvivl en 
endnu skarpere, thi den ved Besked af Naturen, den har 
intet lært, medens dens Rival har faaet en kunstig Op- 
læring. 

Det vilde ikke være uden Interesse at følge Sapro- 
myzen ude i Marken. Men en saadan Tanke syntes mig 
vanskelig at sætte i Værk. Insektet er sjældent, det 
flyver rask og unddrager sig let Synet. At iagttage det 
i Nærheden, at følge dets Eftersøgen, vilde kræve et 
betydeligt Tidsspilde og en Flid, som jeg ikke føler 
mig i Stand til at udøve. En anden Opdager af andre 
underjordiske Svampe vil byde os Erstatning for, hvad 
Fluen kun meget vanskeligt vil kunne vise os. 

Det er en køn, sort Torbist med lys og fløjlsklædt 
Bugside, helt rund og paa Størrelse med en stor Kirse- 
bærsten. Den officielle Nomenklatur kalder den Bol- 
boceras gallicus. Ved Gnidning af Bagkropspidsen 
imod Vingedækkernes Kant lader den høre en blid Pip- 
pen ligesom den, en Fugleunge giver fra sig, naar Mode- 
ren kommer til Reden med Føde. Hannen har paa sit 
Hoved et nydeligt Horn, der i det smaa efterligner det, 
som den spanske Copris er i Besiddelse af. 

Narret af dette Udstyr tog jeg i Begyndelsen Insek- 
tet for at være en Gødningsbille, og jeg har forsøgt at 
opdrætte det som en saadan i et Bur. Jeg anrettede 
dens formodede Slægtninges højst værdsatte Gødnings- 
Lækkerier for den, men den vilde aldrig, bogstavelig 
talt aldrig røre ved dem. Fy, Komøg til den! Hvem 
tager man mig for! Det er helt andre Ting, denne Fein- 
schmecker forlanger! Den fordrer ikke just vore Fest 
maaltiders Trøfler, men noget, der svarer til dem. 

Dette Træk af dens Sæder og Skikke blev jeg først 
kendt med efter taalmodige Undersøgelser. Ved den 
sydlige Fod af de serignanske Høje ligger der ikke langt 
fra Landsbyen et Krat af Kystfyr afvekslende med Ræk- 
ker af Cypresser. Der, henimod Toussaint, vrimler der 
efter Høstregnen af Svampe mellem Naaletræerne, 
især af den delikate Mælkehat, der bliver grøn paa 
knuste Steder og græder Blod, naar man bryder den 
itu. I de milde Efteraarsdage er dette Krat Husets 
Yndlings-Spadseregang, der ligger langt nok borte til 
at øve de unge Lemmer og nær nok til ikke at over- 
anstrenge dem. 

Man finder mangt og meget der: gamle Skadereder 
i Risbuskene, Skovskader, der skændes efter at have 
fyldt deres Kro med Agern fra Egene i Nærheden, Ka- 
niner, som pludselig tøfler af fra en Busk Rosmariner 
med den lille hvide Hale i Vejret, Skarnbasser, som sam- 

ler Skatte til Vinteren og opdynger den opgravede Jord 
ved deres Boers Tærskeler. Og saa det fine Sand, der 
er saa blødt mellem Hænderne og saa udmærket at 
grave Tunneler i- og til at lave Barakker af, som man 
tapetserer med Mos og i hvilke man stikker et Stykke 
Rør, der skal forestille en Skorsten. Og Æbler, 
der smager delikat til Tonerne af en Æolsharpe, som 
fløjter blidt mellem Fyrrenaalene! 

Ja, det er et sandt Paradis for Børnene, hvorhen 
de begiver sig som Belønning, naar de har svedt over 
deres Lektier. Men ogsaa de Voksne finder deres For- 
nøjelse der, og hvad mig angaar, saa har jeg lange Aar 
igennem iagttaget to Insekter der, uden at naa til at blive 
bekendt med deres intime Familiehemmeligheder. Det 
ene af dem er Skarnbassen Minotaurus typhæus, hvis 
Han bærer tre fremadrettede Spyd paa sit Bryststykke. 
De gamle Forfattere kaldte den Phalangisten paa 
Grund af dens Udstyr, som kunde sammenlignes med 
den macedoniske Falanx's tre Rækker Lanser. 

Det er en kraftig Fyr, der ikke bryder sig om Vin- 
teren. Hele den daarlige Aarstid igennem gaar den, saa 
snart Vejret er en Smule blidt, stille ud af sit Bo, naar 
Natten falder paa, og samler i det nærmeste Naboskab 
af sin Jordhule nogle Faareekskrementer, der ligner 
gamle Oliven, som Sommersolen har udtørret. Den stab- 
ler dem sammen som en Rosenkrans paa Bunden af sit 
Spisekammer, lukker Døren og giver sig til at æde dem. 
Naar dens Proviant smuldrer hen, efter at dens spar- 
somme Safter er udtømte, gaar den op paa Overfladen 
igen og fornyr sine Forraad. Saaledes gaar Vinteren 
hen uden Arbejdsstandsning, med mindre Vejret skulde 
blive alt for haardt. 

Den anden af de af mig i Fyrreskoven iagttagne 
Insekter er Bolboceren. Dens Jordbo, der er spredt hist 
og her blandet mellem Minotaurens er let kendeligt. 

Phalangistens er dækket af et stort Muldskud, hvis en- 
kelte Bestanddele er Cylindre af en Fingers Længde. 
Enhver af disse Pølser er en Dragt Fyid, der er bleven 
kastet ud af Minereren, som skubber til det med Ryggen 
nedefra. Indgangen bliver forøvrigt lukket, hver Gang 
Insektet er hjemme for at gøre sin Brønd dybere eller 
for at nyde sin Ejendom i Fred. 

Bolbocerens Bo er aabent og simpelthen omgivet 
af en Krans af Sand. Det er kun middelmaadig dybt, en 
Spand eller lidt mere, det gaar lodret ned i meget løs 
Jord. Det er saaledes let at undersøge, naar man passer 
paa først at grave et Hul foran det, som tillader bag 
efter at fjærne den lodrette Væg Snit for Snit med et 
Knivsblad. Paa den Maade kommer Jordboet til Syne 
i hele sin Længde fra Aabning til Bund i Form af en 
Halvkanal. 

Ofte indeholder det ødelagte Bo intet. Insektet har 
forladt det om Natten efter at have endt sit Arbejde 
der. Det har bosat sig andetsteds. Det er en Nomade, 
en Nattevandrer, som forlader sit Hjem uden Sorg og 
snart efter erhverver sig et andet. Men ofte træffer 
man ogsaa paa Bunden af Brønden Insektet, snart en 
Han, snart en Hun og altid alene. Begge Køn, der er 
lige ivrige efter at grave sig Boer, arbejder hver for sig, 
ikke sammen. Vi har i Virkeligheden ikke her et Fa- 
miliebo, et Opdrætningssted for Yngelen for os, det er 
en midlertidig Bolig, som graves af hver enkelt, for dens 
egen Velværes Skyld. 

Undertiden finder man intet andet deri end Brønd- 
graveren selv, der er bleven overrasket under sit Grave- 
arbejde, undertiden — og dette Tilfælde er ikke sjældent 
— omslutter Eremiten i Krypten en lille underjordisk 
Svamp med sine Ben, en hel eller et Stykke af en. Den 
holder krampagtigt fast paa den og vil ikke skille sig 

fra den, det er dens Bytte, dens Ejendom, dens Lykke. 
Spredte Smuler viser, at vi har overrasket den ved et 
Festmaaltid. 

Lad os tage Genstanden fra den. Vi ser, at det er 
en Slags uregelmæssig Pung, ujævn, lukket overalt og 
skiftende i Størrelse fra en Ært til et Kirsebær. Dens 
Ydre er rødbrunt, besat med smaa Vorter, dens Indre 
er glat og hvidt. Sporerne, der er ægformede og gen- 
nemskinnende, ligger i Rækker paa otte i lange Sække. 
Paa disse karakteristiske Træk kender man en under- 
jordisk Svamp, der staar Trøflerne nær, og som af 
Botanikerne kaldes Hydnocystis arenaria. 

Der kommer saaledes Lys over Bolbocerens Skikke 
og over Grunden til, at dens Jordboer bliver saa hyp- 
pigt fornyede. I det stille Tusmørke begiver det lille 
Dyr sig paa Vej, det pipper blidt og opmuntrer sig selv 
med sin Sang. Det gennemsøger Jordbunden, det un- 
dersøger den paa dens Indhold, ganske som Hunden gør 
det, naar den er ude at søge efter Trøfler. Dets Lugte- 
sans underretter den om, at den ønskede Genstand er 
der inde dækket af nogle Tommer Sand. Sikker paa 
det bestemte Sted, hvor den ligger, graver det lige ned 
med stor Sikkerhed, og naar den ufejlbarligt. Saa længe 
som Føden holder ud, gaar Billen ikke mere ud, den 
æder glad og fornøjet paa Bunden af sin Brønd, uden 
at bryde sig om, at Indgangen er aaben eller næppe nok 
lukket. 

Naar der ikke er mere tilbage, flytter den og søger 
efter en anden Bid Brød, der giver Anledning til Grav- 
ning af en ny Jordhule, som bliver forladt igen, naar 
Turen kommer til den. Ligesaa mange Svampe, den 
har fortæret, lige saa mange Boer har den haft, simple 
Maaltidspladser, Pilegrimmens Madskabe. = Saaledes 
gaar den under Bordets Glæder fra et Hjem til et andet 

i Løbet af Høsten og Foraaret, der er Hydnocystens Sæ- 
soner. 

For at studere det trøffelsamlende Insekt paa nært 
Hold hjemme hos mig selv, maatte jeg have et lille 
Forraad af dets Yndlingsføde. Det vilde -være spildt 
Ulejlighed at forsøge paa at samle det selv ved at grave 
paa Maa og Faa, den lille Cryptogam er ikke saa almin- 
delig, at jeg turde smigre mig med at finde den under 
min Greb, hvis jeg ikke har en Vejleder. Trøffelsøge- 
ren har selv Brug for sin Hund, saa maa Bolboceren 
agere Fører. Jeg gaar ud for at søge Trøfler paa en 
ny Maade. Jeg udleverer min Hemmelighed, selv med 
Fare for at faa min Foregangsmand med Hensyn til 
underjordisk Plantesamlen til at smile, hvis han nogen- 
sinde bliver bekendt med min ejendommelige Konkur- 
rence. 

Det er paa begrænsede Pletter, at de underjordiske 
Svampe forekommer, ofte gruppevis. Insektet har bo- 
ret sig ned her, ved sin fine Lugt har det erkendt, at 
Stedet var godt, thi dets Jordhuler er talrige her. Lad 
os altsaa grave i Nærheden af Hullerne. Det er rigtigt 
nok, i Løbet af nogle Timer er jeg, takket være Sporene 
efter Bolbocererne, i Besiddelse af en Haandfuld Hydno- 
cyster. Det er første Gang, jeg har samlet denne Svamp. 
Men lad os nu fange Insektet, noget som ikke fremby- 
der nogen Vanskelighed, jeg behøver blot at udgrave 
dets Jordboer. 

Samme Aften begynder jeg mine Forsøg. Et stort 
Lerfad bliver fyldt med frisk Sand, som er gaaet igen- 
nem en Sigte. Ved Hjælp af en lille Stok paa en Fingers 
Tykkelse laver jeg seks lodrette Brønde i Sandet, to De- 
cimeter dybe og passende rummelige. Jeg lægger en 
Hydnocyst i Bunden af hver af dem, og et fint Halm- 
straa bliver stukket ind for senere hen at angive mig be- 

stemt, hvor de ligger. BDerpaa bliver de seks Hulheder 
fyldt med Sand. Paa denne godt jævnede Overflade, der 
er ens overalt, idet det eneste, der bringer Afveksling i 
den, er de seks Halmstraa, som absolut ikke kan være 
Insektet til nogen Hjælp, slipper jeg mine Bolbocerer 
løs, som jeg har holdt fangne under en Metalnætsklokke. 
De er otte i Tal. 

J Begyndelsen er der intet andet at mærke end den 
uundgaaelige Lede og Træthed efter Udgravningen, 
Transporten og Indelukningen paa ukendte Steder. 
Mine Landflygtige søger at flygte, de kravler op paa 
Traadværket og graver sig ned lige ved Kanten af den 
dem omgivende Klokke. Natten kommer, og der falder 
Ro over dem. To Timer senere besøger jeg dem en 
sidste Gang. Tre er allerede begravet under et tyndt 
Lag Sand, de fem andre har hver gravet sig en lodret 
Brønd ved Foden af de Halmstraa, som angiver 
mig Pladsen for de begravede Svampe. Dagen efter 
har det sjette Halmstraa sin Grav ligesom de andre. 

Det er Øjeblikket til at se efter, hvad der foregaar 
dernede. Sandet bliver metodisk taget bort i vandrette 
Lag, paa Bunden af hver af Brøndene er der en Bol- 
bocer, som er i Færd med at æde en Trøffel, Hydno- 
cysten. 

Lad os gentage Forsøget med Føde, som der er 
taget Hul paa. Samme Resultat. I Løbet af en kort, 
natlig Arbejdstid er Lækkerbiskenen fundet under Jor- 
den og naaet ved Hjælp af en Gang, som gaar lige lod- 
ret ned til det Sted, hvor Stykket ligger. Der er ingen 
Tøven, ingen Forsøgsgraven anstillet paa Maa og Faa. 
Det viser Overfladen os, der allevegne er, som 
jeg havde ladet den være efter at have jævnet den. 
Hvis det havde været vejledet af Synet, kunde Insektet 


ikke være gaaet mere lige løs paa den attraaede Gen- 
Skik og Brug hos Insekterne. 14 

stand, det graver altid ved Foden af mine Mærker 
Halmstraaene. Hunden, der med Snusen af sine Næse- 
bor lugter Trøflerne under sin Søgen, opnåaar næppe 
nok denne Grad af Nøjagtighed. 

Er Hydnocysten da i Besiddelse af en levende 
Lugt, som kan give dens Fortærers Lugtesans saa be- 
stemt en Underretning? For vor Lugtesans er den en 
lugtløs Ting, der er fri for enhver opfattelig Lugt-Ka- 
rakter. En lille Sten, som var taget op af Jorden, vilde 
gøre samme Indtryk paa os med sin svage Duft af frisk 
Jord. Bolboceren er saaledes Hundens Rival som 
Aabenbarer af underjordiske Svampefrembringelser. 
Den vilde endog være den overlegen, hvis den søgte og 
fandt underjordiske Svampe af flere Arter, men den 
er en snæversynet Specialist, den kender kun Hydno- 
cysten. Den finder ikke, saa vidt jeg ved, Behag i 
nogetsomhelst andet, og intet andet faar den til at 
gravet). 

Den ene saa vel som den anden udforsker Jord- 
bunden paa meget nært Hold i Jævne med Overfladen, 
og den Genstand, de søger, ligger i middelmaadig 
Dybde. I nogen Afstand vilde hverken Hunden eller 
Insektet kunne opfatte meget fine Uddunstninger, ikke 
en Gang Trøffelduften. For at gøre Indtryk paa stor 
Afstand kræves der stærk Lugt, der er i Stand til at 
opfattes af vore grove Lugteredskaber. Saa strøm- 
mer de, der udnytter den lugtende Genstand, sammen 
fra alle Sider og langt borte fra. 

Hvis jeg har Brug for Insekter, som udnytter Ka- 
davere, saa sætter jeg en død Muldvarp ud i Solen i 
en afsides Krog af Indelukket. Fra det Øjeblik af, at 
Dyret bliver oppustet af Forraadnelsesluften, .og at 


k) Efter at disse Linier var skrevne, har jeg fundet den i Færd 
med at fortære en virkelig Tuberacé, Tuber requini, paa Stør- 
relse med et Kirsebær. 

Haarene begynder at løsne sig fra den grønlige Hud, 
kommer Silphaer og Dermestes, Aadselbiller og Aadsel- 
gravere tilstede i stort Tal, af hvilke man ikke vil 
kunne finde en eneste i Haven eller endog i Omegnen 
uden ved Hjælp af en saadan Lokkemad. 

De faar Underretning om den af deres Lugtesans 
i en ret vid Omkreds, medens jeg selv søger Beskyttelse 
imod Stanken ved at holde mig nogle Skridt borte. I 
Sammenligning med deres Lugtesans er min elendig, 
men, naar alt kommer til alt, er der her dog i Virkelig- 
heden for dem. som for mig det, som vi paa vort Sprog 
kalder Lugt. 

Jeg copnaåar endnu mere med Årumblomsten 
(Arum dracunculus.), der er saa fremmedartet ved sin 
Form og sin enestaaende Stank. Forestil Dem et eneste, 
landseformet Blad af purpur Vinfarve, c. 18” langt, 
som forneden ruller sig sammen til en ægformet Pung 
paa Størrelse med et Hønseæg. Gennem denne Sæks 
Aabning hæver der sig fra Bunden af en midtstillet 
Søjle, en lang Kølle af gustengrøn Farve, der ved sin 
Grund er omgivet af to Ringe, den første bestaaende 
af Frugtknuder, den anden af Støvtraade. Saaledes er 
kort skildret Arum”ens Blomst eller rettere sagt Blom- 
sterstand. 

Gennem et Par Dage udgaar der fra den en saa 
frygtelig Aadselstank, at selv Naboskabet med nogle 
raadnende Hunde ikke vilde give Anledning til noget 
lignende. I stærk Hede og med Vinden imod er den 
afskyelig, utaalelig. Men lad os trodse den forpestede 
Atmosfære, lad os nærme os, og vi vil faa et snurrigt 
Skuespil at se. 

Varslede af Stanken, der udbreder sig vidt om- 
kring, kommer forskellige af de Insekter flyvende, der 
flænser i smaa Kadavere: Tudser, Snoge og Firben, 

14% 

Pindsvin, Muldvarpe og Markmus, som Bonden træffer 
under sin Spade og kaster med aabnet Bug ud paa 
Stien. De slaar sig ned paa det store Blad, der med 
sin gustne Purpurfarve ligner et Stykke raaddent Kød. 
De tripper om berusede af deres Fryd, den kadaverøse 
Lugt, de triller ned ad Skraaningen og styrter ned i 
Pungen. Beholderen bliver i stærkt Solskin fuld paa 
nogle Timer. 

Lad os kigge ned i den gennem den snævre Aab- 
ning. Intet andet Sted vil man faa et saadant Mylder 
at se. Det er en delirerende Blanding af Rygge og 
Buge, af Vingedækker og Lemmer, som kribler, ruller 
om med Knirken af sammenklyngede Ledemod, hæver 
og sænker sig, gaar tilvejrs og synker ned igen, sat i 
Bevægelse som af en stadig Strømhvirvel. Det er et 
Bakkanal, et almindeligt Anfald af Delirium tremens. 

Nogle, men kun faa, dukker frem af Massen. Ad 
den centrale Mast eller ad den omgivende Væg kravler 
de op til Indgangen. Vil de tage til Vingerne og flygte? 
Paa ingen Maade. Paa Tærskelen til Afgrunden og næ- 
sten fri lader de sig falde ned i Hvirvelen paa ny 
grebne af Beruselse. Maddingen er uimodstaaelig. In- 
gen vil forlade Forsamlingen før om Aftenen eller selv 
Dagen efter, naar den berusende Duft har tabt sig. 
Saa frigør de sammenspegede sig fra deres gensidige 
Favntag, forlader langsomt og ligesom modstræbende 
Stedet og flyver bort. Paa Bunden af den djævelske 
Pung bliver der tilbage en Hob af døde og døende med 
afrevne Lemmer og forvredne Vingedækker, uundgaae- 
lige Følger af det vanvittige Orgie. Og snart kommer 
der Bænkebidere, Ørentviste og Myrer, som gør Kaal 
paa de hedenfarne. 

Hvad bestilte de der? Var de Fanger i Blomsten, 
som er omdannet til en Fælde, der tillader dem at kom- 
me ind og forhindrer dem fra at komme ud ved Hjælp af 

en Palisadering af konvergerende Haar? Nej, de var ikke 
Fanger, de havde fuld Frihed til at gaa ud af den igen, 
saaledes som deres endelige Bortgang, der iværksattes 
uden Spor af Hindring, bevidner. Arbejdede de paa at 
blive af med deres Æg, narrede af en bedragerisk Duft, 
som de vilde have gjort det under Dække af et Kada- 
ver? Heller ikke, der er ikke Spor af Æglægning i 
Arum'ens Pung. De kom tilkaldt af Lugten af et kre- 
peret Dyr, som de elsker over alt andet, Kadaver-Rusen 
havde grebet dem, og de hvirvlede forrykte om i en 
Ligbærer-Fest. 

Midt under Bakkanalet vil jeg se at gøre mig Regn- 
skab for, hvor mange der er forsamlede. Jeg skærer 
Blomstersækken op og hælder dens Indhold paa en 
Flaske. Saa berusede, som de er, undslipper dog mange 
for mig under Optællingen, som jeg gerne vil gøre saa 
nøjagtig som muligt. Med nogle Draaber Svovlkulstof 
bringer jeg Vrimlen til Ro. Derpaa fastslaar Optællin- 
gen, at der er over 400 Insekter til Stede. Saa stor var 
den levende Kugle, som jeg nys saa myldre i Arum'ens 
Pung. 

Hoben bestod kun af to Slægter, Dermestes og Sa- 
prinus, der begge om Foraaret er ivrige Udbyttere af 
henfaldende Kadavere. 

Min Ven Bull havde, skønt den i levende Live var 
en brav Hund, blandt mange andre Vaner følgende: 
naar den i Vejens Støv traf paa en indtørret Rest af en 
Muldvarp, der var bleven fladtrykt under de forbigaa- 
endes Fødder og gjort til en Mumie af Solens Straaler, 
væltede den sig frydefuld i den fra Snude til Hale, den 
gned sig atter og atter ind med den først paa sin ene, saa 
paa sin anden Side, alt medens den rystede af nervøs 
Ophidselse. Det var dens Lugtepose med Moskus i, dens 
Flaske Eau de Cologne. Naar den havde parfumeret sig 
efter Behag, rejste den sig op, rystede sig og stak af, fuldt 


214 J. H. FABRE: SKIK OG BRUG HOS INSEKTERNE 


ud lykkelig ved den Maade, hvorpaa den havde gjort 
sig mere tiltrækkende. Lad os lade være med at tale 
ondt om dette og lad os fremfor alt ikke diskutere det. 
Enhver Smag har sin Berettigelse. 

Hvorfor skulde visse af de Insekter, der elsker de 
dødes Duft, ikke have lignende Vaner? Dermestes og 
Saprinus kommer til Arum'en og kravler om der hele 
Dagen i en tæt Vrimmel, skønt det staar dem frit for 
at gaa deres Vej, og mange af dem gaar til Grunde un- 
der det tumultuariske Orgie. Hvad der holder dem til- 
bage, er ikke den fede Kost, thi Blomsten giver dem in- 
tet at æde, det er heller ikke Æglægningen, thi de tager 
sig vel iagt for at anbringe deres Larver paa dette Sulte- 
sted. Hvad bestiller de der da, disse vanvittige?  Til- 
syneladende beruser de sig i den raadne Stank, som 
Bull gjorde det paa et Muldvarpekadaver. 

Og denne Lugt-Rus tiltrækker dem allevegne rundt 
omkring fra, maaske langt borte fra, man ved det ikke 
rigtigt. Paa samme Maade strømmer ÅAadselgraverne 
under deres Søgen efter et Sted at anbringe deres Af- 
kom paa fra Markerne til mine stinkende Aadsler. De 
bliver begge varslet ved en stærk Lugt, der generer os 
paa Hundrede Skridts Afstand, men breder sig videre og 
fryder dem paa Afstande, hvor de holder op at paa- 
virke vor Lugtesans. 

Hydnocysten, Bolbocerens Livret, har ingen af 
disse brutale Uddunstninger ved sig, som er i Stand til 
at udbrede sig i Rummet; den er lugtløs i det mindste 
for os. Insektet, som søger den, ankommer ikke langt 
borte fra, det bebor de samme Steder som Svampen. 
Saa svage, som den underjordiske Knolds Uddunst- 
ninger er, har den lækkersultne Eftersøger, der er 
udrustet derefter, stor Lethed ved at opdage dem: den 
opererer paa nært Hold, i Jævne med Jorden. Hunden 
har det ligedan: den søger med Næsen imod Jorden. 

Og den ædle Trøffel, den væsentligste Genstand for 
dens Søgen, besidder dertil en om end meget lidet ud- 
talt Duft. 

Men hvad skal man sige om det store Paafugleøje 
og om Munken, der kommer til Hunnen, naar denne er 
indelukket og i Fangenskab? De strømmer sammen 
fra Horizontens Grænser. Hvad opfatter de i denne ÅAf- 
stand? Er det virkelig en Lugt, saaledes som vor Fysio- 
logi forstaar en saadan? Jeg kan ikke faa mig til at tro 
det. 

Hunden lugter Trøflen ved at snuse til Jorden gan- 
ske nær ved Knolden, den genfinder sin Herre paa store 
Afstande, idet den ved Hjælp af sin Lugtesans under- 
søger hans efterladte Fodspor. Men kan den finde 
Trøflen paa 100 Skridts, paa Kilometers Afstand? Fin- 
der den sin Herre, naar der ikke er det mindste Spor 
efter denne? Nej, sikkert ikke. Hunden er med 
sin fine Næse ude af Stand til at udføre en saadan Be- 
drift, som imidlertid udføres af Sommerfuglen, hvem 
hverken Afstand eller Mangel paa Spor, der er efterladt 
af Hunnen, som staar indelukket paa mit Bord, for- 
styrrer. 

Man antager, at Lugten, den almindelige Lugt, den, 
der paavirker vor Lugtesans, beror paa Molekuler, som 
udgaar fra det lugtende Legeme. Det lugtende Stof 
opløser sig og spreder sig i Luften, idet det meddeler 
denne sin Duft paa samme Maade, som Sukkeret oplø- 
ser sig i Vandet og udbreder sig gennem dette, idet det 
giver det sin Sødhed. Lugt og Smag opfattes paa en 
eller anden Maade; der er for den ene som for den 
andens Vedkommende Berøring mellem de indtrykgi- 
vende materielle Smaadele og de indtrykmodtagende 
Sansepapiller. 

Der er intet simplere, intet mere klart, end at 
Årum'en frembringer en kraftig Stank, af hvilken 

Luften bliver gennemtrukket og bliver stinkende i vid 
Omkreds. Saaledes faar Dermestes og Saprinerne, der 
er saa store Elskere af Kadaverduften, Besked gennem 
Smaadelenes Udbredelse i Luften. Paa samme Maade 
frigør de stinkende Atomer sig fra den raadne Tudse 
og udbreder sig viden om til Glæde for Aadselgraveren. 

Men hvad frigør sig materielt fra Spinderens eller 
det store Paafugleøjes Hun? Intet, efter hvad vor Lug- 
tesans siger os. Og dette intet skulde, naar Hannerne 
strømmer til, med sine Molekuler kunne mætte et umaa- 
deligt Rum paa nogle Kilometer i Omkreds. Hvad den 
frygtelige Stank fra Årum'en ikke formaar at udføre, 
det skulde den lugtløse trods alt kunne gøre! Aanden 
nægter, hvor deleligt Stoffet end kan være, at drage 
den Slags Slutninger. Det vilde være at farve en Indsø 
rød med et Gram Karmin, at fylde Rummet med intet. 

En anden Grund. I mit Værelse, der forud var 
fyldt med kraftige Lugte, som maa have behersket og 
tilmtetgjort de fine Uddunstninger, ankom Hansommer- 
fuglene uden mindste Tegn paa Forvirring. 

En stærk Lyd kvæler en svag Tone og forhindrer 
den fra at blive hørt, et stærkt Lys overstraaler en svag 
Lysning. Det er Bølger af samme Natur. Men Torde- 
nens Bulder kan ikke faa den mindste Lysstraale til at 
blegne, lige saa lidt som Solens blændende Glans kan 
kvæle den svageste Lyd. Da de er af forskellig Natur, 
kan Lyset og Lyden ikke indvirke paa hinanden. 

Forsøget med Lavendelessens, Naftalin og andet 
lignende siger os altsaa, at Lugten har to forskellige 
Oprindelser. Sæt Bølgebevægelsen i Stedet for Udsiraa- 
lingen, og Problemet med det store Natpaafugleøje er 
løst. Et lysende Punkt sætter Ætheren i Bevægelse ved 
sine Svingninger og fylder et Rum af uendelig Størrelse 
uden at miste noget af sin Substans. Omtrent paa 

samme Maade maa den fra Spinderhunnen udgaaede 
Varselsstrøm fungere. Den udsender ikke Molekuler, 
den dirrer, den udsender Bølger, som kan forplante 
sig til Afstande, der ikke lader sig forene med en virke- 
lig Udbredelse af Stof. 

Den samlede Lugtesans skulde saaledes have to 
Omraader: det, der omfatter Stofpartikler, der er ud- 
bredt i Luften, og det, der omfatter Ætherbølgerne. Vi 
kender kun det første, som ogsaa findes hos Insekterne. 
Det er det, der underretter Saprimaerne om den fra 
Arum'en udgaaende Stank, Silphaen og Aadselgraveren 
om Stanken fra Muldvarpen. 

Det andet, der er langt overlegent med Hensyn til 
Rummet, undgaar os fuldstændigt paa Grund af Mangel 
paa de nødvendige Sanseredskaber. Det store Paafugle- 
øje og Munken kender det paa deres Bryllupsfesters 
Tid. Mange andre tager Del i det i forskellige Grader 
alt efter de Fordringer, deres Livsmaade stiller. 

Ligesom Lyset har ogsaa Lugten sine X-Straaler. 
Gid Videnskaben en Dag, oplyst af Dyrene, maatte 
skænke os en Duftens Radiograf, og denne kunstige 
Næse vil aabne en hel Verden af Undere for os. 


XVI. 
ELEFANT-HASSELBOREREN. 


Visse af vore Maskiner har bisarre Organer, som, 
naar man ser dem i Hvile, er uforklarlige. Men er vi 
til Stede, naar de bliver sat i Bevægelse, saa vil det un- 
derlige Apparat, der griber ind i sine Tandhjulsforbin- 

delser og aabner og lukker sine leddelte Stænger, aaben- 
bare os en sindrig Sammensætning, i hvilken alt er 
viseligt ordnet med Henblik paa de Virkninger, der skal 
opnaas. Saaledes forholder det sig ogsaa med forskel- 
lige Snudebiller, især med Balaninerne, der, som Nav- 
net siger, er bestemte til at udnytte Agern, Hasselnød- 
der og andre lignende Frugter. 

Den mærkeligste af dem er for min Egns Ved- 
kommende Elefant-Hasselboreren (Balalninus elephas). 
Er det bleven passende benævnet, dette Væsen, hvis 
Navn fremtryller et ejendommeligt Billede for os, dette 
karrikaturmæssige Dyr med sin vældige Snabel? Denne 
er tynd og fin som et Haar, rødbrun, næsten retliniet 
og saa lang, at Insektet er nødt til, for ikke at snuble 
over den og hildes i sit Instrument, at bære den frem- 
strakt som en fældet Lanse. Hvad bruger den denne 
umaadelige Stolpe, denne latterlige Næse til? 

Jeg ser dem, der vilde trække paa Skuideren heraf. 
Ja, hvis Livets eneste Maal var at tjene Penge ved hvil- 
kesomhelst Midler, anerkendte eller ikke, saa er saa- 
danne Spørgsmaal taabelige. 

Lykkeligvis er i andres Øjne intet smaat, som spil- 
ler en Rolle i Tingenes majestætiske Problem. De ved, 
af hvilken ringe Dejg Idéens Brød bliver æltet, det, der 
ikke er mindre nødvendigt end det, som laves af Korn, 
de ved, at de, der arbejder og spørger, ernærer Verden 
med deres indsamlede Krummer. 

Lad os forbarme os over Spørgsmaalet og fortsætte. 
Uden at have set den i Arbejde formoder vi allerede, at 
Snudebillens paradoksale Snabel er et Bor, der er af 
lignende Art som dem, vi bruger til at bore Huller i de 
haardeste Legemer med. To diamanthaarde Punkter, 
Kindbakkerne, væbner det i Spidsen. Ligesom Lari- 
nerne, men under langt vanskeligere Betingelser, for- 


ELEFANT-HASSELBOREREN 219 


staar Hasselboreren at betjene sig af det til at berede 
Vejen for Anbringelse af sit Æg. 

Men en Antagelse er, hvor begrundet den ogsaa kan 
være, ikke Vished. Jeg kan kun lære Hemmeligheden 
at kende, naar jeg overværer dens Arbejde. 

Tilfældet, der er dens Tjener, som taalmodigt an- 
raaber det, lod mig i første Halvdel af Oktober træffe 
Hasselboreren i Arbejde. Min Overraskelse var stor, thi 
paa dette sene Tidspunkt er i Almindelighed enhver 
flittig Virksomhed afsluttet. De første Frostdage af- 
slutter den entomologiske Sæson. 

Det er netop idag et frygteligt Vejr; den iskolde 
Nordøstenvind hyler og faar Læberne til at sprække. 
Man maa have en stærk Tro for paa en saadan Dag at 
gaa ud og undersøge Krattet. Saafremt imidlertid, hvad 
jeg tænker mig, Hasselboreren med sin lange Snabel 
er i Færd med at udnytte Agernerne, er det paa Tide 
at undersøge Sagen. De endnu grønne Agern har naaet 
deres fulde Størrelse. Om to eller tre Uger vil de have 
den fuldkomne Modenheds kastaniebrune Farve, og 
snart efter vil de falde af Træerne. 

Min taabelige Udflugt bringer mig et Udbytte. Jeg 
overrasker en Balanin paa de grønne Agern med Snabe- 
len halvvejs indboret i et af dem. At anstille Iagttagel- 
ser med den fornødne Omhu er ikke muligt midt under 
de af Mistraleri piskede Grenes Rysten. Jeg skærer Gre- 
nen af og lægger den forsigtigt paa Jorden. Insektet 
bryder sig ikke om Flytningen, det bliver ved med sit 
Arbejde. Jeg sætter mig paa Hug ved Siden af det, 
skærmet imod Stormen bagved en Bunke Udhusgst, og 
jeg tager dets Arbejdsmaade omhyggeligt i Øjesyn. 

Hasselborerens Fødder er udstyret med klæbende 
Sandaler, som senere hen, i mine Apparater, tillader 
den behændigt at bestige en lodret Glasplade, og den 

sidder solidt fast paa Agernets glatte og stejle Krum- 
ning. Med kejtet Langsomhed flytter den sig omkring 
sin spidse Snabel, der er indført i Agernet, den beskriver 
en Halvcirkel, hvis Centrum er Boringspunktet, hvor- 
efter den vender tilbage i sit gamle Spor og beskriver 
en Halvcirkel i modsat Retning. Og dette gentager den 
mange Gange. Paa lignende Vis bærer vi os ad, naar 
vi borer et Hul i Træ med et spidst Instrument ved en 
Bevægelse frem og tilbage med Haanden. 

Snabelen trænger lidt efter lidt dybere ind, og i 
Løbet af en Time er den helt forsvundet. Derpaa føl- 
ger en kort Hviletid, og til Slut bliver Instrumentet 
trukket ud igen. Hvad vil der nu ske? Intet mere for 
denne Gang. Hasselboreren forlader sit Hul og trækker 
sig værdigt tilbage; den kryber sammen mellem de tørre 
Blade. For idag lærer jeg ikke mere om den. 

Men jeg har faaet et Varsko. En af de rolige 
Dage, der er gunstigere for Jagten, vender jeg tilbage 
til Stedet, og jeg er snart i Besiddelse af Biller nok til at 
befolke mine Bure med. Da jeg forudser alvorlige Van- 
skeligheder paa Grund af den Langsomhed, hvormed 
Arbejdet foregaar, foretrækker jeg at studere dette 
hjemme med den ubegrænsede Fritid, jeg har der. 

Denne Forholdsregel viser sig at være udmærket. 
Hvis jeg vilde have fortsat, som jeg havde begyndt, og 
iagttaget Hasselborerens Manøvrer ude i det frie, i Træ- 
erne, saa vilde jeg aldrig, selv om jeg havde været nok 
saa heldig med mine Fund, have haft Taalmodighed 
nok til at følge Udvælgelsen af Agernet, Boringen og 
Æglægningen til Ende, saa omhyggeligt og langsomt In- 
sektet er i al sin Færd. Man vil faa Lejlighed til at 
dømme derom om et Øjeblik. 

Det Krat, der besøges af min Snudebille, er sam- 
mensat af tre Egearter. Den grønne Eg og den lodne 

Eg, som bliver til smukke Træer, naar Brændehugge- 
ren giver dem Tid dertil, og endelig Kermesegen, en 
ussel Busk. Den første, den almindeligste af de tre, 
foretrækkes af Hasselboreren. Dens Agern er faste, 
forlængede, middelstore, med en kun lidet ru.Skaal. Den 
lodne Egs Agern er i Reglen daarligst udviklede, korte, 
skæmmede af Furer og udsatte for at falde for tidligt 
af. De sevignanske Højes Tørhed er skadelig for dem, 
og Hasselboreren søger kun til dem i Mangel af bedres 
Havelse. 

Kermesegen, denne dværgagtige Busk, denne lat- 
terlige Eg, som man kan skræve over med et Skridt, 
har til Trods for sin ringe Størrelse rigt udviklede 
Agern, der svulmer op til store, ægformede Legemer 
og strutter af ru Skæl paa Skaalen. Hasselboreren har 
ingen bedre Bosted; det er en stærk Bolig og et rigeligt 
forsynet Magasin. 

Nogle Grene af de tre Ege, vel besatte med Agern, 
stilles under Kuplen i mine Metaltraadsbure, og den 
nederste Ende af dem anbringes i et Glas Vand, der 
skal bevare deres Friskhed. Nogle Snudebillepar bliver 
saa anbragt der i et passende Antal, og Apparaterne 
bliver opstillet i mit Værelses Vinduer, i fuldt Solskin 
den største Del af Dagen. Lad os nu væbne os med 
Taalmodighed og overvaage dem flittigt. Vi vil blive 
belønnet, thi Bearbejdelsen af Agernet er værd at se. 

Det hele trækker ikke alt for meget i Langdrag. 
To Dage efter, at Forberedelserne er truffet, kommer 
jeg til, netop i det Øjeblik, da Arbejdet skal til at be- 
gynde. Moderinsektet, der er større af Bagkropsom- 
fang end Hannen og udrustet med et længere Bor, tager 
sit Agern i Øjesyn, uden Tvivl med Æglægningen for 
Øje. 

Det løber omkring paa det Skridt for Skridt fra 

Stilkenden opad og igen nedad. Paa den ru Skaal er 
Gangen let, men den vilde være uudførlig paa det øvrige 
af Overfladen, hvis Billens Fodballer ikke var forsynet 
med klæbende Sko, med børstebesatte Saaler, der hol- 
der den fast i en hvilken som helst Stilling. Insektet 
løber altsaa om uden at snuble en eneste Gang og med 
samme Lethed, hvad enten det befinder sig foroven, 
forneden eller paa Siderne af sit glatte Underlag. 

Det har truffet sit Valg; Agernet er erkendt at være 
af god Beskaffenhed, og nu gælder det at lave et Hul 
med Snabelen. Denne er paa Grund af sin store 
Længde vanskelig at manøvrere med. Det er, for at 
faa den største mekaniske Virkning frem, nødvendigt 
at rette Instrumentet lodret imod Agernets Runding 
og at føre det ubekvemme Instrument, der, naar det ikke 
bruges, holdes rettet lige fremad, ind under Arbejderen. 

For at naa dette, hæver Dyret sig op paa sine bageste 
Ben og stiller sig paa den Trefod, som dannes af Spid- 
sen af Vingedækkerne og de bageste Fødder. Man skal 
have ondt ved at finde noget saa forunderligt som denne 
svære Borer, der staar oprejst og trækker sin Næse- 
Dyrendal ind til sig. 

Nu er det fuldbragt, Pælen staar lodret, og Borin- 
gen begynder. Metoden er den samme, som jeg saa 
anvendt i Skoven, den Dag det stormede saa stærkt. 
Insektet drejer sig langsomt og skiftevis fra Højre til 
Venstre, derefter fra Venstre til Højre. Dens Bor er 
ikke en Proptrækkers Spiralblad, der borer sig ind ved 
en omdrejende Bevægelse bestandig i samme Retning, 
det er en Trokar, et skeformet Bor, som vinder frem 
ved at bide, ved Bortædning skiftevis i den ene og den 
anden Retning. 

Inden vi fortsætter, maa vi indrømme Plads for 
et Bitræk, der er altfor paafaldende til at blive udeladt. 

Det hænder flere Gange, at jeg finder Insektet dødt paa 
sin Arbejdsplads. Den Døde er i en ejendommelig Stil- 
ling, som vilde vække Latter, hvis Døden ikke altid var 
en alvorlig Begivenhed, især naar den kommer pludse- 
lig og under fuldt Arbejde. 

Den sonderende Snabel er indført i Agernet med 
sin Spids, Arbejdet er begyndt. Hasselboreren er op- 
hængt i Luften i Snabelspidsen, langt borte fra Støtte- 
fladen. Den er tør, faret heden for, jeg ved ikke hvor 
mange Dage siden. Benene er stive og holdes sammen- 
trukne under Bugen. Selv om vi hos dem forudsatte 
den samme Blødhed og Udstrækningsevne, som de 
havde, da Dyret var levende, kunde de ikke paa langt 
nær have naaet at finde Støtte paa Agernet. Hvad er 
da sket, som har kunnet bevirke, at den ulykkelige er 
bleven spiddet, ligesom et Insekt i vore Samlinger, som 
man har fundet paa at sætte fast med en Naal gen- 
nem Hovedet? 

Der er indtruffet en Arbejdsulykke. Paa Grund 
af dens Bors Længde begynder Hasselboreren med at 
arbejde i oprejst Stilling, støttet paa sine Bagben. Lad 
os antage, at den er gledet, at den har foretaget en for- 
kert Bevægelse med det Dræg, som holdt den fast, og 
den ubehændige mister straks Fodfæstet, revet bort 
ved sin Snabels Elasticitet, som den til at begynde med 
har maattet øve en vis Vold imod og har bøjet. Efter 
paa denne Maade at være bragt bort fra sit Støttepunkt, 
vrider den ophængte sig forgæves i Luften, og dens Fød- 
der, disse frelsende Harpuner, finder absolut intet at 
gribe fat i. Som Arbejderne i vore Fabriker er Ele- 
fant-Hasselboreren undertiden ogsaa et Offer for me- 
kaniske Forhold. Lad os ønske den god Lykke, faste 
Sandaler, som passer paa ikke at glide, og lad os fort- 
sætte. 

Denne Gang gaar alt godt, men med en saadan 
Langsomhed, at Indførelsen af Snabelen ikke kan føl- 
ges, selv om man bruger en forstørrende Lupe. Og 
Insektet drejer sig stadig, hviler sig og tager fat igen. 
En Time, to Timer gaar, og jeg vedbliver med min 
nerveanstrengende Opmærksomhed, thi jeg ønsker at 
se, hvad Hasselboreren vil foretage sig i det Øjeblik, 
den skal trække sin Sonde tilbage, vende sig om og 
lægge sit Æg ved Rørets Aabning. Det er i alt Fald 
saaledes, jeg forudser, at Begivenhederne vil forme sig. 

To Timer gaar og udtømmer min Taalmodighed. 
Jeg træffer en Aftale med min Husstand. Tre af os 
afløser hinanden efter Tur og overvaager uafbrudt det 
ihærdige Kreatur, hvis Hemmelighed jeg vil have fat 
paa, koste, hvad det vil. 

Jeg gjorde Ret i at kalde Hjælpere til, som iaaner 
mig deres Øjne og Opmærksomhed. Efter otte Timers 
Forløb, otte uendelige Timer, henimod Nattens Frem- 
brud, kaldte den Skildvagt, der stod paa Vagt, paa mig. 
Insektet saa ud til at have sluttet sit Arbejde. Det 
trækker sig tilbage, ja det drager varsomt sit Bor ud 
af Frygt for at beskadige det. Se, nu er Instrumentet 
ude, og paany viser det lige fremad. 

Det er Øjeblikket ...... Ak nej, endnu ikke. End- 
nu en Gang er jeg bleven snydt, mine otte Timers Over- 
vaagen har ikke ført til noget. Hasselboreren bryder 
op og forlader Agernet uden at udnytte Borehullet. Ja 
til visse! jeg havde med god Grund givet Afkald paa at 
anstille Iagttagelser ude i Skoven. At opholde sig saa 
længe ude imellem de grønne Ege udsat for Solens Glød 
vilde have været en utaalelig Pine. 

Hele Oktober Maaned igennem opnoterer jeg med 
Bistand efter Behov af mine Hjælpere talrige Boringer, 
som ikke blev efterfulgt af nogen Æglægning. Tagtta- 
gelsestiden er meget skiftende. Den varer i Almindelig- 

hed et Par Timer, men undertiden tager den en halv 
Dag. eller endog mere. 

Hvad skal disse saa tidsrøvende og mange Gange 
dog ikke ægbelagte Huller til? Lad os foreløbig søge at 
skaffe os Besked om, hvorledes Ægget anbringes, og om 
Larvens første Maaltider, maaske kommer Svaret saa. 

De ægbelagte Agern bliver siddende paa Træerne, 
indfattede af deres Skaale, som om intet abnormt var 
indtruffet med Hensyn til Ødelæggelsen af deres Kim. 
Man kan med en Smule Opmærksomhed let kende dem. 
Der viser sig ikke langt fra Skaalen paa den glatte, 
endnu grønne Kapsel et lille Punkt, som i Virkelig- 
heden er et Indstik af den fine Naal. Det bliver snart 
omgivet af en snæver, brun Indfatning, et Produkt af 
Vævenes Ødelæggeise. Det er Borehullets Aabning. 
Til andre Tider, men sjældnere, er Hullet boret gennem 
selve Skaalen. 

Lad os vælge os nogle Agern med nys udført Gen- 
nemstikning, det vil sige med et lyst Stik, der endnu 
ikke er omgivet af den brune Rand, som Tiden bringer. 
Lad os tage Skallen af dem. Nogle af dem indeholder 
intet - særligt: Hasselboreren har boret i dem uden at 
betro dem noget Æg. De svarer til de Agern, der er 
bleven bearbejdet Timer og atter Timer igennem i mine 
Bure uden at være bleven benyttet senere. Mange inde- 
holder et Æg. 

Cg, hvad mere er, hvor langt Indgangen til Rørene 
end ligger over Skaalen, findes dette Æg dog altid paa 
Bunden af dem ved Grunden af Kimbladene. Der er 
der, dannet af Skaalen, en Slags grov, multumlignende 
Masse, der indsuger de velsmagende Udsvedninger fra 
Stilkens yderste Ende, et nærende Stof. Jeg har set en 


ung Larve, der var udklækket for mine Øjne, gnaske 
Skik og Brug hos Insekterne. 15 

denne bomuldsagtige Masse, denne friske Brioche, der 
er krydret med Garvesyre, i sig som sit første Maaltid. 

En saadan Lækkerbidsken, saa saftig, saa letfor- 
døjelig, som organiske Emner under Dannelse er, findes 
kun her, og det er alene her, mellem Skaalen og Grun- 
den af Kimbladene, at Hasselboreren anbringer sit Æg, 
Insektet er i Besiddelse af en vidunderlig Viden om, hvor 
de Bidder, der er bedst egnede for den nyfødtes svage 
Mave, findes. 

Ovenover sidder Kimbladenes forholdsvis grove 
Næringsstof. Styrket ved de første Timers Skænk be- 
giver den lille Orm sig hertil, ikke direkte, men gennem 
den Gang, som Moderens Snabel har skabt den, en 
Gang, der er fuld af søde Smuler, af halvt tyggede Stum- 
per. Med disse lette Gryn, der er forarbejdede til en 
Søjle af passende Længde, kommer Kræfterne, og Lar- 
ven kaster sig saa over Agernets faste Masse. 

Disse Fakta forklarer Æglæggerskens Taktik. 
Hvad har den for Øje, naar den, før den begynder paa 
Boringen, undersøger sit Agern foroven og forneden, 
forfra og bagfra, med den ængsteligste Omhu? Den for- 
sikrer sig om, at Frugten ikke allerede er ægbelagt. 
Ganske vist er Spisekamret rigt, men dog ikke rigt nok 
til to. Jeg har i Virkeligheden aldrig truffet to Larver 
i et og samme Agern. En eneste, altid kun en eneste, 
fordøjer den rige Bid og omdanner den til et oliven- 
grønt Mel, inden den forlader den og begiver sig ned paa 
Jorden. Af Kimbladene er der intet eller kun en ube- 
tydelig Smule tilbage. Reglen er den, at hver Larve 
har sit Brød, hver Æder sin Portion bestaaende af et 
Agern. 

Forinden det bliver betroet et Æg, maa Stykket 
derfor først undersøges for at blive klar over, om det 
ikke allerede har en Beboer. Og denne mulige Beboer 
opholder sig paa Bunden af en Krypt ved Grunden af 

Agernet dækket af en Skaal, der strutter af Skæl. In- 
tet er saa hemmeligt som dette Skjul, intet Øje vilde 
gætte paa en Eneboer, hvis Agernets Overflade ikke bar 
det ubetydelige Indstik. 

Dette Punkt, der netop er synligt, er min Fører. 
Naar det er tilstede, siger det mig, at Agernet er beboet, 
eller at det i det mindste har været underkastet en For- 
søgsboring, der har noget at gøre med Æglægningen, 
naar det mangler, viser det mig, at ingen har taget 
dette Stykke i Besiddelse. Hasselboreren bliver utvivl- 
somt belært paa samme Maade. 

Jeg ser paa Sagerne ovenfra med et vidtskuende 
Blik, hjulpet af Lupen. Jeg vender Genstanden et Øje- 
blik i mine Fingre, og Undersøgelsen er gjort. Den 
derimod, den kortsynede Iagttager, er nødt til at ind- 
stille sit Mikroskop saa noget nær overalt, før den med 
Bestemthed kan skelne det forræderiske Punkt. Inter- 
essen for dens Afkom faar den forøvrigt til at anstille 
ganske anderledes skrupuløse Undersøgelser end dem, 
jeg foretager af Nysgerrighed. Og saaledes forlænger 
den sin Undersøgelse af Agernet til Overdrivelse. 

Den er færdig. Agernet er tjenligt. Boret trænger 
ind, et Arbejde, som varer i timevis, og derefter gaar 
Insektet mange Gange sin Vej, idet det kaster Vrag paa 
sit Værk. Der følger ingen Æglægning paa Stikket med 
dens Sonde. Hvortil da en saadan Anstrengelse af saa 
lang Varighed? Skulde det hele simpelthen være en An- 
stikning af et Fad, af hvilket Hasselboreren drikker og 
styrker sig? Skulde Snabelens Rør stige ned til Fu- 
stagens Bund for der at øse nogle første Klasses Mund- 
fulde af en nærende Drik? Skulde Foretagendet have 
noget at gøre med Individets Ernæring? 

I Begyndelsen troede jeg det, temmelig overrasket 
over den Ihærdighed, der blev udfoldet for at faa 

en god Slurk. Denne Tanke har jeg imidlertid op- 
givet, belært af Hannerne. Ogsaa de har en lang Sna- 
bel, der er i Stand til at bore Huller, om det paakræves, 
men desuagtet har jeg aldrig set dem slaa sig ned paa 
et Agern og arbejde med Boret. Hvorfor skulde de gøre 
sig saa megen Umage? Meget lidt er tilstrækkeligt for 
disse Afholdsfolk. At arbejde overfladisk med Enden 
af Snabelen paa et blødt Blad er nok til at holde Livet 
i dem. 

Naar disse Lediggængere, hvem Bordets Glæder er 
tilladt, ikke forlanger mere, hvorledes forholder det sig 
saa med Mødrene, der er beskæftigede med Æglægnin- 
gen? Har de god Tid til at spise og drikke? Nej, det 
gennemborede Agern er ikke et Forfriskningslokale, i 
hvilket man driver Tiden hen med uendelig Nippedrik- 
ken. At Næbet, naar det dykker ned i Frugten, tager 
en beskeden Mundfuld, er muligt, men denne Smule er 
ganske sikkert ikke Endemaalet. 

Jeg tror at kunne skimte det virkelige Maal. Ægget 
findes, som jeg har sagt, altid ved Grunden af Agernet 
inde i en Slags Vat, som vædes af Udsvedning fra 
Stilken. Larven gnasker lige efter dens Udklækning 
det delikate Filt paa Bunden af Skaalen i sig og nærer 
sig af dets Vædsker, endnu ude af Stand til at angribe 
Kimens faste Masse. 

Men med Frugtens Alder vinder denne Brioche i 
Fasthed, den forandrer sin Smag og gaar over til 
at blive en Slags Mos. Det bløde størkner, Fugtigheden 
tørrer ind. Der findes et Tidspunkt, paa hvilket den Ny- 
fødtes Betingelser for Velvære er opfyldt paa det nøj- 
agtigste. Før dette Tidspunkt er det hele ikke rigtig 
færdigt, senere hen er det overmodent. 

Udvendigt, paa Agernets grønne Skal, er der intet, 
som angiver, hvorledes det staar til i dette indre Køk- 

ken. Moderdyret er derfor, naar det ikke faar tilstræk- 
kelig Besked ved at tage Stykket i Øjesyn, nødt til først 
at smage med Enden af sin Snabel paa, hvad der findes 
i Bunden af dette Spisekammer. Ammen prøver med sine 
spidsede Læber en Skefuld Mælkegrød,før hun byder det 
lille Barn den. Noget lignende gør Hasselborerhunnen 
med ikke ringere Ømhed. Den lader sin Sonde gaa ned 
til Bunden af Gryden og skaffer sig Underretning om 
dens Indhold, før den overgiver den til Børnene. Hvis 
Føden er erkendt at være tilfredsstillende, bliver der 
lagt et Æg, i modsat Fald bliver Undersøgelseshullet 
opgivet uden videre. Saaledes forklares de Stik med 
Boret, af hvilke der ikke gøres Brug efter det besværlige 
Arbejde. Det bløde Brød paa Bunden, der bliver om- 
hyggeligt prøvet, er ikke bleven befundet at være i den 
rette Tilstand. Hvor nøjeseende, hvor ængsteligt om- 
hyggelige er ikke disse Hasselborere, naar det drejer 
sig om deres Afkoms første Mundfulde! 

At anbringe Ægget paa et Sted, hvor den Nyfødte 
finder saftig, let og let fordøjelig Føde, er ikke nok for 
disse forudseende Dyr. De gaar videre med deres Om- 
hu. Et Mellemled kunde være til Gavn, som kunde 
føre den lille Larve fra de første Timers Lækkerbidske- 
ner over til at leve af Grovbrødet. Dette Mellemled 
findes ophobet i Røret, der er et Arbejde af Moderens 
Snabel. Det er de Smuler, de Smaapartikler, som er 
afgnavet af Snabelens Saks. Og for øvrigt passer Ka- 
nalens Vægge, der er bløde og af dødt Væv, bedre for 
Begynderens Kindbakker end Resten af Agernet. 

Før den giver sig til at gnave paa Kimen, er det 
i Kanalen, Larven tager fat. Den ernærer sig af det 
Mel, den finder paa sin Vej, den samier de brunlige 
Korn, som hænger ved Væggene, og endelig, naar den 
har styrket sig tilstrækkeligt, tager den Hul paa Kærne- 


230 J. H. FABRE: SKIK OG BRUG HOS INSEKTERNE 


massen, borer sig ind i den og forsvinder. Maven er 
parat, og det øvrige er saiig Æden. 

Denne Næringsophobning i Røret maa have en vis 
Længde for at tilfredsstille den spæde Alders Krav, 
derfor arbejder Moderen med Boret i Overensstemmelse 
hermed. Hvis Indførelsen af Snabelen kun skulde tjene 
til at smage paa Stoffet, til at udforske Modenhedsgra- 
den ved Grunden af Agernet, vilde Operationen tage 
langt kortere Tid, hvis den blev foretaget ikke langt fra 
denne Basis tvers igennem Skaalen. Denne Fordel er 
ikke overset, det er sket, at jeg har overrasket Insektet 
i Færd med at bearbejde det skælklædte Bæger. 

Jeg ser heri kun et Forsøg fra den travle Æglægger- 
skes Side paa at skaffe sig Besked. Hvis Agernet passer 
den, vil Boringen blive paabegyndt paany højere oppe 
udenfor Skaalen. Naar Ægget skal lægges, er det Reglen, 
at selve Agernet anbores saa højt oppe som muligt og 
som Redskabets Længde tillader det. 

Hvad er Meningen med dette lange Boringshul, 
som end ikke altid bliver gjort færdigt 1 Løbet af en halv 
Dag? Hvad skal denne ihærdige Udholdenhed gøre Gavn 
for, naar Boret kunde naa det ønskede Punkt, den Livs- 
kilde, hvor den nyfødte Larve kan drikke sig mæt, 
hvis det blev ansat tæt ved Stilken og ført ind med 
langt mindre Bekostning af Tid og Udmattelse? Moder- 
dyret har sine Grunde til at udmatte sig paa denne 
Maade! Ved at gøre saa, naar hun det reglementerede 
Sted ved Grunden af Agernet, og paa samme Tid skaffer 
hun sit Afkom en lang Posefuld Mel, et Resultat af 
stor Værdi. 

Alt dette er Bagateller! Nej, om Forladelse, det er 
store Ting, der taler til os om en uendelig Omhu, som 
gaar ud paa at værne om de mindste Væsener, som af- 
lægger os Vidnesbyrd om en højere Logik, der ordner 
de mindste Enkeltheder. 

Hvor fremragende den end er som Opdrætter, har 
Hasselboreren dog ogsaa anden Betydning og fortjener 
Opmærksomhed i andre Henseender. Det er i det 
mindste Droslens Mening, som, naar der henimod Efter- 
aarets Afslutning bliver Mangel paa Bær, af egen Drift 
holder Gilde paa Insektet med det lange Næb. Det er 
en lille, men en meget velsmagende Mundfuld, der skaf- 
fer Afveksling fra Olivenernes Beskhed, som endnu 
ikke er bleven mildnet af Frosten. 

Og hvad vilde Skovens Opvaagnen om Foraaret 
være uden Droslen og dens Medbejlere? Lad kun 
Mennesket forsvinde, udryddet som Følge af sine egne 
Dumheder, Fornyelsesfesten vil derfor ikke være min- 
dre højtidelig, fejret som den bliver ved Droslens Fan- 
farer. 

Til den meget fortjenstfulde Rolle at glæde Fuglen, 
der er Skovenes Fryd, føjer Hasselboreren en anden: 
den at begrænse Overfloden af Planter. Som alle 
de stærke, der virkelig er deres Styrke værdige, er Egen 
ædelmodig: den yder Agern i Skæppevis. Hvad skulde 
Jorden gøre med denne Overflod? Skoven vilde kvæles 
af Mangel paa Plads, Overmaalet af Træer vilde virke 
ødelæggende. 

Men saa snart der er Overflod paa Levnedsmidler, 
strømmer der fra alle Sider Fortærere til, som er travlt 
beskæftigede med at bringe Ligevægt tilveje i den ubæn- 
dige Plantevækst. Skovmusen, en Indfødt, opmagasine- 
rer Agernet i en Stenhob ved Siden af sin Hømadras. 
En Fremmed, Skovskaden, kommer til os langt borte 
fra i flokkevis efter at have faaet Besked om Overflo- 
den, jeg ved ikke paa hvad Maade. Nogle Uger fester 
den fra den ene Eg til den anden, den lægger sin Jubel 
og sin Ænsgstelse for Dagen ved sine Skrig, som minder 
om en Kats, der er ved at kvæles, og derpaa vender den, 

naar den har udført sit Hverv, tilbage til Norden, hvor- 
fra den er kommen. 

Hasselboreren slaar dem dog alle. Den har be- 
troet sine Æg til de endnu grønne Agern. Disse ligger nu 
paa Jorden, brunede før Tiden og gennemborede af et 
mindre Hul, gennem hvilket Larven er kommen frem 
efter at have fortæret deres Indhold. Under en eneste 
Eg kunde man let fylde en Kurv med disse tomme Rui- 
ner af Agern. Bedre end Skovskaden, bedre end Skov- 
musen, har Snudebillen arbejdet paa at befri Skoven 
fra, hvad der var for meget. 

Snart kommer Mennesket i sine Svins Interesse. 
I min Landsby er det en vigtig Begivenhed, naar den 
kommunale Trommeslager bekendtgør, hvad Dag 
Agernindsamlingen begynder i de kommunale Skove. 
Dagen før tager de ivrigste Stederne i Øjesyn og ud- 
vælger sig en god Plads. Dagen efter er hele Familien 
paa Aastedet tidlig om Morgenen. Faderen slaar til de 
høje Grene med en lang Stang, Moderen plukker, iført 
et stort Sækkelærredsforklæde, som gør det muligt for 
hende at trænge ind i de tykke Krat, hvad Haanden 
kan naa, af Træet, og Ungerne samler op fra Jorden. 
Og Kurvene fyldes, senere Brændekurvene og tilsidst 
Sækkene. 

Efter at Skovmusen og Skovskaden, Snudebillen 
og mange andre har frydet sig, kommer Turen nu til 
Mennesket, der gør Overslag over, hvor meget Flæsk 
Høsten er værd for ham. En Sorg gør dog Skaar i Glæ- 
den, den nemlig at se saa mange Agern liggende paa 
Jorden, gennemborede og fordærvede, ubrugelige. Men- 
nesket skælder ud paa Ophavsmanden til Ødelæggelsen. 
Ved at høre paa dette, skulde man tro, at Skoven var til 
alene for hans Skyld, at Egen satte Frugt alene af 
Hensyn til hans Flæsk. 

Min Ven, vil jeg sige til ham, Skovfogeden kan 
ikke gaa retsligt frem imod Synderen, og det er me- 
get heldigt, thi vor Selviskhed, der er tilbøjelig til i 
Agernhøsten kun at se en Guirlande af Pølser, vilde 
have skæbnesvangre Følger. Egen indbyder en hel 
Verden til at drage Nytte af dens Frugter. Vi tager den 
største Part, fordi vi er de stærkeste. Det er vor 
eneste Ret. f 

Men umaadelig højt op over os rager den ligelige 
Fordeling mellem de forskellige Fortærere, af hvilke 
hver har sin Rolle, lille eller stor, i denne Verden. Hvis 
det er udmærket, at Droslen fløjter og fryder sig over 
Foraarets Løvspring, maa vi ikke tage det ilde op, at 
Agernerne er ormstukne. I dem udvikler Fuglenes Des- 
sert, Hasselboreren, sig, den lækre Mundfuld, som sætter 
Fedt om Gumpen og skaber skønne Toner i Struben. 

Men lad nu Droslen synge, og lad os vende tilbage 
til Snudebillens Æg. Vi ved, hvor de findes: ved Ager- 
nets Grund, mellem det blødeste og saftigste, som Kær- 
nen ejer. Men hvorledes er det bleven anbragt der, saa 
langt fra Indgangspunktet ovenover Skaalens Rand? 
Et meget lille Spørgsmaal, det er sandt, endog et barn- 
agtigt, om man vil. Men lad os ikke foragte det: Viden- 
skaben er opbygget af Barnagtigheder. 

Den første, som gned et Stykke Rav paa sit Ærme 
og derefter saa, at dette Stykke tiltrak et Halmstraa, 
havde sikkert ingen Anelse om vore Dages elektriske 
Undere. Han morede sig naivt. Gentaget og undersøgt 
paa alle Maader er Barnets Leg bleven til en Verdens- 
kraft. 

Iagttageren maa ikke agte noget for ringe: han ved 
aldrig, hvad der kan udvikle sig af den ringeste Kends- 
gærning. Jeg opstiller altsaa paa ny det Spørgsmaal: 
ved hvilke Midler har Hasselborerens Æg faaet Plads 
saa langt fra Indgangspunktet? 

For den, der endnu ikke kendte noget til, hvor- 
ledes Ægget anbringes, men vidste, at Larven til at be- 
gynde med angriber Agernet ved dets Grund, vilde 
Svaret blive følgende: Ægget bliver lagt paa Overfladen 
ved Indgangen til Kanalen, og den lille Orm kryber ned 
gennem det Rør, der er boret af Moderen, og naar af 
egen Drift det fjærne Punkt, hvor den spæde Alders 
Næringsmidler forefindes. 

Før jeg havde samlet tilstrækkelige Data, var denne 
Forklaring til at begynde med min; men Fejltagelsen 
hortvejredes hurtigt. Jeg plukkede et Agern, da Moder- 
dyret trak sig tilbage efter et Øjeblik at have anbragt 
Enden af sin Bagkrop paa Aabningen af den Kanal, 
som dens Snabel lige havde gravet. Ægget burde altsaa, 
syntes det, være der i Indgangen, ganske nær ved Over- 
fladen. Nu vel, nej, det er der ikke, det er ved den an- 
den Ende af Gangen. Hvis jeg turde vove at tillade mig 
det, vilde jeg sige, at det er gaaet ned som en Sten 
falder ned i en Brønd. 

Lad os hurtigt komme bort fra denne Idé. Kana- 
len, der er saa uendelig snæver og delvis tilstoppet af 
Raspspaaner, gør en saadan Nedstigning umulig. For- 
øvrigt vilde efter Stilkens Retning, der kan være ret op 
eller det modsatte, det, der var Fald i det ene Agern, 
blive Opstigning i et andet. 

En anden Forklaring frembyder sig, en ikke min- 
dre mislig. Man kunde sige: »Gøgen lægger sit Æg et 
eller andet Sted paa Grønsværet; den tager det op med 
sit Næb og anbringer det paa den Maade i Græssmut- 
tens snævre Rede.« Skulde Hasselboreren benytte en 
lignende Metode? Skulde den bruge sin Snabel til at 
bringe sit Æg ned til Grunden af Agernet? Jeg finder 
ikke hos Insektet noget andet Redskab, som var i Stand 
til at naa dette dybe Skjul. 

Og alligevel, lad os skynde os med at forkaste 
denne underlige Forklaring, det er fortvivlet at ville 
tage sin Tilflugt til den. Aldrig nogensinde lægger en 
Hasselborer sit Æg uden Dækning for saa at snappe 
det med Snabelen. Følgen vilde blive, at den fine Kim 
ufejlbarligt vilde gaa til Grunde, knust ved at tvinges 
gennem en fin, halvt tilstoppet Kanal. 

Min Forlegenhed er stor, og den vil blive delt af 
enhver Læser, der kender noget til den borende Billes . 
Bygning. Græshoppen har en Sabel, et Æglægnings- 
instrument, der gaar ned i Jorden og udsaar Æggene 
i den ønskede Dybde, Leucospis har en fin Lægge- 
braad, som smyger sig ind gennem Chalicodomens 
Murerarbejde og bringer Ægget ind i den store, søvnige 
Larves Celle, men Hasselboreren har ingen af disse 
Dyrendalere, af disse Daggerter, af disse Spækkenaale, 
den har intet i Enden af sin Bagkrop, absolut intet. 
Og alligevel er det den nok at anbringe sin Bagkrop- 
spids paa Rørets snævre Aabning, for at Ægget straks 
skal være lejret helt nede paa Bunden. 

Anatomien maa give os Gaadens Løsning. den er 
uløselig ad anden Vej. Jeg aabner Æglæggersken. 
Hvad jeg har for mine Øjne, forbavser mig. Der findes 
der, indtagende hele Legemets Længde, en underlig Ind- 
retning, en rødgul Stav, hornagtig, stiv, jeg kunde næ- 
sten være tilbøjelig til at sige en Snabel, saa meget ligner 
den den paa Hovedet. Det er et Rør, haarfint, en 
Smule muskedonneragtigt udvidet i den frie Ende, op- 
pustet til et Ægleje ved Udspringet. 

Her har vi Æglægningsinstrumentet, der svarer til 
Boret i Omfang og Længde. Lige saa dybt, som den bo- 
rende Snabel gaar ned, lige saa dybt gaar ogsaa Æglæg- 
ningsrøret, den indvendige Snabel ned. Naar Dyret 
bearbejder sit Agern, vælger det sit Angrebspunkt saa- 

ledes, at de to hinanden erstattende Redskaber begge 
kan naa det attraaede Punkt, Kærnens Grund. 

Det øvrige forklarer sig nu af sig selv. Naar Borets 
Arbejde er færdigt og Gangen parat, vender Moderdyret 
sig om og anbringer Enden af sin Bagkrop paa Aab- 
ningen. Det trækker blank, det lader sin indvendige 
Mekanisme træde ud, den, der uden Vanskelighed tvin- 
ger sig ned gennem de bevægelige Raspspaaner. Der 
viser sig intet af det ledende Rør, med en saadan Be- 
hændighed og Forsigtighed arbejder det, og der kom- 
mer heller ikke noget til Syne, naar Instrumentet, efter 
at Ægget er anbragt paa sin Plads, stiger op igen og ef- 
terhaanden trækkes ind i Bagkroppen. Det er fuldbyr- 
det, — Æglæggersken gaar sin Vej, og vi har ikke op- 
daget nogen af dens smaa Hemmeligheder. 

Havde jeg ikke Grund til at holde ud? Et tilsyne- 
ladende ubetydeligt Træk har lært mig paa utvivlsom 
Vis, hvad allerede Larverne fik mig til at fatte Mistanke 
om. Snudebillerne med deres lange Snabel har et indre 
Kør, en Bagkrops-Snabel, som intet forraader udven- 
digt, de ejer, skjult i Bagkroppen, noget, der svarer til 
Græshoppens Sabel og Ichneumonidernes Spækkenaal. 


ROVIET: 
ÆRTENS SNUDEBILLE. 


Mennesket sætter Ærten højt. Fra Oldtiden af har 
det, idet det anvendte mere og mere vidtstrakt Omhu 
under dens Dyrkning, brudt sit Hoved for at faa den til 
at sætte større, finere og sødere Frø. Bøjelig af Naturen 
og blidt opmuntret har Planten ladet sig dette byde, og 

den har endt med at give det, som Gartnerens Ærger- 
righed stræbte efter at faa af den. Hvor er vi nu om 
Dage kommen langt bort fra den Høst, som Varro og 
Columella maatte nøjes med! Hvor er vi fremfor alt 
langt fra de oprindelige, vilde Frøkorn, som den første, 
der gav sig af med at skrabe i Jorden, betroede til Jord- 
bunden, maaske ved Hjælp af en halv Underkæbe af 
en Hulebjørn, hvis stærke Hjørnetand tjente til Plov- 
skær! 

Hvor findes i de vildtvoksende Planters Verden den 
Vækst, der var den første Oprindelse til Ærten? Vore 
Strøg har ingen saadan. Finder man den andetsteds? 
Paa dette Punkt tier Botanikerne, man har kun vage 
Sandsynligheder til Svar. 

Den samme Uvidenhed gælder forøvrigt om de 
fleste af vore andre Næringsplanter. Hvorfra har vi 
faaet Hveden, denne velsignede Græsart, som giver os 
Brødet? Ingen ved det. Det nytter ikke søge den her 
paa Steder, hvor den ikke plejes af Mennesket, det nyt- 
ter heller ikke. søge den i fremmede Lande. I Orienten, 
hvor Agerdyrkningen har sin Vugge, har Plantesam- 
leren aldrig truffet det hellige Aks formerende sig af 
sig selv paa Arealer, der ikke var vendt af Ploven. 

Rugen, Bygget og Havren, Roen og Radisen, Runkel- 
roen og Guleroden, Græskarret og mange andre Kultur- 
planter lader os være i en lignende Usikkerhed: deres 
Udgangspunkt er ukendt eller i det højeste anet bagved 
Aarhundredernes uigennemtrængelige Skygge. Naturen 
har leveret os dem i deres fulde, vilde Kraft og af mid- 
delmaadig Næringsværdi, lige som den den Dag idag 
tilbyder os Morbærret og Slaaenbærret i Krattet, den 
har givet os dem i Skikkelse af karrige Udkast, omkring 
hvilke vort Slid og vor Opfindsomhed taalmodigt kunde 
samle en Skat af næringsholdigt Kød, dette den første 

af Kapitaler, der giver stadig voksende Renter i Land- 
brugernes Bank. 

Som Næringsoplag er Kornsorterne og Køkken- 
urterne for største Delen Menneskeværk. De til Grund 
liggende Planter, tarvelige Hjælpekilder i deres oprin- 
delige Tilstand, har vi laant middelmaadige, som de var, 
af Planternes Naturskat; den fuldkommengjorte Årt, 
rig paa Næringsstof, er et Resultat af vor Kunst. 

Men er Hveden, Ærten og de øvrige Kulturplanter 
uundværlige for os, saa er vor Omhu, som en retfærdig 
Gengæld, absolut nødvendig for at holde dem oppe. Saa- 
dan som vort Arbejde har gjort dem, vilde disse Planter, 
ude af Stand som de er til at forsvare sig i den vilde 
Kamp mellem de levende Væsener, overladt til sig selv, 
hurtig gaa til Grunde, naar de ikke blev dyrket, og det 
til Trods for det enorme Antal af de Sædekorn, de 
sætter, ligesom det dumme Faar hurtigt vilde forsvinde, 
hvis der ikke gaves Faarehold. 

De er vore Frembringelser, men ikke altid vor ude- 
lukkende Ejendom. Overalt, hvor der hober sig Føde- 
midler op, melder der sig fra alle Verdens Hjørner og 
Kanter Fortærere, som tilpasser sig til de rigelige Maal- 
tider, og det des flere, jo rigere Kosten er. Mennesket, 
der er ene om at frembringe agrarisk Frodighed, dækker 
netop herved op til et omfattende Gæstehud, ved hvil- 
ket Legioner af Gæster tager Plads. Idet det frembrin- 
ger de mest saftige og rigeligste Levnedsmidler, kal- 
der det imod sin Villie Tusinder og atter Tusinder til 
sine Beholdninger, imod hvis Tand dets Forbud kæm- 
per en forgæves Kamp. Efterhaanden, som det frem- 
bringer mere, bliver der paatvunget det en højere Af- 
gift. De omfattende Kulturer, de store Ophobninger 
begunstiger Insekterne, der er vore Medbejlere i Ret- 
ning af at fortære. 

Det er den indre Lov. Naturen, der er lige saa iv- 
rig som vi, byder alle sine Plejebørn sit mægtige Bryst, 
ligesaavel dem, der udnytter andres Gods, som dem, 
der frembringer det. For os, der arbejder, saar og hø- 
ster, og trætter os ved den Anstrengelse, dette koster 
os, modner den Hveden, men den modner den ogsaa 
for den lille Kornsnudebille, som, skønt den ikke ud- 
retter noget Markarbejde, ikke desto mindre kommer 
og sætter sig fast paa vore Kornlofter for med sit spidse 
Næb at gøre Kaal paa Korndyngerne Korn for Korn og 
omdanne dem til Klid. 

For os, der hakker, luger og vander, for os, der bli- 
ver stive i Lemmerne og forbrændte af Solens Hede, 
faar den Ærtebælgene til at svulme op, men den faar 
dem ogsaa til at svulme op til Gavn for Ærtesnudebillen, 
som, skønt den ikke giver sig af med Havearbejde, 
alligevel tilegner sig sin Del af Høsten, naar dens Time 
er inde, naar Foraarets Glæder kommer. 

Lad os følge dens Fremgangsmaade, denne ivrige 
Tiendeopkræver af de grønne Ærter. Jeg lader den 
gøre, som den vil, velvillig Skatteyder som jeg er! Det 
er netop af Hensyn til den, jeg har saaet nogle Ræk- 
ker af den yndede Plante i mit Indelukke. Uden anden 
Opfordring fra min Side end denne beskedne Saaning, 
melder den sig punktlig hos mig i Løbet af Maj. Den 
har faaet at vide, at der for første Gang blomstrer Ær- 
fer i dette stenede Terræn, der modsætter sig al Køk- 
kenhavekultur. Saa kommer den styrtende i Hast som 
en anden entomologisk Rodemester for at udøve sine 
Rettigheder. 

Hvorfra kommer den? At sige det bestemt er umu- 
ligt. Den er kommen fra et eller andet Skjul, hvor den 
har tilbragt den daarlige Aarstid i Dvale. Platanen, 
der afbarker sig selv i den varmeste Sommertid, yder 
under sine løsnede Korkplader udmærkede Tilflugts- 

steder for de hjemløse Fattige. Jeg har ofte fundet 
vor Ærteudnytter i et saadant Vinterleje. Skjult un- 
der Platanernes døde Bark eller beskyttet paa anden 
Maade, medens Vinteren rasede, er den opvaagnet af sin 
Dvale ved den milde Sols første Kærtegn. Instinktets 
Almanak har belært den, og den ved lige saa godt som 
Gartneren Besked om, paa hvilken Tid Ærterne blom- 
strer. Den giver da Møde ved sin Plante næsten alle- 
vegne, smaat gaaende, men let paa Vingerne. 

Et lille Hoved, kort Snude, en askegraa Dragt over- 
saaet med brune Prikker, nedtrykte Vingedækker, to 
store sorte Punkter paa Gumpen, stumprumpet og fir- 
skaaret, saaledes er den kortfattede Beskrivelse af min 
Gæst. Majs første Halvdel er inde, og Fortroppen er 
ankommen. 

De slaar sig ned paa Blomsterne med deres hvide 
Sommerfuglevinger: jeg finder nogle af dem ved Foden 
af Fanen, andre skjult i Kølens Hulhed. Atter andre, 
og det de fleste, undersøger og tager Blomsterstandene 
i Besiddelse. Tiden til Æglægning er ikke inde endnu. 
Morgenen er mild, Solen er varm uden endnu at være 
generende. Det er Øjeblikket for Parringstummelen og 
for dens Lyksalighed i det herlige Lys. Man nyder der- 
for saa smaat Livet. Der danner sig Par, som snart 
skilles igen og snart genforener sig. Naar Varmen hen- 
imod Middag bliver for stærk, trækker baade Hanner 
og Hunner sig tilbage til Skyggen i en Fold af Blomsten, 
hvis hemmelighedsfulde Kroge de kender saa godt. I 
Morgen begynder man igen paa Festlighederne, Dagen 
efter ligesaa, indtil Frugten, der sprænger Kølens Hyl- 
ster, kommer til Syne udenfor dette og svulmer mere 
og mere fra Dag til Dag. 

Nogle højt frugtsommelige Hunner, der er mere for- 
pinte end de andre, betror deres Æg til den nyskabte 

Bælg, lille og flad, som den er, naar den kommer frem 
af Blomsterskeden. Disse tidlige Kuld, der maaske er 
drevet ud som Følge af en Æggestoks Krav, som ikke 
kan vente længere, forekommer mig at være i alvorlig 
Fare. Det Frø, i hvilket den lille Larve skal mstallere 
sig, er endnu kun et svagt Korn uden Fasthed og uden 
nogen Ophobning af Melstof. Ærtesnudebillens Larve 
vil aldrig kunne finde Føde her, med mindre den kan 
slaa sig til Taals og vente, til Frøet er modent. 

Men kan Larven, naar den en Gang er udklækket, 
sulte saa længe? Det er tvivlsomt. Det lidet, jeg har 
set. viser mig, at den Nyfødte sætter sig til Børds saa 
hurtigt som muligt og gaar til Grunde, naar den ikke 
kan det. Jeg anser derfor de Kuld for at være fortabte, 
som er anbragt paa Ærtebælge, hvis Udvikling kun er 
lidet fremskreden. Men Artens Velfærd vil ikke komme 
til at lide herunder, saa frugtbar som Ærtesnudebillen 
er. Vi skal forøvrigt straks sé, med hvilken ligegyldig 
Ødselhed Hunnen udsaar sine Kim, af hvilke største 
Delen er bestemt til Undergang. 

Hovedparten af Mødrenes Arbejde fuldbyrdes i 
Slutningen af Maj. naar Bælgene bliver knudede under 
Presset af Frøene, der nu paa lidt nær har naaet deres 
endelige Størrelse. Jeg ønskede at se Ærtesnudebillen 
arbejde i dens Egenskab af Snudebille: vor Klassifika- 
tion regner den jo ind under Snudebillerne. Vore 
øvrige Snudebiller er virkelige Rhyncophorer, Snabel- 
bærere. der er væbnede med en spids Pæl, med hvilken 
de laver den Rede i Stand, i hvilken Ægget skal anbrin- 
ges. Denne har kun en kort Snude, der er udmærket 
egnet til at samle nogle Mundfulde Sukkersaft, men 
uden Værdi som Boreredskab. Maaden, hvorpaa den 
anbringer sit Afkom., er da ogsaa en hel anden. 

Her finder vi ikke de vindskibelige Forberedelser, 

som vi har set hos Balaninerne, Larinerne og Rhyn- 
chiterne. Da hun ikke er udstyret med noget Bor, saar 
Hunnen sine Æg frit ud, uden Beskyttelse imod Solens 
Brand og Atmosfærens Luner. Intet kan være mere 
simpelt, men heller intet mere farligt for Kimene, med 
mindre de er af en særlig Beskaffenhed, som gør det 
muligt for dem at modstaa de skiftende Prøvelser, som 
Hede og Kulde, Tørhed og Fugtighed udsætter dem for. 

I det indsmigrende Solskin Kl. 10 om Morgernen 
gennemløber Hunnen med rykvise Skridt den udvalgte 
Bælg, lunefuldt og umetodisk nedenfra opad og ovenfra 
nedad, paa den ene og derefter paa den anden Flade. 
Et Øjeblik fremviser hun et middelstort Læggerør, der 
bevæger sig hurtigt til Højre og Venstre ligesom for at 
ridse Overhuden. Derpaa kommer der et Æg frem, 
som hun forlader, saa snart det er bragt paa Plads. 

Et hastigt Strøg med Læggerøret snart her og 
snart der paa Bælgens grønne Hud er det hele. Kimen 
er ladt tilbage der ubeskyttet og i fuldt Solskin. In- 
sektet gør intet Udvalg med Hensyn til Stedet, hvor 
Ægget anbringes, intet for at afkorte den kommende 
Larves Søgen, naar den skal til paa egen Haand at 
trænge ind i Spisekamret. Nogle Æg anbringes paa de 
Pukler, som Frøene frembringer, men ligesaa mange 
er aflagt i de golde Skilledale. De første næsten be- 
rører Føden, de sidste er noget borte fra denne. Lar- 
ven maa som Følge heraf selv finde sig til Rette. Kort 
sagt, uordentlig som den er, minder Ærtesnudebililens 
Æglægning om en påa Lykke og Fromme gjort Udsæd. 

En alvorligere Fejl! Antallet af de Æg, som betros 
til samme Bælg, staar ikke i Forhold til Antallet af 
de i den indelukkede Frø. Man maa paa Forhaand vide, 
at hver Larve behøver en Ration af en Ært, en absolut 
nødvendig Ration, rigeligt tilstrækkelig til en enkelts 

Velvære, men ikke nok til flere Fortærere, selv om de 
kun er to. Hver Larve sin Ært, hverken mere eller 
mindre, det er en uforanderlig Regel. 

Avls-Økonomien forlanger altsaa, at Æglægger- 
sken, der har skaffet sig Oplysning om den Bælg, som 
hun har undersøgt, saa nogenlunde sætter en Talgrænse 
med Hensyn til de Kim, hun afgiver, en Grænse, som 
retter sig efter Antallet af de i den indeholdte Frø. Men 
en saadan Begrænsning eksisterer ikke. I sin Iver efter 
at blive af med Æggene giver Æggestokken altid hver 
Ration flere Fortærere. 

Mine Fortegnelser stemmer overens paa dette 
Punkt. Antallet af de Æg, der aflægges paa en Bælg, 
overgaar altid, og ofte paa en ligefrem skandaløs 
Maade, Antallet af de Frø, der staar til Raadighed. Hvor 
mager Foderposen end er, af Gæster er der altid Over- 
flødighed. Naar jeg dividerer Summen af de Æg, som 
findes paa denne eller hin Bælg, med Antallet af de i 
den indeholdte Ærter, finder jeg fra fem til otte Preten- 
denter for hver af disse; ja, jeg har endog fundet ti, 
og der er ikke noget, som siger, at Overskudet ikke 
skulde kunne være større endnu. Mange er de kaldede, 
men hvor faa er ikke de udvalgte! Hvad skal alle de 
overtallige, der nødvendigvis er udelukket fra Gæste- 
budet af Mangel paa Plads, gøre? 

Æggene er klart ravfarvede, cylindriske, glatte og 
afrundede i begge Ender. De er i det højeste en Milli- 
meter lange. Hvert af dem er fæstet til Bælgen ved et 
tyndt Knippe Traad af størknet Æggehvidestof. Hverken 
Regn eller Vind kan faa Bugt med deres Vedhængning. 

Ofte afgiver Æglæggersken Æggene to og to paa en 
Gang, det ene ovenpaa det andet, ofte udklækkes ogsaa 
det yderste af et Par, medens det inderste visner og 
gaar til Grunde. Hvad har det sidste manglet i at kunne 

"afgive en Larve? Maaske et Solbad, en mild Udrugen, 
som dets Følgesvend har berøvet det ved at dække over 
det. Hvad enten det nu er som Følge af den ubelejlige 
Skærm, som overskygger det, eller af andre Grunde, 
saa følger det førstfødte af Grupperne paa to Æg sjæl- 
dent den normale Udviklingslinie. Det visner paa Bæl- 
gen, dødt uden at have levet. 

Der er Undtagelser fra denne for tidlige Død, un- 
dertiden udvikler de to forbundne Æg sig begge lige- 
godt, men dette er en Sjældenhed, saa at Ærtesnude- 
bililens Afkom paa lidt nær vilde blive reduceret til 
Halvdelen, hvis Toæg-Systemet herskede ufravigeligt. 
Til Skade for vore Ærter og til Fordel for Snudebillen 
mildner et vist Forhold denne Aarsag til Ødelæggelse; 
Æggene bliver for største Delen lagt et for et og 
isolerede. 

At Udklækningen har fundet Sted, tilkendegives af 
et lille, bugtet Baand, blegt og hvidligt, som betyder, at 
Bælgens Yderhud er løsnet og dræbt tæt ved Æghammen. 
Det er den Nyfødtes Arbejde, et Rør under Overhuden, i 
hvilket det lille Dyr bevæger sig under sin Søgen efter 
et Sted, hvor det kan bore sig ind. Naar dette Sted er 
fundet, saa gennemborer den lille Larve, der næppe 
er en Millimeter lang og ganske lys med en sort Hjælm, 
Bælgen og dykker ned i dens rummelige Indre. 

Den naar hen til Ærterne og slaar sig ned paa den 
nærmeste af dem. Jeg iagttager den med en Lupe, idet 
den undersøger sin Kugle, sin Verden. Den graver en 
Brønd lodret ned i den kugleformede Masse. Jeg ser, 
hvorledes dens fremstikkende Bagparti bevæger sig, 
naar den er halvvejs inde, for at give den Fart. I Lø- 
bet af kort Tid forsvinder Minereren, den er nu 
hjemme. 

Indgangsaabningen, der er yderst fin, men til en- 
hver Tid let at faa Øje paa ved sin brune Farve, som 

stikker af imod Ærtens bleggrønne eller lyse Overflade, 
har ingen fast Plads; man finder den saa at sige over- 
alt paa Frøets Overflade, dog i Almindelighed med Und- 
tagelse af den nederste Halvdel, det vil sige den Halv- 
kugle, der til Pol har Ægstrengens udbulnende Tilfæst- 
ningspunkt. 

Her i denne Del af Frøet findes netop Kimen, som 
maa respekteres og lades ufortæret, saa den kan ved- 
blive at være i Stand til at udvikle en lille Plante til 
Trods for det store Hul, som er bleven boret i Sædekor- 
net, da det fuldt udviklede Insekt forlod det. Hvor- 
for er denne Region fredhellig? Hvilke Grunde vær- 
ner om det udnyttede Sædekorns Kim? 

Ærtesnudebillen tager, det siger sig selv, ikke Hen- 
syn til Gartneren. Ærten er til og kun til for dens 
Skyld. Idet den nægter sig nogle Mundfulde, som vilde 
medføre Sædekornets Død, har den ikke nogen For- 
mindskelse af Ødelæggelsen til Maal. Den er afhol- 
dende af andre Grunde. 

Lad os lægge Mærke til, at Ærterne berører hin- 
andens Sider, og at Larven, naar den søger efter et An- 
grebspunkt, ikke er i Stand til at gaa helt omkring dem 
i Ro og Mag. Lad os ogsaa bide Mærke i, at den 
nedre Pol er omgivet af Navlefremvæksten og frem- 
byder Vanskeligheder for Boringen, som ikke kendes 
i de Dele, der kun er beskyttet af Overhuden alene. 
Maaske findes der ogsaa i denne Navle, der er særegent 
organiseret, særlige Safter, som den lille Larve ikke 
holder af. 

Uden Tvivl har vi her hele Hemmeligheden ved de 
Ærter, der udnyttes af Ærtesnudebillen, og som allige- 
vel bevarer dens Evne til at spire. De er halvt ødelagte, 
men ikke døde, fordi Indtrængningen sker i den frie 
Halvkugle, en Region, som paa en Gang er lettere til- 

sængelig og mindre saarbar. Og da hele Stykket iøv- 
rigt er alt for meget for en Larve, saa indskrænker 
Tabet af Frømasse sig til det Stykke, der foretrækkes 
af Fortæreren, og dette Stykke er ikke absolut uund- 
værligt for Sædekornet. 

Under andre Omstændigheder og med Frø, hvis 
Rumfang er stærkt mindsket eller ogsaa forøget, vil 
vi se Resultaterne forandre sig heli igennem. I det 
første Tilfælde vil Kimen gaa til Grunde, opspist som 
det øvrige under den alt for knebent forsynede Larves 
Tand, i det andet Tilfælde vilde den rigelige Kost til- 
lade, at der kom flere Gæster. Den dyrkede Foder- 
vikke og den store Bønne, der udnyttes, naar der er 
Mangel påa Ærter, den foretrukne Grøntsag, belærer 
os i saa Henseende. Det ubetydelige Frø, der er tømt 
lige ud til Huden, er en Ruin, af hvilken man forgæves 
vilde vente sig nogen Spiren, det omfangsrige Frø der- 
imod bevarer til Trods for, at det har huset et Fler- 
tal af Snudebiller, sin Evne til at vokse op. 

Naar man har erkendt, at der paa Bælgen altid 
findes et Antal Æg, som i høj Grad overgaar Antallet 
af de i den indelukkede Ærter, og at hver ægbesat Ært 
paa den anden Side kun er én Larves udelukkende 
Ejendom, spørger man sig selv om, hvad der da bliver 
af de overtallige. Gaar de til Grunde udenpaa Bælgen, 
naar de, der er tidligst paa Færde, har sat sig fast en 
for en i Bælgplantens Spisekamre? Eller bukker 
de under for de første Beboeres utaalsomme Tænder? 
Hverken det ene eller det andet. Lad os fortælle, hvad 
der gaar for sig. 

Paa alle de gamle og nu tørre Ærter, af hvilke der 
er kommen en fuldt udviklet Ærtesnudehbille frem, idet 
den efterlod sig en vid og rund Aabning, vil Lupen 
kunne erkende fine, rødbrune Prikker i forskelligt An- 

tal, som er gennemborede i Centrum. Hvad betyder 
disse Pletter, af hvilke jeg har talt seks og endog flere 
endnu paa et eneste Frø? Det er ikke muligt at tage 
fejl, det er Indgangspunkter for lige saa mange Smaa- 
larver. Flere Udbyttere er altsaa trængt ind i Frøkor- 
net, og af hele Besætningen har kun en levet, er ble- 
ven stor og fed og har naaet den voksne Alder. Og 
de andre? Vi skal se. 

Lad os i Slutningen af Maj og i Juni, Æglægnings- 
tiden, tage de endnu grønne og bløde Ærter i Øjesyn. 
Næsten alle de hærgede Ærter viser os flere Prikker 
af den Slags, som vi allerede har set paa de tørre Ærter, 
der var forladt af Snudebillerne. Er det Tegn paa et 
Selskab af Begyndere? Ja. Lad os tage Hinden af 
disse Frø, lad os skille Frøbladene, som vi derpaa de- 
ler efter Behov, fra hinanden. Vi opdager saa flere 
Larver, alle meget smaa og bøjet sammen i en Bue, 
trivelige og bevægende sig, hver af dem i en lille rund 
Hule dybt inde i Provianten. 

Der synes at herske Fred og Velvære i Forsamlin- 
gen. Der er ingen Strid, ingen skinsyg Konkurrence mel- 
lem Naboerne. Fortæringen er begyndt, der er Føde i 
Masse, og Bordgæsterne er skilt fra hinanden ved Skil- 
levægge, der danner en Del af den endnu uberørte Kim- 
bladskage. Der er ingen Kiv at befrygte, saalænge der 
finder en saadan Isolering i Celler Sted, intet Bid med 
Kindbakkerne blandt Bordfællerne, hvad enten det gi- 
ves ved en Fejltagelse eller med Hensigt. Alle Be- 
boerne har samme Ejendomsret, samme Appetit og 
samme Kræfter. Hvorledes ender nu denne Udbyt- 
ning i Fællesskab? 

Jeg anbringer de Ærter, som jeg ser er godt befol- 
kede, i et Glasrør efter at have spaltet dem. Jeg aab- 
ner hver Dag nogle andre. Disse Midler oplyser mig om 

de Fremskridt, Bordfællerne gør. I Begyndelsen foregaar 
der intet særligt. Enhver af de smaa Larver gnaver, 
isoleret i sin snævre Hule, rundt om sig. Den æder 
sparsomt og fredeligt. Den er endnu meget lille, et Atom 
mætter den. Imidlertid kan én Ærts Masse ikke stræk- 
ke til til saa stort et Antal lige til Enden. Sulten 
truer, alle maa gaa til Grunde paa én nær. 

Se nu, hvor fuldstændigt Forholdene snart for- 
andrer sig. En af Larverne, den, der indtager den 
centrale Stilling i Frøet, vokser hurtigere end de andre. 
Næppe har den opnaaet et større Omfang end dens 
Konkurrenter, før disse sidste holder op med at spise 
og afholder sig fra al yderligere Udhuling. De bliver 
ubevægelige, de føjer sig efter Forholdene, de farer 
heden ved den blide Død, som bortriver de endnu ikke 
bevidste Liv. De forsvinder opløste og udslettede. De var 
saa smaa, de stakkels Ofre! Ærten tilhører for Frem- 
tiden i sin Helhed den eneste overlevende. Hvad er der 
da sket, som har bevirket denne Affolkning rundt om 
den priviligerede? I Mangel af et bestemt Svar skal jeg 
fremsætte en Gisning. Skulde der ikke i Ærtens Centrum, 
der er af en mere mild Beskaffenhed end Resten, be- 
gunstiget som den er ved Solens kemiske Virksomhed, 
findes en Barneret, en Mos af en Årt, som er særlig godt 
tilpasset til Larvens fine Organisation? Saa bliver Ma- 
ven maaske, paavirket gunstigt af denne fine Føde, der 
smager godt og er mere sukkerholdig, styrket og skik- 
ket til at fordøje en mindre let Føde. Før Grødfadet, 
før det Brød, de stærke spiser, faar Pattebarnet sin 
Mælkekost. Mon den centrale Del af Ærten ikke skulde 
være Brystkirtelen, som tjener til Ernæring af Ærte- 
snudebillens lille Larve? 

Med samme Ærgærrighed og med de samme Ret- 
tigheder begiver alle Sædekornets Beboere sig paa Vej 

henimod den lækre Bid. Turen dertil er besværlig, og 
der er flere Stationer paa Vejen i midlertidige Huler. 
Man hviler sig, og i Forventning om det, der er bedre, 
gnaver man beskedent i sig af den omgivende, modne 
Masse, man arbejder med Munden, mere for at aabne 
sig en Vej end for at styrke sig. 

Endelig naar en af Udhulerne, begunstiget ved den 
Retning, den har fulgt, til det centrale Mælkekammer. 
Den sætter sig fast der, og alt er afgjort: de andre har 
kun tilbage at dø. Hvorledes faar de at vide, at Plad- 
sen er indtaget? Hører de, at deres Kammerat begna- 
ver sit Bos Vægge med sine Kindbakker?  SOpfatter de 
påa Afstand den Bevægelse, som Gnavningen volder? 
Noget saadant maa finde Sted, thi fra nu af ophører 
Forsøgene paa at bore sig videre frem. Uden at for- 
søge en Kamp med den lykkelige Opkomling, uden at 
forsøge paa at fordrive ham, tager de, der er bleven 
tilbage i Kappestriden, mod Døden. Jeg kan godt lide 
denne blide Resignation hos dem, der er kommen for 
sent. 

En anden Betingelse, den rumlige, spiller med ind 
i denne Historie. Af vore Snudebiller af Bruchus-Slæg- 
ten er Ærtens den største. Den behøver, naar den naar 
den voksne Alder, såa rigelig Plads i sit Bo, som de 
andre Udnyttere af Frøkorn ikke kræver. En Ært yder 
den en fuldt tilstrækkeligt stor Celle, men ikke desto 
mindre vilde Samboen af to i den være en Umulighed: 
der vilde mangle Plads, selv om man klemte sig godt 
sammen. Saaledes har vi atter her for os Nødvendig- 
heden af en ubarmhjærtig Udrensning, som undertryk- 
ker alle Konkurrenterne i den besatte Ært paa en nær. 

I sin omfangsrige Masse kan Bønnen, der af Snude- 
billen er yndet næsten lige saa meget som Ærten, der- 
imod give Rum for flere Beboere. Den, der for lidt 

siden var Eneboer, bliver her til en Klostermunk. Uden 
at den ene griber ind i Naboens Omraade, er der her 
Plads til fem—seks eller flere. 

Forøvrigt finder hver af Larverne de første Dages 
Ernæring indenfor sin Rækkevidde, det vil sige det 
Lag, der langt fra Yderfladen stivner langsomt og be- 
varer sine saftige og lækre Egenskaber gennem læn- 
sere Tid. Dette indre Lag repræsenterer et Brøds 
Krumme, medens Resten af dette er Skorpe. 

I Ærten, denne mellemstore Kugle, indtager det 
det centrale Parti, dette begrænsede Parti, til hvilket 
den lille Larve skal naa ind, og gør den ikke det, 
maa den dø; i Bønnen, denne store Tærte, overtrækker 
det den store Berøringsflade mellem de flade Kimblade. 
Hvad enten de angriber det store Frøkorn her eller 
der, behøver hver af Larverne kun at bore sig lige ind 
for snart at træffe paa den attraaede Føde. 

Men naar de den da ogsaa? Jeg tæller Æggene, 
der er fastgjort til en Bønnebælg, og jeg tager de i denne 
indesluttede Bønner ud; og naar jeg sammenligner de 
to Tal, saa erkender jeg, at der, naar man regner med 
fem eller seks Gæster i hver Bønne, med Lethed er 
Plads til hele Familien. Her gaar der ingen overtallige 
til Grunde af Sult næsten lige efter at være kommen 
ud af Ægget, de har alle Del i den rigelige Bid, de bliver 
alle til noget. Overfloden paa Proviant vejer op imod 
Æglæggerskens Ødslen med Æg. 

Hvis Ærtesnudebillen altid valgte Bønnen til at 
anbringe sit Afkom i, kunde jeg saa udmærket forklare 
mig dens overordentlig rige Udsæd af Kim påa en og 
samme Bolig: en rigelig Mængde Føde, der er let at faa 
fat paa, kalder paa en rigelig Rede fuld. Ærten paa sin 
Side forbløffer mig. Hvilken Forvildelse faar Hunnen 
til at overgive sine Børn til Sulten paa en utilstrækkelig 

fødeydende Haveurt ? Hvorfor skal der være saa mange 
Gæster om et Sædekorn, der kun er en Ration for en? 

Det er ikke saaledes, det i Almindelighed gaar for 
sig, hvor det drejer sig om Livsbalancen. En vis For- 
udseenhed behersker Æggestokkene og faar dem til at 
stille Antallet af Fortærere i Forhold til Graden af 
OQverflod eller Knaphed for den spiselige Genstands 
Vedkommende.  STorbisten, Sphexen, Aadselgraveden 
og de andre Fabrikanter af Næringsmiddel-Konserves 
sætter snævre Grænser for deres Frugtbarhed, fordi 
de bløde Brød fra deres Bageri, deres Kurve med Vildt, 
Indholdet af deres Gravkister maa skaffes til Veje paa 
besværlig og lidet indbringende Vis. 

Spyfluen derimod bunker sine Æg sammen pakke- 
vis. I Tiltro til et Kadavers uudtømmelige Rigdomme 
ødsler hun med sine Maddiker uden at føre Regnskab 
med Tallet paa dem. I andre Tilfælde skaffes Provian- 
ten til Veje ved et snedigt Røveri, der udsætter de Ny- 
fødte for Tusinde dødbringende Hændelser. Saa brin- 
ger Hunnen Ligevægt til Veje imod Udsigterne til Til- 
intetgørelse ved en overdreven stor Strøm af Æg. Saa- 
ledes forholder det sig med Oliebillerne, der som Tyve, 
der efterstræber andres Eje under de mest farefulde 
Omstændigheder, er udrustet med en overhaands Frugt- 
barhed. 

Ærtesnudebillen kender hverken de arbejdsommes 
Træthed, som tvinger til at indskrænke Afkommets An- 
tal, eller Snylterens daarlige Udsigter, der nøder den 
til at forøge det. Uden kostbare Undersøgelser kan 
hun i Ro og Mag og kun ved at spadsere i Solskinnet 
paa sin elskede Plante lade enhver af sine Unger faa 
nok; hun kan saa, men i sin Dumhed finder hun paa 
at befolke Ærtebællen ud over alle Grænser, skønt den 
er en kneben Næringskilde, i hvilken største Delen af 

Afkommet maa gaa til Grunde af Sult. Jeg forstaar 
ikke denne Idiotisme, den skurrer alt for stærkt imod 
Moderinstinktets sædvanlige Klarsynethed. 

Jeg er derfor tilbøjelig til at tro, at Ærten ikke er 
Ærtesnudebillens oprindelige Andel i Delingen af Jor- 
dens Goder. Det skulde snarere Bønnen være, der er 
i Stand til at huse et helt Dusin Gæster og flere i hvert 
af Frøene. Med denne Plantes store Frø er der ikke 
mere noget skrigende Misforhold imellem Insektets. 
Æglægning og den Proviant, som staar til Raadighed. 

I øvrigt kan man ikke tvivle om, at Bønnen er 
den første i Tid af vore forskellige Erobringer paa Køk- 
kenurternes Omraade. Dens ualmindelige Størrelse og 
behagelige Smag har sikkert tiltrukket den Menneskets 
Opmærksomhed fra de fjærneste Tider. Det var en 
fuldt færdig og højst værdifuld Mundfuld for Familie- 
stammen. Man bestræbte sig derfor for at mangfoldig- 
gøre den i Haven ved Siden af Boligen, en Hytte af 
Greneværk, sammenkittet med Ler. Det var Begyn- 
delsen til Agerbruget. 

Udvandrerne fra Centralasien, der med mange Sta- 
tioner undervejs kom til vore vilde Egne med deres. 
okseforspændte Karrer, der rullede afsted påa runde 
Skiver, som var skaaret ud af Træstammer, medbragte 
først Hestebønnen, derefter Ærten og endelig Kornsor- 
terne, som var den mest udmærkede Sikring imod Sul- 
ten. De bragte os ogsaa Kvæget, de lærte os at kende 
Broncen, det første Redskabsmetal. Saaledes kom 
Civilisationens Gry til Syne hos os. 

Bragte disse Foregangsmænd os ufrivilligt sammen 
med Bønnen Insektet, som kæmper med os om den? 
Man maa have Lov til at tvivle om det, Ærtesnude- 
billen synes at være indfødt. Jeg har i alt Fald fun- 
det, at den hæver Trihbut af visse af Egnens ærteblomst- 

rede, vildtvoksende Planter, som aldrig har vakt Menne- 
skets Begær. Den vrimler især paa den store Skovflad- 
bælg (Lathyrus latifolius) med de prægtige Blomster- 
klaser og de smukke, lange Skulper. Frøene i disse er 
af middelmaadig Størrelse, adskilligt mindre end vore 
Ærter, men hver af dem er, naar de bliver gnavet af 
lige til Yderhuden, hvad deres Behoere nok skal passe 
at gøre, tilstrækkelig til sme Larvers Trivsel. 

Vi maa ogsaa lægge Mærke til disse Frøs betydelige 
Antal, jeg har talt over en Snes i én Bælg, en Rigdom, 
som er ukendt for Ærtens Vedkommende, selv naar den 
er allergivtigst. Den prægtige Fladbælg kan derfor ogsaa 
uden alt for stort Tab i Almindelighed ernære det Af- 
kom, der bliver betroet til dens Bælge. 

Er der Mangel paa Skovfladbælge, vedbliver Ærte- 
snudebillen ikke desto mindre med sin sædvanlige Ud- 
gydelse af Kim paa andre Ærteblomstrede af lignende 
Smag, men ude af Stand til at ernære alle dens Lar- 
ver, f. Eks. den vandrende Vikke (Vicia peregrina) og 
Fodervikken (Vicia sativa).. Æglæget vedbliver at 
være talrigt selv paa Bælge, der er utilstrækkelige, fordi 
den Plante, den oprindelig foretrak, leverede Proviant i 
Mængde, hvad enten det nu var paa Grund af det store 
Antal eller paa Grund af Størrelsen af dens Frø. Lad 
os som oprindelig Næringsplante antage Bønnen, hvis 
Ærtesnudebillen er en Fremmed, den store Fladbælg, 
hvis den er indfødt. 

En skønne Dag langt tilbage i Tiden kom saa 
Ærten hertil og blev dyrket i den samme forhistoriske 
Have, i hvilken Bønnen var bleven dyrket før den. Men- 
nesket fandt, at den var bedre end Hestebønnen, der 
nu har faaet Lov til at blive glemt, efter at have gjort 
os saa mange Tjenester. Det var ogsaa Snudebillens 
Mening, som uden helt at glemme sin Bønne og sin 
Vikke i Reglen slog sig ned paa Ærten, der fra Åar- 

hundrede til Aarhundrede blev Genstand for en mere 
og mere udstrakt Dyrkning. Nu om Stunder maa vi 
dele den imellem os: Ærtesnudebillen udnytter den ef- 
ter Behag og overlader Resten til os. 

Denne Insektets Trivsel, der skyldes Overflødig- 
heden af vore fortræffelige Frembringelser, er, set 
under en anden Synsvinkel, et Tilbageskridt. For 
Snudebillen saavel som for os er Fremskridt i Retning 
af Kost ikke altid Fuldkommengørelse. Arten har 
større Gavn af at vedblive at være tarvelig vant. Paa 
Hestebønnen og paa Fladbælgen, en grov Kost, grund- 
lagde Ærtesnudebillen Kolonier med en ringe Barne- 
dødelighed. De havde Plads nok til alle. Paa Ærten der- 
imod, dette udmærkede Sukkerstads, dør største Par- 
ten af Gæsterne af Sult. Rationerne er faa, og Med- 
bejlerne til dem er mange. 

Men vi vil ikke lade os opholde længere af dette 
Problem, lad os undersøge Larven, efter at den er ble- 
ven Eneejer af Ærten efter sine Søskendes Død. Den 
har ikke noget Ansvar for disse Dødsfald, Heldet har 
fulgt den, det er det heie. Den gør sit Larvearbejde, 
det eneste, den har at gøre, at spise, i Frøkornets Cen- 
trum, i sin velhavende Ensomhed. Den gnaver løs til 
alle Sider, den udvider sin Hule, som den stedse ud- 
fylder fuldstændigt med sin fede Bug. Den ser godt ud, 
trivelig som den er og lysende af Sundhed.  Driller 
jeg den, saa vender den sig blødt i sit Bo og vugger med 
Hovedet. Det er nu dens Maade at beklage sig over 
mine Forulempelser. Lad den være i Ro! 

Den trives saa godt og saa hurtigt, at Fangen alle- 
rede, naar Hundedagene kommer med deres Hede, for- 
bereder sig paa sin nære Befrielse. Det udvoksede In- 
sekt er ikke tilstrækkelig godt udrustet til selv at aabne 
sig en Udgangsaabning tværsigennem Ærten, der nu 


ÆRTENS SNUDEBILLE 255 


er fuldstændig haard. Larven ved Besked med denne 
fremtidige Vanmagt, og den bøder paa den med fuld- 
endt Kunst. Den borer med sine stærke Kindbakker 
en Udgangsbrønd, der er nøjagtigt cirkelrund og har 
regelmæssige Vægge. Vore bedste Bor til at arbejde i 
Elfenben med kunde ikke gøre det bedre. 

Forud at udarbejde den Luge, Insektet skal slippe 
ud af, er ikke nok, den maa i ikke mindre Grad tænke 
paa den Ro, som Forpupningens vanskelige Arbejde 
kræver. Der kunde komme en ubuden Gæst ind gen- 
nem den aabne Luge, som kunde gøre den modstands- 
løse Puppe Fortræd. Altsaa maa denne Aabning forblive 
lukket. Hvorledes det? Nu kommer Trik'et. 

Larven, der borer Befrielseshullet, gnaver det mel- 
holdige Stof bort uden at efterlade mindste Krumme 
af det. Men naar den naar ud til Frøets Yderhud, 
sianser den pludseligt. Denne halvt gennemsigtige 
Hinde er det Gardin, der beskytter Alkoven, i hvilken 
Forvandlingen skal foregaa, det Laag, som skal værne 
Kisten imod dem, der har ondt i Sinde udenfor. 

Men det er ogsaa den eneste Hindring, som det 
voksne Insekt støder paa, naar det skal befri sig. For 
at lette det denne Kolbøtte, har Larven sørget for at 
indskære helt rundt om Stykket en Mindstemodstands- 
Rille. Det udvoksede Insekt har ikke andet at gøre, 
end at bruge sine Skuldre og støde lidt til med Panden 
for at løsne den runde Skive og faa”den til at falde af 
ligesom Laaget paa en Æske. Udgangshullet gennem 
Ærtens gennemskinnende Hud viser sig nu som en stor 
kredsformet Plet, der mørknes af Boets Dunkelhed. 
Hvad der foregaar derinde er ikke til at se, skjult som 
det er bag en Slags mat Glas. 

Det er en smuk Opfindelse, dette Ventillaag, der dan- 
ner en Barrikade imod alle indtrængende og en Fald- 

dør, som løftes ved et Skub med Skulderen af Fangen 
i det gunstige Øjeblik. Skal vi nu rose Ærtesnudebil- 
len for det? Har det snedige Insekt forstaaet, hvad det 
gjorde, har det udtænkt en Plan, og har det arbejdet 
efter en Plan, som det selv har udkastet? Det vilde 
være noget meget smukt for en Snudebilles lille Hjærne. 
Før vi drager en Slutning, giver vi Ordet til Forsøget. 

Jeg berøver de af Larver besatte Ærter deres Over- 
hud, jeg værner dem imod en for hurtig Indtørring, 
idet jeg anbringer dem i Glasrør. Naar Tiden kræver 
det, bliver der truffet Foranstaltninger til Befrielsen. 

Saafremt Minereren gaar frem, ledet af sine egne 
Indskydelser, hvis han ophører med at forlænge sit 
Rør i det Øjeblik, han har indset, at Loftet, som han 
Tid efter anden har undersøgt omhyggeligt, er tyndt 
nok, hvad vil der da ske under de for Haanden værende 
Forhold? Larven vilde, naar den følte sig saa nær 
Overfladen, som den ønsker at komme, afslutte Bo- 
ringen, den vilde skaane det sidste Lag af den nøgne 
Ært, og paa den Maade vilde den opnaa at faa den 
uundværlige Forsvars-Skærm. 

Intet saadant sker. Brønden udgraves fuldt ud, dens 
Aabning gaber udad, lige saa stor, lige saa omhyggeligt 
udarbejdet, som om Frøets Overhud endnu beskyttede 
den. Hensynet til Sikkerheden har ikke i mindste Maa- 
de omformet det sædvanlige Arbejde. I dette Bo, til 
hvilket der er fri Adgang, kan Fjenderne komme ind, 
Larven har ikke brudt sig herom. 

Den tænker lige saa lidt herpaa, naar den lader være 
med at bore Ærten, der er klædt i sin Overhud, helt 
igennem. Den stanser pludseligt, fordi Hinden uden 
Melindhold ikke er efter dens Smag. Vi udelukker 
Ærteskallerne fra vor Ærtesuppe, da de ikke bidrager 
til at forbedre Smagen, men er ligegyldige og generende. 

Tilsyneladende forholder Ærtesnudebillens Larve sig 
som vi, den afskyr Frøets læderagtige Pergamentshud. 
Den stopper op ved Yderhuden, advaret af en ubehage- 
lig Smag. Og af denne Modvillie er Resultatet et lille 
Vidunder. Insektet mangler Logik. Det adlyder en 
højere Logik passivt, det adlyder den ligesaa uvidende 
om sin Kunst som et Stof, der er i Færd med at udkry- 
stallisere sig, er, naar det opstiller sine Batailloner af 
Atomer i glimrende Orden. 

I August Maaned, lidt før eller senere, tegner der 
sig mørke Kredse paa Ærterne, altid og uden Undtagelse 
kun en paa hvert Frø. Det er Udgangs-Lugerne. De 
aabner sig for en stor Del i September. Laaget, en 
Skive, som synes gjort med et Lokkejærn, løsner sig 
meget regelmæssigt, falder til Jorden og lader Aabnin- 
gen ind til Boet fri. Ærtesnudebillen kommer frem 
nypaaklædt og i sin endelige Skikkelse. 

Det er en yndig Aarstid. Der er Masser af Blom- 
ster, som er lokket frem af Regnen, Udvandrerne fra 
Ærterne besøger dem i Høstens glade Dage. Senere 
indtager de, naar Kulden har indfundet sig, deres Vin- 
terkvarter i et eller andet Skjul. Andre, og det ligesaa 
mange, er mindre forlegne for at forlade deres Føde- 
frø. De forbliver ubevægelige i dem hele den raa Aars- 
tid igennem, i Skjul bag Laaget, som de tager sig vel 
i Agt for at rokke ved. Cellens Dør bevæger sig ikke 
paa sine Dørhængsler, det vil sige paa den mindste 
Modstands-Rille, før det igen bliver varmt. Saa fjær- 
ner Efternølerne den, forener sig med dem, der har 
været tidligere paa Færde, begge Sæt parate til Arbejdet, 
naar Ærterne kommer i Blomst. 

Til Bunds at udforske, hvor over al Maade for- 
skelligartet Instinkterne udløser sig, udøver en uhyre 
Tiltrækning paa Iagttagerne indenfor den entomo- 


logiske Verden, thi intetsteds aabenbarer den vid- 
Skik og Brug hos Insekterne. 17 

underlige Orden i Livsforholdene sig klarere. Ento- 
mologien i denne Forstand er, det ved jeg godt, ikke 
efter alles Smag, man har kun ringe Agtelse for den 
naive, der beskæftiger sig med Insekternes Gærninger 
og Væsen. For den yderliggaaende Utilitar betyder et 
Fjerdingspund mod Ærtesnudebillen beskyttede Ærter 
mere end en Sum af Iagttagelser, som ikke bringer 
nogen øjeblikkelig Fordel. 

Og hvem har sagt dig, du lidet troende, at det, der 
er unyttigt idag, ikke kan blive nyttigt imorgen? Naar 
vi kender et Dyrs Livsvaner, kan vi lettere forsvare vor 
Ejendom imod det. Lad os ikke se ned paa en uinter- 
esseret Forskning; det kunde komme os dyrt at staa. Det 
er ved Ophobning af Idéer, hvad enten de kan udnyttes 
straks eller ej, at Menneskelighedsfølelsen er bleven op- 
bygget og vil blive ved at opbygges, mere idag end 
nogensinde før og mere i Fremtiden end i Nutiden. 
Lever vi af Ærter og Hestebønner, som vi erobrer fra 
Ærtesnudebiillen, saa lever vi ogsaa af vor Viden, det 
mægtige Dejgtrug, i hvilket Fremskridtets Dejg æltes 
og gærer. Forskningen forstaar at skatte Hestebønnen. 

Blandt andet siger den til os: »Frøhandleren skal 
ikke sætte sig i Bekostning for at bekæmpe Ærte- 
snudebillen. Naar Ærterne kommer til Magasinerne, 
er Ulykken allerede sket, og den er ubodelig, men ikke 
smitsom. De urørte Frø har intet at frygte af Nabo- 
skabet med angrebne Frø, hvor længe end Blandingen 
varer. Af de sidste vil der fremkomme Ærtesnudebiller, 
naar Tiden dertil er inde, de vil flyve bort fra Lageret, 
hvis Flugt er mulig, i modsat Fald vil de gaa til Grunde 
uden paa nogen Maade at angribe de uskadte Frø. Al- 
drig finder der Æglægning Sted i, aldrig fremkommer 
der en ny Generation af de tørre Ærter paa vore Lagere, 
og aldrig volder de voksne Snudebillers Ernæring yder- 
ligere Skade. 

Vor Ærtesnudebille er ikke en blivende Gæst i Ma- 
gasinerne, den skal have frisk Luft, Sol og Frihed ude 
paa Markerne. Meget nøjsom, hvad den selv angaar, 
foragter den afgjort de tørre Bælgfrugter; for dens 
spinkle Snude er nogle Siurke Honningsaft, som den 
slubrer i sig paa Blomsterne, nok. Larven derimod 
kræver de grønne Ærters bløde Brød, naar den skal 
vokse og trives, og naar den er lukket inde i Bælgen. 
Af disse Grunde er Magasinet fritaget for al yderligere 
Formering af de Ødelæggere, som oprindelig blev ind- 
ført i det. 

Ulykkens Oprindelse maa søges ude paa Markerne. 
Det er først og fremmest der, man maatte passe paa 
at vaage over Ærtesnudebillens Misgærninger, hvis vi 
ikke næsten altid stod vaabenløse, naar det gælder at 
bekæmpe Insektet. Det lille Dyr ler af Menneskets 
Vrede, uudryddeligt som det er paa Grund af sit Antal 
cg sin ringe Størrelse samt sin snedige Lumskhed. 
Gartneren lyner og bander, Snudebillen røres ikke der- 
af: den fortsætter uforstyrrelig sit Erhverv som Tiende- 
tager. Lykkeligvis har vi Hjælpere, der er mere taal- 
modige, mere skarptseende end vi. 

I den første Uge af August, naar den udvoksede 
Ærtesnudebille begynder at komme frem, har jeg gjort 
Bekendtskab med en lille Chalcidide, en Snyltehveps, 
der beskytter vore Ærter. For mine Øjne, i mine Op- 
drætningsglas, kommer Hjælperne frem i Massevis fra 
Snudebiliernes Hjem. Hunnen har rødt Hoved og 
Bryst og sort Bug med en lang Læggebraad. Hannen, 
der er en Smule mindre, er sort klædt. Begge Køn 
har rødlige Ben og traadformede Følehorn. 

For at slippe ud af Frøet, aabner Ærtesnudebillens 
Udrydder sig en Luge midt i den runde Skive Overhud, 
som Snudebillens Larve har blottet med sin kommende 
Befrieise for Øje. Den, der skal opædes, har beredt 

en Udgangsvej for Opæderen. Efter denne Enkelthed 
kan man gætte sig til Resten. 

Naar Forberedelserne til Forvandlingen er endte, 
naar Udgangshullet er boret og forsynet med sit Lukke, 
den overfladiske Hinde, tager Chalcididen fat. Den 
undersøger de endnu paa Planterne og i deres Bælge 
siddende Ærter, den gransker dem omhyggeligt ved 
Hjælp af Følehornene, den opdager de svage Punkter i 
Hindeloftet, som er skjult under Bælgens fælles Skal. 
Idet den såa retter sin Læggebraad ud, driver den den 
igennem Bælgen og gennemborer det tynde Laag. Hvor 
dybt Snudebillen, der endnu er Larve eller rettere 
Puppe, saa end har trukket sig tilbage henimod Sæde- 
kornets Hjærte, naar den den dog ved Hjælp af sin 
lange Mekanisme. Den modtager et Æg paa sit bløde 
Kød, og Kupet er gjort. Uden at være i Stand til at gøre 
Modstand, thi den er paa dette Tidspunkt en søvnig 
Larve eller snarere en Puppe, vil det store Svøbelses- 
barn blive tømt lige til Huden. 

Hvilken Skade, at man ikke er i Stand til efter 
Behag at fremme denne ivrige Udrydders Formerelse! 
Ak! Her har vi den skuffede Circulus vitiosus, i hvilken 
vore Hjælpere ude paa Markerne drager os ind; hvis 
vi vil have en Mængde Chalcidider, disse Ærternes Ran- 
sagere, til Hjælp, maa vi først have en Mængde Ærte- 
snudebiller. 


XVIII. 
HAVEBØNNENS SNUDEBILLE. 


Hvis der her paa Jorden gives en Køkkenurt, som 
er sendt os af den gode Gud, saa er det Havebønnen. 
Den har alle gode Egenskaber: Dejgens Blødhed under 

Tænderne og tiltalende Saftighed, den giver et stort 
Udbytte, den er tilfals for en lav Pris, og den er i Be- 
siddelse af stor Næringsværdi. Den er et vegetabilsk 
Kød, som uden at være afskyvækkende eller blodigt, 
har samme Værdi som de sønderhuggede Rædsler paa 
Slagterens Disk. For energisk at minde om de Tjene- 
nester, den yder os, kalder den provencalske Mundart 
den gounflo-gus. 

Hellige Bønne, du Tiggerens Trøst, du, der kan 
købes saa billigt, ja, du priser den, Arbejderen, den 
gode og begavede Mand, hvem det heldige Nummer 
i Livets forrykte Lotteri ikke er tilfaldet, du skikkelige 
Bønne, der med tre Draaber Olie og en Smule Vin- 
eddike var mine unge Aars Livret, og som selv nu i 
min Alders Aften er velkommen i mit tarvelige Fad. 
Lad os blive ved at være Venner lige til Enden! 

Det er ikke min Hensigt idag at prise dine Fortje- 
nester: jeg vil simpelt hen rette et nysgerrigt Spørgs- 
maal til dig. Hvor er din Hjemstavn? Er du ligesom 
Hestebønnen og Ærten kommen fra Centralasien? Var 
du en Del af den Samling Frø, som Kulturens første 
Pionerer bragte os fra deres Haver? Var du kendt i 
Oldtiden? 

Hertil svarer Insektet, der er et upartisk Vidne og 
ved god Besked: »Nej, i vore Strøg kendte Oldtiden 
ikke Bønnen. Den kostelige Urt er ikke kommen til 
vore Egne ad de samme Veje som Hestebønnen. Den 
er en fremmed, som først sent blev indført i den gamle 
Verden. « 

Insektets Udsagn fortjener en alvorlig Undersø- 
gelse, da det støtter sig til meget antagelige Grunde. Lad 
os se paa Kendsgærningerne. Opmærksom, som jeg gen- 
gennem lange Tider har været paa alt, hvad der angik 
Landbruget har jeg aldrig set Havebønnerne angrebet 
af nogensomhelst Ødelæggelser indenfor Insekternes 

Rækker og i Særdeleshed ikke af Snudebiller, disse Ud- 
nyttere, som føler sig saa stærkt tiltrukne af de Ærte- 
blomstredes Frø. 

Jeg udspørger Bønderne i Nabolaget om dette 
Punkt. Det er Folk, som passer godt paa, hvor det 
gælder deres Høst. At røre ved deres Ejendom er en 
hæslig Forbrydelse, som hurtigt bliver opdaget. For- 
øvrigt er Madmoderen den, der, naar hun en for en 
piller de Bønner ud paa en Tallerken, som er bestemt til 
Gryden, ikke vilde fejle at finde Forbryderen under 
sine samvittighedsfulde Fingre. 

Nu vel, alle svarer enstemmigt paa mit Spørgsmaal 
med et Smil, ud af hvilket man kan læse den ringe Til- 
lid, de har til min Viden om Smaadyrene: »Herren,« 
siger de, »maa vide, at der aldrig er Orm i Havebønner. 
Det er en velsignet Slags Frø, som Snudebillerne respek- 
terer. Ærten, Hestebønnen, Linsen, Fladbælgen, de graa 
Ærter har deres Utøj, men lou gounflo-gus aldrig. Hvad 
skulde vi Fattigfolk gøre, hvis »Courcoussoun'en« gjorde 
os ogsaa den stridig? « 

Snudebillerne foragter den virkelig: en forunderlig 
Seen ned paa, naar man tager i Betragtning, med hvilken 
Iver de andre Bælgfrugter angribes. De bliver alle, lige 
ned til den magre Linse, udnyttet med brændende Iver, 
og Havebønnen, der er saa forførende ved sin Størrelse 
og Smag, bliver ikke rørt. Det er ikke til at forstaa. 
Hvorfor foragter Ærtesnudebillen, der uden Tøven gaar 
fra det udmærkede til det middelmaadige og fra det 
middelmaadige til det udmærkede, det lækre Frøkorn? 
Den opgiver Fladbælgen for Ærten, den forlader Ær- 
ten for at søge til Hestebønnen og Vikken, tilfreds med 
det usselige lille Frøkorn lige saa godt som med den 
yppige Kage, og Havebønnens Tillokkelser lader den 
ligegyldig. Hvorfor? 

Tilsyneladende fordi den ikke kender denne Ge- 
myse. De øvrige Bælgplanter, saavel de oprindeligt 
indenlandske, som de, der er akklimatiserede efter at 
være kommen fra Østen, har den været kendt med i 
Aarhundreder; den nyder hvert Aar godt af deres God- 
hed, og stolende paa, hvad Fortiden har lært den, af- 
passer den sin Holdning i Fremtiden efter gammel 
Skik og Brug. Havebønnen mistænker den som en 
nyankommen, hvis Fortjenester den til Dato er uvi- 
dende om. 

Insektet siger tydeligt: hos os stammer Have- 
bønnen fra en ny Tid. Den er kommen langvejs fra 
til os, sikkert fra den nye Verden. Enhver spiselig 
Ting kalder påa nogle, der er bestemt til at udnytte 
den. Hvis den oprindelig havde hjemme i den gamle 
Verden, vilde Snittebønnen have sine faste Fortærere 
ligesom Ærten, Linsen og de andre. Det mindste Frø 
af en Ærteblomstret, ofte ikke større end et Knappe- 
naalshoved, ernærer sin Snudebille, en Dverg, der be- 
gnaver det taalmodigt, og udhuler det til Bolig, og 
den, den tykke, den udmærkede skulde være skaanet! 

Der er ikke anden Forklaring paa denne under- 
lige Uberørthed end denne: ligesom Kartoflen og Maj- 
sen er Havebønnen en Gave fra den nye Verden. Den 
kom til os uden at være ledsaget af det Insekt, der 
er dens regelmæssige Udbytter i dens Fødestavn, og 
den har paa vore Marker fundet andre Frøædere, som 
foragtede den, fordi de ikke kendte den. Paa samme 
Maade respekteres her Kartoflen og Majsen, med min- 
dre deres amerikanske Fortærere melder sig, indførte 
hertil ved et Tilfælde. 

Insektets Udsagn bekræftes af de gamle Klassi- 
keres negative Vidnesbyrd: paa deres Bønders landlige 
Bord viste Snittebønnen sig aldrig. I Virgils andet 
Hyrdedigt tilbereder Thestylis Høstfolkenes Maaltid: 

Thestylis et rapido fessis messoribus aestu 

Allia serpyllumque herbas contundit olentest) 

Blandingen svarer til aioli'en, der er Provencaler- 
nes Gane saa kærkommen. Det lyder meget smukt 
paa Vers, men det er lidet substantielt. Man kunde 
ønske, at der her havde været en Hovedret, en 
Ret røde Bønner krydret med smaatskaarne Løg. 
Det er godt, det fylder Maven, i det det dog vedbliver 
at være landligt, lige saa godt som Hvidløg. Mættet 
paa den Maade kan Høstfolkene tage sig en kort Mid- 
dagslur under Cikadernes Sang og fordøje i Ro i Skygge 
af Kornhovene. Vore moderne Thestylis'er, der kun 
er lidet forskellige fra deres antike Søstre, skulde nok 
tage sig iagt for at glemme gounflo-gus'en, denne den 
stærke Appetits økonomiske Udvej.  Digterens The- 
stylis tænkte ikke derpaa, fordi han ikke kendte den. 

Den samme Forfatter viser os Tityrus tilbyde sin 
Ven Melibæus, der bortjaget fra sim Ejendom af Octa- 
vius” Soldater gaar med slæbende Skridt bag efter sin 
Gedeflok, en Nats Gæstfrihed. Vi skal, siger Tityrus, 
have Kastanier, Ost og Frugter. Historien melder ikke, 
om Melibæus lod sig friste. Det er Skade. Vi vilde 
ellers under det tarvelige Maaltid paa en klarere Maade 
have faaet at vide, om Oldtidens Hyrder manglede 
Bønnen. 

Ovid fortæller os i sin yndige Beretning om den 
Modtagelse, som Philemon og Baucis lod de ukendte, 
guddommelige Gæster blive til Del i deres Hytte. De 
anretter paa deres trebenede, med et Potteskaar under- 
støttede Bord en Kaalsuppe, harsk Flæsk, Æg, som et 
Øjeblik var bleven vendt i den hede Aske, Cornel- 
bær, der havde ligget i. Saltlage, Honning og Frugter. 


+) Og Thestylis knuser til Høstfolkene, der er trætte af den bræn- 
dende Sol, Løg, Timian og duftende Urter. 

Blandt disse landlige Overdaadigheder mangler der 
en Ret, en vigtig Ret, som vore Markers Baucis'er ikke 
vilde have glemt. Efter Flæskesuppen vilde der nød- 
vendigvis være kommen en Ret Bønner. Hvorfor taler 
Ovid, der svælgede i Enkeltheder, ikke om denne Køk- 
kenurt, som vilde have gjort saa godt paa Spisesedlen? 
Det samme Svar: han kendte den ikke. 

Jeg raadspørger forgæves det lidet, som min Læs- 
ning har lært mig om den landlige Kost i Oldtiden, det 
fortæller mig ikke noget om Snittebønnen. Vingaards- 
ejerens og Høstkarlens Gryde fortæller mig om Lupi- 
nen, Hestebønnen, Ærten og Linsen, men aldrig om 
Urten over alle Urter. 

Bønnen har Ry i en anden Henseende. Den pu- 
ster op, som man siger, den puster op; man spiser 
deraf, og derefter maa man ud i fri Luft. Den byder sig 
altsaa frem til de grove Løjer, som Folket elsker, frem- 
for alt, naar de er sat i Scene af et skamløst Geni som en 
Aristophanes eller Plautus. Hvilken scenisk Virkning 
kunde der ikke naas ved en simpel Hentydning til den 
lydgivende Bønne, hvilke Lattersalver vilde der ikke lyde 
blandt atheniensiske Sømænd og romerske Sjovere! Har 
de to Mestre i Komik da i deres forrykte Lystighed og i 
et Sprog, der er mindre reserveret end vort, gjort Brug 
af Bønnens Evner? Nej: Der er fuldstændig Tavshed 
angaaende den tordenvækkende Køkkenurt. 

Ordet Haricot”) giver os i sig selv noget at tænke 
over. Det er et underligt Ord uden Slægtskab med vore 
Gloser. Ved sit, for vore Lydsammensætninger frem- 
mede Anstrøg, fremmaner det for vor Aand en eller 
anden, karaibisk Mundart, ligesom &Kautschuk og 
Kakao gør. Stammer dette Udtryk da i Virkeligheden 
fra Amerikas Rødhuder? Skulde vi sammen med Ur- 
ten have modtaget det Navn, med hvilket den blev be- 


%) Havebønnens franske Navn. 

nævnt i sin Hjemstavn, mere eller mindre vel bevaret? 
Det kan godt være, men hvorledes skal vi faa det at 
vide? Haricot, du fantastiske Haricot, du giver os en 
snurrig sproglig Opgave at tumle med. 

Det franske Sprog kalder den ogsaa faséole, flageo- 
let. Provencaleren kalder den faiou og faviou, Kata- 
loneren fayol, Spanieren faseolo, Portugiseren /eyao, 
Italieneren fagiuolo. Her er jeg paa kendt Grund: 
Sprogene af den latinske Familie har med en uund- 
gaaelig Forandring af Endelserne bevaret den antike 
Benævnelse faseolus. 

Naar jeg raadspørger mit Leksikon, finder jeg: fase- 
dus, faseolus, phaseolus, Haricot. Leksikalske Vismand, 
tillad mig at sige Dem det: De oversætter daarligt; fase- 
lus, faseolus kan ikke betyde Haricot. Og det uigen- 
drivelige Bevis er følgende: I sin Georgica lærer Virgil 
os, naar faseolus skal udsaas. Han siger os: 

Si vero viciamque seres vilemque faselum.... 

Haud obscura cadens mittet tibi signa Bootes 

Incipe, et ad medias sementem extende pruinas'). 

Intet er mere klart end den Forskrift, Digteren, der 
ved saa beundringsværdigt Besked med alle Landbrugs- 
forhold, giver os her: man bør begynde at saa faselus 
paa det Tidspunkt, da Bjørnevogterens Stjernebillede 
forsvinder i Vesten, det vil sige henimod Slutningen af 
Oktober, og blive ved med Udsæden til midt om Vin- 
teren. 

Under disse Omstændigheder er Haricot'en ude- 
lukket: den er en kuldskær Plante, som ikke taaler 
mindste Frost. Vinteren vilde være skæbnesvanger for 
den selv i det sydlige Italiens Klima. Ærten, Hestebønnen, 
Fladbælgen og andre Ærteblomstrede derimod, som har 


) Men hvis du vil saa Vikken og den simple Bønne, saa vil den 
nedgaaende Bjørnevogter give dig tydelige Tegn, begynd saa og 
udstræk Saaningen til midt om Vinteren. 

mere Modstandskraft.imod Frosten paa Grund af de 
Egne, de stammer fra, er ikke bange for Efteraarsud- 
sæd og holder sig godt Vinteren igennem forudsat, at 
Klimaet er mildt. 

Hvad er da Georgicaens /aselus, den gaadefulde 
Køkkenurt, som i de latinske Tungemaal har overført 
sit Navn til Haricot'en? Idet jeg tager det haanlige 
Tilnavn vilis"), med hvilket Digteren brændemærker 
den, i Betragtning, vilde jeg gerne i den sé den dyrkede 
Fladbælg, den grove firkantede Ært, den provencalske 
Bondes lidet værdsatte jaisso. 

Saaledes var Problemet om Haricot'en næsten fuld- 
stændig oplyst kun ved Vidnesbyrd fra Insekternes Side, 
da et uventet Dokument gav mig Gaadens fuldstændige 
Løsning. Det er en anden berømt Digter, Hr. José-Maria 
de Heredia, som tilbyder Naturforskeren sin Hjælp. 
Uden at have Anelse om den Tjeneste, han gør mig, gør 
en af mine Venner, Landsbyens Lærer mig bekendt med 
en Brochure, i hvilken jeg læser følgende Samtale mel- 
lem den mesterlige Sonnet-Digter og en kvindelig Jour- 
nalist, der spørger ham om, hvilket af hans Værker, 
han foretrækker. 

»— Hvad vil De, at jeg skal svare Dem«, siger 
Digteren, »Jeg er i stor Forlegenhed .... Jeg ved vir- 
kelig ikke, hvilken Sonnet jeg foretrækker: jeg har dig- 
tet dem alle med uhyre Møje .... Og De, hvilken fore- 
trækker De?« i 

»— Hvor er det muligt, kære Mester, at vælge 
blandt en saadan Mængde dejlige Ting, der hver er 
fuldendt skøn? De lader Perler, Smaragder, Rubiner 
glimre for mine forbavsede Øjne, hvorledes skulde 
jeg da kunne bestemme mig til at foretrække Smarag- 
den for Perlen? Hele det samlede Smykke vækker min 
henrykte Beundring.« 


”) Simpel, gemen. 

»— Nuvel! der er noget, af hvilket jeg er stoltere 
end af alle mine Sonnetter, og som har gjort mere for 
at gøre mig berømt end mine Vers.« 

Jeg gør store Øjne og spørger: 

» — Og det er?« 

Mesteren betragter mig med Skadefryd, og derpaa 
siger han triumferende med denne dejlige Lysen op i 
Øjnene, som gør hans Ansigt ungt: 

»— Det er at have fundet Oprindelsen til Ordet 
Haricot!« 

Jeg er saa forbløffet, at jeg glemmer at le. 

— Hvad jeg siger her, er noget meget alvorligt. « 

»— Jeg kender, kære Mester, Deres Ry for dyb Lær- 
dom, men derfor at bilde mig ind, at De skulde være 
bleven berømt ved at have fundet Oprindelsen til Ordet 
Haricot, nej, nej! det var jeg ikke belavet paa! Kan 
De fortælle mig, hvorledes De har gjort denne Opda- 
gelse? « 

»— Meget gerne. Jeg har fundet Oplysning om 
Haricot'en ved at anstille Undersøgelser i Hernandez: 
De historia plantarum novi orbis”), dette smukke natur- 
historiske Værk fra det 16de Aarhundrede. Ordet Hari- 
cot var ukendt i Frankrig indtil det 17de Aarhundrede; 
man sagde féves eller phaséols, men paa Mexikansk hed 
den ayacot. Tredive Arter Haricot'er var dyrket i Mexiko 
før Erobringen Man kalder den dér endnu den Dag i 
Dag ayacot, især den røde Haricot, som er prikket med 
Sort eller Violet. En Dag traf jeg paa en stor Lærd hos 
Gaston Paris. Da han hørte mit Navn, skyndte han 
sig at spørge mig, om det var mig, der havde opdaget 
Oprindelsen til Ordet Haricot. Han var absolut uvi- 
dende om, at jeg havde digtet Vers og udgivet »les 
Trophées« ...…« 


+) Om den nye Verdens Planters Historie. 

Et prægtigt Indfald, som satte Sonnetdigtningens 
Juvelerkunst under en Køkkenurts Beskyttelse! Jeg for 
min Del er henrykt over Ordet ayacot. Hvor havde jeg 
ikke Ret i at formode et Rødhude-Udtryk i det bisarre 
Ord Haricot! Hvor sandfærdigt var Insektet ikke, da 
det paa sin Vis forsikrede os om, at den herlige 
Frøsort var kommen til os fra den nye Verden! Med 
næsten nøjagtig Bevarelse af sit oprindelige Navn er 
Montezumas Bønne, den aztekiske ayacot kommen til 
vore Køkkenhaver fra Mexiko. 

Men den er kommen uden at være ledsaget af det 
Insekt, der er dens sædvanlige Opæder, thi i dens Føde- 
stavn er der sikkert en Snudebille, som hæver Tiende 
af den rige Køkkenurt. Vore indfødte Frøgnavere har 
miskendt den fremmede, de har endnu ikke faaet Tid 
til at gøre sig fortrolig med den og opfatte dens Fortje- 
nester, de har klogeligen undladt at røre ved ayacot'en, 
der var mistænkelig paa Grund af sin Nyhed. Den 
meksikanske Bønne er altsaa forbleven urørt lige til 
nu, i ejendommelig Uoverensstemmelse med vore andre 
Køkkenurter, der er bleven ivrigt efterstræbte af Snude- 
biller. 

Denne Tingenes Tilstand kunde ikke blive ved at 
bestaa. Selv om vore Marker ikke har noget Insekt, 
der er Ynder af Bønnen, har den nye Verden dog 
sit. Gennem Handelsomsætningen vil en eller anden 
Sæk med ormædte Bønner en skønne Dag bringe os 
dette. Det er uundgaaeligt. 

En saadan Indvandring har, efter deiil min Raadig- 
hed staaende Oplysninger, temmelig nylig fundet Sted. 
For tre eller fire Aar siden modtog jeg fra Maillane 
i Departementet Bouches du Rhéne, hvad jeg forgæ- 
ves havde søgt i mit eget Nabolag ved at udspørge Hus- 
mødre og Dyrkere, som var meget forbavsede over mine 

Spørgsmaal. Ingen havde set Havebønnens Ødelæg- 
ger, ingen havde hørt Tale om den. Venner, som havde 
hørt om mine Undersøgelser, sendte mig fra Maillane, 
siger jeg, hvad der i høj Grad tilfredsstillede min Natur- 
forsker-Nysgerrighed. Det var en Skæppe Bønner, som 
var frygteligt ødelagte, gennemborede af Huller og for- 
vandlede til en svampet Masse. Der under vrimlede 
der en utallig Mængde af en Snudebille, som minder 
om Linsernes ved sin yderst ringe Størrelse. 

Afsenderne fortalte mig om den Skade, man havde 
lidt i Maillane. Det hæslige Kreatur havde, sagde de, 
ødelagt største Delen af Høsten. En sand Landeplage, 
som man endnu aldrig havde haft Eksempel paa, var 
slaaet ned over Bønnerne, og det i den Grad, at der 
næppe var nok tilbage for Husmoderen til at fylde 
sin Gryde. Hvad den skyldiges Livsvaner og Maaden 
at gaa frem paa angaar, saa vidste man intet herom. 
Det maatte jeg selv se at finde ud af ad Forsøgets Vej. 

Lad os da hurtigt skride til Forsøg! Omstændig- 
hederne er mig gunstige. Vi er midt i Juni, og jeg nar 
i min Have et Bed tidlige Bønner, sorte Haricot'er 
fra Belgien, som var udsaaet til Brug i Husholdningen. 
Skulde jeg berøves min kære Køkkenurt, idet jeg slap 
den frygtelige Ødelægger løs paa dens grønne Løvhang? 
Plantens Udvikling har naaet den rette Grad, naar jeg 
holder mig til, hvad Ærtesnudebillen allerede har vist 
mig: der er Masser af Blomster, Bælgene er ved at 
komme tilsyne endnu grønne og af alle Størrelser. 

Jeg anbringer to eller tre Haandfulde af mine Bøn- 
ner fra Maillane i en Tallerken, og jeg sætter den 
myldrende Masse ved Siden af mit Bønnebed. Jeg tror, 
jeg kan gætte, hvad der vil ske. De frie Insekter og 
de, som den stimulerende Sol snart vil befri, vil tage 
til Vingerne. Naar de finder deres Næringsplante lige 

ved Siden af sig, vil de blive ved den og tage den i 
Besiddelse. Jeg vil faa at se, hvorledes de undersøger 
Bælgene og Blomsterne, og vil overvære deres Æglæg- 
ning. Under lignende Omstændigheder vilde Ærte- 
snudebillen bære sig saaledes ad. 

Men nej! til min Forbløffelse gaar det ikke, som jeg 
havde spaaet. Insekterne basker i Solskinnet i nogle 
Minutter, idet de aabner og lukker deres Vingedækker 
for at gøre Flugtmekanismen smidig; saa flyver de bort, 
nu en, saa en anden, de stiger tilvejrs i den klare Luft, 
de fjærner sig og tabes snart af Syne. Min udholdende 
Vagtsomhed har ikke det mindste Held med sig, ikke 
én af de bortfløjne sætter sig paa Bønnerne. 

Skulde de, efter at have nydt Frihedens Glæder til- 
bunds, vende tilbage i Aften, i Morgen eller i Overmor- 
gen? Nej, de kommer slet ikke tilbage. Hele Ugen igen- 
nem undersøger jeg, naar Lejligheden er gunstig, Plan- 
terækkerne Blomst for Blomst, Bælg for Bælg, men al- 
drig viser Snudebillen sig, aldrig lægger den Æg. Og 
dog er Tiden gunstig, thi Hunnerne i mine Glas aflæg- 
ger deres Kim i Massevis paa de tørre Snittebønner. 

Lad os forsøge paa en anden Aarstid. Jeg har to 
andre Bede til min Raadighed, i hvilke jeg har saaet 
en sen Bønne, den røde Cocot, lidt for Hushold- 
ningens Skyld, men væsentligst med >»nudebillen for 
Øje. Saaet med passende Mellemrum vil de to Udsæd 
give mig Høst den ene i August, den anden i September 
og senere. 

Jeg begynder at gentage det Forsøg med den røde 
Bønne, som jeg havde gjort med den sorte. For- 
skellige Gange slipper jeg i et gunstigt Øjeblik Sværme 
af Snudebiller, som jeg har taget fra mine Glaskar, det 
almindelige Oplagssted, løs paa den grønne Tykning. 
Hver Gang er Resultatet fuldstændig negativt. Forgæves 


272 J. H. FABRE: SKIK OG BRUG HOS INSEKTERNE 


trækker jeg mine Forsøg i Langdrag og foretager dem 
næsten daglig hele Sæsonen igennem, indtil de to Af- 
grøder næsten er afhøstede: det lykkes mig ikke at op- 
dage en eneste befolket Bælg, ja end ikke en eneste 
Snudebille paa Planterne. 

Og Overvaagningen har dog ikke svigtet. Det er 
bleven paalagt mine Omgivelser ganske at skaane visse 
Rækker, som jeg forbeholder mig selv, og der er 
givet Paalæg om at passe paa Æg, som muligvis kunde 
findes paa de indhøstede Bælge. Selv undersøger jeg 
dem med Lupen, før jeg overgiver de Bælge, der er kom- 
men fra Indelukket eller fra Haverne i Nærheden, til 
Husmoderen for at afbælges. Unyttig Møje, ingen af 
Parterne finder Spor af Æglægning. 

Til disse Forsøg i fri Luft har jeg føjet andre, fore- 
taget under Glas. I meget lange Glas-Flakoner anbrin- 
ges friske Bælge ophængt i deres Stilke, nogle grønne, 
andre rødbrogede og med Frø, som ikke er langt fra 
at være modne. Ethvert af disse Apparater forsynes med 
en Befolkning af Snudebiller. Denne Gang faar jeg Æg, 
men de indgyder mig ikke Tillid, da Moderen har af- 
sat dem paa Flakonernes Vægge ikke paa Bælgene. Det 
er nu lige meget, de udklækkes alligevel; og jeg ser de 
smaa Larver flakke om nogle Dage og undersøge baade 
Glas og Bælge med lige stor Iver. Sluttelig gaar de alle 
fra den første til den sidste ynkeligt til Grunde uden at 
røre ved de dem forbeholdte Levnedsmidler. 

Slutningen paatvinger sig klart: den bløde og friske 
Bønne kommer ikke dem ved. Modsat Ærtesnude- 
billen afslaar Havebønnens Snudebille at betro sit Af- 
kom til Bælge, der ikke er hærdede ved Alder og Ind- 
tørren, den vil ikke standse ved min Udsæd, fordi den 
ikke finder den forlangte Proviant dér. 

Hvad skal den da have? Den kræver gamle og 

tørre Frø, der giver en Lyd fra sig som en lille Sten, 
naar man kaster den paa Jorden. Jeg skal nok stille 
den tilfreds. Jeg anbringer i mine Apparater meget 
modne, læderagtige Bælge, som længe er tørret ind i 
Solskinnet. Denne Gang gaar det Afkommet godt, de 
smaa Larver gennemborer det tørre Hylster, naar ind til 
Frøene, trænger ind i disse, og for Fremtiden gaar alt 
glat. 

Det er efter alt, hvad man kan sé, paa følgende 
Maade, at Snudebillen trænger ind paa Dyrkernes 
Kornlofter. Man lader Bønnerne blive staaende paa 
Roden ude paa Markerne for at Planter og Frugter, der 
steges af Solen, kan blive knastørre. Tærskningen, ved 
hvilken Frøene skilles fra, bliver derved saa meget let- 
tere. Saa er det, at Snudebillen, der finder Forholdene 
efter sin Smag, giver sig til at lægge Æg. Og naar 
Bonden tager sin Høst lidt sent i Hus, bringer han og- 
saa Ødelæggeren med. 

Men Snudebillen udnytter først og fremmest Frøet i 
vore Oplag. Ligesom Kornsnudebillen, der gnaver i Hve- 
den paa vore Kornlofter og ikke angriber Kornet i Akset, 
afskyr den det bløde Korn og slaar sig fortrinsvis ned 
i vore Oplags formørkede Stilhed. Den er en frygtelig 
Fjende for Kornhandleren, endnu mere end for Bonden. 

Hvilken frygtelig Ødelæggelse, naar Røveren en 
Gang har sat sig fast i vore Bønne-Skatte! Mine Flako- 
ner bære højlydt Vidnesbyrd herom. Et eneste Haricot- 
frø huser en talrig Familie, ofte indtil en Snes Stykker. 
Og det er ikke en eneste Generation, som udnytter den, 
men tre eller fire i Aarets Løb. Saa længe der er spi- 
selig Masse tilbage under Huden, installerer nye Ædere 
sig stadig saaledes at Bønnen bliver til en afskyelig 
Masse Gødningsmel. Yderhuden, som afskys af Lar- 


verne, bliver til en Sæk gennemboret af lige saa mange 
Skik og Brug hos Insekterne. 18 

runde Luger, som der er udvandret Beboere af den. 
Indholdet giver efter for Fingertryk og viser sig at være 
en hæslig Dejg af pulverformede Ekskrementer. Bøn- 
nens Ødelæggelse er fuldbyrdet. 

Ærtesnudebillen, der er alene i sit Frø, fortærer 
netop saa meget, at den kan danne sig en snæver Hule 
til Puppen. Det øvrige forbliver urørt, saaledes at Frøet 
kan spire og endog spises, naar man forjager den umo- 
tiverede Afsky fra sin Aand. Det amerikanske Insekt 
efterlader ikke en saadan Levning, det udtømmer sin 
Snittebønne til Bunds, det gør den til noget Snavs, som 
jeg endog har set forsmaaet af Svinene. Amerika er ikke 
blidt, naar det sender os sine entomologiske Landepla- 
ger. Det har skænket os Phylloxeraen, den farlige 
Bladlus, med hvilken vore Vinavlere vedbliver at føre 
Kamp, den skænker os nu Havebønnens Snudebille, 
der er en alvorlig Fremtidstrusel. Nogle Forsøg vil 
oplyse os om Faren. 

I tre Aar har der paa Bordet i mit Dyrelaboratorium 
staaet et Antal af nogle Dusin Glas og Flakoner lukket 
med Gazeslør, som forhindrer Undvigelse samtidig 
med, at de giver et stadigt Luftskifte. Det er mine 
Dyrebure. Jeg opdrætter i dem Havebønnens Snude- 
bille, idet jeg skifter med dens Kost, som det lyster 
mig. Blandt andet har de lært mig, at Insektet langt 
fra at være kræsent med Hensyn til Vaiget af, hvor 
det vil slaa sig ned, tilpasser sig til vore forskellige Ærte- 
blomstrede paa nogle sjældne Undtagelser nær. 

Alle Slags Haricot'er passer den godt, de hvide saa- 
vel som de sorte, de smaa, saa vel som de store, de af 
sidste Høst saavel som de, der er flere Aar gamle og 
næsten er umulige at faa opblødt selv i kogende Vand. 
De bliver fortrinsvis angrebet som frie Frø, i hvilken 
Tilstand det koster mindre Arbejde at komme ind i 

dem, men naar de er.dækket af deres naturlige Hylster, 
bliver de udnyttet med samme Iver, saafremt der er 
Mangel paa nøgne Bønner. De nyfødte Larver forstaar 
meget godt at naa ind til dem tværs igennem Bælgen, 
der ofte er stiv og pergamentsagtig. Det er paa den 
Maade, at Indtrængen finder Sted ude paa frit Felt. 

En Bønne med lange Bælge, der her kaldes [ou 
faiou borgné, den enøjede Bønne, paa Grund af den 
mørke Plet, som ved dens Navle danner et Slags blaat 
Øje, bliver ligeledes anset for at være udmærket. Jeg 
tror endog at have opdaget en Forkærlighed for denne 
Bønne hos mine Pensionærer. 

Saa vidt er der intet abnormt: Snudebilien gaar ikke 
udenfor den botaniske Slægt Phaseolus. Men nu kom- 
mer det, der gør Faren større og viser os denne Bønne- 
elsker i et nyt Lys. Snudebillen indlader sig uden 
mindste Tøven med tørre Ærter, Hestebønner, Flad- 
bælge, Vikker, graa Ærter, den gaar altid vel fornøjet 
fra den ene til den anden af disse, og dens Yngel lever 
og trives i disse forskellige Ærteblomstrede fuldt saa 
godt som i Havebønnen. Kun Linsen afvises, maaske 
paa Grund af dens utilstrækkelige Størrelse. Hvilken 
frygtelig Udbytter er denne amerikanske Snudebille! 

Ulykken vilde være større endnu, hvis Insektet, som 
jeg i Begyndelsen frygtede, gik, altid med samme Graa- 
dighed, fra de Ærteblomstrede over paa Kornet. Men 
det er der intet om. Snudebillen dør ufejlbarligt uden at 
efterlade sig Afkom, naar den er anbragt i mine Glas 
sammen med en Dynge Hvede, Byg, Ris og Majs. Det 
samme Resultat giver olieholdige Frø saasom Ricinus 
og den store Solsikkes Frø. Udenfor de Ærteblom- 
strede er der intet, der passer Snudebillen. Begrænset 
saaledes er dens Udvalg af Frø ikke desto mindre et af 
de største. Den bruger og misbruger det med stor Iver. 

18% 

Æggene er hvide og forlængede til en lille Cylin- 
der. Der er ingen Orden med Hensyn til Maaden, hvor- 
paa de bliver strøet ud, ingen Valg med Hensyn til Ste- 
det, hvor de anbringes. Æglæggersken aflægger dem 
snart enkeltvis, snart i Smaagrupper, ligesaa godt paa 
Glassets Vægge som paa Snittebønnerne. Ja, hun driver 
Forsømmelighed saa vidt, at hun endog fæster dem 
til Majs, Kaffebønner, Ricinusfrø og andre Slags Frø, 
påa hvilke Afkommet maa dø meget snart, da det ikke 
finder Føden efter sin Smag. 

Hvad Nytte skulde Klartseenhed hos Moderen gøre 
her? Blot de bliver anbragt et eller andet Sted, lige- 
meget hvor, under en Dynge Bælgfrugter, er Kimene 
altid paa deres rette Plads, thi det tilkommer de Ny- 
fødte selv at give sig til at søge og finde de Punkter, 
hvor de kan trænge ind. 

Paa fem eller flere Dage udklækkes Ægget. Der 
kommer et lille bitte hvidt Dyr med rødligt Hoved ud 
af det. Det er en lige netop synlig Prik. Den lille Larve 
puster sig op fortil for at give sit Redskab, sine Kind- 
bakkers Hulmejsler, som skal bore i det sejge Frø, der 
er lige saa haardt som Træ, større Kraft. Paa samme 
Maade puster Pragtbillers og Træbillers Larver sig op, 
disse Minerere i Træbulle. Saa snart den er kommen til 
Verden, spadserer den krybende Larve om, som Tilfæl- 
det fører den, med en Livlighed, man ikke skulde vente 
i saa spæd en Alder. Den flakker om, for snarest mu- 
ligt at finde et Hjem og noget at æde. 

Dette lykkes de fleste samme eller næste Dag. 
Jeg ser Larven gennembore Frøets læderagtige Yderhud, 
jeg overværer dens Anstrengelser, jeg overrasker den 
halvt skjult i en Begyndelse til en Gang, hvis Munding 
bliver overstøvet med et hvidt Mel, Fyld fra Boringen. 
Den trænger ind, den borer sig ind i Frøets Hjærte. Den 

vil komme frem derfra i Løbet af fem Uger som et fuldt 
udviklet Insekt, saa hurtigt udvikler den sig. 

Denne . hurtige Udvikling gør flere Generaticner 
mulige i Løbet af Aaret. Jeg har set fire saadanne. Paa 
den anden Side har et isoleret Par givet mig et Afkom 
paa fire og tyve. Lad os kun regne med det halve Antal 
for at tage de to Køn i Betragtning, som jeg regner er 
lige stærke i Tal. Ved Slutningen af Aaret vil de Pars 
Antal, der er fremkommet af denne Begyndelse, være 
fyrretyve i fjerde Potens, hvilket giver den forfærdende 
Sum af fem Millioner og mere. Hvilken Bunke af Bøn- 
ner vilde ikke en saadan Legion kunne ødelægge 

Larvens Arbejde minder paa alle Punkter om, hvad 
Ærtesnudebillens Larve lod os se. Hver af Larverne 
udhuler sig et Bo i den melede Masse, idet de dog re- 
spekterer Yderhuden i Form af en rund, beskyttende 
Skive, som det udvoksede Insekt med Lethed kan vælte 
bort ved et Stød i det Øjeblik, det kommer frem. Hen- 
imod Slutningen af Larvelivet skinner Boene igennem 
paa Bønnens Overflade som lige saa mange mørke 
Rundkredse. Sluttelig falder Laaget af, Insektet forlader 
sit Bo, og Bønnen er gennemboret af lige saa mange 
Huller, som den har ernæret Larver. De voksne synes, 
skønt meget nøjsomme og tilfredse med nogle melede 
Smaabidder, ikke paa nogen Maade at være tilbøjelige 
til at forlade Dyngen, saa længe den har Frø, der er 
værd at udnytte. Parringen foregaar i Mellemrummene 
i Dyngen, Hunnerne udsaar deres Æg paa bedste Be- 
skub, de unge slaar sig ned, snart i urørte Bønner, snart 
i hullede, men endnu ikke udtømte Frø, og hver femte 
Uge begynder Mylderet forfra hele den gode Aarstid 
igennem. Endelig sover den sidste Generation, den 
fra September eller Oktober, i sine Boer, til Varmen 
kommer igen. 

Saafremt Havehønnens Ødelægger nogensinde 

skulde blive alt for truende, vilde Vanskeligheden ved at 
paaføre den en Ødelæggelseskrig ikke være særlig stor. 
Dens Livsvaner siger os, hvilken Taktik der maa føl- 
ges. Den er en Udbytter af den tørrede Høst, der er 
bragt ind paa Kornlofterne og ophobet i Magasinerue. 
Er det vanskeligt at give sig af med den under aaben 
Himmel, saa er dette ogsaa næsten unyttigt. Dens vig- 
tigste Arbejde foregaar andetsteds, i vore Oplag. Fjen- 
den har sat sig fast i vore Hjem, indenfor vor Række- 
vidde. Dér bliver Forsvaret ved Hjælp af insektdræ- 
bende Midler forholdsvis let. 


XIX. 
DEN ASKEGRAA VANDREGRÆSHOPPE. 


Jeg har lige set en gribende Ting: en Græshoppes 
sidste Hudskifte, det udvoksede Insekts Dragen sig ud 
af sit Larvehylster. Det er storartet! Mit Iagttagelses- 
emne er den askegraa Vandregræshoppe, Kæmpen 
blandt vore Græshopper, almindelig paa Vinrankerne 
i September, paa Vinhøstens Tid. Ved sin Størrelse, 
der naar Fingerlængde, egner den sig bedre end nogen 
anden til Iagttagelse. 

Larven, der er klodset paa Grund af sin Tykkelse, 
og som er et grovt Udkast til det fuldkomne Insekt, er 
i Almindelighed lysegrøn, men man finder ogsaa dem, 
der er blaagraa, smudsigt gule, brunrøde og endog af 
en askegraa Kulør, der ligner den, Forældrene er klædt 
i. Forbrystet er kraftigt kølet og takket, oversaaet med 
fine, hvide Punkter. Baglemmerne, der er kraftigt ud- 
viklede ligesom hos de udvoksede, har svære Laar, som 

er bræmmet med Rødt, og lange Skinneben, der har 
Form som en dobbelt Sav. 

Dækvingerne, som om kort Tid vil rage langt ud 
over Bagkropspidsen, er i deres. nuværende Tilstand 
et Par tarvelige, trekantede Vingeanlæg, der støder sam- 
men med deres øvre Rande og fortsætter Forbrystets 
Køl. Deres frie Ender hæver sig som et spidst Halv- 
tag. De dækker ligesom Kjoleskøder, hvis Stof synes at 
være knebent og latterligt tilklippet, iige netop Dyrets 
Nøgenhed ved Grunden af Ryggen. Under deres Dække 
skjuler der sig to smaa Remme, Anlæg til Vinger, som 
er endnu stærkere formindskede. 

Kort sagt, de mægtigt store, slanke Vinger, som 
snart skal vise sig, er Pjalter saa sparsomme, at det 
grænser til det groteske. Hvad skal der komme ud af 
disse elendige Hylstre? Et Vidunder af Elegance og 
Størrelse. 

Lad os i Enkeltheder se paa, hvorledes det hele 
gaa for sig. Naar Dyret føler sig modent til Forvand- 
ling, klynger det sig til Klokkens Traadnæt med sine 
bageste og midterste Ben. De forreste foldes sam- 
men, krydses over Brystet og har intet at gøre med at 
støtte Insektet, som har vendt op og ned paa sig selv 
og vender Ryggen nedad. De trekantede Vingeanlæg, 
Dækvingernes Foderaler, aabner- deres skarpe Tag- 
ryg og lægger sig ud til Siderne, de to smalle Plader, 
der er Oprindelse til Undervingerne, retter sig imod det 
aabne Rums Centrum og viger lidt fra hinanden. Nu 
har den indtaget en Hudskiftestilling, der har hele den 
nødvendige, ligevægtige Fasthed. 

Det gælder til at begynde med om at faa det gamle 
Hylster til at revne. Bag ved Brystskjoldet, under 
Forbrystets tilspidsede Tag opstaar der en Pulsation, 
der kommer i Stand ved skiftende Udspilen og Udtøm- 
men af Blodbanerne. Et lignende Arbejde gaar for sig 

foran ved Nakken og sandsynligvis ogsaa overalt under 
hele den Skal, der skal brydes. Hindernes Finhed om- 
kring Ledføjningerne tillader os at se det paa disse 
nøgne Steder, men Brystskjoldet skjuler det for os paa 
det centrale Parti. 

Derhen flyder i Bølger Dyrets Blodmasse. Dettes 
stigende Flod røber sig som Slag af en Stødhævert. 
Udspændt ved dette Væskestød, ved denne Indsprøj- 
ten, i hvilken Organismen sammentrænger hele sin 
Energi, revner endelig Huden efter en mindste Mod- 
standslinie, som Livsvirksomhedens fine Forudseendhed 
har forberedt. Revnen gaber langs hele Bryststykket 
og aabner sig lige hen langs Kølen, en Slags Søm mellem 
de to symmetriske Legemshalvdele. Ubrydeligt ellers 
overalt, har Hylsteret givet efter paa dette Punkt i 
Midtlinien, der er holdt svagere end det øvrige. Revnen 
breder sig lidt bagtil og gaar videre imellem Vingernes 
Tilheftninger, den stiger op paa Hovedet lige til Grun- 
den af Følehornene, hvor den til Højre og Venstre ud- 
sender korte Forgreninger. 

Gennem denne Breche kommer Ryggen til Syne, 
ganske blød og bleg, næppe med et Anstrøg af Aske- 
graat. Den svulmer langsomt op og danner mere og 
mere en Pukkel. Nu er den fri i sin Helhed. 

Hovedet følger efter, udrevet af sin Maske, som 


bliver paa sin Plads uskadt i de mindste Enkeltheder | 


men af et ejendommeligt Udseende med sine store, glas- 
agtige Øjne, som ikke ser mere. Følehornenes Skeder 
hænger uden en Rynke, uden nogensomhelst Formfor- 
andring og i deres naturlige Stilling ved dette døde An- 
sigt, der er bleven gennemsigtigt. 

Da de skulde ud af deres overmaade snævre Ske- 
der, som omslutter dem med en streng Nøjagtighed, 
mødte Følehornstraadene altsaa ikke nogen Modstand, 
der var i Stand til at krænge deres Futteraler, til at 

forstyrre deres Form eller dog i det mindste rynke dem. 
Det er lykkedes Indholdet, der er af samme Rumfang 
og lige saa knudret som det knudede Hylster, at komme 
ud af dette uden Vold og ganske lige saa let, som en 
glat og lige Genstand, der gled i en Skede af en ikke 
hindrende Størrelse, vilde have gjort. Denne Udtræk- 
nings-Mekanisme vil blive endnu mere forbavsende, 
hvor det drejer sig om de bageste Ben. 

Nu er det de forreste og derefter de midterste Bens 
Tur til at flaa Armskinner og Handsker af, stadig uden 
nogen Bristning, den være sig nok saa lille, uden en 
Fold i det brugte Stof, uden Spor af Forstyrrelse af 
deres naturlige Stilling. Insektet er fæstet til Klok- 
kens Hvælving kun ved de lange Bagbens Klør. Det 
hænger lodret ned med Hovedet nederst og svinger som 
en Pendul, naar jeg rører ved Traadnættet. Fire smaa 
bitte romerske Kroge bærer hele Ophængningen. 

Hvis de giver efter, hvis de slipper deres Tag, er 
Insektet fortabt, ude af Stand, som det er til at ud- 
folde sit uhyre Sejlareal andetsteds end i det frie Rum. 
Men de holder fast: Livet har, inden det forlod dem, 
gjort dem stive og styrket dem, saa de uden at løsnes 
kan taale de Ryk, som vil komme. 

Nu dukker Dækvingerne og Flyvevingerne frem. 
De er fire smalle Laser, der er vagt stribede af Furer og 
ligner Strimler af Papmaché. De har næppe nok Fjer- 
dedelen af deres endelige Længde. ; 

Deres Blødhed er saa stor, at de bøjes under deres 
egen Vægt og falder ned langs Dyrets Sider modsat 
deres normale Retning. Deres frie Ender, som skulde 
vende sig bagtil, er nu rettet henimod det i omvendt 
Stilling ophængte Dyrs Hoved. Fine Smaablade af en 
kødfuld Plante forslaaede og bøjede af et Regnskyl, 
vilde give et temmelig godt Billede af den ynkværdige 
Klynge af fremtidige Flyveredskaber. 

Der maa gøres et dybt indgribende Arbejde for 
at give alt den krævede Fuldkommenhed. Det intime, 
indre Arbejde er allerede i Gang i vid Udstrækning, 
idet det stivner de æggehvideholdige Væsker, og bringer 
Orden i det uordnede, men intet forraader udadtil, hvad 
der foregaar i dette mystiske Laboratorium. Alt synes 
her at være i Ro. 

Imidlertid frigør de bageste Ben sig. De svære 
Laar viser sig med deres indre Flade let overstrøget 
med Blegrødt, som hurtigt vil blive til en levende kar- 
minrød Bræmme. De kommer let frem, idet deres om- 
fangsrige Grundvold, Køllerne, bryder Vej gennem de 
snævre Ærmer. 

Det er noget andet med Skinnebenet. Dette 
er hos det voksne Insekt i hele sin Længde takket af 
en dobbelt Række spidse og haarde Torne, og det ender 
ydermere ved sin nedre Ende med fire lange Sporer. 
Det er en virkelig Sav med to Rækker af paralelle Tæn- 
der og saa kraftig, at man, dens ringe Størrelse fraset, 
kunde sammenligne den med enStenarbejders groveSav. 

Larvernes Ben har samme Bygning, saaledes at 
den Genstand, som skal trækkes ud, er indsat i et Hyl- 
ster, der er lige saa frygteligt udstyret som den. Hver 
Spore er indesluttet i en lignende Spore, hver Tand er 
anbragt i en lignende Tands Hulhed, og Afstøbningen er 
saa nøjagtig gjort, at man ikke vilde erholde en mere in- 
tim Berøring, om man erstattede det Hylster, som skal 
fjærnes, med et Lag Fernis, som var smurt paa med 
en Pensel. 

Ikke desto mindre kommer Skinnebenssaven ud 
uden at efterlade den mindste Rift noget somhelst Sted 
paa dens lange og snevre Skede. Hvis jeg ikke havde 
set det atter og atter, vilde jeg ikke vove at tro påa 
det; den afkastede Benskede er aldeles hel i hele sin 


1. Den askegraa Græshoppe. — 1'. En Vinges Ribbenæt. — 
2. Elefant-Hasselboreren, som er bleven Offer for sin lange Snabel- 
Mekanisme. 

Længde. Hverken Sporerne i Spidsen eller Tornenes 
Dobbeltrække er beskadigede paa den fine Model. Sa- 
ven har overalt skaanet det fine Futteral, som min 
Aande vilde være nok til at sønderrive, den frygtelige 
Rive er gledet ud uden at frembringe den mindste Rift. 

Jeg var langt fra at vente mig et saadant Resultat. 
Naar jeg tog Tornvæbningen i Betragtning, forestillede 
jeg mig, at Skinnebenet vilde skifte Huden som Skæl, 
der løsnede sig eller gav efter for Gnidningen ligesom 
en død Overhud. Virkeligheden overgik mine Forvent- 
ninger. Og i hvilken Grad! 

Sporerne og Tornen kommer ud af Støbeformen, 
der er saa tynd som Guldslagerhud, uden Vold, uden 
nogen som helst Vanskelighed, de Sporer og Torne, der 
gør Skinnebenet til en Sav, som er i Stand til at skære 
i blødt Træ, og den afstødte Hud forbliver paa sin 
Plads, hvor den endnu stadig klamrer sig fast med sine 
Klør til Klokkens Hvælving uden nogen Fold, uden no- 
gen Bristning. Lupen kan ikke finde Spor af Tegn til 
nogen voldsom Anstrengelse. Som den var før Hudskif- 
tet, er den bleven ved at være efter dette. Den afstødte 
Benhud, denne døde Hinde, er i sine mindste Enkelt- 
heder en nøjagtig Gengivelse af det levende Ben. 

Den, der vilde foreslaa os at trække en Sav ud af 
et Hylster af Guldslagerhud, der sad stramt omkring 
dens Staalblad, og at udføre denne Operation uden 
den mindste Rift, vilde vi svare med en Latter, saa i 
Øjne faldende er Umuligheden heraf. Livet overvinder 
den Slags Umuligheder som i en Leg, det har sine egne 
Maader til, alt efter sit Behov, at udføre det mest ab- 
surde paa. Græshoppens Ben lærer os dette. 

Haard som Skinnebenssaven er, naar den en Gang 
er ude af sin Skede, vilde den gøre uovervindelig 
Modstand imod at komme ud af det Futteral, der om- 

fatter den saa nøje, hvis dette ikke blev brudt i Stykker. 
Vanskeligheden vilde da kun være vendt om, thi det er 
en ufravigelig Fordring, at den afstødte Benhud, den 
eneste Ophængningssnor, skal være urørt for at danne 
en solid Støtte, indtil Befrielsen er fuldbragt. 

Benet, der arbejder paa at udfri sig, er ikke et 

Lem, som er skikket til Gang, det har endnu ikke den 
Stivhed, som det snart vil faa. Det er blødt og i høje- 
ste Grad bøjeligt. Jeg har set det bøje sig og krumme 
sig, som jeg ønskede det, i den Del af det, som Hudskif- 
tet gjorde synligt, kun under Indflydelse af Tyngden, 
naar jeg lod Klokken helde. En tynd Strimmel ela- 
stisk Gummi er ikke smidigere. Hærdelsen gør imidler- 
tid hastige Fremskridt, thi Benet vil i Løbet af nogle 
Minutter have faaet en passende Grad af Fasthed. 
,… Længere fremme, i det Parti, som Skeden skjuler 
for mig, er Benet sikkert nok mere blødt og yderst 
formforanderligt, jeg kunde næsten sige flydende, hvil- 
ket tillader det at bane sig Vej, næsten som en Væske 
flyder. 

Savtænderne er der allerede, men de har. intet af 
den Haardhed, som de snart vil faa. Med en Kniv- 
spids kan jeg i Virkeligheden delvist befri et Ben for 
Skeden og trække Spidserne ud af deres hornede ÅAf- 
støbning. Det er Spirer til Torne, bløde Knopper, som 
bøjer sig for det mindste Tryk og antager deres Form 
igen, naar Trykket ophører. 3 

Disse Spidser lægger sig bagover, for at komme ud, 
men de retter sig ud igen og hærdes, efterhaanden som 
Benet dukker frem. Jeg overværer, ikke en simpel Af- 
kastning af Gamacher, der dækker de færdige Skinne- 
ben med deres Rustning, men en Slags Fødsel, som 
bringer os ud af Fatning ved den Hurtighed, hvormed 
den foregaar. 

Omtrent paa samme Maade, men med langt min- 
dre fin Nøjagtighed, frigør Krebsens Sakse, naar den 
skifter Ham, sine to blødkødede Fingre fra deres gamle, 
stenhaarde Futteraler. 

Saa er Stylterne endelig fri. De lægger sig 
blødt ind i Laarets Fure for at hærdes ubevægelige i 
denne Stiling. Bagkroppen skifter saa Hud. Dens fine 
Beklædning revner, krøller sig sammen og trækker sig 
tilbage henimod Yderenden, som alene af hele Dyret 
nogen Tid endnu forbliver indesluttet i den aflagte 
Hud. Paa dette Punkt nær er hele Græshoppen fri. 

Den hænger lodret med Hovedet nedad, holdt fast 
ved de nu tomme Benskeders Kløer. Under hele dette 
saa omstændelige og langvarige Arbejde har de fine 
Kroge ikke givet slip, enhver Udtrækning er bleven 
gjort med Omhu og Forsigtighed. 

Insektet rører sig ikke af Pletten fæstet, som det er, 
med sin Bagkropspids i den gamle Hud. Dens Bagkrop 
er bøjet stærkt bagover, tilsyneladende udspilet af den 
Restbeholdning af Væsker, der er i Stand til at organi- 
sere sig, og som Vingernes og Dækvingernes Udvidelse 
snart skal lægge Beslag paa. Græshoppen hviler sig, 
den søger at komme over sin Udmattelse. Der gaar 
tyve Minutter hen med at vente. 

Derpaa vender det hængende Insekt sig om med en 
Anstrengelse af Ryggen, og dets forreste Fødder hager 
sig fast i den afkastede Hud, idet de griber fat et lille 
Stykke oven for dets Fasthæftningspunkt. Aldrig har 
nogen Akrobat, som hænger ved Fødderne i en Trapez- 
Stang, udfoldet en saadan Lændekraft for at hæve 
sig op. Naar dette Kunststykke er udført, er det øv- 
rige ikke noget at tale om. 

Ved Hjælp af det Støttepunkt, i hvilket Insektet 
har haget sig fast, hæver det sig lidt i Vejret og træffer 
saa paa Klokkens Fletværk, der gør det ud for det 

Buskværk, som benyites under Forvandlingen ude i det 
frie. Det fæster sig dertil med sine fire forreste Ben. 
Saa befrir Bagkropspidsen sig, og pludselig falder den 
afkastede Hud til Jorden, frigjort ved en sidste Rysten. 

Dette Fald interesserer mig, idet jeg mindes, med 
hvilken ihærdig Udholdenhed Cikadens afstødte Ham 
trodser Vinterens Vinde uden at falde ned fra sin Støt- 
tekvist.. Græshoppens Forvandling er fuldbragt om- 
trent paa samme Maade som Cikadens, hvoraf kommer 
det sig da, at Græshoppen har saa lidet solide Ophæng- 
ningspunkter? 

Kløerne holder godt fast, saalænge Løsrivelsesar- 
bejdet, som skulde synes at maatte rokke alt, ikke er 
færdigt, de giver slip som Følge af en ubetydelig Ry- 
stelse, saa snart Arbejdet er forbi. Det er altsaa en 
noget ustadig Ligevægt, der endnu en Gang viser, med 
hvilken fint afbalanceret og nøjagtig Sikkerhed Insek- 
tet kommer frem fra sin Skede. 

Af Mangel paa et andet Udtryk sagde jeg Løs- 
rivelse.. Men det er i Grunden slet ikke noget saa- 
dant. Dette Ord forudsætter en vis Voldsomhed, og 
Voldsomhed kan der ikke være noget af her, paa Grund 
af den ustadige Ligevægt. Skulde Dyret styrte ned, 
bragt ud af Ligevægt ved en eller anden Anstrengelse, 
er det forbi med det. Det vilde tørre ind paa Stedet, 
hvor i hvert Fald dets Flyveredskaber, der ikke kan ud- 
folde sig, vilde vedblive at være et Par usselige Lapper. 
Nej, Græshoppen løsriver sig ikke, den lader sig paa en 
delikat Maade glide ud af sit Futteral. Man skulde 
tro, at en blød Fjederkraft drev den ud af det. 

Lad os vende tilbage til Dækvingerne og Under- 
vingerne, der tilsyneladende ikke har gjort Fremskridt 
af nogen Art, siden de kom frem af deres Etuier. De 
er stadig stumpede og har fine Længdestriber næsten 

ligesom et Par opflossede Snoreender. Deres Udfoldelse, 
som vil vare omtrent tre Timer, bliver opsat til sidst, 
naar Insektet er fuldstændig blottet og i sin normale 
Tilstand. 

Vi har lige set Græshoppen vende sit Hoved opad. 
Denne Retningsforandring er nok til at bringe Dækvin- 
ger og Flyvevinger i deres naturlige Stilling. De hang, 
da de er yderst smidige og bøjede af deres Vægt, med 
deres fri Ender henimod Dyrets Hoved, som der var 
vendt op og ned paa. 

I dette Øjeblik bliver de som Følge af deres Vægt 
rettet ud og bragt i den normale Stilling. De har ikke 
mere Krumning som Blomsterblade, ikke mere en om- 
vendt Stilling, hvad der dog ikke forandrer noget i 
deres usselige Udseende. 

I sin fuldt færdige Tilstand er Flyvevingen en Vifte. 
Et Bundt udstraalende, kraftige Ribber gennemløber 
den paa langs og danner Vingens Skelet, som kan ud- 
folde sig og lægge sig sammen igen. I Mellemrummene 
imellem dem ordner et uhyre Antal fine Sprosser sig 
trinvis, hvilket gør det hele til et Netværk af rektan- 
gulære Masker. Dækvingerne, der er grovere og langt 
smallere, har den samme rudeformede Bygning. 

Hverken paa den ene eller paa den anden ses dette 
Maskevæv, saa længe de har Udseende af Snoreender. 
Det hele indskrænker sig til nogle bøjelige Rynker og 
Furer, der viser, at disse Stumper er Pakker af et Stof, 
som er snildt sammenfoldet og indskrænket til det 
mindst mulige Rumfang. 

Udfoldningen begynder op imod Skulderen. Hvor 
der til at begynde med ikke var noget bestemt at sé, de- 
ler en plan, gennemsigtig Flade sig snart i Masker, der 
er ordnet paa den mest elegante Maade. 

Lidt efter lidt og med en Langsomhed, som byder 

Lupen Trods, vokser denne Flade i Udstrækning paa 
Bekostning af den afsluttende, uformelige Pose. Mit 
Blik er forgæves fæstet paa Grænsen mellem de to Par- 
tier, Posen, der udfolder sig, og Floret, der allerede har 
udfoldet sig: jeg ser intet, ikke mere end jeg vilde kunne 
se paa en Vandflade. Men lad os vente et Øjeblik, og 
Rudevævet vil vise sig med fuldstændig Klarhed. 

Naar man holder sig til denne første Undersøgelse, 
vilde man visselig sige, at et Fludium, der var i Stand 
til at organisere sig, pludseligt stivnede til et Ribbenet, 
man skulde tro, at man befandt sig overfor en Krysta- 
lisationsproces, der ved sin Pludselighed mindede om 
en Udskilning af et Salt paa Mikroskopets Objektivglas. 
Men nej, det er ikke paa den Maade, det gaar for sig, 
Livet lægger ikke en saadan Fremfusenhed for Dagen. 

Jeg løsner en halvt udviklet Vinge og jeg indstiller 
Mikroskopets kraftige Øje paa den. Denne Gang bliver 
jeg tilfredsstillet. Paa Grænsen, hvor Vævet synes at 
blive virket lidt efter lidt, er dette Væv i Virkeligheden 
til Stede i Forvejen. Jeg ser der tydeligt de længdelø- 
bende Ribber, der allerede er stærke, jeg ser der Tvær- 
ribberne, der ganske vist er blege og uden Relief. Jeg 
genfinder der det hele i den endestillede Pose, af hvilken 
det lykkes mig at udfolde nogle Smaastykker. 

Det hele er klart. Vingen er i dette Øjeblik ikke 
et Væv paa Væverstolen, hvor den skabende Kraft slaar 
sin Skyttel, det er et allerede færdigt Væv. Det mangler 
for at være fuldkomment blot Udfoldelse og Stivhed, 
hvad der svarer til Strygning af vort stivede Linned. 

Paa tre Timer eller mere er Udfoldningen færdig. 
Flyve- og Dækvinger strækker sig udover Græshoppens 
Ryg som en vældig Sejlføring snart ufarvet, snart lyse- 
grøn, som Cikadens Vinger er det til at begynde med. 
Man forbavses over deres mægtige Udstrækning, naar 

man tænker paa de usselige Smaapakker, som repræ- 
senterede dem tidligere. Hvorledes har en saadan 
Mængde Stof kunnet finde Plads i dem! 

Æventyrene fortæller os om et Hørfrø, som gemte 
en Prinsesses Linned. Her har vi et andet Korn, 
der er endnu mere forbavsende. Æventyrets Frø brugte 
lange Aar til at spire, formere sig og endelig give den 
fornødne Mængde Hør til Udstyret, Græshoppen der- 
imod ydede i Løbet af kort Tid det mægtige Sejludstyr. 

Langsomt antager dette prægtige Brystsmykke, der 
retter sig ud til fire plane Hinder, Fåsthed og Tørhed. 
Imorgen har Tørringen naaet sin rette Grad. For før- 
ste Gang folder Vingerne sig sammen som en Vifte og 
lægger sig paa Plads; Dækvingerne bøjer deres Yder- 
rand sammen til en Rende, som presser sig ind omkring 
Dyrets Sider. Forvandlingen er færdig. Den store 
Græshoppe har kun tilbage at hærdes yderligere og at 
mørkne sin Dragts graa Farve i det glade Solskin. Lad 
os overlade den til sin Lykke og gaa lidt tilbage i Tiden. 

De fire Stumper, som kom frem af deres Futtera- 
ler kort efter, at Bryststykket var revnet langs sin Mid- 
terkøl, indeholdt, som vi har set, Dækvingerne og Flyve- 
vingerne med deres Ribbenet om ikke fuldt færdige, saa 
dog i al Almindelighed planlagte i deres utallige Enkelt- 
heder. For at udfolde disse sølle Smaapakker og for- 
vandle dem til den vældige Sejlmasse er det nok, at Or- 
ganismen, der her funktionerer som en Trykpumpe, 
sender en Strøm af Væsker, der er holdt i Reserve for 
dette Øjeblik, det vanskeligste af alle, ind i deres alle- 
rede dannede, fine Kanaler. En fin Indsprøjtning for- 
klarer, sammen med denne forud anlagte Kanalisation, 
Udfoldningen. 

Men hvorledes forholder det sig med disse fire Flor- 


hinder, som endnu er indelukkede i deres Etuier? Er 
Skik og Brug hos Insekterne. 19 

disse Vingespatler, disse Larvens trekantede Vingean- 
satser Tarme, hvis Folder og Læg og Bugtninger tildan- 
ner deres Indhold i deres Billede og væver de tilkom- 
mende Dækvingers og Flyvevingers Netværk? 

Hvis vi stod lige overfor en virkelig Støbnings- 
proces, vilde Tanken standse og et Øjeblik finde Hvile. 
Vi siger til os selv: det er ganske simpelt, at den støbte 
Ting er dannet som Støbeformens Hulhed. Men denne 
Hvile er kun tilsyneladende, thi Tanken vilde øjeblikke- 
ligt begære Oplysning om Oprindelsen af Støbeformens 
indviklede Bygning. Lad os ikke hæve os til saadanne 
Højder. Alt vilde være Mørke for os dér. Lad os be- 
grænse os til at iagttage Kendsgerninger. 

Jeg underkaster en Larves Vingestump, der er mo- 
den til Omdannelse, en Undersøgelse med en Lupe. Jeg 
ser i den et temmelig stort Knippe Ribber, der udstraa- 
ler vifteformet. I Mellemrummene imellem dem er der 
andre blege og fine Ribber indskudt. Endelig gør tal- 
rige tværløbende, ganske korte Linier, der er finere 
endnu og bøjede knæformet som Kragtræer, Vævet 
fuldkomment. 

Vi har her ligesom et summarisk Udkast til de frem- 
tidige Vingedækker for os, men hvilken Forskel fra det 
færdige Organ! Ribbernes udstraalende Fordeling, Byg- 
ningens Skelet, er ikke i nogen Maade den samme, Næt- 
tet, der er dannet af Tværribberne, antyder ikke den 
snart kommende Sammensathed. Det uendelig sam- 
mensatte skal afløse det simpelt byggede, det i sin Fuld- 
endelse saa glimrende skal træde i Stedet for det grove. 
Det samme gælder om de smaa, -tungeformede Flyve- 
vingeanlæg og det Resultat, der kommer ud af dem, 
den endelige Vinge. 

Det er indlysende klart, naar man paa en Gang har 
den forberedende og den endelige Tilstand for Øje, at 

Larvens Vingeanlæg ikke er en simpel Støbeform, som 
tildanner Stoffet i sit Billede og danner Dækvingen efter 
sit Indre som Model. Nej, den kommende Hinde er ikke 
endnu tilstede i Form af en lille Pakke, som naar den 
er udfoldet, forbavser os ved sin Vidde og ved sit Vævs 
yderligere Sammensathed. Eller, for at give det et bedre 
Udtryk, den er der, men kun som en Mulighed. . Før 
den bliver til noget virkeligt, er den en Mulighed, som 
endnu er et Intet, men som er i Stand til at udvikle 
sig. Den findes der, som Egen findes i Agernet. 

En fin og gennemsigtig Fold omgiver den frie Rand 
saavel af Flyvevingespatelen som af Anlæget iil Dæk- 
vingerne. Under stærk Forstørrelse ser man i den nogle 
tvivlsomme Lineamenter af den fremtidige Knipling. 
Det kunde godt være den Arbejdsplads, paa hvilken 
Livet vil sætte sine Stoffer i Bevægelse. Der er ikke mere 
at se, intet, som kan forudsige det rige Væv, i hvilket 
hver en Maske snart skal have sin Form og sin Plads, 
bestemt med geometrisk Nøjagtighed. 

For at det Stof, der er i Stand til at organisere sig, 
skal kunne samle sig til en Florflade og danne Ribbe- 
nættets uudredelige Labyrint, maa der være noget bedre 
og højere end en Form til. Der er en forbilledlig Plan, 
et ideelt Udkast, som anviser hvert Atom sin bestemte 
Plads. Før Stoffet sætter sig i Bevægelse, er Formen 
allerede trukket virksomt op, Vejene for de plastiske 
Strømme er allerede anviste. Bygningsstenene til vore 
Bygninger føjer sig til hinanden efter Arkitektens vel 
overtænkte Plan, de er ideelt sammenføjede, før de bli- 
ver reelt sammenføjede. 

Paa samme Maade taler en Græshoppevinge, — en 
rig Knipling, der kommer ud af et usselt Etui, — til os 
om en anden Årkitekt, der er Ophavsmand til de Pla- 
ner, efter hvilke Livet arbejder. 

19% 

Paa en uendelig Mængde Maader fører Livsvæsener- 
nes Opstaaen Vidundere frem for vor Tanke, som staar 
endnu højt over dem, Græshoppen frembyder, men de 
faar i Almindelighed Lov til at gaa upaaagtede forbi os, 
overskyggede som de er af Tidens Slør. Den lange 
Tid, de sendrægtige Mysterier tager, berøver os de mest 
forbavsende Skuespil, hvis Aanden ikke er udstyret med 
en sejg Taalmodighed. Her gaar alt undtagelsesvis for 
sig med en Hurtighed, der paatvinger sig Opmærksom- 
hed, selv om denne er halvt uvillig. 

Hvem der ønsker uden kedsommelig Trækken i 
Langdrag at se lidt af, med hvilken ufattelig Dygtig- 
hed Livet arbejder, har kun at henvende sig til Vin- 
havernes store askegraa Græshoppe. Dette Insekt vil 
vise Dem det, som det spirende Frø, det sig udfoldende 
Blad, Blomsten, som danner sig, skjuler for vor Nysger- 
righed ved deres yderlig langsomme Udvikling. Man 
kan ikke se Græsstraaet vokse, men man kan meget vel 
se Græshoppens Dækvinger og Undervinger vokse frem. 

De bliver grebet af Forbløffelse foran dette op- 
højede Kogleri: Et Hørfrø, som paa nogle Timer bli- 
ver til et prægtigt Væv. Livet er en ivrig Kunstner, 
som lader sin Skyttel gaa for at væve Græshoppens Sejl, 
et af disse ubetydelige Insekter, om hvilke allerede Pli- 
nius sagde: »In his tam parvis, fere nullis: qvæ vis, qvæ 
sapientia, qvam inextricabilis perfectiot). 

Hvor har den gamle Naturforsker ikke være impo- 
neret denne Gang! Lad os gentage med ham: »Hvilken 
Kraft, hvilken Visdom, hvilken indviklet Fuldkommen- 
hed i alle, selv de mindste Enkeltheder har ikke Vin- 
gaardenes Græshopper vist os!« 

+) Hvilken Kraft, hvilken Visdom, hvilken indviklet Fuldkom- 


menhed findes der ikke hos disse, der er saa smaa, at de næsten 
er for intet at regne, 

Jeg har hørt paastaa, at eftersom Livet ikke er 
andet end et Spil af fysiske og kemiske Kræfter, burde 
en skønne Dag en lærd Forsker ved Kunst kunne frem- 
stille det Stof, der er i Stand til at organisere sig, Proto- 
plasmaet, som det officielle Kragemåaal benævner det. 
Hvis det stod i min Magt vilde jeg skynde mig at til- 
fredsstille den ærgærrige. 

Godt, lad det være saa, lad os tænke os, at De 
har tilberedt Protoplasmaet af samtlige dets Bestand- 
dele. Deres Ønsker er bleven opfyldt i Kraft af Over- 
vejelser, dybtgaaende Studier, den mest omhyggelige 
Paapasselighed og urokkelig Taalmodighed, De har ud 
af deres Apparater taget en æggehvideholdig Slim, åer 
er let fordærvelig og udsender en djævelsk Stank efter 
nogle Timers Forløb, kort sagt noget Griseri! Hvad vil 
De gøre med Deres Frembringelse? 

Vil De faa den til at organisere sig? Vil De give den 
en Struktur som en levende Bygning? Vil De gøre en 
Indsprøjtning med en Pravaz” Sprøjte mellem to fine 
Hinder, for at opnaa at faa, om det saa blot var en Flue- 
vinge ud af det? 

Græshoppen bærer sig saa nogenlunde saaledes ad. 
Den indsprøjter sit Protopiasma mellem de to Blade af 
sine Vingeanlæg, og Stoffet bliver da til en Dækvinge, 
fordi det der som Fører finder den ideelle Grundform, 
som jeg beraabte mig paa før. Det føler sig hjemme i 
sine Kanalers Labyrint, fordi en tidligere Plan, en Pian, 
der endog ligger forud for Stoffet, har anvist dette dets 
Plads. Har De denne Grundplan, der sideordner For- 
merne, denne første Regulator, paa Spidsen af Deres 
Sprøjte? — Nej — Godt, saa kast alt, hvad De har 
frembragt, bort, thi aldrig vil Livet bryde frem af dette 
kemiske Snavs. 

Naar jeg skriver Fyrre-Oldenborren over dette Ka- 
pitel, gør jeg mig skyldig i et bevidst Kætteri, thi den 
ortodokske Benævnelse er Valker-Oldenborren (Melo- 
lontha fullo). Jeg ved nok, at man ikke maa være for 
nøjeregnende med Hensyn til Nomenklatur; frembring 
en eller anden Lyd, føj til den den latinske Endelse, 
og De vil, hvad Vellyd angaar, have noget, der staar 
paa Højde med mange af de Etiketter, der er anbragt 
paa Entomologernes Æsker. Den Slags Navnes grove 
Præg vilde endda være undskyldeligt, hvis den barba- 
riske Betegnelse ikke gav os andet end Dyrets Navn, 
men naar man undersøger Navnets græske eller andet- 
steds fra hentede Rødder, har det sædvanligvis en vis 
Betydning, i hvilken Begynderen haaber at finde noget, 
der kan vejlede ham lidt. 

Men han tager slemt fejl. Det videnskabelige Navn 
taler til ham om vanskeligt forstaaelige Skarpsindighe- 
der, der kun har en meget ringe Betydning. Meget 
ofte leder det ham vild og fører det ham ind paa Op- 
fattelser, der intet har med Sandheden at gøre, saaledes 
som Iagttagelserne siger os, at den er. Det er undertiden 
himmelraabende Fejltagelser, undertiden bisarre og van- 
vittige Hentydninger. Hvor meget er de Benævnelser 
ikke at foretrække, forudsat at de lyder nogenledes or- 
dentligt, som Etymologien ikke er i Stand til at pille 
fra hinanden! 

Til dem vilde Ordet fullo høre, hvis det ikke havde 
en oprindelig Betydning, paa hvilken Aanden øjeblikke- 
lig tager Sigte. Dette latinske Udtryk betyder en Val- 
ker, den, der valker Klædet under en Vandstraale, blød- 

gør det og renser Vævet for Appretur. Og hvorledes 
skulde denne Oldenborre, der er Genstand for Behand- 
ling i dette Kapitel, have noget at gøre med en Valker 
Man bryder forgæves sin Hjærne hermed, noget tilfreds- 
stillende Svar vil man ikke faa. 

Benævnelsen fullo knyttet til et Insekt forekommer 
hos Plinius. I et vist Kapitel behandler denne store Na- 
turforsker Midlerne imod Gulsot, Feber og Vattersot. 
Der er lidt af alt 1 denne gamle Pharmakopé: en sort 
Hunds længste Tand, en Musesnude indpakket i rosen- 
rødt Lærred, det højre Øre af- et grønt Firben, 
revet ud af det levende Dyr og anbragt i en Pose af 
Gedeskind, et Slangehjerte, som er taget ud med ven- 
stre Haand, de fire sidste Led af en Skorpionhale, Dolk- 
leddet indbefattet, indpakket i sort Lærred, alt benyttet 
påa en saadan Maade, at den Syge i tre Dage hverken 
faar Lægemidlet eller den, der har anvendt det paa ham, 
at se, og mange andre Taabeligheder. Man lukker Bo- 
gen forfærdet over den Pøl af Dumheder, hvorfra vor 
Lægekunst har sin Oprindelse. 

Blandt dette Vanvid, der er Forspil til Medicinen, 
figurerer ogsaa »Valkeren.« Tertium, qui vocatur fullo, 
albis guttis dissectum utrique lacerto adalligant”) siger 
Teksten. Vil man bekæmpe Feberen, maa man tvedele 
Valker-Scarabæen og anbringe den ene Halvdel paa 
højre, den anden paa venstre Årm. 

Hvad betegnede den gamle Naturforsker nu ved Be- 
nævnelsen Valker-Torbist? Man ved det ikke saa lige. 
Betegnelsen albis guttis, med hvide Pletter, passer godt 
nok paa Fyrre-Oldenborren,der er hvidprikket,men det 
er ikke nok til at give os Sikkerhed. Plinius selv synes 
ikke at have været helt paa det rene med sit vidunderlige 


+) Den tredie, som kaldes Valkeren, og er hvidplettet, skæres i 
Stykker og anbringes paa begge Arme. 

Lægemiddel. Paa hans Tid forstod Øjnene endnu ikke 
rigtigt at se Insekterne. De var altfor smaa, de var gode 
nok til Børnene, der bandt dem i Enden af en lang 
Snor og svingede dem rundt, men de var uværdige til 
at beskæftige et Menneskes Opmærksomhed, som havde 
Agtelse for sig selv. 

Han havde tilsyneladende faaet Ordet fra Folk paa 
Landet, som var meget middelmaadige Iagttagere og til- 
bøjelige til at bruge udskejende Benævnelser. Den 
Lærde optog det landlige Navn, maaske et Værk 
af en barnlig Indbildningskraft, og benyttede det uden 
at søge at skaffe sig bedre Oplysninger, lidt paa maa 
og faa. Ordet er kommen til os duftende af Oldtiden, 
de moderne Naturforskere har hugget det, og det er 
Maaden, hvorpaa et af vore smukkeste Insekter er ble- 
ven til »Valkeren«. Aarhundreders Majestæt har gjort 
den mærkelige Betegnelse hellig. 

Til Trods for min dybe Agtelse for det gamle Sprog 
smager ,Udtrykket »Valkeren« mig ikke, under de fore- 
liggende Omstændigheder, er det vanvittigt. Sund Sans 
bør have Forrang for Nomenklaturens Forvildelser. 
Hvorfor skal man ikke sige Fyrre-Oldenborren i Erin- 
dring om det afholdte Træ, Insektets Paradis i de to-tre 
Uger, dets Liv i Luften varer? Det vilde være saare sim- 
pelt, man kunde ikke gøre noget mere naturligt: en væ- 
sentlig Grund til, at Navnet kommer i den sorte Gryde. 

Man maa flakke længe om i Urimelighedernes Nat, 
før man naar til den lysstraalende Sandhed. Alle Viden- 
skaber bevidner dette, selv den matematiske. Forsøg 
paa at lægge en Række Tal skrevne med latinske Chiffre 
sammen. Du vil opgive det og sløvet ved Forvirringen 
i Tegnene erkende, hvilken Omvæltning i Regnekunsten 
Opfindelsen af Nultegnet har bevirket. Det er stadig Co- 
lumbus Æg, en ubetydelig Ting, men det giver en noget 
at tænke over. 

I Forventning om, at Fremtiden vil bringe den usa- 
lige »Valker« i Forglemmelse, vil vi for vor Del sige: 
Fyrre-Oldenborren. Med denne Betegnelse vil ingen 
kunne tage Fejl: vort Insekt lever udelukkende paa Fyr- 
retræerne. 

Det er af et stateligt Ydre og rivaliserer i saa Hen- 
seende med Næsehornsbillen. Dens Dragt er, om den 
end ikke har den rige Metalglans, der er saa almindelig 
hos Løbebillerne, Pragtbillerne og Guldbasserne, i det 
mindste sjældent elegant. Paa en sort eller kastanie- 
brun Grund breder der sig en tæt Udsæd af lunefuldt 
formede Pletter, der er som gjorte af hvidt Fløjl. Det 
er paa en Gang beskedent og pragtfuldt. 

Hannen bærer paa Enden af sine korte Følehorn en 
Fjerbusk bestaaende af syv store, ovenpaa hinanden 
lagte Blade, som ved at sprede sig vifteformet eller lukke 
sig sammen forraader Dyrets Stemninger. Man antog til 
at begynde med disse pragtfulde Blade for at være et 
Sanseapparat af den mest fuldendte Art, som var i Stand 
til at opfatte de fineste Dufte, næsten uhørlige Lydbøl- 
ger og andre Sansevink, som gik vore Sanser forbi; men 
Hunnen advarer os imod ikke at komme for langt ind 
paa denne Vej. Dens Moderpligter maa gøre, at den 
har en Evne til at modtage Sanseindtryk, der i det mind- 
ste er lige saa stor som det andet Køns, og desuagtet er 
dens Følehornsduske meget smaa og bestaar kun af seks 
grumme smaa Blade. 

Hvad Gavn skal da Hannens uhyre store Vifte være 
til? Dette syvbladede Apparat er for Fyrreoldenborren, 
hvad de lange, dirrende Følehorn er for Træbukken, 
Pandesmykket for Onthophagerne og Kindbakkernes 
grenede Takker for Eghjorten. Hver af dem pynter sig 
paa sin Vis med de mest forunderlige Kønssmykker. 

Den smukke Oldenborre viser sig henimod For- 

Sommersolhverv omtrent paa samme Tid som de første 
Cikader. Dens saa nøjagtigt tidsbestemte Fremkomsttid 
giver den Plads i den entomologiske Almanak, der er 
ikke mindre nøjagtig end den astronomiske. Naar de 
lange Dage, disse Dage, der aldrig synes at ville tage 
Ende, og som letter Høsten, kommer, fejler det aldrig, at 
den giver Møde paa sit Træ. St. Hansblussene, disse 
Minder om Solfesterne, som tændes af Børnene i Lands- 
byernes Gader, kommer ikke mere punktligt end den. 

Insektet indfinder sig paa denne Tid og i Tusmør- 
ket hver Aften, naar Vejret er stille, paa Fyrretræerne i 
Indelukket. Jeg følger dens Bevægelser med Øjnene. 
Hannerne kommer og gaar med en lydløs Flugt, som 
dog ikke er uden en vis varm Ivrighed, medens de 
udfolder deres store Følehornsduske vifteformet; de 
opsøger de Grene, paa hvilke Hunnerne sidder og 
venter paa dem, de flyver atter og atter forbi dem, 
idet de tegner derés Profiler med sorte Linier imod den 
blege Himmel, paa hvilken det sidste Lys er ved at dø 
hen. De sætter sig, de flyver op igen og begynder forfra 
paa deres travle Flyven om. Hvad bestiller de der oppe 
i de ca. 14 Aftener, Festen varer? 

Det er klart nok! de gør Kur til de Skønne, de bliver 
ved med deres Hyldest, til det er mørk Nat. Næste 
Morgen sidder baade Hanner og Hunner gerne paa de 
nederste Grene. De findes der enlige, ubevægelige og 
ligegyldige for, hvad der foregaar omkring dem. De 
fleste af dem gnaver, ophængt ved Bagbenene, paa en 
Fyrrenaal, de slumrer blideligt med denne Bid i Mun- 
den. Naar Tusmørket atter falder paa genoptager de 
deres lystige Tummel. 

At følge denne Tummel højt oppe i Træet, er umuligt, 
lad os derfor prøve paa at faa den at se i Fangenskab. 

Jeg samler fire Par om Morgenen og sætter dem i et stort 
Flyvebur sammen med nogle Fyrregrene. Skuespillet 
svarer ikke til min Forventning, og Grunden hertil er 
den, at de ikke kan sværme. I det højeste nærmer en 
Han sig nu og da til Genstanden for sin Attraa, han 
spreder sine Følehornsblade og bevæger dem med en 
let Skælven, idet han maaske spørger, om han er kær- 
kommen, han lapser sig og udstiller sit hornlignende 
Udstyr. Hans Pragtudfoldning er forgæves: Hunnen 
rører sig ikke, som var den uvidende om hans Demon- 
strationer. Jeg har ikke kunnet faa mere at sé. Fan- 
genskabet har sine bedrøvelige Vanskeligheder, som det 
er svært at komme over. Parringen finder, synes det, 
Sted i Nattens sene Timer, omendskønt jeg har for- 
fejlet det gunstige Øjeblik. 

En Enkelthed interesserer mig særligt. Fyrre-Ol- 
denborrens Han er i Besiddelse af et Musikinstrument, 
og Hunnen har ogsaa et saadant. Gør Bejleren Brug af 
det som et Forførelsesmiddel og til at kalde paa Hunnen 
med? Svarer Hunnen paa den forelskedes Strofe med 
en lignende Strofe? At dette sker paa denne Maade un- 
der normale Forhold inde mellem Grenene, er meget 
muligt, men jeg kan ikke bekræfte det, da jeg aldrig 
har hørt noget saadant hverken ude paa Fyrrene eller 
i Buret. 

Lyden frembringes af Bagkropspidsen, som hæver 
og sænker sine sidste Ringe afvekslende med en blød 
Bevægelse, medens Vingedækkernes bageste Rand hol- 
des ubevægelig. Der er intet særligt Udstyr, hverken 
af den gnidende eller den gnedne Overflade. Lupen 
søger forgæves efter de fine Striber, som kunde egne sig 
til at give Lyd. Begge Partier er glatte. Hvorledes 
fremkommer da Lyden? 

Lad os gnide en vædet Fingerspids hen over en 

Glasflade, og vi vil faa en ret tydelig Lyd, der ikke er 
uden Lighed med Oldenborrens. Bedre endnu: betje- 
ner vi os af et Stykke Gummielastikum til at gnide Glas- 
set med, vil vi temmelig tro gengive den Lyd, Insek- 
tet giver fra sig. Naar den musikalske Takt holdes 
nøjagtigt, kunde man, i saa høj Grad lykkes Efterlig- 
ningen, tage fejl af den. 

Godt. I Oldenborrens Musikinstrument er Fin- 
gerspidsens bløde Pude og Gummielastikum-Stykket re- 
præsenteret af Bagkroppens bløde Parti, som Insektet 
sætter i Bevægelse, medens Glasruden er Vingedækker- 
nes tynde Plader, der er fine, stive og udmærket skik- 
kede til at vibrere.  Oldenborrens lydgivende Meka- 
nisme er altsaa overmaade simpel. 


Ok 


For første Gang forelaa en af Fabre's Bøger paa Dansk, 
da Gyldendalske Boghandel i Foraaret 1915 udsendle »In- 
stinktets Mysterier«. Dette Værks Udgivelse paa Dansk fandt 
Anerkendelse i alle Kredse og vandt Forfatteren saa mange 
begejstrede skandinaviske Læsere, at Værket meget hurtigt 
blev udsolgt. Nu udsendes i Løbet af Foraaret 1916 to nye 
Bøger af Fabre »Skorpioner og andet Kryb« og »Skik og 
Brug hos Insekterne« foruden en ny Udgave af »Instinktets 
Mysterier«. 

Fabre's Iagttagelser anerkendes af alle Entomologer som 
enestaaende og banebrydende for al fremtidigt entomologisk 
Studium. Det er derfor forstaaeligt, at hans vidtrækkende 
Undersøgelser og Erfaringer gav Stødet til, at en hel Række 
fremragende Videnskabsmænd af forskellig Nationalitet med 
største Ihærdighed og Grundighed fortisalte hans Iagttagelser. 

Da de ovennævnte tre Bøger af Fabre kun er en Over- 
sættelse af de tilsvarende franske Bøger, anbefales det de 
Læsere, der maatte ønske at stifte nærmere Bekendtskab 
med disse Videnskabsmænds mere uddybende Undersøgelser 
og til Tider korrigerende Følgeslutninger, at læse den nye 
Udgave af Vilh. Bergsøe's bekendte Værk »Fra Mark og Skov«. 
I Kapitlerne Enlige Hvepse og Enlige Bier har Bearbejderen 
af den nye Udgave, Dr. Wesenberg-Lund, foruden at give 
Referat over en Del af Fabres Undersøgelser paa disse Om- 
raader tillige taget Hensyn til den nyeste Litteratur. 

